Split (1)

train · 16k rows

title stringlengths 4 305	url stringlengths 42 212	content stringlengths 6 22.7k	metadata dict
សល់មិនដល់២០គីឡូម៉ែត្រនោះទេ គម្រោងផ្លូវជាតិ១ខ្សែនេះ នឹងបញ្ចប់ការសាងសង់ទាំងស្រុង	https://business-cambodia.com/articles/national-road-project	គម្រោងសាងសង់ និងលើកកម្រិតគុណភាពផ្លូវជាតិលេខ៤៨ ដែលមានប្រវែងសរុប ១៤៨,០៣៨គីឡូម៉ែត្រ (ចាប់ពីPK0+000-១៤៨+០៣៨ ភូមិអូរជ្រៅ ឃុំបឹងព្រាវ ស្រុកស្រែអំបិល-ក្រុងខេមរភូមិន្ទ ខេត្តកោះកុង) នៅសល់ផ្លូវដីមិនដល់២០គីឡូម៉ែត្រនោះទេ នឹងរួចរាល់ទាំងស្រុងហើយ។ ខណៈផ្លូវដីដែលនៅសេសសល់ គឺចំណុចរក្សាទុកមានរយៈពេលតាមបច្ចេកទេស ជាកន្លែងដែល កាត់ ពុះ ជ្រៀក ជម្រាលភ្នំ ធានាការធ្វើដំណើរ និងការដឹកជញ្ជូនប្រកបដោយសុវត្ថិភាព ពេលស្ថាបនារួចរាល់។     តាមការបញ្ជាក់ពីឯកឧត្ដម ផន រឹម អ្នកនាំពាក្យក្រសួងសាធារណការ និងដឹកជញ្ជូន បានឲ្យដឹងថា គិតត្រឹមថ្ងៃទី៥ ខែមីនា ឆ្នាំ២០២៥ គម្រោងលើកកម្រិតគុណភាពផ្លូវជាតិលេខ៤៨ សម្រេចវឌ្ឍភាព ៨៩,៧២%ហើយ។ ដោយពេលបច្ចុប្បន្ននេះ គ្រប់កំណាត់នៃការដ្ឋានលើកកម្រិតគុណភាពផ្លូវជាតិលេខ៤៨ កំពុងសម្រុកខ្លាំង ដើម្បីធានាសម្រេចវឌ្ឍនភាពតាមការគ្រោងទុកនៅបំណាច់រដូវប្រាំងឆ្នាំ២០២៥ខាងមុខ។   ឯកឧត្ដមបន្ដថា ក្នុងអំឡុងបុណ្យចូលឆ្នាំថ្មី ប្រពៃណីជាតិខ្មែរ ដែលនឹងឈានចូលមកដល់នាពេលឆាប់ៗខាងមុខនេះ ប្រជាពលរដ្ឋអាចធ្វើដំណើរដោយភាពងាយស្រួល លែងលំបាកដូចមុនហើយ។     សូមជម្រាបថា ផ្លូវជាតិលេខ៤៨ គឺជាខ្សែផ្លូវដ៏សំខាន់ និងយុទ្ធសាស្ត្រ របស់រាជរដ្ឋាភិបាល ក្រោមម្លប់ នៃសុខសន្តិភាព។ ខ្សែផ្លូវជាតិនេះ ជាបណ្តាញតភ្ជាប់ប្រកបដោយសក្តានុពលសេដ្ឋកិច្ច ពាណិជ្ជកម្ម ដឹកជញ្ជូន ភស្តុភារកម្ម ទេសចរណ៍។ ខ្សែផ្លូវនេះជាសរសៃឈាមសេដ្ឋកិច្ចដ៏មានសក្តានុពលរបស់កម្ពុជា ក៏ដូចជាខេត្តកោះកុង ក្នុងការជួយសម្រួលដល់ការតភ្ជាប់ទំនាក់ទំនងគមនាគមន៍ និងការធ្វើសមាហរណកម្មតភ្ជាប់ផ្ទៃក្នុងប្រទេស ជាពិសេសកំពង់ផែទឹកជ្រៅនៅក្រុងព្រះសីហនុ សំដៅរួមចំណែកក្នុងការជំរុញការដោះដូរពាណិជ្ជកម្ម វិនិយោគ និងការដឹកជញ្ជូនដំណាំកសិផល និងកសិឧស្សាហកម្ម ឱ្យកាន់តែមានប្រសិទ្ធភាពខ្ពស់ ឆាប់រហ័ស និងចំណាយតិច៕	{ "spider_name": "businesscambodia", "scrape_at": "2025-06-14_19:39:54", "date_created": "2025-03-07T07:10:05.346Z", "category": "អចលនទ្រព្យ", "views": 763, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
លោកស្រី ឌៀន ហេងស្រីលក្ខណ៍ ពីកម្មកររោងចក្ររក១ខែចាយ១ខែ មកធ្វើជាភ្នាក់ងារធនាគារ វីង មានជីវភាពធូរធារ សល់លុយ សល់ដីច្រើនកន្លែង	https://business-cambodia.com/articles/from-factory-worker-to-wing-bank-agent-with-better-life	លោកស្រី ឌៀន ហេងស្រីលក្ខណ៍ ជាអតីតកម្មករធ្វើការនៅរោងចក្រមួយ កាលពីជាង១០ឆ្នាំមុន ហើយបានផ្លាស់ប្ដូរដំណើរជីវិតរបស់លោកស្រីកម្មការនី មកចាប់មុខរបរធ្វើជាភ្នាក់ងាររបស់ធនាគារ វីង ដែលមុខរបរនេះបានជួយឱ្យលោកស្រី និងក្រុមគ្រួសារអាចកសាងជីវភាពមួយធូរធារ ហើយរស់នៅសមរម្យមានសុភមង្គលដូចសព្វថ្ងៃនេះ។   នៅក្នុងបទសម្ភាសន៍ជាមួយ Business Cambodia លោកស្រីបានរៀបរាប់ថានៅអំឡុងឆ្នាំ២០០០ លោកស្រីបានចូលបម្រើការងារនៅរោងចក្រមួយ ក៏បានជួបស្វាមីលោកស្រី និងបានរៀបការជាមួយគ្នានៅក្នុងឆ្នាំ២០០១។ បន្ទាប់ពីរៀបការហើយលោកស្រីក៏បានផ្តើមជាមួយមុខរបរ លក់ដូរបន្តិចបន្តួច ហើយទន្ទឹមគ្នានោះលោកស្រីក៏បានពង្រីកមុខរបរមួយបន្ថែមទៀតក្នុងនាមជាភ្នាក់ងារធនាគារ វីង។ លោស្រីបានរៀបរាប់ទៀតថាលោកស្រីបានចាប់ផ្ដើមធ្វើជាភ្នាក់ងារធនាគារ វីង ចាប់តាំងពីឆ្នាំ២០១៤ បន្ទាប់ពីបានឃើញការផ្សព្វផ្សាយរបស់ វីង ហើយគួបផ្សំនឹងការផ្តល់យោបល់ និងការជំរុញលើកទឹកចិត្តពីបងប្អូន និងសមាជិកគ្រួសារនាពេលនោះ ដោយបានគូសបញ្ជាក់ថាការធ្វើជាភ្នាក់ងារធនាគារ វីង ជាមុខរបរងាយស្រួលព្រោះអាចធ្វើនៅផ្ទះ ហើយថែមទាំងមានពេលវេលាគ្រាប់គ្រាន់បំពេញកិច្ចការងារនៅក្នុងផ្ទះនិងមើលថែកូនប្រុស-ស្រីថែមទៀតផង។   ចាប់តាំងពីការចាប់យករបរធ្វើជាភ្នាក់ងារធនាគារ វីងមកទល់បច្ចុប្បន្ន មុខរបរនេះបានជួយឱ្យគ្រួសាររបស់លោកស្រីមានជីវភាពល្អប្រសើរជាបន្តបន្ទាប់ ពោលគឺបានផ្លាស់ប្ដូររហូតដល់ទៅ៣៦០ដឺក្រេ។ ត្រង់នេះលោកស្រីបានគូសបញ្ជាក់ថាបន្ទាប់ពីបានចាប់របរនេះហើយ ក្រុមគ្រួសារលោកស្រីមានប្រភពចំណូលមួយច្បាស់លាស់អាចផ្គត់ផ្គង់ជីវភាពឱ្យរស់នៅធូរធារសមរម្យ។ ក្រៅពីការជួយលើកកម្ពស់ជីវភាពគ្រួសារឱ្យរស់នៅធូរធារហើយ លោកស្រីនិងស្វាមីក៏បានចាត់ចែងចំណូលដែលរកបានពីមុខរបរលក់ដូរ និងភ្នាក់ងារធនាគារ វីង ដោយបានយកទៅវិនិយោគបន្តដើម្បីកសាងទ្រព្យសម្រាប់បង្កើតជាប្រភពចំណូលផ្គត់ផ្គង់គ្រួសារ និងអនាគតនៃការសិក្សារបស់កូនៗថែមទៀតផង។ ជាក់ស្ដែងលោកស្រីនិងស្វាមីបានយកទៅវិនិយោគអចលនទ្រព្យ ដូចជាការទិញដីជាច្រើនកន្លែងមានទាំងដីស្រែនិងដីឡូតិ៍ជាដើម។ មិនតែប៉ុណ្ណោះលោកស្រីអាចដាក់ជួលទីតាំងដីទាំងនោះបង្កើតជាប្រភពចំណូលប្រចាំខែពោលគឺការកសាងជីវភាពគ្រួសារលោកស្រីរហូតមានជីវភាពធូធាររីកចម្រើនដល់សព្វថ្ងៃ ដែលលោកស្រីបានគូសបញ្ជាក់ថាគឺផ្ដើមចេញពីមុរបរជាភ្នាក់ងារធនាគារ វីងនេះឯង។ ក្រៅពីជួយឱ្យជីវភាពរបស់គ្រួសារលោកស្រីកាន់តែធូធារ លោកស្រីបានរៀបរាប់ថាការធ្វើជាភ្នាក់ងារធនាគារ វីង បានជួយឱ្យលោកស្រីផ្លាស់ប្តូរ ច្រើនណាស់។ ត្រង់នេះលោកស្រីថាការផ្លាស់ប្ដូរទីមួយគឺអត្តចរិក ដែលជួយឱ្យលោកស្រីមានចិត្តអំណត់អត់ធ្មត់ជាងមុនឆ្ងាយតាមរយៈការរៀនសូត្រពីមនុស្សជុំវិញ និងការកសាង ទំនាក់ទំនងល្អនៅក្នុងសង្គម។   នៅក្នុងការប្រកបអាជីពជាភ្នាក់ងារធនាគារ វីង លោកស្រីបានរៀបរាប់ដោយមោទនភាពថា មានរឿងមួយដែលធ្វើឱ្យលោកស្រីមានការចង់ចាំល្អបំផុតនោះគឺលោកស្រីបានជួយទៅដល់កុមារម្នាក់ដែលឆែបមាត់ ដោយលោកស្រីបានណែនាំឪពុកម្ដាយកុមារម្នាក់នោះអំពីអង្គការស្នាមញញឹមកម្ពុជាដែលសហការជាមួយធនាគារ វីង ក្នុងការជួយវះកាត់ អ្នកជំងឺមានបញ្ហាពិការភាពមុខមាត់ពីកំណើត។ ដោយទទួលបានដំណឹងនេះពីលោកស្រី ឪពុកម្ដាយកុមារនោះក៏បានទាក់ទងទៅអង្គការស្នាមញញឹមកម្ពុជាហើយអង្គការនេះបានជួយព្យាបាលកុមារដែលឆែបមាត់បានដោយជោគជ័យ និងទទួលបានស្នាមញញឹមដ៏ស្រស់ស្អាតហើយឥតមានគិតប្រាក់កម្រៃនោះឡើយ។ លោកស្រីថាការជួយការកុមារម្នាក់នេះគឺលោកស្រីជួយដោយមិនអស់លុយហើយធ្វើឱ្យលោកស្រីសប្បាយចិត្តមកដល់សព្វថ្ងៃនេះ។   ជាចុងក្រោយលោកស្រីមានជាសារផ្ដាំផ្ញើរទៅកាន់ស្រ្តីគ្រប់រូបថា”ទោះខ្លួនជាស្រ្តីក៏ដោយ យើងត្រូវរៀនសូត្រឱ្យបានច្រើន ជាពិសេសឆ្លៀតពេលប្រកបរបររកស៊ីដើម្បីបង្កើតចំណូលបន្ថែមជួយផ្គត់ផ្គង់គ្រួសារ”។ ជាក់ស្ដែងលោកស្រីជាស្រ្តីពិតមែនតែអាចឆ្លៀតធ្វើជាភ្នាក់ងារធនាគារ វីងហើយមានពេលមើលថែកូនៗ។ ពិសេសភ្នាក់ងារធនាគារ វីង នេះជួយឱ្យលោកស្រីអាចមានលទ្ធភាពផ្ដល់ឱ្យកូនៗមានឱកាសសិក្សាបានខ្ពង់ខ្ពស់រហូតដល់ថ្នាក់មហាវិទ្យាល័យ។ ហើយអ្វីដែលកាន់តែអស្ចារ្យនោះគឺរបរជាភ្នាក់ងារធនាគារវីងធ្វើឱ្យលោកស្រីផ្លាស់ប្ដូររីកចម្រើនធូរធារនិងមានបានដូចសព្វថ្ងៃនេះ៕   លោកស្រីបានសង្កត់ធ្ងន់ថា”ជាស្រ្តីសូមកុំគិតថាខ្លួនឯងមានភាពទន់ខ្សោយបានត្រឹមតែធ្វើកិច្ចការផ្ទះមួយមុខ តាមពិតយើងមានសំណាងកើតជាមនុស្សស្រីពោលគឺយើងអាចរឹងមាំដូចបុរស យើងអាចធ្វើការនិងរកស៊ី រកចំណូលបានច្រើនមិនចាញ់បុរសនោះឡើយ”៕	{ "spider_name": "businesscambodia", "scrape_at": "2025-06-14_19:39:54", "date_created": "2025-03-07T06:36:04.817Z", "category": "ហិរញ្ញវត្ថុ", "views": 869, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ធនាគារ វីង និងសភាពាណិជ្ជកម្មកម្ពុជា គាំទ្រសហគ្រាសធុនតូច និងមធ្យម លើការប្រើប្រាស់ស្លាកសញ្ញាស្តង់ដារ	https://business-cambodia.com/articles/wing-label-workshop	សភាពាណិជ្ជកម្មកម្ពុជា បានសហការជាមួយធនាគារ វីង ដើម្បីគាំទ្រសហគ្រាសធុនតូច និងមធ្យមនៅកម្ពុជាលើការបង្កើនសមត្ថភាពប្រកួតប្រជែង និងការត្រៀមខ្លួនចូលទីផ្សារតាមរយៈសិក្ខាសាលាពិសេសមួយដោយផ្តោតលើការស្វែងយល់អំពីអត្ថប្រយោជន៍នៃការប្រើប្រាស់ស្លាកសញ្ញាស្តង់ដារសម្រាប់ផលិតផល និងប្រព័ន្ធផលិតកម្ម។ សិក្ខាសាលានេះមានអ្នកចូលរួមជាង 200 នាក់ ដែលរួមមាន៖ ម្ចាស់សហគ្រាសធុនតូច និងមធ្យម មន្ត្រីរដ្ឋាភិបាល និងអ្នកដឹកនាំក្នុងវិស័យនានា បានមកជួបជុំដើម្បីបង្ហាញពីការអនុវត្តល្អបំផុតក្នុងការដាក់ស្លាកសញ្ញាផលិតផល ការអនុលោមតាមបទដ្ឋានច្បាប់ និងការឈានជើងចូលក្នុងទីផ្សារ ដើម្បីលើកកម្ពស់តម្លាភាពនៃការប្រកួតប្រជែង ការបង្កើនទំនុកចិត្តរបស់អ្នកប្រើប្រាស់ ក៏ដូចជាការចាប់យកឱកាសក្នុងការធ្វើពាណិជ្ជកម្មអន្តរជាតិផងដែរ។ ឯកឧត្តមឧកញ៉ា ងួន ម៉េងតិច អគ្គនាយកសភាពាណិជ្ជកម្មកម្ពុជាបានបានគូសបញ្ជាក់ពីសារៈសំខាន់នៃការដាក់ស្លាកសញ្ញាឱ្យបានត្រឹមត្រូវតាមស្តង់ដារមិនគ្រាន់តែជាតម្រូវការបទប្បញ្ញាតិច្បាប់ប៉ុណ្ណោះទេ   តែក៏ជាមធ្យោបាយប្រកបដោយយុទ្ធសាស្ត្រដ៏ចំាបាច់សម្រាប់ការពង្រីកអាជីវកម្មនៅក្នុងទីផ្សារដ៏មានប្រសិទ្ធភាពផងដែរ។ ឯកឧត្តមឧកញ៉ា ងួន ម៉េងតិច បានលើកឡើងថា៖ “សម្រាប់សហគ្រាសធុនតូច និងមធ្យម ដែលចង់រីកចម្រើន ការអនុលោមតាមស្តង់ដារអន្តរជាតិគឺចាំបាច់ណាស់សម្រាប់ភាពជឿជាក់ និងទំនុកចិត្តរបស់អ្នកប្រើប្រាស់ដើម្បីមានលទ្ធភាពគ្រប់គ្រាន់ចូលទៅក្នុងទីផ្សារពិភពលោក។ ដោយមានការគាំទ្រពីធនាគារ វីង យើងខ្ញុំកំពុងជួយគាំទ្រដល់ សហគ្រាសធុនតូច និងមធ្យម ក្នុងការបង្កើនគុណភាពផលិតផល ការពង្រីកទីផ្សារ និងធានាបាននូវនិរន្តរភាពអាជីវកម្មរយៈពេលវែង។” សិក្ខាសាលានេះបានដើរតួនាទីយ៉ាងសំខាន់ក្នុងការពង្រឹងស្លាកសញ្ញាស្តង់ដារ ដើម្បីធានាគុណភាពផលិតផល និងសុវត្ថិភាព ក៏ដូចជាការពង្រឹងសមត្ថភាពប្រកួតប្រជែងទាំងក្នុងស្រុក និងនៅលើឆាកអន្តរជាតិ។ ការដាក់ស្លាកសញ្ញាត្រឹមត្រូវតាមស្តង់ដារ មិនគ្រាន់តែជួយដល់ការអនុលោមតាមបទប្បញ្ញត្តិប៉ុណ្ណោះទេ ថែមទាំងជួយបង្កើនទំនុកចិត្តអ្នកប្រើប្រាស់ និងស្របតាមកិច្ចខិតខំប្រឹងប្រែងរបស់រាជរដ្ឋាភិបាលកម្ពុជាក្នុងការលើកកម្ពស់ពាណិជ្ជកម្ម និងជំរុញកំណើនសេដ្ឋកិច្ចប្រកបដោយចីរភាព។ សិក្ខាសាលានេះមិនគ្រាន់តែជាវគ្គបណ្ដុះបណ្ដាលផ្តល់នូវការចែករំលែកព័ត៌មានប៉ុណ្ណោះទេ តែក៏ជាវេទិការផ្លាស់ប្តូរចំណេះដឹងដ៏ចំាបាច់ ដើម្បីជួយឱ្យសហគ្រាសធុនតូច និងមធ្យម ក្នុងការភ្ជាប់គម្លាតរវាងស្តង់ដារអនុវត្តទីផ្សារក្នុងស្រុក និងនៅលើពិភពលោក។ អ្នកចូលរួមទទួលបាននូវចំណេះដឹងអនុវត្តជាក់ស្តែងអំពីការដោះស្រាយបញ្ហាប្រឈមនៃការអនុលោមតាមបទប្បញ្ញាតិច្បាប់ និងការអនុវត្តល្អបំផុតសម្រាប់ការធ្វើអាជីវកម្មដូចជា៖ ការស្វែងរកវត្ថុធាតុដើម ការអភិវឌ្ឍកម្លាំងពលកម្ម និងការរៀបចំផែនការហិរញ្ញវត្ថុ ដែលកត្តាទាំងនេះជាធាតុផ្សំដ៏សំខាន់ដើម្បីធានាបាននូវនិរន្តរភាព និងការពង្រីកអាជីវកម្មនប្រកបដោយប្រសិទ្ធភាព។ លោក Dmytro Kolechko អគ្គនាយកនៃធនាគារ វីង បានគូសបញ្ជាក់ពីការប្តេជ្ញាចិត្តរបស់ធនាគារ វីង ក្នុងការរួមចំណែកជំរុញកំណើនសហគ្រាសធុនតូច និងមធ្យម នៅក្នុងប្រទេសកម្ពុជា។ លោក Dmytro Kolechko បានលើកឡើងថា៖ “នៅធនាគារ វីង យើងជឿជាក់លើការលើកកម្ពស់នៃចំណេះដឹងរួមជាមួយនឹងភាពងាយស្រួលក្នុងការទទួលបានធនធានហិរញ្ញវត្ថុ។ គំនិតផ្តួចផ្តើមនេះ មិនត្រឹមតែជួយឱ្យសហគ្រាសធុនតូច និងមធ្យម អាចប្រើប្រាស់ស្លាកសញ្ញាត្រឹមត្រូវតាមស្តង់ដារប៉ុណ្ណោះទេ តែក៏អាចប្រើប្រាស់ដំណោះស្រាយហិរញ្ញវត្ថុ និងឌីជីថលរបស់យើង ដើម្បីពង្រីកប្រតិបត្តិការអាជីវកម្មរបស់ពួកគេ ក៏ដូចជាពង្រឹងសមត្ថភាពប្រកួតប្រជែងក្នុងទីផ្សារសកលផងដែរ។ ដោយមើលឃើញពីតម្រូវការនៃភាពចាំបាច់ជាក់ស្តែង វគ្គបណ្តុះបណ្តាលនេះនឹងបន្តរៀបចំនៅខេត្តបាត់ដំបង តាកែវ និងខេត្តព្រះសីហនុ ដើម្បីធានាថាសហគ្រាសធុនតូច និងមធ្យមទូទាំងប្រទេសកម្ពុជា អាចទទួលបានអត្ថប្រយោជន៍ពីចំណេះដឹង និងការគាំទ្រដ៏សំខាន់នេះ។ តាមរយៈភាពជាដៃគូនេះ សភាពាណិជ្ជកម្មកម្ពុជា និងធនាគារ វីង បានប្តេជ្ញាចិត្តក្នុងការជួយទៅដល់សហគ្រាសធុនតូច និងមធ្យម នូវជំនួយផ្នែកហិរញ្ញវត្ថុដែលចាំបាច់ ដើម្បីឱ្យពួកគេរីកចម្រើនក្នុងសេដ្ឋកិច្ចពិភពលោកដែលកំពុងមានការប្រកួតប្រជែងកាន់តែខ្លាំងឡើង។ តាមរយៈការវិនិយោគលើស្តង់ដារ អនុលោមភាព និងការអភិវឌ្ឍជំនាញ សហគ្រាសធុនតូច និងមធ្យម អាចទាញយកប្រយោជន៍ពីកាលានុវត្តភាពថ្មីៗ ពង្រឹងវត្តមានអាជីវកម្មនៅក្នុងទីផ្សារ និងបង្កើនសមត្ថភាពប្រកួតប្រជែងនៅលើឆាកអន្តរជាតិ។ នេះមិនមែនជាគម្រោងទីមួយនោះទេដែលធនាគារ វីង និងសភាពាណិជ្ជកម្មកម្ពុជាបានសហការគ្នា ពោលគឺមានគម្រោងជាច្រើនទៀតដែលកំពុងបន្តអនុវត្តដូចជា៖ កិច្ចប្រជុំកំពូលធុរកិច្ចកម្ពុជា-អាស៊ាន អាហារសាមគ្គីជាមួយសមាជិកសមាជិកាសភាពាណិជ្ជកម្មកម្ពុជា ដំណើរទេសចរណ៍អាជីវកម្ម វគ្គបណ្តុះបណ្តាលស្តីអំពីបញ្ញាសិប្បនិមិត្ត និងសាលាស្តីពីការនាំចេញ ដែលកិច្ចខិតខំប្រឹងប្រែងទាំងនេះជួយអាជីវកម្មកម្ពុជាពង្រីកទៅកាន់ទីផ្សារអន្តរជាតិដូចជា៖ប្រទេសចិន កូរ៉េ ជប៉ុន អូស្ត្រាលី និងកាណាដា ជាដើម៕	{ "spider_name": "businesscambodia", "scrape_at": "2025-06-14_19:39:54", "date_created": "2025-03-07T06:12:25.815Z", "category": "PR", "views": 41, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
មកស្គាល់ CEO ទឹកសុទ្ធ Provida វ័យត្រឹម២៤ឆ្នាំ រៀនពីអង់គ្លេស កំពុងកាន់ជំនួញ៥ក្នុងដៃ	https://business-cambodia.com/articles/ceo-pro-vida-bio-and-business	Provida គឺជាផលិតផលទឹកពិសាបរិសុទ្ធរបស់ខ្មែរមួយ ផលិតនិងចែកចាយដោយក្រុមហ៊ុនដូនពេញ ត្រេឌីង ឯ.ក ដឹកនាំដោយកូនខ្មែរគឺ លោក អ៊ឹង ស៊ីវឈន់ ជានាយកប្រតិបត្តិវ័យ២៤ឆ្នាំ ដែលកំពុងទទួលបានការចាប់អារម្មណ៍ពីសំណាក់មហាជន ក្រោយពិធីភ្ជាប់ពាក្យជាមួយនឹងសែរាជវង្ស អ្នកអង្គម្ចាស់ក្សត្រី នរោត្តម ពង្ស សូរិយា ។     ជាអ្នកដឹកនាំវ័យក្មេងមួយរូប CEO Provida បានទទួលការសិក្សាពីប្រទេសអង់គ្លេសចាប់តាំងពីអាយុ១៣ឆ្នាំ និងទទួលបានសញ្ញាបត្រផ្នែកហិរញ្ញវត្ថុពីសកលវិទ្យាល័យ Birmingham ចក្រអង់គ្លេស មុនចូលមកកាន់កាប់មុខជំនួញគ្រួសារក្នុងវិស័យទឹកសុទ្ធ ដែលចាប់ផ្តើមរកស៊ីបើករោងចក្រដំបូងបំផុត ក្នុងឆ្នាំ២០១៦។   តាមរយៈបទសម្ភាសន៍ជាមួយធនាគារ អភិវឌ្ឍន៍អាស៊ី (ADB) បុរសវ័យក្មេងរូបនេះ បានបញ្ជាក់ឱ្យដឹងថាបច្ចុប្បន្នខ្លួនកំពុងកាន់កាប់ជំនូញចំនួន៥ក្នុងដៃ ដោយទីមួយវិស័យឧស្សាហកម្មទឹកសុទ្ធ  ទីពីរវិស័យធនាគារ ទីបីវិស័យធានារ៉ាប់រង ទីបួនវិស័យភោជីនីយដ្ឋាននិងទីប្រាំវិស័យសំណង់ ដែលស្ថិតក្រោមបុត្រសម័្ពន្ធក្រុមហ៊ុនដូនពេញ ត្រេឌីង ឯ.ក។         បន្ថែមពីនោះបើតាមរបាយការណ៍ក្រុមហ៊ុនដូនពេញ ក៏បានបញ្ជាក់ថា ក្នុងចំណោមបងប្អូន៥នាក់ លោក អ៊ឹង ស៊ីវឈន់ កំពុងកាន់កាប់ភាគហ៊ុនចំនួន ១៦,២១៣% នៅក្នុងធនាគារឯកទេសដូនពេញ។   សូមរំលឹកថាលោក អ៊ីង ស៊ីវឈន់ ត្រូវបានតែងតាំងជាអគ្គនាយក (CEO) នៃក្រុមហ៊ុន ដូនពេញ ត្រេឌីង ឯ.ក ជាផ្លូវការ កាលពីដើមខែមករា ឆ្នាំ២០២៣ ។ ជាអ្នកដឹកនាំមួយរូប ដែលជឿលើទស្សនៈបុគ្គលិកជាអ្នកថែទាំអាជីវកម្ម លោកអ៊ីង ស៊ីវឈន់ មានចក្ខុវិស័យធំបំផុតគឺផលិតទឹកដ៏ល្អបំផុតសម្រាប់ប្រទេសកម្ពុជា និងនាំចេញផលិតផលទឹកសុទ្ធខ្មែរទៅទីផ្សារអន្តរជាតិ៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:54", "date_created": "2025-03-07T04:24:27.101Z", "category": "ភាពជាអ្នកដឹកនាំ", "views": 24335, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ប្ដូរទម្លាប់ទ្រព្យកើន! បុរសវ័យ៤០ឆ្នាំក្លាយជាសេដ្ឋីដំបូងគេក្នុងគ្រួសារ ប្រាប់ពីទម្លាប់៥ធ្វើឲ្យខ្លួន សល់លុយ សល់ទ្រព្យក្លាយជាសេដ្ឋី	https://business-cambodia.com/articles/jonathan-reveal-habit-to-make-him-rich	លោក Jonathan វ័យ៤០ឆ្នាំគឺជាមនុស្សដំបូងគេនៅក្នុងគ្រួសារដែលក្លាយជាសេដ្ឋីមានទ្រព្យខ្ទង់លានដុល្លារហើយបច្ចុប្បន្នលោកចូលនិវត្តន៍ពីការងារដោយមិនចាំបាច់ក្រោកទៅធ្វើការងារប្រចាំខែដើម្បីរកចំណូលឡើយ។ សេដ្ឋីរូបនេះបានក្លាយជាសេដ្ឋីដោយសារលោកបានផ្លាស់ប្ដូរទម្លាប់នៅក្នុងការរស់នៅ។   ខាងក្រោមនេះគឺជាទម្លាប់ធំៗ៥ដែលលោក Jonathan បានធ្វើដែលធ្វើឲ្យលោកអាចផ្លាស់ប្ដូរជីវិតក្លាយជាសេដ្ឋីសល់លុយ សល់ទ្រព្យរាប់លានដុល្លារ។   ១. ការផ្លាសប្ដូរការគិតលើរឿងលុយកាក់  ជាយូរមកហើយលោកតែងតែគិតថាដើម្បីមានបានវាមិនទាមទារជំហានច្រើននោះប៉ុន្ដែក្រោយមកលោកក៏ស្វែងយល់ថាភាពមានបាន សល់ទ្រព្យ សល់លុយគឺត្រូវការពេលវេលាដែរ។ ដូច្នេះហើយលោកចាប់ផ្ដើមរៀនពីចំណេះដឹងហិរញ្ញវត្ថុហើយប្រឹងរកលុយមកសន្សំនិងវិនិយោគបង្កើតចំណូលអកម្មរហូតលោកសល់ទ្រព្យខ្ទង់លានដុល្លារចូលនិវត្តទាំងវ័យក្មេង។   ២. ផ្ដល់អាទិភាពលើការសម្រាក ពីមុនលោកគិតថាដើម្បីជោគជ័យគឺត្រូវខំប្រឹងធ្វើការពីព្រឹកទល់យប់និងធ្វើការច្រើនម៉ោង។ យ៉ាងណាមិញលោកធ្វើការច្រើនម៉ោងតែមិនទទួលបានលទ្ធផល្អ។ ដូច្នេះហើយលោកយកពេលខ្លះសម្រាកហើយផ្លាស់ប្ដូររបៀបធ្វើការដែលធ្វើឲ្យលោកធ្វើការតិចតែទទួលបានផលិតភាពការងារខ្ពស់ រហូតលោកអាចរកចំណូលបានច្រើន។   ៣. រៀននូវអ្វីដែលថ្មីរាល់ថ្ងៃ ត្រង់នេះលោកថាការកសាងទ្រព្យនិងបង្កើនទ្រព្យរបស់លោកគឺដោយសារលោកស្រលាញ់ការអានសៀវភៅ។ ការអានសៀវភៅជារៀងរាល់ថ្ងៃធ្វើឲ្យលោកទទួលបានចំណេះដឹងនិងជំនាញថ្មីៗ។ ហើយចំណេះនឹងជំនាញទាំងនោះលោកយកទៅប្រើប្រាស់ក្នុងការរកស៊ីដែលធ្វើឲ្យលោកអាចសល់ទ្រព្យខ្ទង់លានដុល្លារ។ ជាពិសេសក្រោយពីអានសៀវភៅបានច្រើន លោកអាចមានគំនិតបង្កើតអាជីវកម្មខ្លួនឯងបានជោគជ័យ។   ៤. រៀនជំនាញដែលមានតម្រូវការខ្ពស់ លោកJonathan បានលើកឡើងថាការរៀននូវជំនាញដែលមានតម្រូវការខ្ពស់គឹជាផ្នែកដែលសំខាន់បំផុតដែលធ្វើឲ្យមនុស្សអាចរកលុយបានកាន់តែច្រើន។ ជាក់ស្ដែងលោករៀនពីជំហានសរសរអត្ថបទទាក់ទងនឹងហិរញ្ញវត្ថុឲ្យវេបសាយមួយចំនួន។ ជំនាញសរសេរមាតិកាទាក់ទងហិរញ្ញវត្ថុធ្វើឲ្យលោកអាចរកផ្លូវបង្កើតអាជីវកម្មខ្លួនឯងទាក់ទងនឹងការផ្ដល់ចំណេះដឹងហិរញ្ញវត្ថុដែលធ្វើឲ្យលោករកលុយបានច្រើនិងសល់ទ្រព្យខ្ទង់លានដល់សព្វថ្ងៃនេះ៕	{ "spider_name": "businesscambodia", "scrape_at": "2025-06-14_19:39:54", "date_created": "2025-03-07T04:14:12.086Z", "category": "ហិរញ្ញវត្ថុ", "views": 2870, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
កម្រមានអ្នកដឹង! នេះជាប្រា.ក់ខែ នាយករដ្ឋមន្ត្រី និងមន្ត្រីរាជការ របស់ប្រទេសថៃ	https://business-cambodia.com/articles/salaries-of-the-prime-minister-and-civil-servants-in-thailand	ចាប់ពីខែឧសភា ឆ្នាំ២០២៤ រដ្ឋាភិបាលថៃបានបង្កើនប្រាក់ខែថ្មី ១០% និងអត្ថប្រយោជន៍បន្ថែម សម្រាប់មន្ត្រីរាជការ ដើម្បីស្របតាមកំណើនសេដ្ឋកិច្ចបច្ចុប្បន្ន។ នេះបើយោងតាមទីភ្នាក់ងារសារព័ត៌មានថៃ Bangkok Post។   ខាងក្រោម គឺជាប្រាក់ខែមន្ត្រីរាជការនៅប្រទេសថៃខុសគ្នាអាស្រ័យលើឋានន្តរសក្ដិ, មុខតំណែង, គុណវុឌ្ឍិ និងចំនួនឆ្នាំការងារ៖   នាយករដ្ឋមន្ត្រី ទទួលបានប្រាក់បៀវត្ស ១២៥,៥៩០ បាតថៃ (ប្រមាណ ៣,៦០០ ដុល្លារអាមេរិក) ក្នុងមួយខែ។   មន្ត្រីជាន់ខ្ពស់ (C9 officer) ទទួលបានប្រាក់បៀវត្ស ៦០,០០០-៧០,០០០ បាត (ប្រមាណ ១,៧៧៧-២,០៧៣ ដុល្លារអាមេរិក) ក្នុងមួយខែ។   មន្ត្រីរាជការស៊ីវិល ទទួលបានប្រាក់បៀវត្សប្រចាំឆ្នាំ ៤១៥,៩០០ បាត ឬស្មើនឹង ១២,៣១៩ ដុល្លារអាមេរិក (ប្រមាណ ៣៤,៦៥៨ បាត ឬស្មើនឹង ១,០២៦ ដុល្លារអាមេរិក) ក្នុងមួយខែ។   គួរជម្រាបផងដែរថា ប្រាក់ខែដំបូងសម្រាប់អ្នកមានសញ្ញាប័ត្របរិញ្ញាបត្រ គឺចាប់ពី ១៥,០០០ បាត (ប្រមាណ ៤៣០ ដុល្លារអាមេរិក) ឡើងដល់ ១៦,៥០០ បាត (ប្រមាណ ៤៧៣ ដុល្លារអាមេរិក) ក្នុងឆ្នាំទីមួយ។ មួយឆ្នាំក្រោយមក ប្រាក់ខែអាចកើនដល់ ១៨,០០០ បាត (ប្រមាណ ៥៣៤ ដុល្លារអាមេរិក)។ ចំណែកឯ មន្ត្រីដែលមានសញ្ញាប័ត្រជំនាញវិជ្ជាជីវៈ នឹងទទួលបានប្រាក់ខែដំបូង ១១,០០០ បាត (ប្រមាណ ៣២៥ ដុល្លារអាមេរិក) ក្នុងឆ្នាំទី១៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម    https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:54", "date_created": "2025-03-07T04:03:01.562Z", "category": "ហិរញ្ញវត្ថុ", "views": 2169, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ត្រៀមចូលខែក្តៅ! ថៃនឹងជួបព្យុះរដូវក្តៅ ដោយក្រុងបាងកកនិងខេត្តមួយចំនួន នឹងរងគ្រោះទឹកជំនន់	https://business-cambodia.com/articles/thailand-warning-heat-strom-dry-and-wet	ចាប់ពីថ្ងៃទី៦ដល់ថ្ងៃទី៨ខែមីនា នាយកដ្ឋានឧតុនិយមថៃបាន ព្យាករណ៍ថាអាកាសធាតុក្នុងប្រទេសថៃនឹងជួបព្យុះរដូវក្តៅ ដែលនឹងធ្វើឱ្យមានភ្លៀង ខ្យល់ ផ្គររន្ទះ ខ្យល់កន្រ្តាក់ និងទឹកជំនន់អាចនឹងវាយប្រហារលើទីក្រុងបាងកកនិងតំបន់ខេត្តមួយចំនួនក្នុងប្រទេស។   យោងតាមប្រភពពីទីភ្នាក់ងារសារព័ត៌មានថៃ The Nation បានឱ្យដឹងថាតំបន់ដែលនឹងងាយរងគ្រោះបំផុតពីទឹកជំនន់រួមមាន ភាគឦសាន ភាគកណ្តាល (រួមទាំងទីក្រុងបាងកក) និងភាគបូព៌ា។   លក្ខខណ្ឌអាកាសធាតុ នាំឱ្យកើតមានព្យុះរដូវក្តៅនេះគឺបណ្តាលមកពី ប្រព័ន្ធសម្ពាធខ្ពស់កម្រិតមធ្យម និងម៉ាស់ខ្យល់ត្រជាក់ពីប្រទេសចិនលាតសន្ធឹងចូលទៅភាគឦសាន និងសមុទ្រចិនខាងត្បូង បុកជាមួយនឹងស្ថានភាពក្តៅខ្លាំង ដែលកំពុងកើតមាននៅភាគខាងជើងប្រទេសថៃធ្វើឱ្យក្តៅហើយសើម ។    ក្នុងនោះនាយកដ្ឋានបង្ការ និងកាត់បន្ថយគ្រោះមហន្តរាយ (DDPM) បានណែនាំគោលការណ៍សុវត្ថិភាពដល់ប្រជាពលរដ្ឋដើម្បីត្រៀមទប់ទល់នឹងព្យុះរដូវក្តៅ ពិសេសត្រូវការរាយការណ៍អំពីទឹកជំនន់នៅតំបន់ខ្លួនឱ្យបានច្បាស់លាស់ និងតាមដានការព្យាករណ៍អាកាសធាតុ នៅលើគេហទំព័រ TMD របស់នាយកដ្ឋានឧតុនិយមជាប្រចាំ៕       អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:54", "date_created": "2025-03-07T03:21:01.598Z", "category": "ភាពជាអ្នកដឹកនាំ", "views": 285, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ហាង MOR Outlet Store ប្រកាសលក់បញ្ចុះតម្លៃ ៧០ ភាគរយលើប្រេនល្បីៗ ៤ នេះនៅផ្សារទំនើប ជីប ម៉ុង សែនសុខ ម៉ល	https://business-cambodia.com/articles/mor-outlet-store	ឱកាសចំណេញទ្វេដងសម្រាប់អ្នកដែលចូលចិត្ដទិញអីវ៉ាន់ ខណៈហាងលក់សម្លៀកបំពាក់ MOR Outlet Store ដែលជា Outlet Store ដំបូងបំផុតរបស់ក្រុមហ៊ុន RMO Group ដែលទើបនឹងបានបើកដំណើរការលក់សាកល្បងនៅក្នុងផ្សារទំនើប ផ្សារទំនើប ជីប ម៉ុង សែនសុខ ម៉ល បានប្រកាសលក់បញ្ចុះតម្លៃ ៧០ ភាគរយលើប្រេនសម្លៀកបំពាក់ល្បីៗចំនួន ៤ ប្រភេទ ដើម្បីជាការអបអរសាទរដល់ការបើកដំណើរការហាងថ្មីរបស់ខ្លួនេះ។     ដោយប្រេនសម្លៀកបំពាក់ដែលត្រូវដាក់លក់បញ្ចុះតម្លៃខាងលើនេះរួមមាន៖   ១. PUMA ដែលជាប្រេនសម្លៀកបំពាក់មកពីប្រទេសអាល្លឺម៉ង់ និងជាប្រេនសម្លៀកបំពាក់ធំជាងគេទី៣ នៅលើពិភពលោក។     ២. Timberland ដែលជាប្រេនសម្លៀកបំពាក់ និងស្បែកជើងដ៏ពេញនិយមមួយ ដែលមានដើមកំណើតមកពី សហរដ្ឋអាមេរិក     ៣. Love Bonito ដែលជាប្រេនសម្លៀកបំពាក់ដ៏ល្បីល្បាញ និងមានគុណភាពខ្ពស់មួយរបស់ប្រទេសសិង្ហបុរី     ៤. Benjamin Barker គឺជាប្រេនសម្លៀកបំពាក់ដ៏ល្បីឈ្មោះ មានដើមកំណើតមកពីប្រទេសអូស្ដ្រាលី។     សូមជម្រាបថាហាង Outlet Store គឺជាហាងដែលមានទំនិញថ្មីៗ ល្អៗ ដែលមិនធ្លាប់មានការបញ្ចុះតម្លៃនៅក្នុងហាងធម្មតាពីមុនមក។ ជាពិសេសការបង្កើតហាង Outlet Store នេះមកគឺសម្រាប់ឲ្យអតិថិជន ដែលចង់ទិញទំនិញ Original ដែលនាំចូលមកពីក្រៅប្រទេស មានតម្លៃសមរម្យ និងតាមតម្រូវការថវិកា របស់អតិថិជន។     ដូច្នេះសម្រាប់លោកអ្នកដែលចង់បានសម្លៀកបំពាក់ល្បីៗដូចដែលបានជម្រាបជូនខាងលើ សូមអញ្ជើញមកកាន់ហាងលក់សម្លៀកបំពាក់ MOR Outlet Store ដែលមានទីតាំងនៅផ្សារទំនើប ទំនើប ជីប ម៉ុង សែនសុខ ម៉ល ជាន់ទី១ ដោយមានការដាក់បញ្ចុះតម្លៃចាប់ពីពេលនេះតទៅ៕	{ "spider_name": "businesscambodia", "scrape_at": "2025-06-14_19:39:54", "date_created": "2025-03-07T03:02:29.471Z", "category": "PR", "views": 139, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
គម្រោងផ្សារផែកោះស្តេចនឹងក្លាយទៅជាមជ្ឈមណ្ឌលសំខាន់សម្រាប់វិស័យទេសចរណ៍	https://business-cambodia.com/articles/koh-sdach-port-market-set-to-become-key-hub-as-tourism-booms	ខេត្តកោះកុង – កោះស្តេចកំពុងលេចធ្លោថាជាទិសដៅទេសចរណ៍កំពូលមួយនៅកម្ពុជា ដោយមានការវិនិយោគអភិវឌ្ឍលើស្ថាបត្យកម្មថ្មីៗ សណ្ឋាគារប្រណីត និងការកែលម្អប្រព័ន្ធដឹកជញ្ជូន ដែលជំរុញឱ្យចំនួនភ្ញៀវកាន់តែមានការកើនឡើង។ ផ្សារកំពង់ផែកោះស្តេច កំពុងផ្លាស់ប្តូរក្លាយជាមជ្ឈមណ្ឌលសំខាន់សម្រាប់ពាណិជ្ជកម្ម និងទេសចរណ៍ នៅពេលដែលកោះនេះរីកចម្រើនបន្ថែម។ ការអភិវឌ្ឍសំខាន់មួយនៅកោះស្តេចគឺ ការសាងសង់សណ្ឋាគារប្រណីតដោយក្រុមហ៊ុន VET Group។ សណ្ឋាគារថ្មីៗនេះមានទីតាំងទាំងនៅលើកោះស្តេច និងជិតកំពង់ផែកោះស្តេច ដែលនឹងទាក់ទាញភ្ញៀវកម្សាន្តថ្នាក់ខ្ពស់។ ជាមួយនឹងសេវាកម្មនិងបរិក្ខារប្រណីត សណ្ឋាគារទំនើបនេះនឹងជួយបង្កើតកោះស្តេចឱ្យក្លាយជាទិសដៅទេសចរណ៍ដ៏លេចធ្លោសម្រាប់ភ្ញៀវជាតិ និងអន្តរជាតិ។ ការបើកដំណើរការទូកកម្សាន្តល្បឿនលឿន ពីកំពតទៅកោះស្តេច ក៏ជាចំណុចសំខាន់ក្នុងការជំរុញទេសចរណ៍។ ផ្លូវដំណើរថ្មីនេះចំណាយពេលត្រឹម ២ ម៉ោង ប៉ុណ្ណោះ ដែលធ្វើឱ្យការទៅដល់កោះស្តេចកាន់តែងាយស្រួល។ ផ្លូវដំណើរថ្មីនេះនឹងនាំភ្ញៀវជាច្រើនពីតំបន់ឆ្នេរសមុទ្រនៅភាគខាងត្បូងនៃកម្ពុជា ឱ្យចូលមកលេងនៅលើកោះស្តេច ជួយលើកកម្ពស់អាជីវកម្មនិងសេវាកម្មទេសចរណ៍។ អ្វីដែលធ្វើឱ្យកោះស្តេចកាន់តែមានសក្តានុពលទៀតគឺ អាកាសយានដ្ឋានអន្តរជាតិដារាសាគរ ដែលបើកដំណើរការថ្មីៗនេះ។ ជាមួយនឹងជើងហោះហើរតាមត្រង់មកពីប្រទេសចិន និងទីក្រុងសំខាន់ៗនៅអាស៊ាន អាកាសយានដ្ឋាននេះនឹងជួយបង្កើនចំនួនភ្ញៀវអន្តរជាតិមកកោះស្តេច និងនាំមកនូវឱកាសវិនិយោគថ្មីៗ។ ការប្រារព្ធបុណ្យចូលឆ្នាំចិនកន្លងទៅបានបញ្ជាក់ពី ការពេញនិយមកាន់តែខ្លាំងរបស់កោះស្តេច ដោយមានភ្ញៀវប្រមាណ ២០,០០០ នាក់ ទៅទស្សនកិច្ច។ នេះជាសញ្ញាបង្ហាញថា នៅពេលដែលសេវាកម្មសណ្ឋាគារថ្មី និងទូកល្បឿនលឿនចាប់ផ្តើមដំណើរការយ៉ាងពេញលេញ ចំនួនភ្ញៀវនឹងកើនឡើងថែមទៀត។ ក្នុងនាមជាមជ្ឈមណ្ឌលពាណិជ្ជកម្មសំខាន់ គម្រោងផ្សារកំពង់ផែកោះស្តេច នឹងក្លាយជាកន្លែងផ្គត់ផ្គង់សេវាកម្មសម្រាប់ទាំងភ្ញៀវទេសចរ និងប្រជាជនក្នុងសហគមន៍ ដោយមានត្រីស្រស់ ម្ហូបអាហារមូលដ្ឋាន និងទំនិញប្រចាំថ្ងៃ។ បន្ថែមពីនេះ ការពង្រីកផ្លូវជាតិលេខ ៤៨ ក៏ជាចំណុចសំខាន់ក្នុងការលើកកម្ពស់សេដ្ឋកិច្ចទេសចរណ៍។ គម្រោងសាងសង់ផ្លូវនេះ បានសម្រេច ៨៥% ហើយបន្ទាប់ពីបញ្ចប់នឹងកាត់បន្ថយពេលធ្វើដំណើរពីភ្នំពេញទៅកោះស្តេចត្រឹម ៣ ម៉ោង ប៉ុណ្ណោះ។ ការកែលម្អនេះនឹងជំរុញចំនួនភ្ញៀវជាតិបន្ថែមទៀត និងបើកឱកាសអាជីវកម្មថ្មីៗនៅលើកោះ។ ដោយមានការអភិវឌ្ឍដ៏ឆាប់រហ័ស គម្រោងផ្សារកំពង់ផែកោះស្តេច កំពុងក្លាយជាចំណុចសំខាន់សម្រាប់ទេសចរណ៍ និងពាណិជ្ជកម្ម។ នៅពេលដែលចំនួនភ្ញៀវកើនឡើង និងអាជីវកម្មថ្មីកំពុងបើកដំណើរការ គម្រោងផ្សារនេះនឹងមានតួនាទីសំខាន់ក្នុងការលើកស្ទួយសេដ្ឋកិច្ចនៅលើកោះ។ ជាមួយនឹងប្រព័ន្ធដឹកជញ្ជូនប្រសើរឡើង សណ្ឋាគារថ្មី និងចំនួនភ្ញៀវកាន់តែមានការកើនឡើង កោះស្តេចនឹងក្លាយជាទិសដៅឆ្នេរសមុទ្រល្អបំផុតមួយនៅកម្ពុជា។	{ "spider_name": "businesscambodia", "scrape_at": "2025-06-14_19:39:54", "date_created": "2025-03-07T02:09:51.785Z", "category": "PR", "views": 103, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ធនាគារធំបំផុតអាល្លឺម៉ង់ព្រមានថា ប្រាក់ដុល្លារអាមេរិក អាចនឹងបាត់តំណែងជាលុយដែលមានសុវត្ថិភាពក្នុងការកាន់	https://business-cambodia.com/articles/german-bank-warn-that-usd-lose-it-safe-haven-status	ប្រាក់ដុល្លារអាមេរិកគឺជារូបិយប័ណ្ណមួយត្រូវបានគេចាត់ទុកថាជារូបិយប័ណ្ណដែលមានសុវត្ថិភាពបំផុតក្នុងការកាន់ខណៈអាមេរិកជាប្រទេសមហាអំណាចហើយសេដ្ឋកិច្ចអាមេរិកខ្លាំង។ យ៉ាងណាមិញធនាគារ Deutsche ដែលជាធនាគារវិនិយោគធំបំផុតរបស់អាល្លឺម៉ង់បានព្រមានថាប្រាក់ដុល្លារអាមេរិកអាចនឹងជួបហានិភ័យបាត់តំណែងជារូបិយប័ណ្ណដែលមានសុវត្ថិភាពបំផុត។   បើយោងតាមការចុះផ្សាយរបស់សារព័ត៌មានBloomberg លោក George Saravelos ប្រធានផ្នែកធនាគារសកលលើយុទ្ធសាស្រ្តប្ដូរប្រាក់អន្តរជាតិនៃធនាគារ Deutsche បានឲ្យដឹងថាប្រាក់ដុល្លារអាមេរិកអាចនឹងបាត់តំណែងជារូបិយប័ណ្ណដែលមានសុវត្ថិបំផុតខណៈទីផ្សារសកលបានផ្លាស់ប្ដូរទៅរកភូមិសាស្តនយោបាយថ្មី។   លោកបានបន្តទៀតថា ធនាគារ Deutsche ព្យាករថាប្រាក់ដុល្លារអាមេរិកអាចនឹងរបូតបាត់តំណែងជារូបិយប័ណ្ណដែលមានសុវត្ថិភាពបំផុតក្រោយពីប្រាក់ដុល្លារអាមេរិកបានចាប់ផ្ដើមធ្លាក់ចុះខណៈដែលរដ្ឋាភិបាលអាមេរិកបានចាប់ផ្ដើមដាក់ពន្ធនាំចូលទៅលើប្រទេសមួយចំនួន។ លោកបានបន្ថែមទៀតថា អ្វីដែលយើងមើលឃើញនៅក្នុងទីផ្សារបច្ចុប្បន្ននេះគឺប្រាក់ដុល្លារអាមេរិកលូវមិនខ្លាំងនោះទេ។ ត្រង់នេះលោកថាបើមើលពីប្រវត្តិនៃធ្លាក់ចុះប្រាក់ដុល្លារដោយប្រៀបធៀបប្រាក់ដុល្លារធៀបនឹងទ្រព្យដែលមានហានិភ័យ។ លើសពីនេះកំណើនពីការចំណាយលើពាណិជ្ជអន្តរជាតិរបស់អាមេរិកច្រើនជាងចំណូលដែលរកបានពីការនាំចូល កត្តានេះអាចធ្វើឲ្យប្រាក់ដុល្លារអាមេរិកកាន់តែខ្សោយ៕	{ "spider_name": "businesscambodia", "scrape_at": "2025-06-14_19:39:54", "date_created": "2025-03-06T09:40:54.034Z", "category": "ហិរញ្ញវត្ថុ", "views": 3371, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ត្រង់ទឹកទុកឱ្យហើយទៅ! នៅយប់នេះ រដ្ឋាករទឹកនឹងធ្វើការផ្អាកការផ្គត់ផ្គង់ទឹករយៈពេលខ្លី សម្រាប់អ្នកតំបន់១ នេះ	https://business-cambodia.com/articles/prepare-water	យោងតាមសេចក្តីជូនដំណឹងរបស់ រដ្ឋាករទឹកស្វយ័តក្រុងភ្នំពេញ មុននេះបន្តិចបានឱ្យដឹងថា នៅយប់ថ្ងៃទី៦ ខែមីនា ឆ្នាំ២០២៥ នេះនឹងធ្វើការផ្អាកផ្គត់ផ្គង់ទឹកមួយរយៈពេលខ្លី ប្រមាណ០៦ម៉ោង គឺចាប់ពីម៉ោង២១:០០ នាទីយប់ ដល់ម៉ោង ០៣:០០ នាទីទៀបភ្លឺ សម្រាប់អ្នករស់នៅក្នុងសង្កាត់ជ្រោយចង្វារ នៃខណ្ឌជ្រោយចង្វារ រាជធានីភ្នំពេញ។   ប្រភពខាងលើបានបន្តឱ្យដឹងទៀតថា ចំពោះមូលហេតុដែលផ្អាកផ្គត់ផ្គង់ទឹកនេះ ដោយសារតែរដ្ឋាករទឹកស្វយ័ត ក្រុងភ្នំពេញ (រ.ទ.ស.ភ) គ្រោងផ្លាស់ប្ដូរនាឡិកាតំបន់ទំហំ២០០មម ចំនួន០១ទីតាំងនៅលើផ្លូវលេខ១៧Cw ដែលនឹងត្រូវផ្អាកផ្គត់ផ្គង់ទឹក ចាប់ពីផ្លូវលេខ១៧CW (ផ្លូវទន្លេសាប) ដល់ផ្លូវលេខ១០CW (ផ្លូវសណ្ឋាគារសុខា) ស្ថិតក្នុងសង្កាត់ជ្រោយចង្វារ នៃខណ្ឌជ្រោយចង្វារ រាជធានីភ្នំពេញ នៅយប់ថ្ងៃព្រហស្បតិ៍ ទី០៦ ខែមីនា ឆ្នាំ២០២៥។ រដ្ឋាករទឹក ក៏បានជម្រាបជូនលោកអភិបាលទាំងអស់ មេត្តាជួយផ្សព្វផ្សាយព័ត៌មានជូនប្រជាពលរដ្ឋ ស្ថាប័នរោងចក្រ សហគ្រាស ដែលមានលំនៅដ្ឋាន និងទីតាំងខាងលើ ដែលនឹងត្រូវរងការខ្វះទឹករយៈពេលខ្លីនេះ ដើម្បីត្រៀមបម្រុងទឹកសម្រាប់ប្រើប្រាស់ក្នុងរយៈពេលដូចបានជម្រាបជូនខាងលើ ដោយក្តីអនុគ្រោះ៕	{ "spider_name": "businesscambodia", "scrape_at": "2025-06-14_19:39:54", "date_created": "2025-03-06T09:29:38.006Z", "category": "ព័ត៌មានថ្មីៗ", "views": 2231, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
foodpanda កម្ពុជា ប្រារព្ធខួបប្រាំឆ្នាំនៃភាពជោគជ័យជាមួយកម្មវិធី 'Pau Pau Pandaverse' ជាមួយដៃគូសហការរបស់ខ្លួន	https://business-cambodia.com/articles/foodpanda	foodpanda Cambodia បានរៀបចំកម្មវិធីអរគុណទៅកាន់ដៃគូសហការ នៅថ្ងៃទី ២៨ ខែកុម្ភៈ ឆ្នាំ ២០២៥ នៅសណ្ឋាគារ សូហ្វីតែល ភ្នំពេញភូគីត្រា ដោយមានការចូលរួមពីភ្ញៀវកិត្តិយសជិត ៣០០នាក់ រួមទាំងតំណាងមកពីភោជនីយដ្ឋានប្រមាណ ១០០ហាង  ហាងលក់ទំនិញចំនួន ៣០ហាង និងដៃគូកិត្តិយសជាង ៤០ក្រុមហ៊ុន ។ កម្មវិធីនេះបានធ្វើឡើងក្នុងឱកាសដ៏សំខាន់មួយដើម្បីគោរព និងថ្លែងអំណរគុណចំពោះការរួមចំណែកដ៏មានតម្លៃរបស់ដៃគូអាជីវកម្មរបស់ខ្លួន ស្របពេលនៃការអបអរសាទរខួបប្រាំឆ្នាំនៃការរីកចម្រើនដ៏ របស់ foodpanda គួរឱ្យកត់សម្គាល់នៅក្នុងវិស័យដឹកជញ្ចូនម្ហូបអាហារ និងទំនិញដែលកំពុងរីកចម្រើននៅក្នុងប្រទេសកម្ពុជា។     ចាប់តាំងពីការចាប់ផ្តើមដំបូង foodpanda តែងឈានមុខគេក្នុងការពង្រឹងសេវាកម្មដឹកជញ្ចូន ក្នុងប្រទេសកម្ពុជាអស់រយៈពេលប្រាំឆ្នាំមកហើយ។ តាមរយៈការប្តេជ្ញាចិត្តរបស់ខ្លួនក្នុងការជំរុញភាពជាដៃគូយុទ្ធសាស្ត្រជាមួយដៃគូអាជីវកម្មទូទាំងប្រទេស កម្មវិធីដឹកជញ្ចូននេះបានជួយដល់អាជីវកម្មជាច្រើនដើម្បីពង្រីកវត្តមានទីផ្សាររបស់ពួកគេ បង្កើនចំនួនអតិថិជន និងរីកចម្រើននៅក្នុងសេដ្ឋកិច្ចឌីជីថល។     កម្មវិធី 'Pau-Pau's Pandaverse' សម្រាប់អរគុណទៅកាន់ដៃគូសហការ ជាពេលពិសេសមួយសម្រាប់ម្ចាស់ភោជនីយដ្ឋាន ហាងទំនិញ និងដៃគូយុទ្ធសាស្ត្រដើម្បីចូលរួមក្នុងពិភាក្សាគ្នា ផ្លាស់ប្តូរការយល់ដឹងអំពីអាជីវកម្មរបស់ខ្លួន និងពង្រឹងកិច្ចសហការឲ្យកាន់តែសិទ្ធស្នាល ជាមួយក្រុមការងាររបស់ foodpanda ។ កម្មវិធីនេះធ្វើឡើងដោយមានសុន្ទរកថាចូលរួមពីថ្នាក់ដឹកនាំ ការបង្ហាញពីដំណើរជោគជ័យ ការលើកកែវរួមគ្នាអបអរភាពជោគជ័យ និងពិធីប្រគល់ពានរង្វាន់ទៅកាន់ដៃគូអាជីវកម្មឆ្នើម។ ពានរង្វាន់រួមមាន៖ ជម្រើសឆ្នើមរបស់អតិថិជន ភោជនីយដ្ឋានពេញនិយម ហាងអាហារខ្មែរឆ្នើម អាជីវកម្មរីកចម្រើនជាងគេ ហាងប្រើប្រាស់សេវាកម្មដឹកជញ្ចូនច្រើនជាងកេ ដៃគូ pandapro ឈានមុខគេ ហាងអាហារអន្តរជាតិឆ្នើម ហាងថ្មីឆ្នើមបំផុត ហាងដំណើរការល្អបំផុត ជម្រើសរបស់អតិថិជន ហាងប្រតិបត្តិការល្អបំផុត ហាងលក់អាហារពេលយប់ឆ្នើម ហាងល្អបំផុតនៅក្នុងទីក្រុង ហាងរីកចម្រើនជាងគេ ដៃគូសហការរយ: ពេលវែង ដំណើរការល្អបំផុតនៃភោជនីយដ្ឋាន   អ្នកចូលរួមក៏រីករាយនឹងបទពិសោធអាហារពេលល្ងាចដែលបានរៀបចំហើយបានចូលរួមក្នុងលេងហ្គេម Kahoot ជាមួយនឹងរង្វាន់ជាច្រើនផងដែរ។     កម្មវិធីនេះបង្ហាញពីការថ្លែងអំណរគុណយ៉ាងជ្រាលជ្រៅនិងការកោតសរសើររបស់ foodpanda ទៅកាន់ដៃគូអាជីវកម្មរបស់ពួកគេ និងទស្សនៈវិស័យរួមគ្នាសម្រាប់ភាពជោគជ័យជាបន្តបន្ទាប់ក្នុងឆ្នាំខាងមុខ។ ឆ្ពោះទៅមុខនេះ foodpanda Cambodia នៅតែប្រកាន់ខ្ជាប់ការយកចិត្តទុកដាក់ជំរុញការគាំទ្រទៅកាន់ដៃគូអាជីវកម្ម តាមរយៈដំណោះស្រាយបច្ចេកវិទ្យាទំនើប យុទ្ធសាស្រ្តទីផ្សារប្រកបដោយភាពច្នៃប្រឌិត និងការកែលម្អប្រតិបត្តិការ ធានានូវកំណើនការប្រើប្រាស់ដោយនិរន្តរភាព និងការរីកចម្រើនសម្រាប់ដៃគូរបស់ខ្លួននៅក្នុងប្រព័ន្ធដឹកជញ្ជូនដែលកំពុងវិវត្តយ៉ាងឆាប់រហ័សនេះ។   អំពី foodpanda   ជាក្រុមហ៊ុនបុត្រសម្ព័ន្ធរបស់ Delivery Hero ដែលជាក្រុមហ៊ុនបញ្ជាទិញអាហារតាមអ៊ីនធឺណិតពហុជាតិសាសន៍របស់អាល្លឺម៉ង់ និងក្រុមហ៊ុនដឹកជញ្ចូនអាហារដែលមានមូលដ្ឋាននៅទីក្រុងប៊ែកឡាំង foodpanda បានបើកដំណើរការក្នុងប្រទេសសិង្ហបុរីក្នុងឆ្នាំ ២០២៤ ជាកម្មវីធីដឹកជញ្ជូនម្ហូបអាហារ។ ប្តេជ្ញាក្នុងការជួយអតិថិជនឱ្យទទួលបានរសជាតិឆ្ងាញ់យ៉ាងឆាប់រហ័ស ទទួលបានការជ្រើសរើសចេញពីបេះដូង និងគំនិតរបស់អតិថិជនយ៉ាងឆាប់រហ័សនៅក្នុង APAC ។   ដំណើរការដោយបច្ចេកវិជ្ជា និងប្រតិបត្តិការដ៏ល្អឥតខ្ចោះ foodpanda បាននឹងកំពុងបង្កើនការបោះជំហានពាណិជ្ជកម្មយ៉ាងរហ័សរបស់ខ្លួននៅក្នុង ជាង ៤០០ទីក្រុង ជាមួយទីផ្សារចំនួន១១ ក្នុងអាស៊ី ដូចជា សិង្ហបុរី ហុងកុង ថៃ ម៉ាឡេស៊ី ប៉ាគីស្ថាន តៃវ៉ាន់ ហ្វីលីពីន បង់ក្លាដែស ឡាវ កម្ពុជា និងមីយ៉ាន់ម៉ា។ foodpanda គឺជាក្រុមហ៊ុនបុត្រសម្ព័ន្ធរបស់ Delivery Hero ដែលជាក្រុមហ៊ុនឈានមុខគេនៅលើពិភពលោកក្នុងសេវាកម្មដឹកជញ្ចូនអាហារ។ សម្រាប់ព័ត៌មានបន្ថែម សូមចូលទៅកាន់គេហទំព័រ www.foodpanda.com៕	{ "spider_name": "businesscambodia", "scrape_at": "2025-06-14_19:39:54", "date_created": "2025-03-06T09:25:00.105Z", "category": "PR", "views": 62, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ខេត្ដសក្ដានុពលមួយនេះ ទាក់ចិត្ដវិនិយោគិនមកពី អឺរ៉ុប និងជប៉ុន ចុះទៅសិក្សាស្វែងរកឱកាសវិនិយោគ	https://business-cambodia.com/articles/europ-and-japan	ថ្មីៗនេះ គណៈប្រតិភូវិនិយោគមកពីសហភាពអឺរ៉ុប និងមកពីប្រទេសជប៉ុន បាននាំគ្នាចុះមកសិក្សា និងស្វែងរកឱកាសវិនិយោគនៅក្នុងខេត្ដជាប់មាត់សមុទ្រមួយនេះ។     ជាក់ស្ដែងនៅថ្ងៃទី០៦ ខែមីនា ឆ្នាំ២០២៥ លោក ឡុង ឌីម៉ង់ អភិបាលរងខេត្តព្រះសីហនុ បានអញ្ជើញជាតំណាងឯកឧត្តមអភិបាល ទទួលជួបសំដែងការគួរសម និងពិភាក្សាការងារជាមួយគណៈប្រតិភូសហភាពអឺរ៉ុប ដែលមានសមាសភាពសរុបប្រមាណ ១២ រូប មកពី១០ប្រទេស ដឹកនាំដោយលោក Andreas BERG អនុប្រធានបេសកម្មការទូត និងជាប្រធានផ្នែកព័ត៌មាន និងកិច្ចការនយោបាយ នៃប្រតិភូសហភាពអ៊ឺរ៉ុប ប្រចាំព្រះរាជាណាចក្រកម្ពុជា។ ការអញ្ជើញរបស់គណៈប្រតិភូEU មកកាន់ខេត្តព្រះសីហនុនាពេលនេះ គឺដើម្បីស្វែងយល់អំពីការអភិវឌ្ឍកំពង់ផែ លទ្ធភាពនិងឱកាសក្នុងការពង្រឹងកិច្ចសហប្រតិបត្តិការ និងជាពិសេសឱកាសវិនិយោគក្នុងខេត្ត។     ជាកិច្ចចាប់ផ្តើម លោកអភិបាលរងបានជម្រាបជូនគណៈប្រតិភូអំពីសក្តានុពល ស្ថានភាពសេដ្ឋកិច្ច ដំណើរការអភិវឌ្ឍ និងចក្ខុវិស័យរបស់កំពង់ផែទឹកជ្រៅ ផែនការមេប្រែក្លាយខេត្តព្រះសីហនុទៅជាតំបន់សេដ្ឋកិច្ចពិសេសគំរូពហុបំណង។ លោកបានបញ្ជាក់ថា ខេត្តព្រះសីហនុបាននឹងកំពុងធ្វើពិពិធកម្មសេដ្ឋកិច្ច ពោលគឺខេត្តនឹងបង្កើនប្រភពចំណូលផ្សេងៗបន្ថែមទៀតក្រៅពីការពឹងផ្អែកទៅលើវិស័យទេសចរណ៍តែមួយមុខ។ ខេត្តព្រះសីហនុនឹងប្រែក្លាយជាតំបន់មជ្ឈមណ្ឌលពាណិជ្ជកម្ម និងភស្តុភារកម្មអន្តរជាតិ មជ្ឈមណ្ឌលដឹកជញ្ជូនទំនិញពហុមធ្យោបាយអន្តរជាតិ មជ្ឈមណ្ឌលហិរញ្ញវត្ថុអន្តរជាតិ តំបន់ទេសចរណ៍ប្រណិត ជាពិសេសជាទីក្រុងវៃឆ្លាតនាំមុខ។បន្ថែមពីលើនេះ លោកអភិបាលរងបានលើកឡើងពីកម្មវិធីពិសេសជំរុញការវិនិយោគខេត្តព្រះសីហនុ ដែលជាយន្តការរបស់រាជរដ្ឋាភិបាលសម្រាប់ជំរុញកំណើនសេដ្ឋកិច្ចជាតិឆ្ពោះទៅសម្រេចបានចក្ខុវិស័យឆ្នាំ២០៥០។   លោកប្រធាននៃគណៈប្រតិភូបានលើកឡើងថា នេះជាលើកទី១នៃការធ្វើទស្សនៈកិច្ចផ្លូវការរបស់ប្រតិភូសហភាពអឺរ៉ុប ហើយខេត្តព្រះសីហនុជាទីតាំងដ៏មានសក្តានុពលបំផុតមួយរបស់កម្ពុជា។ ជាមួយគ្នានេះ ប្រតិភូបានបង្ហាញគោលបំណងនៃការវិនិយោគទៅលើវិស័យអាទិភាពផ្សេងៗដូចជា វិស័យសំណង់, ឧស្សាហកម្ម, ភស្តុភារកម្មសមុទ្រ, និង ជលយានដ្ឋានផងដែរ។     ទន្ទឹមគ្នានេះដែរ កាលពីថ្ងៃទី៥ ខែមីនា គណៈប្រតិភូជប៉ុនដឹកនាំដោយលោក តូស៊ីយ៉ា អូនីស៊ី (Toshiya Onishi) ទីប្រឹក្សាជាន់ខ្ពស់ នៃអង្គការពាណិជ្ជកម្មក្រៅប្រទេសជប៉ុន (JETRO) បានអញ្ជើញជួបជាមួយឯកឧត្តម ម៉ាង ស៊ីណេត អភិបាល នៃគណៈអភិបាលខេត្តព្រះសីហនុ ដើម្បីឈ្វេងយល់ពីសក្តានុពលវិនិយោគនៅខេត្ត និងស្តាប់ពីបរិយាកាសវិនិយោគក្នុងខេត្តផងដែរ។   នៅក្នុងជំនួបនោះ លោក តូស៊ីយ៉ា អូនីស៊ី (Toshiya Onishi) បានបន្តថា ដំណើរទស្សនកិច្ចរបស់គណៈប្រតិភូជប៉ុនមកកម្ពុជា ជាពិសេសខេត្តព្រះសីហនុ ក្នុងគោលបំណងឈ្វេងយល់បរិយាកាសវិនិយោគ និងគោលនយោបាយផ្សេងៗក្នុងការទាក់ទាញវិនិយោគិនមកកាន់កម្ពុជា ពួកគាត់ជាអ្នកវិនិយោគដែលមានចំណេះដឹង ជំនាញ និងទស្សនវិទ្យា ហើយទស្សនកិច្ចលើកនេះជួយបង្កើនឱកាសធុរកិច្ចនៃទំនាក់ទំនងរវាងប្រទេសទាំងពីរជប៉ុន កម្ពុជា និងបានឈ្វេងយល់ពីទំនាក់ទំទងខេត្តព្រះសីហនុ មានការអភិវឌ្ឍរីកចម្រើន៕	{ "spider_name": "businesscambodia", "scrape_at": "2025-06-14_19:39:54", "date_created": "2025-03-06T09:12:42.659Z", "category": "អចលនទ្រព្យ", "views": 1449, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
សេដ្ឋីខ្មែរ អ្នកឧកញ៉ាលាងម៉េង បង្ហើបគន្លឹះ៣ដឹកនាំមនុស្ស ជាបទពិសោធន៍ផ្ទាល់ពីក្រុមហ៊ុន ជីប ម៉ុង	https://business-cambodia.com/articles/chip-mong-co-founder-leadership	ដឹកនាំអាជីវកម្មត្រូវការរូបមន្ត តែដឹកនាំមនុស្សគ្មានរូបមន្តទេ! នេះជាការបញ្ជាក់របស់ អ្នកឧកញ៉ា លាង ម៉េង សហស្ថាបនិកក្រុមហ៊ុន ជីប ម៉ុង គ្រុប ដែលមហាសេដ្ឋីក្នុងពិភពជំនួញដូចសំបុកពីងពាង ដ៏មានឈ្មោះបោះសំឡេងមួយរូបក្នុងស្រុកខ្មែរ។   នៅក្នុងបទសម្ភាសន៍មួយជាមួយ Business Cambodia អ្នកឧកញ៉ាបានបង្ហើបគន្លឹះដឹកនាំមនុស្សនិងបុគ្គលិកក្នុងស្ថាប័ន ខណៈទាំងនេះគឺជាបទពិសោធន៍ផ្ទាល់ដែលអ្នកឧកញ៉ាហៅថាជាគន្លឹះសាមញ្ញ ក្នុងការអនុវត្តផ្ទាល់នៅក្រុមហ៊ុនយក្ស ជីប ម៉ុង។   ១. មើលឃើញបានវែងឆ្ងាយ៖ ជាអ្នកដឹកនាំត្រូវតែជាមនុស្សដែលមើលបានវែងឆ្ងាយ។ អ្នកឧកញ៉ាបានបញ្ជាក់ថា អ្នកដឹកនាំត្រូវមានចក្ខុវិស័យវែងឆ្ងាយ ចេះមើលស្ថានភាពមនុស្សនិងក្រុមហ៊ុន ហើយត្រូវតែមានយុទ្ធសាស្រ្តច្បាស់លាស់។   ២. ដូចអ្នកសិល្បៈ៖ ជាដឹកនាំត្រូវធ្វើខ្លួនឱ្យដូចសិល្បៈករ។ ត្រង់ចំណុចនេះអ្នកឧកញ៉ាបានបញ្ជាក់ថា ក្រៅពីចេះមើល អ្នកដឹកនាំត្រូវតែចេះដាក់មនុស្សឱ្យត្រូវតាមចំណុចខ្លាំង ចេះនិយាយបញ្ចុះបញ្ចូលឱ្យគេជឿលើលើចក្ខុវិស័យរបស់យើង ហើយត្រូវតែចេះប្រើចំណុចខ្លាំងរបស់មនុស្សឱ្យចំគោលដៅ មិនមែនមើលតែចំណុចខ្សោយនោះទេ។   ៣. ភ្ជាប់ជាមួយដោយងាយស្រួល៖ ជាអ្នកដឹកនាំត្រូវតែមនុស្សដែលគេងាយភ្ជាប់បាន។ អ្នកឧកញ៉ាបានបញ្ជាក់ថាជាអ្នកដឹកនាំពូកែម្នាក់ ត្រូវតែជាមនុស្សដែលគេងាយស្រួលធ្វើការជាមួយ សាមញ្ញហើយងាយក្នុងការធ្វើទំនាក់ទំនង។   យ៉ាងណាមិញឆ្លងតាមរយៈបទពិសោធន៍ជាច្រើនឆ្នាំក្នុងការសិក្សា ការងារ និងការគ្រប់គ្រងក្រុមហ៊ុន អ្នកឧកញ៉ា លាង ម៉េង បានគូសចង្អុលបង្ហាញថា៖ «ជាអ្នកដឹកនាំត្រូវភ្ជាប់ជាមួយមនុស្សរបស់យើង ឱ្យបានច្រើន កុំធ្វើជាអ្នកដឹកនាំដែលអត់នៅក្បែរបុគ្គលិក»៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:54", "date_created": "2025-03-06T08:53:11.422Z", "category": "ភាពជាអ្នកដឹកនាំ", "views": 195, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
វត្តមានរបស់ ក្រុមហ៊ុន សែលកាត ជាដៃគូយុទ្ធសាស្រ្តក្នុងវិស័យបច្ចេកវិទ្យាទំនាក់ទំនងព័ត៌មាន ដើម្បីជំរុញកំណើនភាពក្នុងតំបន់ នៅក្នុងកិច្ចប្រជុំកំពូលធុរកិច្ចអាស៊ាន-កម្ពុជា ឆ្នាំ ២០២៥	https://business-cambodia.com/articles/cellcard-s-presence-as-a-strategic-partner-in-the-field-of-information-and-communication-technology-to-drive-regional-growth-at-the-asean-cambodia-business-summit-2025	[រាជធានីភ្នំពេញ ព្រះរាជាណាចក្រកម្ពុជា ថ្ងៃទី ៦ មីនា ២០២៥]- ក្រុមហ៊ុន ខេម ជ្ជីអេសអេម ម.ក (សែលកាត) ដែលជាក្រុមហ៊ុនប្រតិបត្តិករសេវាទូរគមនាគមន៍ក្នុងស្រុកតែមួយគត់របស់កម្ពុជា មានមោទកភាពដែលបានក្លាយជាអ្នកឧបត្ថម្ភ ជាដៃគូយុទ្ធសាស្រ្ត ក្នុងកិច្ចប្រជុំកំពូលធុរកិច្ចអាស៊ាន-កម្ពុជា ឆ្នាំ ២០២៥ ដែលប្រារព្ធនៅសណ្ឋាគារ សូហ្វីតែលភ្នំពេញភូគីត្រា នៅថ្ងៃទី ៥-៦ ខែ មីនា ឆ្នាំ ២០២៥។ ក្រោមប្រធានបទ សំខាន់ៗចំនួន ៣ គឺ “ ជំរុញការតភ្ជាប់អាស៊ាន៖ មនុស្ស ហេដ្ឋារចនាសម្ព័ន្ធ និងពាណិជ្ជកម្ម”  កិច្ចប្រជុំកំពូលនេះ នឹងមានការចូលរួមដោយធុរជន អ្នកសរសេរគោលនយោបាយ និងអ្នកជំនាញនាៗ ដើម្បីរៀបផែនការយុទ្ធសាស្ត្រ ក្នុងការជំរុញកំណើនសេដ្ឋកិច្ចឲ្យបានជោគជ័យ តាមរយៈការពង្រឹងការតភ្ជាប់ នវានុវត្តន៍បច្ចេកវិទ្យា និងកំណើនរួមនៅក្នុងតំបន់។ កិច្ចប្រជុំកំពូល ដែលជាវេទិកាដ៏សំខាន់សម្រាប់ការជំរុញ សមាហរណកម្មសេដ្ឋកិច្ចអាស៊ានមួយនេះ មានការចូលរួមជាកិត្តិយស ក្រោមអធិបតីភាពរបស់ សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រី នៃព្រះរាជាណាចក្រកម្ពុជា។ នៅក្នុងសុន្ទរកថាបើកកិច្ចប្រជុំ សម្តេចមហាបវរធិបតី បានផ្តល់ទស្សនៈដ៏មានតម្លៃ របស់រាជរដ្ឋាភិបាលកម្ពុជា ក្នុងការជួយជម្រុញធុរកិច្ចអាស៊ាន ឲ្យមានវិបុលភាពរួមគ្នា នៅទូទាំងតំបន់។ អ្នកឧកញ៉ា គិត ម៉េង ប្រធានសភាពាណិជ្ជកម្មកម្ពុជា និងជាប្រធានក្រុមប្រឹក្សាភិបាល ធុរកិច្ចអាស៊ាន-កម្ពុជា បានដើរតួនាទីយ៉ាងសំខាន់ ក្នុងការដឹកនាំកិច្ចពិភាក្សានៃកិច្ចប្រជុំកំពូល និងជំរុញគំនិតផ្តួចផ្តើមកិច្ចសហប្រតិបត្តិការនេះ។ ក្រុមហ៊ុន សែលកាត ក្នុងនាមជាអ្នកឧបត្ថម្ភកំរិត Diamond បានបញ្ជាក់សារជាថ្មីអំពីតួនាទីរបស់ខ្លួន ដែលជាដៃគូអាជីវកម្មនាំមុខ ក្នុងវិស័យបច្ចេកវិទ្យាទំនាក់ទំនងព័ត៌មាន ក្នុងការជួយដល់ការរីកចម្រើនរបស់ប្រទេសកម្ពុជា ដោយមានការសហការ និងការអភិវឌ្ឍសេដ្ឋកិច្ចជាយុទ្ធសាស្រ្ត ដើម្បីសមាហរណកម្មសេដ្ឋកិច្ចក្នុងតំបន់។ ចំណាប់អារម្មណ៍របស់ក្រុមហ៊ុន លើការពន្លឿនការតភ្ជាប់អាស៊ាន " បានបង្ហាញឲ្យឃើញ នៅក្នុងសសរស្តម្ភនៃផលិតផលមួយចំនួនដូចខាងក្រោម៖ បណ្តាញទំនាក់ទំនង៖ ផ្តល់នូវដំណោះស្រាយបណ្តាញទំនាក់ទំនងដ៏ទាន់ពេលវេលា និងជាទីទុកចិត្ត។ ប្រព័ន្ធ និងសុវត្ថិភាព៖ ធានានូវការការពារទិន្នន័យ និងភាពធន់នៃអាជីវកម្ម។ សេវាកម្មក្លោដ៖ អាចពង្រីកសេវាកម្មតាមតម្រូវការ និងបរិវត្តកម្មឌីជីថលយ៉ាងមានប្រសិទ្ធភាព។ ដំណោះស្រាយអាជីវកម្ម៖ អាចផ្តល់ដំណោះស្រាយអាជីវកម្ម ក្នុងវិស័យបច្ចេកវិទ្យាទំនាក់ទំនងព័ត៌មាន តាមតម្រូវការរបស់់ MSMEs និងសហគ្រាសធំៗ។ ក្រុមហ៊ុន សែលកាត បានកំពុងបង្ហាញពីការយកចិត្តទុកដាក់របស់ខ្លួន ក្នុងការលើកកម្ពស់អាជីវកម្ម ដោយផ្តល់នូវ ការអនុវត្តសាកល្បង (POCs) រួមទាំងការធ្វើការសាកល្បងលើសេវាកម្មដំណោះស្រាយ ការពារ DDoS។ គំនិតផ្តួចផ្តើមនេះ មានគោលបំណងពង្រឹងអាជីវកម្ម ប្រឆាំងនឹងការវាយប្រហារដោយ DDoS ចុះខ្សោយ ដោយគូសបញ្ជាក់ពីការយកចិត្តទុកដាក់ របស់ក្រុមហ៊ុន សែលកាត ក្នុងការផ្តល់នូវដំណោះស្រាយសុវត្ថិភាពដ៏ទូលំទូលាយ។ ផ្នែកលក់ របស់ក្រុមហ៊ុនសែលកាត បានចែករំលែកចំណេះដឹង អំពីផលិតផលក្នុងបរិវត្តកម្មឌីជីថលទាំងនេះ យ៉ាងស៊ីជម្រៅ តាមរយៈការធ្វើបទបង្ហាញក្នុងកិច្ចប្រជុំនេះ។ លោក Kok Leong YAP នាយកគ្រប់គ្រងកំណែទម្រង់តាមឌីជីថល នៃក្រុមហ៊ុន រ៉ូយ៉ាល់គ្រុប និងជានាយកប្រតិបត្តិនាយកដ្ឋានធុរកិច្ចអ្នកប្រើប្រាស់ របស់ក្រុមហ៊ុន សែលកាត បានមានប្រសាសន៍ថា "ក្រុមហ៊ុន សែលកាត មានមោទកភាពក្នុងការនាំមុខ ក្នុងការជំរុញការតភ្ជាប់អាស៊ាននេះ យើងខ្ញុំជឿជាក់ថា ដោយមានការវិនិយោគ លើហេដ្ឋារចនាសម្ព័ន្ធបណ្តាញដ៏រឹងមាំ នវានុវត្តន៍បច្ចេកវិទ្យា និងភាពជាដៃគូយុទ្ធសាស្រ្ត ក្រុមហ៊ុនយើងខ្ញុំនឹងអាចពង្រីកឱកាស សមាហរណកម្មសេដ្ឋកិច្ច និងការអភិវឌ្ឍរបស់អាស៊ាន ដើម្បីជំរុញទំនាក់ទំនងផ្នែកធុរកិច្ចរវាងប្រទេស និងប្រជាជន សម្រាប់អនាគតឲ្យកាន់តែរីកចម្រើន។ កិច្ចប្រជុំកំពូលធុរកិច្ចអាស៊ាន-កម្ពុជា ឆ្នាំ២០២៥ គឺជាវេទិកាដ៏សំខាន់មួយ សម្រាប់ការជំរុញកិច្ចសន្ទនា និងកិច្ចសហប្រតិបត្តិការ ដែលជាការត្រួសត្រាយផ្លូវសម្រាប់សហគមន៍អាស៊ាន អាចមានទំនាក់ទំនងគ្នាដោយសុខដុមរមនា។ អំពីក្រុមហ៊ុន សែលកាត    ចាប់ដំណើរការក្នុងឆ្នាំ ១៩៩៧ ក្រុមហ៊ុន សែលកាត គឺជាប្រតិបត្តិករក្នុងស្រុកតែមួយគត់ ដែលបម្រើសេវាកម្មទូរស័ព្ទជូនអតិថិជនយូរជាងគេនៅប្រទេសកម្ពុជា មានប្រវត្តិដ៏យូរលង់ និងល្បីល្បាញ មានភាពច្នៃប្រឌិតខ្ពស់មុនគេក្នុងទីផ្សារកម្ពុជា និងមានបណ្តាញទូរស័ព្ទចល័តលឿនបំផុតគួរជាទីទុកចិត្ត។ ក្រុមហ៊ុននេះ ជាក្រុមហ៊ុនទូរស័ព្ទចល័តដ៏ធំមួយ ក្នុងប្រទេសកម្ពុជា ដែលមានអតិថិជនជាង ៤លាននាក់ ដែលមានសេវាគ្របដណ្តប់ទូទាំងប្រទេស និងមានបណ្តាញចែកចាយដ៏ធំទូលាយ។     ក្រុមហ៊ុននៅតែរក្សាជំហរនៅក្នុងទីផ្សារក្នុងការផ្តល់នូវសេវាទូរគមនាគមន៍ប្រកបដោយភាពច្នៃប្រឌិតខ្ពស់ និងនៅតែបន្តពង្រីកបណ្តាញសេវាគ្របដណ្តប់ដោយប្រសិទ្ធភាពបំផុត។	{ "spider_name": "businesscambodia", "scrape_at": "2025-06-14_19:39:54", "date_created": "2025-03-06T08:26:03.170Z", "category": "PR", "views": 39, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
កុំចង់គេចវេះ! អ្នកជំនាញប្រាប់ចំៗ អ្នកជំពាក់លុ.យគេមិនចង់សង អាចជួបបញ្ហាធំៗទាំង៥នេះ	https://business-cambodia.com/articles/5-major-problems-for-borrower-money	ការខ្ចីលុយ មានច្រើនទម្រង់រវាងកូនបំណុល និងម្ចាស់បំណុលដូចជា ពីធនាគារ ដៃគូរអាជីវកម្ម អ្នកស្គាល់គ្នា ឬបងប្អូនក្រុមគ្រួសារជាដើម ហើយសកម្មភាពនេះប្រៀបបានទៅនឹងកាំបិទមុខពីរ ប្រសិនបើកូនបំណុលគេចវេះមិនព្រមសងទៀតនឹងប្រឈមហានិភ័យកាន់តែខ្លាំង។ ជុំវិញរឿងនេះ លោក Ray Dalio ស្ថាបនិកនៃ Bridgewater Associates បានបង្ហាញពីបញ្ហាធំៗ៥ ដែលកូនបំណុលអាចប្រឈម៖   ១/. បាត់បង់ទំនាក់ទំនង៖ ការឲ្យលុយគ្នាខ្ចីកើតឡើងពីទំនុកចិត្ត និងភាពជឿជាក់ដែលភាគីទាំងសងខាងមានចំពោះគ្នាទៅវិញទៅមក។ ករណីខ្លះដោយសារមនោសចេតនា និងការរាប់អាន ឬដោយទឹកចិត្តទើបម្ចាស់បំណុលសម្រេចចិត្តឲ្យកូនបំណុលខ្ចី ដោយរំពឹងថាកូនបំណុលនឹងធ្វើតាមការសន្យារបស់ខ្លួនដែលទទួលស្គាល់ដោយភាគីទាំងពីរ។ ប៉ុន្តែប្រសិនបើអ្នកព្យាយាមរត់គេចមិនចង់សង ឬមានលេសជាបន្តបន្ទាប់ នោះវាជាអារុធបំផ្លាញទឹកចិត្ត និងកាត់ផ្តាច់ទំនាក់ទំនងរបស់អ្នកយ៉ាងផុតស្រួយជាទីបំផុត ដូចពាក្យមួយឃ្លាបានលើកឡើងថា៖ «ការឲ្យលុយគ្នាខ្ចីគឺជាហានិភ័យនៃទំនាក់ទំនង»។   ២/. ខូចកិត្តិយស កេរ្តិ៍ឈ្មោះមិនល្អ៖ អ្នកនឹងជាប់ឈ្មោះមិនល្អតាមរយៈការកត់សម្គាល់លើលក្ខណសម្បត្តិនៃ ភាពមិនស្មោះត្រង់ មិនមានទំនួលខុសត្រូវ ឬជាមនុស្សមិនគួរឲ្យទុកចិត្តជាដើម។ ដូច្នេះចូរកុំឲ្យលុយតិចតួចមកបង្អាប់តម្លៃ ឬធ្វើឲ្យប៉ះពាល់ដល់កិត្តិយសកេរ្តិ៍ឈ្មោះរបស់អ្នក ព្រោះវាជារបស់មួយដែលពិបាកកសាងបំផុត។   ៣/. ប្រឈមនឹងផ្លូវច្បាប់៖ អ្នកមានហានិភ័យខ្ពស់ប្រឈមមុខជាមួយផ្លូវច្បាប់នៅពេលដែលអ្នកមិនព្រមដោះស្រាយហើយព្យាយាមរត់គេច នោះផ្លូវច្បាប់នឹងត្រូវបានអនុវត្តតាមរយៈពាក្យបណ្តឹងរបស់ម្ចាស់បំណុល។ ក្នុងនោះ «ការខ្ចីប្រាក់ ឬ ចងការប្រាក់» ជាបទល្មើសរដ្ឋប្បវេណី តែបើកូនបំណុល គេចវេះមិនសង គឺជាបទល្មើសព្រហ្មទណ្ឌ ឆបោក រំលោភសេចក្ដីទុកចិត្ត មាត្រា 377-378 -391-392 ជាប់ឃុំពី ៦ខែ ដល់ ៣ឆ្នាំ ចេញពីឃុំវិញ នៅតែបន្តសងម្ចាស់បំណុលដដែល។   ៤/. ប្រឈមនឹងការគំរាមកំហែង៖ នៅពេលដែលដំណោះស្រាយតាមសន្តិវិធីអនុវត្តពុំមានប្រសិទ្ធភាព នោះគឺជាកម្លាំងចលករមួយដែលជំរុញឲ្យមានការកើតឡើងនូវអំពើប្រព្រឹត្តទៅដោយការមិនពេញចិត្ត ឬការបង្ខំចិត្តទាំងចិត្តមិនចង់ ពោលអាចជាការគំរាមកំហែងជាដើម។ ក្នុងនោះ ករណីនេះកើតឡើងក្នុងកម្រិតភាគរយតិចតួចបំផុត ដែលភាគច្រើនមានតែចំនួនលុយច្រើន ឬបញ្ហាស្មុគស្មាញដោះស្រាយមិនចេញប៉ុណ្ណោះ។   ៥/. អាចកើតជំងឺផ្លូវចិត្ត៖ តាមការស្រាវជ្រាវបានបង្ហាញថា នៅពេលដែលអ្នកព្យាយាមគេចវេះ ឬបំភ្លេចអ្វីមួយ អ្នកនឹងគិតពីវាកាន់តែខ្លាំង។ ហេតុដូចនេះវាអាចធ្វើឲ្យផ្លូវចិត្តរបស់អ្នករងផលប៉ះពាល់ និងដាក់សម្ពាធនៃការគិតរបស់ខ្លួនឯងកាន់តែខ្លាំងផងដែរ។ ជាមួយគ្នានេះ អ្នកមិនអាចធ្វើការផ្តោតអារម្មណ៍បានល្អ រស់នៅជាមួយការភ័យខ្លាច មិនមានភាពច្បាស់លាស់ និងបង្កភាពតានតឹងកាន់តែខ្លាំង។   យ៉ាងណាមិញ ការរត់គេចពីបំណុលពុំមែនជាមធ្យោបាយល្អឡើយ អ្វីគ្រប់យ៉ាងសុទ្ធសឹងតែមានដំណោះស្រាយ និងផ្លូវចេញដ៏ល្អប្រសើរ។ ដូច្នេះចូរស្វះស្វែងរកវិធីសាស្ត្រឲ្យមានប្រសិទ្ធភាពតាមដែលខ្លួនអាចធ្វើបាន ប្រសិនបើអ្នកព្យាយាមអស់លទ្ធិភាពហើយនៅតែរកច្រកចេញមិនឃើញទៀត អ្នកគួរតែទៅជួបអ្នកជំនាញដើម្បីឲ្យពួកគេជួយផ្តល់ដំបូន្មានប្រឹក្សាយោបល់ ឬយុទ្ធសាស្ត្រដើម្បីដោះស្រាយអ្វីដែលអ្នកកំពុងមានបញ្ហាប្រឈម៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម    https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:54", "date_created": "2025-03-06T08:24:02.445Z", "category": "ហិរញ្ញវត្ថុ", "views": 5581, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
មូលនិធិព្រីនស៍បានរៀបចំកម្មវិធីសម្ភាសន៍ជ្រើសរើសនិស្សិតពូកែដែលមានជីវភាពខ្វះខាតសម្រាប់អាហារូបករណ៍ ចេន ហ្ស៊ី ជំនាន់ទី៤	https://business-cambodia.com/articles/prince-poundation-interview-day	រាជធានីភ្នំពេញ, ថ្ងៃទី៤ ខែមីនា ឆ្នាំ២០២៥ – មូលនិធិព្រីនស៍ដែលជាអង្គការសប្បុរសធម៌របស់ក្រុមហ៊ុនព្រីនស៍ ហូលឌីង គ្រុប បានរៀបចំកម្មវិធីសម្ភាសន៍ជ្រើសរើសនិស្សិតសម្រាប់កម្មវិធីអាហារូបករណ៍ ចេន ហ្ស៊ី ជំនាន់ទី៤ ដែលជាជំនាន់ចុងក្រោយ និងជាជំហានមួយទៀតនៃការប្តេជ្ញាចិត្តរបស់មូលនិធិព្រីនស៍ផ្ទាល់ក្នុងការគាំទ្រយុវជនកម្ពុជាតាមរយៈវិស័យអប់រំ។ គំនិតផ្តួចផ្តើមនេះត្រូវបានបង្កើតឡើងដោយ អ្នកឧកញ៉ា ចេន ហ្ស៊ី ដែលជាប្រធានក្រុមហ៊ុន ព្រីនស៍ ហូលឌីង គ្រុប ក្នុងបំណងផ្តល់ជាជំនួយផ្នែកហិរញ្ញវត្ថុទៅដល់និស្សិតដែលខ្វះខាតអោយមានឱកាសបន្តការសិក្សាថ្នាក់ឧត្តមសិក្សានៅមហាវិទ្យាល័យក្នុងរាធានីភ្នំពេញ។ កម្មវិធីនេះបានរៀបចំឡើងនៅទីស្នាក់ការកណ្តាលរបស់ក្រុមហ៊ុន ព្រីនស៍ ហូលឌីង គ្រុប ដែលនឹងមានការប្រមូលផ្តុំបេក្ខជនមានសមត្ថភាពមកពីទូទាំងប្រទេសកម្ពុជាចូលរួមការសម្ភាសន៍ដែលទាក់ទងនឹងប្រធានបទដូចជា៖ ទស្សនៈផ្ទាល់ខ្លួន សមត្ថភាពដោះស្រាយបញ្ហា និងការវាយតម្លៃភាពជាអ្នកដឹកនាំ ដើម្បីធានាថាបេក្ខជននីមួយៗ ដែលបានជ្រើសរើសពិតជាមានសមត្ថភាព ស័ក្តិសមនឹងទទួលបានអាហារូបករណ៍បំផុត។ ក្រៅពីនេះ យើងក៏មានសេចក្តីសោមនស្សដែលនិស្សិតអាហារូបករណ៍ចេនហ្ស៊ី ជំនាន់ទី១ ទី២ និងទី៣ បានចូលរួមធ្វើជាយុវជនស្ម័គ្រចិត្តក្នុងការជួយសម្របសម្រួលកម្មវិធី បូករួមនឹងការចែករំលែកពីបទពិសោធផ្ទាល់ខ្លួនដល់បេក្ខជនប្រកួតប្រជែងផងដែរ។ ឯកឧត្តមបណ្ឌិត ជួន ជីវិន រដ្ឋលេខាធិការក្រសួងអប់រំ យុវជន និងកីឡា បានផ្តល់កិត្តិយសចូលរួមកម្មវិធីអាហារូបករណ៍ Chen Zhi Interview Day Batch 4 ក្នុងនាមជាគណៈអធិបតី និងវត្តមានរបស់លោក Gabriel Tan ប្រធានមូលនិធិ Prince Foundation ព្រមទាំងគណៈគ្រប់គ្រងរបស់មូលនិធិ និងនិស្សិត។ នៅក្នុងឆ្នាំនេះ មានបេក្ខជនប្រមាណជាង ២៥០០នាក់ បានធ្វើការប្រកួតប្រជែងគ្នាក្នុងការដណ្តើមយកជ័យលាភីដើម្បីក្លាយជានិស្សិតអាហារូបករណ៍ ចេន ហ្ស៊ី ជំនាន់ទី៤ ដែលមូលនិធិព្រីននឹងជ្រើសរើសបេក្ខជនជ័យលាភីចំនួន ១០០នាក់ប៉ុណ្ណោះក្នុងការទទួលបានការផ្គត់ផ្គង់ថ្លៃសិក្សា៤ឆ្នាំពេញ ប្រាក់ឧបត្ថម្ភប្រចាំខែ កម្មវិធីបណ្តុះបណ្តាល និងការចុះកម្មសិក្សា ព្រមទាំងឱកាសការងារនៅក្នុងក្រុមហ៊ុន ព្រីនស៍ គ្រុប។ ដំណើរការនៃការជ្រើសរើសនេះគឺ ដើម្បីធានាតម្លាភាព និងភាពពិតប្រាកដថា បេក្ខជនដែលបានជ្រើសរើសពិតជាមានសមត្ថភាព មានភាពជាអ្នកដឹកនាំ និងការប្តេជ្ញាចិត្តក្នុងការរួមចំណែកដល់ការអភិវឌ្ឍរបស់ប្រទេសកម្ពុជា។ លើសពីនេះទៅទៀត កម្មវិធីនេះបានទទួលការអញ្ជើញចូលរួមដ៏ខ្ពង់ខ្ពស់ពីសំណាក់ ឯកឧត្តមបណ្ឌិត ជួន ជីវិន រដ្ឋលេខាធិការក្រសួងអប់រំ យុវជន និងកីឡា។ ឯកឧត្តមបណ្ឌិត បានមានប្រសាសន៍ថា៖ “កម្មវិធីអាហារូបករណ៍នេះបង្ហាញយ៉ាងជាក់ច្បាស់អំពី ការគាំទ្រមកលើវិស័យឯកជនក្នុងការអភិវឌ្ឍធនធានមនុស្សនៅកម្ពុជា”។ លោកក៏បានបន្តទៀតថា៖ “ការប្ដេជ្ញាចិត្តរបស់ អ្នកឧកញ៉ា ចេន ហ្ស៊ី ព្រមទាំងមូលនិធិព្រីនស៍ នៅក្នុងវិស័យអប់រំ ពិតជាគួរឲ្យកោតសរសើរ និងជាគំរូដ៏ប្រពៃដល់សាធារណជនដទៃទៀត ខ្ញុំសង្ឃឹមថានឹងមានកិច្ចសហការកាន់តែច្រើនទៀតទៅថ្ងៃអនាគតជាមួយមូលនិធិព្រីនស៍ នៅក្នុងវិស័យអប់រំនៅកម្ពុជាយើងនេះ”។ លោក Gabriel Tan ប្រធានមូលនិធិព្រីនស៍ បានមានប្រសាសន៍បន្ថែមថា “ខ្ញុំពិតជាមានមោទនភាពណាស់ចំពោះបេក្ខជនទាំងអស់។ ការប្តេជ្ញាចិត្តរបស់ពួកគេក្នុងការបន្តការសិក្សាថ្នាក់ឧត្តមសិក្សា បានបង្ហាញអោយខ្ញុំឃើញ និងមានទំនុកចិត្តលើសមត្ថភាពរបស់ពួកគេក្នុងការរួមចំណែកយ៉ាងមានអត្ថន័យដល់អនាគតរបស់ប្រទេសកម្ពុជា”។ នៅពេលដែលវគ្កសម្ភាសន៍ចុងក្រោយត្រូវបានបញ្ចប់ យើងនឹងចាប់ផ្តើមដំណើរការជ្រើសរើសបេក្ខជនដែលស័ក្តិសមនឹងក្លាយជានិស្សិតអាហារូបករណ៍ ចេន ហ្ស៊ី ជំនាន់ទី៤។ ចំពោះបេក្ខជនជ័យលាភីនឹងត្រូវបានប្រកាសនៅពាក់កណ្តាលខែមីនាខាងមុខនេះ។ សម្រាប់ព័ត៌មានបន្ថែមអំពីអាហារូបករណ៍ ចេន ហ្ស៊ី និងតាមដានការខិតខំប្រឹងប្រែងរបស់មូលនិធិ ព្រីនស៍ក្នុងវិស័យអប់រំ និងការអភិវឌ្ឍន៍សហគមន៍ សូមចូលទៅកាន់ www.princefoundation.com. ។ អំពីអាហារូបករណ៍ ចេន ហ្ស៊ី កម្មវិធីអាហារូបករណ៍ ចេន ហ្ស៊ី គឺជាកម្មវិធីអាហារូបករណ៍ប្រចាំឆ្នាំដែលដឹកនាំដោយ អ្នកឧកញ៉ា ចេន ហ្ស៊ី ប្រធានក្រុមហ៊ុន ព្រីនស៍ ហូលឌីង គ្រុប សហការជាមួយ ក្រសួងអប់រំ យុវជន និងកីឡា (ដើម្បីគាំទ្រដល់និស្សិតសាកលវិទ្យាល័យកម្ពុជាចំនួន ៤០០នាក់ ក្នុងរយៈពេលប្រាំពីរឆ្នាំ។ ចាប់តាំងពីការចាប់ផ្តើមរហូតមកដល់បច្ជុប្បន្ន អាហារូបករណ៍ ចេន ហ្ស៊ី បានផ្តល់ឱកាសសម្រាប់ដល់និស្សិតកម្ពុជាជាច្រើននាក់ ដោយគាំទ្រអោយពួកគេបន្តនូវក្តីស្រមៃក្នុងការបន្តការសិក្សា និងរួមចំណែកយ៉ាងមានអត្ថន័យដល់វឌ្ឍនភាពរបស់ប្រទេសកម្ពុជា។ អំពី មូលនិធិព្រីនស៍៖ មូលនិធិព្រីនស៍ ត្រូវបានបង្កើតឡើងក្នុងឆ្នាំ២០១៥ គឺជាមូលនិធិសប្បុរសធម៌ឈានមុខគេមួយនៅកម្ពុជា។ ក្នុងនាមជា សមាជិករបស់ក្រុមហ៊ុន ព្រីនស៍ ហូលឌីង គ្រុប ដែលជាសម្ព័ន្ធក្រុមហ៊ុនដ៏ធំមួយនៅកម្ពុជា មូលនិធិនេះមានគោលបំ ណងធ្វើការជាមួយសហគមន៍មូលដ្ឋានដើម្បីកសាងការរស់នៅ និងបរិយាកាសការងារដែលលើកកម្ពស់សុខុមាលភាព និងការរស់នៅរបស់ប្រជាជនស្របតាមចក្ខុវិស័យ «រួមគ្នាកសាងអនាគតកាន់តែប្រសើរសម្រាប់កម្ពុជា»។ ដោយផ្តោតលើវិស័យអប់រំ ការអភិវឌ្ឍយុវជន វិស័យសុខាភិបាល និងកិច្ចផ្តួចផ្តើមសហគមន៍ មូលនិធិព្រីនស៍ បានបន្តធ្វើការជាមួយដៃគូនានាដើម្បីផ្តល់នូវកម្មវិធីដែលមាននិរន្តរភាពនិងឱកាសជាច្រើនដល់យុវជនកម្ពុជា ការបង្កើត សហគមន៍ និងការចូលរួមក្នុងការកសាងហេដ្ឋារចនាសម្ព័ន្ធជានិរន្តរភាព។ គម្រោងដ៏លេចធ្លោរបស់មូលនិធិ គឺជាគម្រោងកម្មវិធីអាហារូបករណ៍ ចេន ហ្ស៊ី ដែលជាគម្រោងអាហារូបករណ៍ប្រចាំឆ្នាំដែលផ្តល់ជូនការបង់ថ្លៃសិក្សាពេញលេញ ប្រាក់ឧបត្ថម្ភប្រចាំខែ កម្មវិធីអភិវឌ្ឍន៍ខ្លួន ឱកាសកម្មសិក្សា និងឱកាសការងារជូនទៅដល់និស្សិតសាកលវិទ្យាល័យកម្ពុជាចំនួន ៤០០នាក់ ក្នុងរយៈពេលប្រាំពីរឆ្នាំ និងមជ្ឈមណ្ឌលបណ្តុះបណ្ដាលវិជ្ជាជីវៈ ព្រីនស៍នាឡិកា ដែលជាសាលាបណ្ដុះបណ្ដាលតែមួយគត់ក្នុងការផ្ដល់ឱកាសសិក្សាអំពីសិល្បៈនៃការផលិតនាឡិកាស្តង់ដាប្រទេសស្វីស។ មូលនិធិព្រីនស៍ បានផ្តួចផ្តើមកម្មវិធីមនុស្សធម៌ជាង ២៨០ កម្មវិធី ដែលបានជួយទៅដលប្រជាជនប្រមាណជាង ១.៥លាន នាក់ ព្រមទាំងធ្វើការបរិច្ចាគដែលមានតម្លៃជាទឹកប្រាក់សរុបលើសពី ១៨ លានដុល្លារ។	{ "spider_name": "businesscambodia", "scrape_at": "2025-06-14_19:39:54", "date_created": "2025-03-06T08:13:34.251Z", "category": "PR", "views": 37, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ដំណឹងល្អ! ភូមិវប្បធម៌ នឹងលេចរូបរាងឡើងនៅទីតាំងថ្មី ជិតរាជធានីភ្នំពេញ	https://business-cambodia.com/articles/cambodian-cultural-village	ភូមិវប្បធម៌ ដែលធ្លាប់មានវត្ដមាននៅក្នុងខេត្ដសៀមរាប នឹងលេចរូបរាងឡើងនៅក្នុងព្រលានយន្ដហោះអន្ដរជាតិតេជោក្នុងពេលឆាប់ៗនេះ។ នេះបើតាមការបញ្ជាក់ពីលោកឧកញ៉ា ឆារស៍ វ៉ាន់ នាយកគ្រប់គ្រង នៃក្រុមហ៊ុន ខេមបូឌា អ៊ែរផត អ៊ិនវេសមិន ឯ.ក (CAIC) កាលពីថ្ងៃទី៥ ខែមីនា ឆ្នាំ២០២៥ និងត្រូវបានដកស្រង់ដោយទូរទស្សន៍ជាតិកម្ពុជា។     ថ្លែងប្រាប់ក្រុមអ្នកសារព័ត៌មាននៅក្នុងដំណើរទស្សនៈកិច្ចពិនិត្យគម្រោងព្រលានយន្ដអន្ដរជាតិតេជោខាងលើ លោកឧកញ៉ា ឆារស៍ វ៉ាន់ បានឲ្យដឹងថា ការសាងសង់ភូមិវប្បធម៌នៅក្នុងព្រលានយន្ដហោះថ្មីនេះ គឺដើម្បីផ្សព្វផ្សាយពីវប្បធម៌ និងប្រវត្ដិសាស្ដ្ររបស់កម្ពុជា សម្រាប់ទាក់ទាញភ្ញៀវទេសចរក្នុងស្រុក និងអន្ដរជាតិ។   លោកឧកញ៉ាបានបញ្ជាក់ថា ក្នុងគម្រោងភូមិវប្បធម៌នឹងមានការសាងសង់នូវផ្ទះបែបខ្មែរបុរាណជាច្រើនខ្នង និងខុសប្លែកពីគ្នា។ លោកបន្ដថា គិតមកដល់ពេលនេះ ផ្ទះឈើបុរាណមួយខ្នងបានសាងសង់ហើយ ដោយនឹងមានផ្ទះនិងការរចនាជាច្រើនទៀត នឹងសាងសង់ឡើងជាបន្ដបន្ទាប់មុនពេលព្រលានយន្ដហោះអន្ដរជាតិតេជោដាក់ឲ្យដំណើរការផ្លូវការ នាខែកក្កដាខាងមុខ។   លោកបានបញ្ជាក់ដែរថា ក្រៅពីការរៀបចំឲ្យមានភូមិវប្បធម៌ ព្រលានយន្ដហោះអន្ដរជាតិតេជោក៏នឹងមានដាក់តាំងរូបសំណាក់ព្រះពុទ្ធបត្បិមារាប់រយអង្គផងដែរ។ ខណៈដែលបច្ចុប្បន្នបាននិងកំពុងរចនា និងមួយចំនួនទៀតបានដឹកជញ្ជូនមកជាបន្ដបន្ទាប់ពីខេត្ដសៀមរាប។     សូមជម្រាបផងដែរថា គម្រោងព្រលានយន្ដហោះអន្ដរជាតិតេជោ គិតមកដល់ពេលសម្រេចការសាងសង់បានចំនួន ៩៤ ភាគរយហើយ ខណៈគ្រោងដាក់ឲ្យដំណើរការនៅខែកក្កដា ខាងមុខ។ ព្រលានយន្ដហោះអន្ដរជាតិថ្មីនេះ ត្រូវបានសាងសង់នៅលើផ្ទៃដី ២៦០០ ហិកតា  មានទីតាំងស្ថិតនៅស្រុកកណ្ដាលស្ទឹង ខេត្ដកណ្ដាល ចម្ងាយប្រមាណ ២០ គីឡូម៉ែត្រពីរាជធានីភ្នំពេញ និងបានវិនិយោគដោយក្រុមហ៊ុន OCIC ក្នុងដើមទុន ១៥០០ លានដុល្លារ។   ព្រលានយន្ដហោះលំដាប់ 4F នេះត្រូវបានសាងសង់ជា ៣ ដំណាក់កាល សម្រាប់ដំណាក់កាលទី១ ដែលគ្រោងបើកដំណើរការនៅខែកក្កដា ឆ្នាំ២០២៥ នេះគឺអាចទទួលភ្ញៀវទេសចរបានចំនួន ១៣លាននាក់ក្នុង១ឆ្នាំ ហើយដំណាក់កាលទី២ នឹងបញ្ចប់នៅឆ្នាំ២០៣០ ដែលអាចទទួលភ្ញៀវ ទេសចរបានចំនួន៣០លាននាក់ក្នុង១ឆ្នាំ និងដំណាក់កាលទី៣ នឹងបញ្ចប់នៅឆ្នាំ២០៥០ អាចទទួលភ្ញៀវទេសចរបានចំនួន៥០លាននាក់ក្នុង១ឆ្នាំ ៕	{ "spider_name": "businesscambodia", "scrape_at": "2025-06-14_19:39:54", "date_created": "2025-03-06T07:25:58.531Z", "category": "អចលនទ្រព្យ", "views": 11463, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
CEO Apple បង្ហើបថាចេញផលិតផលថ្មី ខណៈអ្នកជំនាញ ព្យាករណ៍ថាស្ថិតក្នុងតម្លៃជាង៥០០$	https://business-cambodia.com/articles/apple-air-lunching-	នាយកប្រតិបត្តិក្រុមហ៊ុន Apple លោក Tim Cook បានបង្ហើបថាក្រុមហ៊ុនApple នឹងបញ្ចេញផលិតផលថ្មី ខណៈការព្យាករណ៍របស់អ្នកជំនាញមកពី Yahoo Tech  បានឱ្យដឹងថាផលិតផលនោះទំនងជា iPad ស៊េរីថ្មីដែលតម្លៃចន្លោះ៥៩៩ដុល្លារ ដល់៧៩៩ដុល្លារ។   ជុំវិញដំណឹងបង្ហើបឱ្យដឹងនេះ CEO Apple លោក Tim Cook បានបង្ហោះវីដេអូនៅលើបណ្តាញសង្គមX ជាមួយនឹងពាក្យថា #Somethingintheair ដោយភ្ជាប់ជាមួយសំណេរថា “This Week” ។ ដោយមានមតិភាគច្រើនលើកឡើងថាផលិតផលនេះទំនងជា iPad។   ក្នុងនោះបើតាមលោក Bob Borchers អនុប្រធានផ្នែកទីផ្សារផលិតផលពិភពលោករបស់ Apple បាននិយាយ នៅក្នុងសេចក្តីប្រកាសមួយថាមានផលិតផលថ្មីមួយនឹងចេញឆាប់ៗដាក់លក់នៅថ្ងៃពុធ ទី១២ ខែមីនា  ហើយវាមានពីរទំហំ ដែលមានតម្លៃចាប់ពី ៥៩៩ ដុល្លារសម្រាប់ម៉ូដែល១១ អ៊ីញ និង ៧៩៩ ដុល្លារសម្រាប់ម៉ូដែល១៣អ៊ីញ៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:54", "date_created": "2025-03-06T06:57:54.963Z", "category": "ភាពជាអ្នកដឹកនាំ", "views": 131, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
មេធំធនាគារ ជីប ម៉ុង អ្នកឧកញ៉ា លាង ម៉េងថា អ្នករកស៊ីបើចេះរូបមន្ត៧០/៣០ គ្មានបញ្ហាបំណុលជាប់ខ្លួនឡើយ	https://business-cambodia.com/articles/leang-meng-share-how-to-use-finance-in-business	ក្នុងការរកស៊ី ការប្រើប្រាស់ដើមទុននិងសាច់ប្រាក់នៅក្នុងអាជីវកម្មពិតជាសំខាន់ណាស់ព្រោះបើអ្នកចេះប្រើបានត្រឹមត្រូវនិងមានប្រសិទ្ធភាពនឹងធ្វើឲ្យអាជីវកម្មរបស់អ្នកកាន់រតែរីកចម្រើនធំធាត់ តែបើអ្នកមិនចេះប្រើប្រើប្រាស់លុយទេនោះ អាជីវកម្មអ្នកនឹងកាន់តែដុនដាបហើយអ្នកនឹងធ្លាក់ក្នុងបញ្ហាបំណុលធ្ងន់ធ្ងរ។   ទាក់ទងនឹងការប្រើប្រាស់លុយនៅក្នុងអាជីវកម្មនេះដែរ អ្នកឧកញ៉ា លាង ម៉េង អគ្គនាយកធនាគារ ជីប ម៉ុង បានមានប្រសាសន៍នៅក្នុងបទសម្ភាសន៍ជាមួយ Business Cambodia ថាម្ចាស់អាជីវកម្មនិងអ្នករស៊ីដែលមានផែនការនិងដំណើរនៃការប្រតិបត្តិការអាជីវកម្មច្បាស់លាស់នោះពួកគាត់អាចមានទំនុកចិត្តក្នុងការប្រើប្រាស់កម្ចីពីធនាគារយកមកពង្រីកអាជីវកម្មហើយធនាគារក៏ងាយស្រួលក្នុងការផ្ដល់កម្ចីផងដែរ។   អ្នកឧកញ៉ា បានមានប្រសាសន៍បន្តទៀតថា ពេលអ្នករកស៊ីរឿងសំខាន់ដែលអ្នកប្រកាន់ភ្ជាប់គឺវិន័យ(Discipline)។ ត្រង់នេះអ្នកឧកញ៉ាក៏បានបង្ហើបពីរូបមន្ត៧០/៣០ដែលអ្នករកស៊ីគួរអនុវត្តនៅក្នុងការរស៊ីដើម្បីចៀសវាងអាជីវកម្មជួបបញ្ហាលំហូរសាច់ប្រាក់ ចៀសផុតពីបញ្ហាបំណុលហើយអាជីវកម្មរបស់អ្នកកាន់តែរីកចម្រើន។   ចំពោះរូបមន្ត៧០/៣០ អ្នកឧកញ៉ា បានពន្យល់ថាចំពោះតួលេខ៧០មានន័យថាប្រសិនបើអាជីវកម្មរបស់អ្នកមានលំហូរសាច់ប្រាក់បង្វិលបានលឿន ឧទាហរណ៍ថាទំនិញឬសេវាកម្មរបស់អ្នកអាចលក់បានលឿន នោះអ្នកអាចខ្ចីលុយគេរហូតដល់ទៅ៧០%នៃទុនដើមយកមកប្រើប្រាស់ក្នុងការពង្រីកនិងប្រតិបត្តិការអាជីវកម្ម។   ចំណែកចំពោះតួលេខ៣០គឺមាន័យថាចំពោះអាជីវកម្មខ្លះដែលមិនអាចបង្វិលលំហូរសាច់ប្រាក់បានលឿនទេ យើងត្រូវខ្ចីគេត្រឹម៣០%នៃដើមទុនបានហើយ។ ត្រង់នេះ អ្នកឧកញ៉ាបានលើកឧទាហរណ៍ថាបើអ្នករកស៊ីអចលនទ្រព្យ ដីធ្លី អ្នកគួរធ្វើរូបមន្ត៣០ ដោយអ្នកអាចខ្ចីលុយគេបានត្រឹម៣០%ប៉ុណ្ណោះនៃតម្លៃទ្រព្យដើម្បីចៀសវាងបំណុលធ្ងន់ធ្ងរ។   យ៉ាងណាមិញ អ្នកឧកញ៉ាបានសង្កត់ធ្ងន់ថាអ្នករកស៊ីមួយចំនួនមិនអនុវត្តតាមរូបមន្ត៧០/៣០នោះទេ ដូច្នេះទើបធ្វើឲ្យពួកគាត់ជួបបញ្ហាលំហូរសាច់ប្រាក់ក្នុងអាជីវកម្មនិងធ្លាក់ក្នុងបញ្ហាបំណុល។ ជាក់ស្ដែងអ្នកខ្លះរកស៊ីសុខៗឃើញ អចលនទ្រព្យចំណេញច្រើនក៏ខ្ចីលុយគេ៧០%នៃតម្លៃអចលនទ្រព្យដើម្បីទិញដីធ្លី តែពេលទិញហើយលក់អចលនទ្រព្យនោះអត់បាន ធ្វើឲ្យពួកគាត់ជួបបញ្ហាបំណុលដោយសារតែខ្ចីលុយគេទៅទិញរបស់ដែលមិនងាយលក់ចេញបានភ្លាមៗ។   សរុបមករូបមន្ត៧០/៣០គឺជារូបមន្តមួយដែលអ្នករកស៊ីគួរតែប្រកាន់ភ្ជាប់នៅក្នុងការរកស៊ីព្រោះរូបមន្តនេះបើយើងអនុវត្តនោះជីវកម្មរបស់យើងមិនជួបបញ្ហាលំហូរសាច់ប្រាក់ហើយយើងជាម្ចាស់អាជីវកម្មក៏មិនធ្លាក់ក្នុងបន្ទុកបំណុលធ្ងន់ធ្ងនរដែរ៕	{ "spider_name": "businesscambodia", "scrape_at": "2025-06-14_19:39:54", "date_created": "2025-03-06T04:44:09.287Z", "category": "ហិរញ្ញវត្ថុ", "views": 10322, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
កម្រមានអ្នកដឹង! នេះជាប្រា.ក់ខែ នាយករដ្ឋមន្ត្រី និងមន្ត្រីរាជការ របស់ប្រទេសកម្ពុជា	https://business-cambodia.com/articles/cambodia-civil-servant-salaries	ក្នុងឆ្នាំ២០២៥ រាជរដ្ឋាភិបាលកម្ពុជា បានដំឡើងប្រាក់បៀវត្ស ជូនមន្ត្រីរាជការ-កម្លាំងប្រដាប់អាវុធ ក្នុងរង្វង់៣% ដែលកំណើននេះ លើសពីអត្រាអតិផរណា ដែលបានប៉ាន់ស្មានត្រឹម២.៥%។ នេះបើយោងតាមសេចក្តីព្រាងច្បាប់ស្តីពីហិរញ្ញវត្ថុ សម្រាប់ការគ្រប់គ្រងឆ្នាំ២០២៥។   ខាងក្រោមគឺជា ចំនួនប្រាក់បៀវត្សដែលមន្ត្រីរាជការនៅកម្ពុជាទទួលបាន តាមតួនាទី និងបទពិសោធន៍៖   នាយករដ្ឋមន្ត្រី ទទួលបានប្រាក់បៀវត្ស ១០ ០០០ ០០០ រៀល ក្នុងមួយខែ (ចាប់តាំងពីឆ្នាំ២០២៣) មន្ត្រីរាជការស៊ីវិល ទទួលបានប្រាក់បៀវត្ស ១ ៣៩៦ ៩៥០ រៀល ក្នុងមួយខែ គ្រូបង្រៀន និង គ្រូពេទ្យ ទទួលបានប្រាក់បៀវត្ស ១ ៤៩៦ ៩៥០ រៀល ក្នុងមួយខែ នគរបាល (ពលបាលត្រី) ទទួលបានប្រាក់បៀវត្ស ១ ៤៨៣ ៩២៧ រៀល ក្នុងមួយខែ (ដោយគិតបញ្ចូលទាំងរបបអង្ករ) យោធិន (ពលទោ) ទទួលបានប្រាក់បៀវត្ស ១ ៣៤៦ ៥៥០ រៀល (ដោយមិនទាន់គិតបញ្ចូលរបបអង្ករ) ហើយបើគិតបញ្ចូលទាំងរបបអង្ករ ត្រូវជាប្រមាណ ១ ៤០៥ ០២៧ រៀល ក្នុងមួយខែ។ ប្រាក់ឧបត្ថម្ភប្រចាំខែសម្រាប់មន្ត្រីជាប់កិច្ចសន្យា បានដំឡើងដល់ចំនួន ៧៩០ ០០០ រៀល ។   គួរជម្រាបផងដែរថា តាមរយៈសេចក្ដីថ្លែងហេតុ នៃសេចក្ដីព្រាងច្បាប់ហិរញ្ញវត្ថុ ឆ្នាំ២០២៥ ដែលបានចេញផ្សព្វផ្សាយ ដោយក្រសួងសេដ្ឋកិច្ច និងហិរញ្ញវត្ថុ បានបញ្ជាក់ថា បៀវត្សមូលដ្ឋាន ប្រាក់បំណាច់មុខងារ លាភការ រង្វាន់ ផ្សេងៗ និងប្រាក់វិភាជន៍សង្គមសម្រាប់ថ្នាក់ដឹកនាំ នៃស្ថាប័នសាធារណៈ បុគ្គលិកក្របខ័ណ្ឌអចិន្ត្រៃយ៍ មន្ត្រីជាប់កិច្ចសន្យា ត្រូវបានគ្រោងចំនួន ១០ ៦១២ ប៊ីលានរៀល មានសមាមាត្រស្មើនឹង៤៤.៤%នៃចំណាយ ចរន្តថវិកាថ្នាក់ជាតិ ត្រូវជា៥.០៧% នៃផ.ស.ស., ឬកើនចំនួន៣.៥% ធៀបនឹងច្បាប់ហិរញ្ញវត្ថុ ឆ្នាំ២០២៤៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម    https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:54", "date_created": "2025-03-06T04:25:40.164Z", "category": "ហិរញ្ញវត្ថុ", "views": 13556, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
អង្គការមូលនិធិកុមារកម្ពុជា និងធនាគារ វីង សហការជួយក្មេងស្រីក្នុងការអប់រំស្ទែម(STEM)	https://business-cambodia.com/articles/wing-bank-stem	កម្មវិធីអប់រំ STEM សម្រាប់ក្មេងស្រីត្រូវបានដាក់ឱ្យដំណើរការក្រោមភាពជាដៃគូថ្មីមួយ ដើម្បីផ្តល់ឱកាសឱ្យយុវជនកម្ពុជាដែលមានជីវភាពខ្វះខាត និងងាយរងគ្រោះទទួលបាននូវឱកាសសិក្សានូវមុខវិជ្ជា វិទ្យាសាស្ត្រ បច្ចេកវិទ្យា វិស្វកម្ម និងគណិតវិទ្យា។ ក្នុងឱកាសប្រារព្ធទិវាអន្តរជាតិនារី អង្គការមូលនិធិកុមារកម្ពុជា (ស៊ីស៊ីអេហ្វ) និងធនាគារ វីង បានចាប់ដៃសហការគ្នា ដើម្បីជួយទៅដល់ក្មេងស្រីដែលរស់នៅក្នុងសហគមន៍ដែលមានជីវភាពលំបាកនៅក្នុងប្រទេសកម្ពុជា។ កម្មវិធីអប់រំ STEM ដែលទើបត្រូវបានដាក់ឱ្យដំណើរការឡើងដោយសារភាពជាដៃគូនេះ គឺមានគោលបំណងជួយទៅដល់ក្មេងស្រីមកពីគ្រួសារដែលមានភាពខ្វះខាតឱ្យទទួលបាននូវការសិក្សាមុខវិជ្ជាសំខាន់ៗដូចជា៖  វិទ្យាសាស្ត្រ បច្ចេកវិទ្យា វិស្វកម្ម និងគណិតវិទ្យា ឬហៅកាត់ថា STEM ព្រមទាំងឱកាសហាត់ការដើម្បីជួយតម្រង់ទិសអនាគតអាជីពការងារស្របតាមចំណេះជំនាញរបស់ពួកគេ។ ធនាគារ វីង ដែលជាធនាគារឌីជីថលរីកចម្រើនយ៉ាងឆាប់រហ័សមួយនៅកម្ពុជា បានបរិច្ចាគមូលនិធិសប្បុរសធម៌ចំនួន 72,807ដុល្លារអាមេរិក ដើម្បីឧបត្ថម្ភកម្មវិធីអប់រំ STEM នៅសាលាTomorrow Academy របស់អង្គការស៊ីស៊ីអេហ្វ ដោយមានសិស្សានុសិស្សចំនួន 138នាក់ ក្នុងនោះ 88 នាក់គឺជាក្មេងស្រី។ សាលា Tomorrow Academy មានទីតាំងស្ថិតនៅជិតតំបន់អតីតចាក់សំរាមស្ទឹងមានជ័យ ជាកន្លែងផ្តល់ការអប់រំដែលចាំបាច់ដល់កុមារក្នុងតំបន់នោះដើម្បីឱ្យពួកគេអាចទទួលបាននូវចំណេះដឹង និងឱកាសការងារល្អៗនាពេលអនាគតដែលពួកគេមិនដែលស្រមៃថានឹងអាចកើតឡើងក្នុងជីវិតពួកគេឡើយ។ ថវិកាបរិច្ចាគពីធនាគារ វីង នឹងត្រូវបានចំណាយទិញកុំព្យូទ័រថ្មីចំនួន 33 គ្រឿងដោយបំពាក់នូវបច្ចេកវិទ្យាចុងក្រោយដែលជាតម្រូវការចាំបាច់សម្រាប់កម្មវីធីសិក្សាទំនើបអនុញ្ញាតឱ្យសិស្សទាំងអស់នៅសាលា Tomorrow Academy អាចអនុវត្តឧបករណ៍ឌីជីថល ដែលពួកគេត្រូវការដើម្បីរីកចម្រើនក្នុងការសិក្សា និងបន្តអាជីពនៅក្នុងវិស័យSTEM ដែលកំពុងរីកចម្រើនយ៉ាងឆាប់រហ័ស។ បន្ថែមពីនេះទៅទៀតសិស្សនិស្សិតមហាវិទ្យាល័យដែលស្ថិតនៅក្រោមការគ្រប់គ្រងរបស់អង្គការស៊ីស៊ីអេហ្វចំនួន 10 នាក់ នឹងត្រូវបានជ្រើសរើសជារៀងរាល់ឆ្នាំឱ្យចូលមកហាត់ការនៅធនាគារ វីង ដើម្បីឱ្យពួកគេទទួលបានបទពិសោធន៏ផ្ទាល់ និងទំនុកបម្រុងថវិកាខ្លះនៅក្នុងភាពជាដៃគូរយ:ពេល3 ឆ្នាំនេះ។ លោក Scott Nesson ស្ថាបនិក និងនាយកប្រតិបត្តិ អង្គការស៊ីស៊ីអេហ្វ បានមានប្រសាសន៏ថា៖“ការផ្តល់សិទ្ធិអំណាចដល់ក្មេងស្រី និងយុវតីឱ្យបន្តការសិក្សាអប់រំSTEM គឺមានសារៈសំខាន់ក្នុងការកសាងអនាគតប្រកបដោយបរិយាប័ន្ន និងនិរន្តរភាព”។ “ពួកយើងមានសេចក្ដីសោមនស្សជាខ្លាំងក្នុងភាពជាដៃគូជាមួយធនាគារ វីង ដែលបានចូលរួមជួយក្នុងការដោះស្រាយ បញ្ហាផ្សេងៗដែលជាឧបសគ្គដល់សិស្សរបស់យើងដើម្បីឈានទៅដល់សក្ដានុពលរបស់ពួកគេ។ ការសហការនេះមិនត្រឹមតែផ្លាស់ប្ដូរជីវិតបុគ្គលតែម្នាក់នោះទេ ប៉ុន្ដែគឺជាការចូលរួមចំណែកក្នុងការអភិវឌ្ឍកម្លាំងពលកម្មរបស់កម្ពុជានាថ្ងៃអនាគតកាន់តែរឹងមាំថែមទៀតផង។” បើទោះបីកម្មវិធីអប់រំ STEM មានការវិវឌ្ឍគួរឱ្យកត់សម្គាល់ក្តី ប៉ុន្តែចំនួនសិស្សនារីនៅកម្ពុជាដែលបានចូលរៀនវិស័យវិទ្យាសាស្ត្រ បច្ចេកវិទ្យា និងវិស្វកម្ម ហាក់នៅមានចំនួនតិចតួចនៅឡើយ។ កិច្ចសហការរវាងអង្គការស៊ីស៊ីអេហ្វ និងធនាគារ វីង គឺជាការបោះជំហានដ៏សំខាន់មួយដើម្បីផ្លាស់ប្តូរនូវគម្លាតនេះ ដោយជួយទៅដល់ស្រ្តីវ័យក្មេងជំនាន់ក្រោយទទួលបាននូវជំនាញ និងភាពក្លាហានដើម្បីជំរុញភាពរីកចម្រើនផ្នែកឌីជីថល និងបច្ចេកវិទ្យាសម្រាប់អនាគតកម្ពុជា។ លោក Manu Rajan អគ្គនាយកក្រុមហ៊ុន វីង បានលើកឡើងថា៖ “នៅ វីង យើងជឿជាក់ទៅលើការផ្លាស់ប្តូរជាវិជ្ជមានតាមរយៈការសិក្សាអប់រំ។ ភាពជាដៃគូនេះមិនគ្រាន់តែជាការវិនិយោគលើវិស័យអប់រំប៉ុណ្ណោះទេ  តែក៏ជាការវិនិយោគលើអនាគតនៃកម្ពុជាផងដែរ។” កម្មវិធីអប់រំ STEM សម្រាប់ក្មេងស្រីនៅសាលា Tomorrow Academy បានឆ្លុះបញ្ចាំងពីកំណើនតម្រូវការ របស់ប្រទេសកម្ពុជាសម្រាប់កម្លាំងពលកម្មជំនាញដែលអាចរួមចំណែកដោះស្រាយបញ្ហាសកលដូចជា៖ បម្រែបម្រួលអាកាសធាតុ សុខភាពសាធារណៈ និងនវានុវត្តន៍បច្ចេកវិទ្យាជាដើម។ តាមរយៈការផ្តល់នូវចំណេះដឹងចាំបាច់ទៅដល់ស្រ្តីវ័យក្មេងឱ្យទទួលបាននូវភាពជោគជ័យក្នុងវិស័យវិទ្យាសាស្រ្ត និងបច្ចេកវិទ្យាបានគូសបញ្ជាក់យ៉ាងច្បាស់នៃកិច្ចសហការរវាងស៊ីស៊ីអេហ្វ និងធនាគារ វីង ក្នុងការរួមចំណែកបង្កើតអនាគតដ៏ភ្លឺស្វាង និងភាពរីកចម្រើនយូរអង្វែងសម្រាប់អនាគតប្រទេសកម្ពុជា។ ចំណែកលោក Dmytro Kolechko អគ្គនាយកធនាគារ វីង ក៏បានលើកឡើងដែរថា៖ “យើងខ្ញុំពិតជាមានមោទនភាព ដែលបានគាំទ្រស្ត្រីវ័យក្មេងដែលមានទេពកោសល្យឱ្យចាប់យកអាជីពជាមួយSTEM ហើយបន្តរួមចំណែកក្នុងការធ្វើបរិវត្តកម្មឌីជីថលនៅក្នុងប្រទេសកម្ពុជាឱ្យកាន់តែរីកចម្រើន។ យើងខ្ញុំសង្ឃឹមយ៉ាងមុតមាំថា កិច្ចសហការនេះនឹងលើកទឹកចិត្តដល់អ្នកផ្សេងទៀតឱ្យចូលរួមជាមួយយើងខ្ញុំក្នុងការលើកកម្ពស់ការសិក្សាអប់រំទៅដល់យុវជនឱ្យកាន់តែទូលំទូលាយនៅទូទាំងប្រទេសកម្ពុជា។” កញ្ញា ថៃ ចរិយា សព្វថ្ងៃជាសិស្សស្រីដែលមានអាយុ16ឆ្នាំ កំពុងសិក្សានៅសាលា Tomorrow Academy ថ្នាក់ទី10 បានបង្ហាញចំណាប់អារម្មណ៍យ៉ាងដូច្នេះថា៖ “ខ្ញុំពិតជាសប្បាយចិត្តខ្លាំងណាស់ ពីព្រោះខ្ញុំបានរៀនអំពីស្ទែម និងកុំព្យូទ័រ។ ខ្ញុំទទួលបានបទពិសោធន៏ល្អៗពីការរៀននេះ។ ខ្ញុំសង្ឃឹមថា ខ្ញុំនឹងមានអនាគតល្អ ហើយថ្ងៃអនាគត ខ្ញុំចង់ទៅរៀននៅអាមេរិក ខ្ញុំនឹងជ្រើសរើសយកមុខវិជ្ជាផ្នែកវិទ្យាសាស្ដ្រកុំព្យូទ័រ។” “ខ្ញុំសូមអរគុណទៅកាន់ធនាគារ វីង ដែលបានឧបត្ថម្ភដល់ខ្ញុំក៏ដូចជាសិស្សានុសិស្សដល់ការរៀន ដើម្បីយល់ដឹងពីវិស័យស្ទែម ក៏ដូចជាបានរៀនជំនាញកុំព្យូទ័រថ្មីៗបន្ថែមទៀត។ ខ្ញុំនឹងខិតខំប្រឹងប្រែងរៀនសូត្រដើម្បីឱ្យមានអនាគតល្អ និងអាចសម្រេចក្ដីស្រម៉ៃនោះឱ្យក្លាយជាការពិត។” បង្កើតឡើងនៅក្នុងឆ្នាំ2004 អង្គការស៊ីស៊ីអេហ្វបានធ្វើការយ៉ាងសកម្មក្នុងការលុបបំបាត់វដ្តនៃភាពក្រីក្រសម្រាប់កុមារ និងក្រុមគ្រួសារដែលងាយរងគ្រោះនៅតំបន់អតីតចាក់សំរាមស្ទឹងមានជ័យ។ សិស្សានុសិស្សចំនួនជាង1,8០០នាក់ កំពុងសិក្សានៅក្នុងកម្មវិធីអប់រំរបស់អង្គការស៊ីស៊ីអេហ្វ ដែលអង្គការនេះបានបន្ដលើកកម្ពស់យុវជនជំនាន់ក្រោយរបស់កម្ពុជាឱ្យក្លាយជាអ្នកដឹកនាំដើម្បីធ្វើការផ្លាស់ប្ដូរប្រកបដោយភាពយូរអង្វែង និងនាំមកនូវការអភិវឌ្ឍជាវិជ្ជមាននៅក្នុងសហគមន៍របស់ពួកគេ។ សាលា Tommorrow Academy បានបង្កើតឡើងក្នុងឆ្នាំ 2012 ដែលបានផ្ដល់នូវការអប់រំក្នុងការគាំទ្រដល់សិស្សានុសិស្សប្រមាណជាង 300នាក់ តាមរយ:ការផ្ដល់នូវកម្មវិធីអប់រំ មធ្យមសិក្សា និងទុតិយភូមិ ដែលអាចបំពេញបន្ថែមតម្រូវការរបស់សិស្សម្នាក់ៗ។ តាមរយ:ដៃគូសហការជាមួយធនាគារ វីង អង្គការស៊ីស៊ីអេហ្វ នឹងបន្ដការប្តេជ្ញាក្នុងការផ្ដល់នូវឱកាស និងធនធានសម្រាប់សិស្សានុសិស្សទាំងអស់ដើម្បីភាពជោគជ័យរបស់ពួកគេ៕	{ "spider_name": "businesscambodia", "scrape_at": "2025-06-14_19:39:54", "date_created": "2025-03-06T04:13:48.168Z", "category": "PR", "views": 30, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ធនាគារ វីង ត្រូវបានទួលស្គាល់ចំពោះភាពច្នៃប្រឌិត និងភាពឈានមុខគេដោយមានអត្រាអ្នកប្រើក្រេឌីតកាតច្រើនក្នុងឆ្នាំ២០២៤	https://business-cambodia.com/articles/wing-bank-visa-award	ធនាគារ វីង ទទួលបាននូវពានរង្វាន់ដ៏មានកិត្យានុភាពចំនួន២ ពីក្រុមហ៊ុន វីសា ដែលជាក្រុមហ៊ុនឈានមុខគេមួយក្នុងវិស័យទូទាត់ឌីជីថលលើពិភពលោក ដែលបានគូសបញ្ជាក់ពីភាពរឹងមាំរបស់ធនាគារ វីង ក្នុងនាមជាស្ថាប័នឈានមុខគេលើភាពច្នៃប្រឌិតនៅក្នុងវិស័យហិរញ្ញវត្ថុរបស់ប្រទេសកម្ពុជា។ ពានរង្វាន់នេះត្រូវបានប្រគល់ជូនគណៈគ្រប់គ្រងធនាគារ វីង នៅក្នុងកម្មវិធីរាត្រីអបអរអតិថិជនរបស់ក្រុមហ៊ុន វីសា ឆ្នាំ២០២៥ កន្លងទៅថ្មីៗនេះ។ លោក Dmytro Kolechko អគ្គនាយកធនាគារ វីង បានលើកឡើងថា៖ “យើងខ្ញុំសូមថ្លែងអំណរគុណជាអនេក ព្រមទាំងសប្បាយរីករាយឥតឧបមា ដោយទទួលបានការជឿទុកចិត្ត និងការគាំទ្រដ៏ខ្លាំងក្លាពីសំណាក់អតិថិជន ដៃគូសហការ និងសហគមន៍ទាំងមូលនៅក្នុងប្រទេសកម្ពុជា។ ពានរង្វាន់ទាំង២ ដែលផ្តល់ដោយក្រុមហ៊ុន វីសា មិនគ្រាន់តែជាការទទួលស្គាល់នូវសមិទ្ធផលរបស់យើងប៉ុណ្ណោះទេ ប៉ុន្តែក៏បានគូសបញ្ជាក់ពីការប្តេជ្ញាចិត្តរួមគ្នារបស់ក្រុមការងារយើងខ្ញុំក្នុងការជំរុញភាពច្នៃប្រឌិត និងការប្រើប្រាស់សេវាហិរញ្ញវត្ថុ នៅក្នុងប្រទេសកម្ពុជាផងដែរ។ រាល់សមិទ្ធផលដែលយើងសម្រេចបាន គឺឆ្លុះបញ្ចាំងពីការជឿជាក់របស់យើងដែលថាបច្ចេកវិទ្យាពិតជាអាចផ្តល់នូវឱកាសថ្មីៗដែលមិនធ្លាប់មានពីមុនមក។” ពានរង្វាន់ឈានមុខគេលើភាពច្នៃប្រឌិត គឺទទួលស្គាល់ពីការខិតខំរបស់ធនាគារ វីង ក្នុងការបង្កើតឡើង និងផ្តល់ជូននូវដំណោះស្រាយទូទាត់ឌីជីថលដ៏ទំនើប។ ក្នុងនាមជាគ្រឹះស្ថានហិរញ្ញវត្ថុដ៏លេចធ្លោមួយនៅកម្ពុជា ធនាគារ វីង បានជួយឱ្យអតិថិជន និងម្ចាស់អាជីវកម្មជាច្រើនអាចប្រើប្រាស់សេវាទូទាត់ដ៏សម្បូរបែបដែលការធ្វើប្រតិបត្តិការហិរញ្ញវត្ថុប្រចាំថ្ងៃកាន់តែសាមញ្ញ និងងាយស្រួលជាងមុន។ សម្រាប់ពានរង្វាន់ អត្រាអ្នកប្រើក្រេឌីតកាតច្រើននេះ ក៏បានបង្ហាញពីភាពជោគជ័យគួរឱ្យកត់សម្គាល់មួយបន្ថែមទៀតរបស់ធនាគារ វីង ដោយសម្រេចបាននូវអត្រាប្រើប្រាស់ក្រេឌីតកាតខ្ពស់បំផុតក្នុងឆ្នាំ ២០២៤។ សមិទ្ធផលនេះសបញ្ជាក់ឱ្យឃើញយ៉ាងច្បាស់ពីសមត្ថភាពទាក់ទាញអតិថិជន និងជំរុញការប្រើប្រាស់ផលិតផលក្រេឌីតកាតបានកាន់តែច្រើនឡើង ដែលធ្វើឱ្យធនាគារ វីង ក្លាយជាកម្លាំងចលករដ៏សំខាន់នៅក្នុងទិដ្ឋភាពហិរញ្ញវត្ថុរបស់ប្រទេសកម្ពុជា។ ក្នុងរយៈពេលត្រឹមតែ២ឆ្នាំប៉ុណ្ណោះ ធនាគារ វីង បានដាក់ឱ្យប្រើប្រាស់កាតវីសាជាច្រើនប្រភេទដើម្បីបំពេញកំណើនតម្រូវការអតិថិជន។ ជាក់ស្តែងនៅក្នុងឆ្នាំ២០២៣ ធនាគារ វីង បានដាក់ឱ្យប្រើប្រាស់វីសាក្រេឌីតកាត និងវីសា ដេប៊ីតកាត  ហើយក្រោយមកទៀត វីសា អ៊ីនហ្វីនីត ក្រេឌីកាត ក៏បានដាក់ឱ្យប្រើប្រាស់នៅក្នុងឆ្នាំ២០២៤ផងដែរ។ កាតទាំងនេះត្រូវបានរចនាឡើងដោយមានការគិតគូរយ៉ាងហ្មត់ចត់ពីប្រណីតភាព សុវត្ថិភាព ភាពច្នៃប្រឌិត និងជាកាតគ្មានលេខ ដោយផ្តល់ជូនអតិថិជន និងអាជីវករសម្រាប់ប្រតិបត្តិការទូទាត់ដោយទំនុកចិត្ត។ ការបេ្តជ្ញាចិត្តចំពោះភាពច្នៃប្រឌិត និងបរិយាបន្នហិរញ្ញវត្ថុ ធនាគារ វីង នៅតែបន្តដើរតួនាទីដ៏សំខាន់មួយក្នុងការរួមចំណែកបរិវត្តកម្មឌីជីថលនៅក្នុងប្រទេសសកម្ពុជា តាមរយៈការប្រើប្រាស់បច្ចេកវិទ្យាដើម្បីឱ្យសេវាហិរញ្ញវត្ថុកាន់តែមានភាពច្នៃប្រឌិត និងងាយស្រួលប្រើប្រាស់។ ការខិតខំរបស់ធនាគារ វីង  ក្នុងការធ្វើឱ្យបទពិសោធន៍ប្រើប្រាស់អតិថិជនកាន់តែប្រសើរឡើងជាបន្តបន្ទាប់ ក៏ដូចជាជំរុញភាពរីកលូតលាស់សេដ្ឋកិច្ចឌីជីថលរបស់ប្រទេសកម្ពុជា គឺជាតឹកតាងដ៏ច្បាស់នៃការខិតខំប្រឹងប្រែងឥតងាករេ របស់ធនាគារ វីង។ ពានរង្វាន់ទាំង២ដែលប្រគល់ជូនដោយក្រុមហ៊ុន វីសានេះ គឺជាសក្ខីភាពបន្ថែមទៀតចំពោះការប្តេជ្ញាចិត្តរបស់ធនាគារ វីង ក្នុងការផ្តល់ជូននូវភាពល្អឥតខ្ចោះ និងបន្តរួមចំណែកអភិវឌ្ឍអនាគតវិស័យហិរញ្ញវត្ថុនៅក្នុងប្រទេសកម្ពុជាឱ្យកាន់តែប្រសើរឡើង៕	{ "spider_name": "businesscambodia", "scrape_at": "2025-06-14_19:39:54", "date_created": "2025-03-06T04:00:07.254Z", "category": "PR", "views": 38, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ប្រធានជាន់ខ្ពស់ពីសភាពាណិជ្ជកម្មអាមេរិក និងអឺរ៉ុប អញ្ជើញធ្វើទស្សនកិច្ចនៅអាកាសយានដ្ឋានអន្តរជាតិតេជោ	https://business-cambodia.com/articles/senior-presidents-from-the-american-and-european-chambers-of-commerce-invite-visit-to-techo-international-airport	ភ្នំពេញ កម្ពុជា ខែមីនា ឆ្នាំ ២០២៥ - គណៈប្រតិភូជាង ១៥០ នាក់មកពី សភាពាណិជ្ជកម្មអាមេរិកនៅកម្ពុជា (AmCham) សភាពាណិជ្ជកម្មបារាំងនៅកម្ពុជា (CCIFC) និង សភាពាណិជ្ជកម្មអឺរ៉ុបនៅកម្ពុជា (EuroCham) ថ្មីៗនេះបានធ្វើទស្សនកិច្ចនៅអាកាសយានដ្ឋានអន្តរជាតិតេជោ ដែលជាច្រកទ្វារអន្តរជាតិថ្មីបំផុតរបស់កម្ពុជាដែលនិងត្រូវបម្រើរាជធានីភ្នំពេញ។ គណៈប្រតិភូ ដែលមានតំណាងពីបារាំង, អាល្លឺម៉ង់, អ៊ីតាលី, ប្រទេសស្កង់ឌីណាវី និងប្រទេសក្នុងតំបន់ Benelux ត្រូវបានស្វាគមន៍ដោយ ត្រូវបានស្វាគមន៍ដោយអភិបាលក្រុមហ៊ុន Canadia Group & CAIC លោកឧកញ៉ា ឆារស៍ វ៉ាន់ និងអនុប្រធានក្រុមហ៊ុន OCIC លោក Thierry Tea។ ប្រតិភូសំខាន់ៗរួមមានតំណាងមកពីក្រុមហ៊ុនអាកាសចរណ៍ Delta, Maersk, Danone, CMA CGM, Mekong Strategic Capital, Zuellig Pharma, CBRE, DFDL និងស្ថាប័នជាច្រើនទៀត។ លោក Casey Barnett ប្រធានសភាពាណិជ្ជកម្មអាមេរិកនៅកម្ពុជាមានប្រសាសន៍ថា «ជាមួយនឹងការតភ្ជាប់ក្រុមហ៊ុនអាកាសចរណ៍ថ្មីសម្រាប់ប្រទេសកម្ពុជា យើងមានសេចក្តីសោមនស្សរីករាយដែលបានឃើញវឌ្ឍនភាពឆ្ពោះទៅរកការបើកដំណើរការរបស់ អាកាសយានដ្ឋានអន្តរជាតិតេជោ នៅឆ្នាំនេះ។ ដំណើរទស្សនកិច្ចនេះបានបង្ហាញពីភាគីពាក់ព័ន្ធក្នុងស្រុកដូចជា OCIC និង CAIC កំពុងនាំយកគម្រោងនេះឲ្យក្លាយជាការពិត។» «ប្រទេសកម្ពុជាបានបោះជំហានគួរឲ្យចាប់អារម្មណ៍ក្នុងវិស័យហេដ្ឋារចនាសម្ព័ន្ធ និងធនធានមនុស្ស ដោយមានចក្ខុវិស័យនិងការយកចិត្តទុកដាក់របស់ប្រជាជន។ យើងមានកិត្តិយសបានឃើញការសហការបន្តរវាងសហគ្រាសកម្ពុជា និងបារាំង ក្នុងការគាំទ្រ អាកាសយានដ្ឋានអន្តរជាតិថ្មីបំផុតរបស់ប្រទេស។» លោក Charles Julliard នាយកប្រតិបត្តិ CCI France Cambodge បានបន្ថែម។ ការចាប់ផ្តើមដំណើរការនៅឆ្នាំ ២០១៩ អាកាសយានដ្ឋានអន្តរជាតិតេជោ (អាកាសយានដ្ឋានអន្តរជាតិតេជោបានចាប់ផ្តើមដំណើរការនៅឆ្នាំ ២០១៩) គឺជាគម្រោងដែលដឹកនាំក្នុងស្រុកដែលគ្រប់គ្រងដោយក្រុមហ៊ុន Cambodia Airport Investment Co., Ltd. (CAIC) ដែលជាក្រុមហ៊ុនបណ្តាក់ទុនរួមគ្នារវាងក្រុមហ៊ុនកម្ពុជា OCIC និងរដ្ឋលេខាធិការដ្ឋានអាកាសចរណ៍ស៊ីវិល (SSCA)។ គម្រោងនេះគឺជាដំណាក់កាលដ៏សំខាន់សម្រាប់លោកអ្នក ឧកញ៉ាបណ្ឌិត ពុង ឃាវ សែ ស្ថាបនិក និងជានាយកប្រតិបត្តិនៃក្រុមហ៊ុន OCIC ។ ដោយទទួលការទទួលស្គាល់អំពីការខិតខំប្រឹងប្រែង និងចក្ខុវិស័យឆ្ពោះទៅមុខរបស់លោក ក្នុងរយៈពេលជាង ៣០ ឆ្នាំ លោកបានចូលរួមអភិវឌ្ឍប្រទេសឲ្យជឿនលឿនជាងមុន។ ក្នុងនាមជាអ្នកដឹកនាំដ៏សំខាន់ម្នាក់ក្នុងវិស័យឯកជន លោកនៅតែឈរនៅជួរមុខក្នុងទិដ្ឋភាពសេដ្ឋកិច្ចរបស់ប្រទេសកម្ពុជា ដោយផ្តោតលើវិស័យអចលនទ្រព្យ ធនាគារ និងការអភិវឌ្ឍ ហេដ្ឋារចនាសម្ព័ន្ធ។ ការពង្រឹងភាពជាដៃគូអន្តរជាតិនៅក្នុងវិស័យហេដ្ឋារចនាសម្ព័ន្ធ ការអភិវឌ្ឍអាកាសយានដ្ឋានថ្មីនៅទីក្រុងភ្នំពេញ គឺជាកិច្ចខិតខំប្រឹងប្រែងសហការរវាងភាគីផ្សេងៗ ដោយ CAIC បានចូលរួមជាមួយក្រុមហ៊ុន Foster + Partners (អង់គ្លេស) សម្រាប់ការរចនា, Lagardère Travel Retail (បារាំង) ដោយមិនគិតពន្ធ រួមជាមួយនឹងក្រុមហ៊ុន Newrest, ATS Group LBL, Archetype, Hafele (អាល្លឺម៉ង់) និងក្រុមហ៊ុនអាមេរិក OTIS និង Caterpillar សម្រាប់ប្រព័ន្ធ និងឧបករណ៍សំខាន់ៗ។ គម្រោងនេះបង្ហាញពីសមត្ថភាពរបស់កម្ពុជាក្នុងការអភិវឌ្ឍហេដ្ឋារចនាសម្ព័ន្ធកម្រិតពិភពលោក តាមរយៈកិច្ចសហការដ៏រឹងមាំជាមួយដៃគូអន្តរជាតិ។ នៅខែកញ្ញា ឆ្នាំ ២០២៤ អាកាសយានដ្ឋានអន្តរជាតិតេជោបានបញ្ចប់ការហោះហើរសាកល្បងបច្ចេកទេសដំបូងរបស់ខ្លួនដោយជោគជ័យ បើកផ្លូវសម្រាប់ប្រតិបត្តិការពេញលេញ។ អាកាសយានដ្ឋាននេះត្រូវបានគ្រោងបើកដំណើរការនៅឆ្នាំ ២០២៥ដោយការបើកដំណើរការនេះស្របទៅនឹងខួប ២៥ឆ្នាំ របស់ OCIC ដែលនេះជាដំណាក់កាលដ៏សំខាន់មួយនៅក្នុងការរួមចំណែករបស់ក្រុមហ៊ុនចំពោះការរីកចម្រើនរបស់កម្ពុជា។	{ "spider_name": "businesscambodia", "scrape_at": "2025-06-14_19:39:54", "date_created": "2025-03-06T03:13:50.463Z", "category": "PR", "views": 122, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
ប្រយ័.ត្នរងការពិន័យ! ពន្ធដារ ប្រកាសថាការបង់ពន្ធ៣ប្រភេទនេះ ផុតកំណត់ចុងខែមីនានេះហើយ	https://business-cambodia.com/articles/vat-3-business	អ្នកជាប់ពន្ធតាមរបបស្វ័យប្រកាស មានកាតព្វកិច្ចដាក់លិខិតប្រកាសនិងបង់ប្រាក់ពន្ធប្រចាំខែ និងប្រចាំឆ្នាំស្របតាមច្បាប់នុងលិខិតបទដ្ឋានគតិយុត្តស្តីពីពន្ធដារជាធរមាន។ ក្នុងនោះមានពន្ធប្រចាំឆ្នាំមួយចំនួន នឹងត្រូវផុតកំណត់នៅថ្ងៃទី៣១ ខែមីនា ឆ្នាំ២០២៥ ខាងមុខនេះហើយ ពោលគឺនៅសល់ពេលប្រមាណជា ១ខែទៀតប៉ុណ្ណោះដែលពន្ធប្រចាំទាំងនោះមានដូចជា៖   ១. ពន្ធលើប្រាក់ចំណូល៖ ជាកាតព្វកិច្ចរបស់បុគ្គលនិវាសនជនចំពោះប្រាក់ចំណូលប្រភពកម្ពុជា និងប្រាក់ចំណូលប្រភពបរទេស និងជាកាតព្វកិច្ចរបស់បុគ្គលអនិវាសនជនចំពោះប្រាក់ចំណូលប្រភពកម្ពុជា។ មូលដ្ឋានគិតពន្ធលើប្រាក់ចំណូល គឺជាប្រាក់ចំណេញប្រចាំឆ្នាំដែលកើតចេញពីប្រាក់ចំណូលកាត់កងនូវចំណាយនានាស្របតាមច្បាប់និងលិខិតបទដ្ឋានគតិយុត្តស្តីពីពន្ធដារជាធរមាន ចំពោះបុគ្គលដែលខាតពីការធ្វើសកម្មភាពអាជីវកម្ម មិនត្រូវបង់ពន្ធលើប្រាក់ចំណូលនោះទេ ប៉ុន្តែមានកាតព្វកិច្ចដាក់លិខិតប្រកាសជាធម្មតា។   ២.ពន្ធប៉ាតង់៖ គឺជាពន្ធប្រចាំឆ្នាំដែលត្រូវបានកំណត់លើសកម្មភាពអាជីវកម្មនីមួយៗរបស់អ្នកជាប់ពន្ធដោយផ្អែកលើប្រភេទអ្នកជាប់ពន្ធនិងកម្រិតផលរបរ ដោយអ្នកជាប់ពន្ធតូចត្រូវបង់ពន្ធប៉ាតង់ប្រចាំឆ្នាំចំនួន ៤០០ ០០០ រៀល អ្នកជាប់ពន្ធមធ្យមត្រូវបង់ពន្ធប៉ាតង់ប្រចាំឆ្នាំចំនួន ១ ២០០ ០០០ រៀល និងអ្នកជាប់ពន្ធធំត្រូវបង់ពន្ធប៉ាតង់ប្រចាំឆ្នាំចំនួន ៣ ០០០ ០០០ រៀល ឬ ៥ ០០០ ០០០ រៀល ចំពោះអ្នកជាប់ពន្ធធំដែលមានផលរបរប្រចាំឆ្នាំលើសពី ១០ ០០០ លានរៀលឡើងទៅ។   ៣.ពន្ធលើផ្ទាំងផ្សព្វផ្សាយ៖ ត្រូវប្រមូលលើបណ្ណ ស្លាក ឬផ្ទាំង ដែលមានគោលបំណងផ្សព្វផ្សាយពាណិជ្ជកម្ម ដើម្បីឱ្យអតិថិជនឬសាធារណជនបានស្គាល់ពីផលិតផលឬសេវាកម្មរួមមាន បណ្ណប្រកាសផ្សាយពាណិជ្ជកម្មធ្វើឡើងពីកៅស៊ូ ក្រដាសធម្មតា កំណាត់សំពត់ ឬវត្ថុផ្សេងៗ ស្លាកអាជីវកម្មដ្ឋានសម្រាប់សម្គាល់ឈ្មោះ ទីតាំង ទីស្នាក់ការ ការិយាល័យ ឬទីកន្លែងប្រកបអាជីវកម្មនានា និងផ្ទាំងអក្សរឬផ្ទាំងរូបភាពសម្រាប់គោលបំណងពាណិជ្ជកម្ម។ គួរបញ្ជាក់ថា ចំពោះពន្ធប្រចាំឆ្នាំទាំង ៣ ប្រភេទខាងលើ គឺសុទ្ធតែអាចធ្វើការប្រកាសនិងបង់ប្រាក់ពន្ធបានតាមប្រព័ន្ធអនឡាញដោយមិនតម្រូវឱ្យអ្នកជាប់ពន្ធចំណាយពេលវេលាមកផ្ទាល់នៅរដ្ឋបាលសារពើពន្ធនោះទេ ក្នុងនោះ ពន្ធលើប្រាក់ចំណូល អ្នកជាប់ពន្ធអាចប្រកាសពន្ធតាមរយៈប្រព័ន្ធគ្រប់គ្រងការដាក់លិខិតប្រកាសពន្ធលើប្រាក់ចំណូលប្រចាំឆ្នាំ (Tole-Filing) និងបង់ប្រាក់ពន្ធតាមប្រព័ន្ធគ្រប់គ្រងបង់ប្រាក់ពន្ធតាមអនឡាញ (e-Payment) សម្រាប់អ្នកជាប់ពន្ធមធ្យមនិងធំ និងសម្រាប់អ្នកជាប់ពន្ធតូចអាចធ្វើការប្រកាសនិងបង់ប្រាក់ពន្ធតាមរយៈកម្មវិធីប្រកាសពន្ធអាជីវកម្មសម្រាប់អ្នកជាប់ពន្ធតូច (GDT Tax Prefiling App)។ ចំពោះពន្ធប៉ាតង់ អ្នកជាប់ពន្ធអាចប្រើប្រាស់ប្រព័ន្ធគ្រប់គ្រងបង់ប្រាក់ពន្ធតាមអនឡាញ (e-Payment) សម្រាប់បង់ប្រាក់ពន្ធ ព្រមទាំងអាចបោះពុម្ពបណ្ណពន្ធប៉ាតង់បានដោយខ្លួនឯង។ ដោយឡែក ពន្ធលើផ្ទាំងផ្សព្វផ្សាយ អ្នកជាប់ពន្ធអាចប្រកាសនិងបង់ប្រាក់ពន្ធបានតាមរយៈកម្មវិធីទូរស័ព្ទដៃអ្នកជាប់ពន្ធ (GDT Taxpayer App)៕	{ "spider_name": "businesscambodia", "scrape_at": "2025-06-14_19:39:54", "date_created": "2025-03-06T01:50:51.837Z", "category": "ចាប់ផ្តើមអាជីវកម្ម", "views": 13324, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ត្រៀមម៉ាស៊ីនភ្លើង! ចាប់ពីថ្ងៃទី ៦-៩ មីនា ភ្លើងអគ្គិសនីនៅតំបន់ទាំងនេះអាចនឹងមានការរអាក់រអួលហើយ	https://business-cambodia.com/articles/edc-6-9-march	ចាប់ពីថ្ងៃទី៦ ដល់ ៩ ខែមីនា ឆ្នាំ២០២៥ អគ្គិសនីកម្ពុជា នឹងអនុវត្តការងារជួសជុល ផ្លាស់ប្តូរដំឡើងបរិក្ខារ និងរុះរើគន្លងខ្សែបណ្តាញដើម្បីបង្កលក្ខណៈងាយស្រួលដល់ការដ្ឋានពង្រីកផ្លូវ នៅតាមតំបន់ក្នុងសង្កាត់/ខណ្ឌមួយចំនួន។ ដោយការងារនេះអាចនឹងធ្វើឲ្យការផ្គត់ផ្គង់អគ្គិសនីនៅតំបន់ទាំងនោះមានការរអាក់រអួលផងដែរ។   យោងតាមសេចក្ដីជូនដំណឹងរបស់អគ្គិសនីកម្ពុជា នៅថ្ងៃទី៥ ខែមីនា ឆ្នាំ២០២៥ បានឲ្យដឹងថា តំបន់ដែលនឹងអនុវត្ដការងារជួសជុលមានដូចខាងក្រោម៖   ១.ថៃ្ងព្រហស្បតិ៍ទី០៦ ខែមីនា ឆ្នាំ២០២៥ ក្នុងចន្លោះម៉ោង០៨៖០០ ដល់ម៉ោង១៣៖០០ ១-ខណ្ឌជ្រោយចង្វារ៖ តំបន់ភ្លើងលេខ ប.ត060 ស្ថិតនៅក្នុងសង្កាត់ជ្រោយចង្វារ(សាខាវត្តភ្នំ) ២-ខណ្ឌទួលគោក៖ តំបន់ភ្លើងលេខ OP071 ស្ថិតនៅក្នុងសង្កាត់ផ្សារដេប៉ូទី៣ (សាខាអូរបែកក្អម) ក្នុងចន្លោះម៉ោង០៨៖០០ ដល់ម៉ោង១៦៖០០ ១-ខណ្ឌពោធិ៍សែនជ័យ: តំបន់ភ្លើងលេខ 252, P321 ស្ថិតនៅក្នុងសង្កាត់ចោមចៅទី២(សាខាទួលពង្រ) ២-ខណ្ឌកំបូល: តំបន់ភ្លើងមួយចំនួនដែលស្ថិតនៅក្នុងសង្កាត់កំបូល សង្កាត់កន្ទោក(សាខា អូរដឹម) ៣-ស្រុកអង្គស្នួល ខេត្តកណ្តាល តំបន់ភ្លើងមួយចំនួនដែលស្ថិតនៅក្នុងឃុំបែកចាន(សាខាអូរដឹម)។   ២.ថ្ងៃសុក្រទី០៧ ខែមីនា ឆ្នាំ២០២៥ ក្នុងចន្លោះម៉ោង០៨៖០០ ដល់ម៉ោង១៦៖០០ នៅ:   ១-ខណ្ឌទួលគោក៖ តំបន់ភ្លើងលេខ ប.ត 283 ស្ថិតនៅក្នុងសង្កាត់ផ្សារដើមគរ (សាខាអូរបែកក្អម) ២-ខណ្ឌមានជ័យ៖ តំបន់ភ្លើងលេខ ប.ត277, ប.ត277A, P4683 ស្ថិតនៅក្នុងសង្កាត់ចាក់អង្រែក្រោម សង្កាត់ស្ទឹងមានជ័យទី៣ (សាខាទួលពង្រ និងសាខា ចាក់អង្រែក្រោម) ៣-ខណ្ឌពោធិ៍សែនជ័យ៖ តំបន់ភ្លើងលេខ P3256 រួមទាំងតំបន់ភ្លើងមួយចំនួនដែលស្ថិតនៅក្នុង សង្កាត់ចោមចៅទី១ សង្កាត់ចោមចៅទី២(សាខាទួលពង្រ) ៤-ខណ្ឌដង្កោ៖ តំបន់ភ្លើងលេខ P4547, P4563 រួមទាំងតំបន់ភ្លើងមួយចំនួនដែលស្ថិត នៅក្នុងសង្កាត់ដង្កោ សង្កាត់ព្រៃស(សាខាទួលពង្រ)។   ៣.ថ្ងៃសៅរ៍ទី០៨ ខែមីនា ឆ្នាំ២០២៥ ក្នុងចន្លោះម៉ោង០៨៖០០ ដល់ម៉ោង១៦៖០០ នៅ: ១-ខណ្ឌសែនសុខ៖ តំបន់ភ្លើងលេខ P1590 ស្ថិតនៅក្នុងសង្កាត់ឈ្មួញ(សាខាអូរបែកក្អម) ២-ខណ្ឌមានជ័យ៖ តំបន់ភ្លើងលេខ P4404, P4464 ស្ថិតនៅក្នុងសង្កាត់បឹងទំពន់ទី២ (សាខាទួលពង្រ) ៣-ស្រុកអង្គស្នួល ខេត្តកណ្តាល៖ តំបន់ភ្លើងមួយចំនួនដែលស្ថិតនៅក្នុងឃុំបែកចាន ឃុំពើក ឃុំក្រាំងម្កាក់ ឃុំព្រៃពួច ឃុំឆក់ឈើនាង(សាខាអូរដឹម)។   ៤.ថ្ងៃអាទិត្យទី០៩ ខែមីនា ឆ្នាំ២០២៥ ក្នុងចន្លោះម៉ោង០៨ម៉០០ ដល់ម៉ោង១៣ម៉០០ នៅ:   ១-ខណ្ឌសែនសុខ៖ តំបន់ភ្លើងមួយចំនួនដែលស្ថិតនៅក្នុងសង្កាត់ភ្នំពេញថ្មី សង្កាត់គោកឃ្លាង(សាខាអូរបែកក្អម)៕	{ "spider_name": "businesscambodia", "scrape_at": "2025-06-14_19:39:54", "date_created": "2025-03-05T10:54:28.248Z", "category": "ព័ត៌មានថ្មីៗ", "views": 30605, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
រថភ្លើងក្រោមដីអាចនឹងលេចរូបរាងឆាប់ៗ ខណៈក្រុមជំនាញនឹងចុះមកសិក្សាលើទីតាំងទាំងនេះ	https://business-cambodia.com/articles/metro	ក្រុមជំនាញការធនាគារវិនិយោគហេដ្ឋារចនាសម្ព័ន្ធអាស៊ី (AIIB) នឹងចុះមកសិក្សគម្រោងសាងសង់ផ្លូវរថភ្លើងក្រោមដីនៅកម្ពុជា លើទីតាំងមួយចំនួនក្នុងរាជធានីភ្នំពេញ និងខេត្ដកណ្ដាល ដើម្បីពិនិត្យលទ្ធភាពក្នុងការសាងសង់គម្រោងដ៏សំខាន់នេះនាពេលខាងមុខ។     តាមការដកស្រង់ពីក្រសួងសាធារណការ និងដឹកជញ្ជូន បានឲ្យដឹងថា នៅថ្ងៃទី៥ ខែមីនា ឆ្នាំ២០២៥ បានឲ្យដឹងថា ឯកឧត្តម ឡេង ធនយុទ្ធា រដ្ឋលេខាធិការ ក្រសួងបានដឹកនាំកិច្ចប្រជុំ និងពិភាក្សាការងារជាមួយក្រុមការងារអនុវត្តគម្រោង ដែលមានសមាសភាពចូលរួមពីក្រុមជំនាញការធនាគារវិនិយោគហេដ្ឋារចនាសម្ព័ន្ធអាស៊ី (AIIB) ដឹកនាំដោយ លោកស្រី JIN Wang ( Project Team Leader ) ព្រមទាំងមានការចូលរួមពីឯកឧត្តមលោកជំទាវ លោក លោកស្រី ជាថ្នាក់ដឹកនាំក្រសួងសាធារណការ និងដឹកជញ្ជូន និងថ្នាក់ដឹកនាំអន្តរក្រសួង តំណាងពីក្រសួងរៀបចំដែនដី នគរូបនីយកម្ម និងសំណង់ ក្រសួងសេដ្ឋកិច្ច និងហិរញ្ញវត្ថុ សាលារាជធានីភ្នំពេញ មន្ទីរសាធារណការ និងដឹកជញ្ជូនរាជធានីភ្នំពេញ និងខេត្តកណ្តាល ព្រមទាំងមន្ត្រីពាក់ព័ន្ធ។   កិច្ចប្រជុំនេះ ធ្វើឡើងដើម្បីពិនិត្យមើលវឌ្ឍនភាពនៃដំណើរការសិក្សាគម្រោង ព្រមទាំងធ្វើការពិភាក្សា និងប្រមូលធាតុចូលលើរបាយការណ៍ចាប់ផ្តើមពីសំណាក់អ្នកជំនាញការទីប្រឹក្សា និង ភាគីពាក់ព័ន្ធ។     ក្រោយកិច្ចពិភាក្សាក្រុមការងារអនុវត្តគម្រោង និងអ្នកជំនាញការនៃធនាគារវិនិយោគហេដ្ឋារចនាសម្ព័ន្ធអាស៊ី (AIIB) នឹងធ្វើការចុះទស្សនកិច្ចសិក្សាបន្ថែមក្នុងការប្រមូលធាតុចូលទៅតាមទីតាំងដែលបានកំណត់ក្នុងបណ្តារផ្លូវរបៀងធំៗក្នុងរាជធានីភ្នំពេញ ព្រមទាំងចុះពិនិត្យស្ថានីយចំណតឡានក្រុង ស្ថានីយរថភ្លើងរាជធានីភ្នំពេញ អាកាសយានដ្ឋានអន្តរជាតិភ្នំពេញ អាកាសយានដ្ឋានអន្តរជាតិតេជោ តំបន់អភិវឌ្ឍថ្មី ក្រុងរណបថ្មី និងទីតាំងផ្សេងៗទៀត ដើម្បីកំណត់ខ្សែផ្លូវ សំរាំង និងខ្សែផ្លូវអាទិភាព សម្រាប់សិក្សាសមិទ្ធិលទ្ធភាព និងពិនិត្យលទ្ធភាពក្នុងការសាងសង់ បណ្តាញដឹកជញ្ជូនសាធារណៈក្រុង ក្នុងរាជធានីភ្នំពេញនាពេលអនាគត។   គួរបញ្ជាក់ផងដែរថាគម្រោងសិក្សាបឋមបណ្តាញរថភ្លើងក្រោមដី (METRO) នៅរាជធានីភ្នំពេញ បានចុះអនុស្សរណៈនៃការយោគយល់គ្នារវាងក្រសួងសាធារណការ និងដឹកជញ្ជូន និងធនាគារវិនិយោគហេដ្ឋារចនាសម្ព័ន្ធអាស៊ី (AIIB) នៅថ្ងៃទី២៦ ខែកញ្ញា ឆ្នាំ២០២៤ ទីក្រុងប៉េកាំង នៃសាធារណរដ្ឋប្រជាមានិតចិន៕	{ "spider_name": "businesscambodia", "scrape_at": "2025-06-14_19:39:54", "date_created": "2025-03-05T10:52:02.814Z", "category": "អចលនទ្រព្យ", "views": 573, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ព្រលានយន្ដហោះថ្មីជិតបើកដំណើរការ តើព្រលានយន្ដហោះអន្ដរជាតិភ្នំពេញ នឹងត្រូវបិទឬយ៉ាងណា?	https://business-cambodia.com/articles/phnom-penh-international-airport	បច្ចុប្បន្ននេះ គម្រោងព្រលានយន្ដហោះអន្ដរជាតិតេជោ ដែលមានទីតាំងស្ថិតនៅភាគខាងត្បូងរាជធានីភ្នំពេញប្រមាណ ២០ គីឡូម៉ែត្រ សម្រេចការសាងសង់បានប្រមាណ ៩៤ ភាគរយហើយ ខណៈគ្រោងនឹងដាក់ឲ្យដំណើរការនៅខែកក្កដា ខាងមុខនេះ។ តើនៅពេលគម្រោងព្រលានយន្ដហោះធំជាងគេនៅកម្ពុជានេះ បើកដំណើរការ តើព្រលានយន្ដហោះអន្ដរជាតិភ្នំពេញ ឬព្រលានយន្ដហោះពោធិ៍ចិនតុងបច្ចុប្បន្ន នឹងត្រូវបិទឬយ៉ាងណា?     បើតាមការបញ្ជាក់ពីឯកឧត្តម ស៊ីន ចាន់សិរីវុត្ថា អ្នកនាំពាក្យអាកាសចរណ៍ស៊ីវិលកម្ពុជា កាលពីពេលកន្លងទៅបានឲ្យដឹងថា ព្រលានយន្តហោះពោធិ៍ចិនតុង នឹងត្រូវបិទទ្វារទាំងស្រុង នៅពេលដែលព្រលានយន្ដហោះអន្តរជាតិតេជោ បើកដំណើរការជាផ្លូវការ។ ដោយហេតុថា នៅក្នុងកិច្ចព្រមព្រៀងសម្បទាន តំបន់មួយមិនអាចមានអាកាសយានដ្ឋានពីរនោះទេ។ យ៉ាងណាឯកឧត្ដមក៏មិនអាចបញ្ជាក់បានដែរថា ព្រលាននេះនឹងក្លាយទៅជាអ្វីបន្ទាប់ពីការបិទទ្វារ គឺវាអាស្រ័យទៅលើការសម្រេចរបស់រដ្ឋាភិបាល។   សូមជម្រាបថា ព្រលានយន្ដហោះអន្ដរជាតិភ្នំពេញ ជាព្រលានយន្តហោះដំបូងគេនៅកម្ពុជា ដែលបានសាងសង់នៅឆ្នាំ ១៩៥៧ និងបើកដំណើរការនៅឆ្នាំ ១៩៥៩ ក្រោមការគ្រប់គ្រងនិងវិនិយោគដោយក្រុមហ៊ុនបារាំង។ ព្រលានយន្ដហោះនេះត្រូវបានផ្លាស់ប្ដូរឈ្មោះពីព្រលានយន្ដហោះអន្តរជាតិពោធិ៍ចិនតុង មកជាព្រលានយន្ដហោះអន្តរជាតិភ្នំពេញ កាលពីខែ មករា ឆ្នាំ ២០០៣។     ដោយឡែកសម្រាប់ព្រលានយន្ដហោះអន្ដរជាតិតេជោ ដែលកំពុងដំណើរការសាងសង់វិញ គឺជាព្រលានធំលំដាប់ទី១ នៅស្រុកខ្មែរ និងធំលំដាប់ទី៩ នៅលើពិភពលោក។ ព្រលានថ្មីនេះត្រូវបានសាងសង់នៅលើផ្ទៃដី ២៦០០ មានទីតាំងស្ថិតនៅស្រុកកណ្ដាលស្ទឹង ខេត្ដកណ្ដាល វិនិយោគសាងសង់ដោយក្រុមហ៊ុន OCIC ដែលនឹងចំណាយទុនចំនួន ១៥០០ លានដុល្លារ សម្រាប់ដំណាក់កាលទី១ និងអាចទទួលភ្ញៀវទេសចរបានចំនួន ១៣លាននាក់ក្នុង១ឆ្នាំ ហើយដំណាក់កាលទី២ នឹងបញ្ចប់នៅឆ្នាំ២០៣០ ដែលអាចទទួលភ្ញៀវ ទេសចរបានចំនួន៣០លាននាក់ក្នុង១ឆ្នាំ និងដំណាក់កាលទី៣ នឹងបញ្ចប់នៅឆ្នាំ២០៥០ អាចទទួលភ្ញៀវទេសចរបានចំនួន៥០លាននាក់ក្នុង១ឆ្នាំ ៕	{ "spider_name": "businesscambodia", "scrape_at": "2025-06-14_19:39:54", "date_created": "2025-03-05T10:00:10.021Z", "category": "អចលនទ្រព្យ", "views": 1184, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
លុយរាប់លាន$តែទិញផ្ទះបង់រំលស់! Elon Musk ប្រាប់មូលហេតុដែលខ្លួនជាសេដ្ឋីមានបំផុតតែនៅតែខ្ចីលុយធនាគារទិញផ្ទះបង់រំលស់	https://business-cambodia.com/articles/why-elon-musk-still-take-loan-from-banks	បងប្អូនដឹងហើយលោក Elon Musk គឺជាសេដ្ឋីដែលមានទ្រព្យច្រើនជាងគេបំផុតក្នុងលោក ហើយគិតត្រឹមថ្ងៃនេះទ្រព្យរបស់គាត់មានដល់ទៅ៣៣៦ពាន់លានដុល្លារ។ បើទោះបីជាគាត់មានទ្រព្យរាប់ពាន់លានដុល្លារពិតមែនប៉ុន្ដែសេដ្ឋីរូបនេះតែងតែខ្ចីលុយគេទិញផ្ទះជាច្រើនដងមកហើយ។    ចុះបើសេដ្ឋី Elon Musk មានទ្រព្យជាង៣០០ពាន់លានដុល្លារ ហេតុអ្វីគាត់មិនយកលុយទៅទិញផ្ទះទាំងដុល បែរជាទៅខ្ចីលុយគេទិញផ្ទះទៅវិញ?   សេដ្ឋីវ័យ៥៣រូបនេះធ្លាប់លើកឡើងថាមូលហេតុដែលលោកខ្ចីលុយធនាគារ ទោះជាគាត់មានទ្រព្យច្រើនគឺដោយសារតែលោកមិនមានសាច់ប្រាក់ច្រើននោះទេ។ លោកថាលោកមានសាច់ប្រាក់នៅក្នុងកុងធនាគារមិនដល់១លានដុល្លារផង។ ត្រង់នេះលោកបញ្ជាក់ថាទ្រព្យគាត់មានច្រើនមែនប៉ុន្ដែទ្រព្យទាំងនោះគឺជាភាគហ៊ុននៅក្នុងក្រុមហ៊ុន Tesla ដូច្នេះហើយគាត់មិនមានសាច់ប្រាក់ជាប់ខ្លួនច្រើនឡើយ។   ចំពោះមូលេហេតុធំមួយទៀតដែលElon Musk ប្រើកម្ចីទិញផ្ទះជាជាងយកលុយទាំងដុលទៅទិញផ្ទះគឺដោយសារតែលោកចេះប្រើលុយដើម្បីរក្សាទ្រព្យនិងបង្កើនទ្រព្យរបស់គាត់។ ជាក់ស្ដែងការខ្ចីលុយធនាគារគឺអាចធ្វើឲ្យគាត់មានឱកាសប្រើប្រាស់សាច់លុយដែលនៅសល់យកទៅវិនិយោគទៅលើអ្វីផ្សេងដែលធ្វើឲ្យទ្រព្យកាន់តែកើនឡើង។   ជាក់ស្ដែងកាលលោកទិញយកក្រុមហ៊ុន Twitter ដែលសព្វថ្ងៃប្ដូរឈ្មោះមកជាបណ្ដាញសង្គមX ក្នុងតម្លៃ៤៤ពាន់លានដុល្លារ គឺគាត់ខ្ចីលុយធនាគារចំនួន៤៤ពាន់លានដុល្លារយកមកទិញTwitter ហើយយកភាគហ៊ុនTesla របស់លោកធ្វើជាទ្រព្យធនាគារដើម្បីបានប្រាក់កម្ចីពីធនាគារ។ ការធ្វើបែបនេះគឺធ្វើឲ្យលោកអាចមានសាច់ប្រាក់យកទៅវិនិយោគនិងប្រើប្រាស់តាមតម្រូវការដោយមិនចាំបាច់លក់ហ៊ុនលោកចេញ៕	{ "spider_name": "businesscambodia", "scrape_at": "2025-06-14_19:39:54", "date_created": "2025-03-05T10:00:09.775Z", "category": "ហិរញ្ញវត្ថុ", "views": 2377, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
តម្រុយថ្មី! ក្រុមហ៊ុនជប៉ុនចំនួន ៣៨ ចាប់អារម្មណ៍ចង់មកបណ្តាក់ទុនវិនិយោគនៅកម្ពុជា	https://business-cambodia.com/articles/38-company-japan	ក្រុមហ៊ុនជប៉ុនសរុបចំនួន ៣៨ បានមកបំពេញទស្សនកិច្ចស្វែងយល់ពីបរិយាកាសវិនិយោគនៅកម្ពុជា តាមរយៈ JETRO។ ជាក់ស្តែង កាលពីព្រឹកមិញនេះ ឯកឧត្តម ស៊ុន ចាន់ថុល ឧបនាយករដ្ឋមន្ត្រី អនុប្រធានទី១ ក្រុមប្រឹក្សាអភិវឌ្ឍន៍កម្ពុជា(ក.អ.ក.) បានអនុញ្ញាតជូនគណៈប្រតិភូធុរជនជប៉ុន ដឹកនាំដោយ លោក Wakabayashi Kohei ប្រធានការិយាល័យតំណាងអង្គការពាណិជ្ជកម្មក្រៅប្រទេសជប៉ុនប្រចាំនៅរាជធានីភ្នំពេញចូលជួបសម្តែងការគួរសមនិងពិភាក្សាការងារ។   នៅក្នុងជំនួបនេះ ឯកឧត្តមឧបនាយករដ្ឋមន្ត្រី ឯកឧត្តមឧបនាយករដ្ឋមន្ត្រី ក៏បានជម្រាបអំពីមុខសញ្ញាវិនិយោគជាអាទិភាពរបស់កម្ពុជាដែលគណៈប្រតិភូធុរជនគួរតែសិក្សាស្វែងយល់ពិចារណា និងពិនិត្យលទ្ធភាពក្នុងការដាក់ទុនវិនិយោគរួមមាន៖ រោងចក្រឧស្សាហកម្ម, ហេដ្ឋារចនាសម្ព័ន្ធរូបវន្ត, កសិកម្ម និងកសិ-ឧស្សាហកម្ម, ថាមពលបៃតង, វិស័យអប់រំបណ្តុះបណ្តាល, ការអភិវឌ្ឍតំបន់សេដ្ឋកិច្ចពិសេស, សហគ្រាស/អាជីវកម្មខ្នាតតូច និងមធ្យម(SMEs) និងសេវាកម្មផ្សេងៗ។ បន្ទាប់ពីបានស្តាប់ប្រសាសន៏លើកឡើងយ៉ាងក្បោះកាយរបស់ ឯកឧត្តមឧបនាយករដ្ឋមន្ត្រី គណៈប្រតិភូធុរជនបានសម្តែងនូវការកោតសរសើរ និងវាយតម្លៃខ្ពស់ចំពោះការខិតខំប្រឹងប្រែងរបស់រាជរដ្ឋាភិបាល ក៏ដូចជាក្រុមប្រឹក្សាអភិវឌ្ឍន៍កម្ពុជាផ្ទាល់ ក្នុងការសម្របសម្រួល ថែទាំគាំទ្រដល់វិនិយោគិនដែលបានដាក់ទុនវិនិយោគ និងកំពុងធ្វើប្រតិបត្តិការធុរកិច្ចរបស់ខ្លួន ដែលទាំងអស់នេះជាមូលដ្ឋានធ្វើឱ្យអ្នកដែលមានបំណងដាក់ទុនវិនិយោគនាពេលអនាគត កាន់តែមានទំនុកចិត្តក្នុងការសម្រេចចិត្តផងដែរ។ គួរបញ្ជាក់ថា គណៈប្រតិភូធុរជនជប៉ុន ដែលបានចូលជួបសម្ដែងការគួរសម និងពិភាក្សាការងារ ក្រោមការៀបចំសម្របសម្រួលពី JETRO កាលពីព្រឹកមិញនេះមានចំនួន ៣៨ក្រុមហ៊ុន រួមមាន៖   ១. ក្រុមហ៊ុន Rising Consultants Co., Ltd ២. ក្រុមហ៊ុន MARUICHI CO.,LTD. ៣. ក្រុមហ៊ុន Next International Inc ៤. ក្រុមហ៊ុន TOKAI KIKI KOGYO CO.,LTD. ៥. ក្រុមហ៊ុន SORIMACHI VIETNAM ៦. ក្រុមហ៊ុន Nakano & Co., Ltd. ៧. ក្រុមហ៊ុន Tokyo Gas Asia Pte. Ltd. ៨. ក្រុមហ៊ុន HAGIHARA INDUSTRIES INC. ៩. ក្រុមហ៊ុន Kawasaki Heavy Industries (Thailand) Co., Ltd. ១០. ក្រុមហ៊ុន SANKYO VIETNAM CO LTD ១១. ក្រុមហ៊ុន I AM Consulting Co.,Ltd. ១២. ក្រុមហ៊ុន AUTOBACS SEVEN CO., LTD. ១៣. ក្រុមហ៊ុន Sankyo Shouji Co., Ltd. ១៤. ក្រុមហ៊ុន Vuteq Thai Co.,Ltd. ១៥. ក្រុមហ៊ុន TIS Inc. ១៦. ក្រុមហ៊ុន Siam Fuji industries Co.,Ltd ១៧. ក្រុមហ៊ុន TOACS(THAILAND)CO.,LTD. ១៨. ក្រុមហ៊ុន MITSUBISHI CHEMICAL CORPORATION ១៩. ក្រុមហ៊ុន SHIBATA ២០. ក្រុមហ៊ុន Mitsubishi Corporation ២១. ក្រុមហ៊ុន Transeas International Limited ២២. ក្រុមហ៊ុន Nikkei Business Publications ២៣. ក្រុមហ៊ុន Mitsubishi Heavy Industries (Thailand) ២៤. ក្រុមហ៊ុន JRS JAPAN ២៥. ក្រុមហ៊ុន Arai Shoji.Co.,Ltd/Arai Logistics Co., Ltd ២៦. ក្រុមហ៊ុន RINKO CORPORATION ២៧. ក្រុមហ៊ុន Shanghai Nohmi Secom Fire Protection Equipment Co.,Ltd. ២៨. ក្រុមហ៊ុន NISHIYAMA Corporation (Thailand) Co., Ltd. ២៩. ក្រុមហ៊ុន JIJI PRESS THAILAND ៣០. ក្រុមហ៊ុន THAI ARROW PRODUCTS CO.,LTD. ៣១. ក្រុមហ៊ុន YAZAKI(CAMBODIA)PRODUCTS CO.,LTD. ៣២. ក្រុមហ៊ុន Bizen Komeko Farm Co.,Ltd ៣៣. ក្រុមហ៊ុន Individual Agricultural Consultant ៣៤. ក្រុមហ៊ុន Lead-s co ltd ៣៥. ក្រុមហ៊ុន Takagi Management Office (TMO)Co.,Ltd ៣៦. ក្រុមហ៊ុន Bell Foods Co.,Ltd ៣៧. ក្រុមហ៊ុន The Yomiuri Shimbun ៣៨. ក្រុមហ៊ុន Daito Seimitsu Co., Ltd.	{ "spider_name": "businesscambodia", "scrape_at": "2025-06-14_19:39:54", "date_created": "2025-03-05T09:53:53.712Z", "category": "ចាប់ផ្តើមអាជីវកម្ម", "views": 437, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
រកចំណូ.លបន្ថែម! នេះជាផ្លូវធំៗ៤ អាចរកលុ.យពី YouTube បានរាប់ពាន់ដុ.ល្លារ/១ខែ ក្នុងឆ្នាំ២០២៥	https://business-cambodia.com/articles/make-money-from-youtube-2025	ក្រៅពីមើលវីឌីអូកម្សាន្ត YouTube បានក្លាយជាកន្លែងដ៏មានសក្តានុពលមួយ ដែលអាចរកប្រាក់ចំណូលបានច្រើនបំផុត ខណៈបានបង្កើតសេដ្ឋីរាប់ពាន់នាក់។ ខាងក្រោមនេះ គឺជាផ្លូវធំៗទាំង៤ ដែលអ្នកអាចទាញចំណូលបានរាប់ពាន់ដុល្លារក្នុងមួយខែៗពី YouTube ក្នុងឆ្នាំ២០២៥៖   ១/. YouTube Partner Program (YPP) លក្ខខណ្ឌ៖ ត្រូវមានអ្នកតាមដានលើសពី ១,០០០ (Subscribers) មាន ៤,០០០ម៉ោងមើល (Views) ក្នុងរយៈពេល ១២ម៉ោងចុងក្រោយ ឬ ១០លានមើល (Views) នៅក្នុងវីឌីអូខ្លី (Shorts)   ពេលគ្រប់លក្ខខណ្ឌខាងលើ អ្នកផលិតមាតិកាអាចរកចំណូលបានតាមរយៈ YouTube Ads (Google AdSense) ខណៈចំណូលត្រូវបានវាស់ដោយ CPM (Cost Per Mille) ដែលជាចំនួនប្រាក់ដែលអ្នកបង្កើតមាតិកាទទួលបានសម្រាប់ ១,០០០មើល (Views)។ CPM អាចខុសគ្នាអាស្រ័យលើប្រទេស និងប្រភេទមាតិកា។   ២/. YouTube Shorts Fund & Ads Revenue Sharing លក្ខខណ្ឌ៖ មាន ១០ លានមើល (Views) ក្នុងរយៈពេល ៩០ថ្ងៃ អាចចូលកម្មវិធី Shorts Ads Revenue Sharing អាចទទួលបាន Super Thanks នៅលើ Shorts សម្រាប់អ្នកចង់ធ្វើវីឌីអូខ្លីៗ រយៈពេលចន្លោះពី ១៥-៦០នាទី   ចាប់ពីខែមករា ឆ្នាំ២០២៣ YouTube បានផ្តល់ឱកាសដល់អ្នកបង្កើតមាតិកា ដើម្បីចូលរួមក្នុងកម្មវិធី Ads Revenue Sharing សម្រាប់វីឌីអូ Shorts។ ចំណូលពីការផ្សាយពាណិជ្ជកម្មអាស្រ័យលើចំនួនមើល និង CPM (Cost Per Mille) ដែលអាចខុសគ្នាតាមទីផ្សារ និងប្រភេទមាតិកា។   ៣/. Memberships & Super Chat/Super Stickers ប្រសិនបើបងប្អូនមាន Fan ច្រើន អាចពិចារណាបង្កើត Memberships ដើម្បីឲ្យអ្នកគាំទ្របង់ប្រាក់ប្រចាំខែ ក្នុងជម្រើសធំៗ២ ខាងក្រោម៖ Super Chat/Super Stickers អាចទទួលបានលុយពីអ្នកមើលក្នុង Live Stream Channel Memberships អាចលក់ Subscription Membership ក្នុងឆានែល   ក្នុងនោះចំណូលសំខាន់ៗបានមកពី Membership Fees និង Super Chat ហើយមធ្យោបាយមួយនេះល្អបំផុតសម្រាប់អ្នកដែល Live Stream ឬមានអ្នកគាំទ្រច្រើន។   ៤/. YouTube Automation (បង្កើតឆានែលដោយមិនបង្ហាញមុខ) អាចបង្កើតឆានែល Cash Cow (ឆានែលអូតូម៉ាទិច) ដោយប្រើ AI Voiceovers, Stock Footage ជាដើម។ បងប្អូនអាចធ្វើមាតិកាអំពី បច្ចេកវិទ្យា, វីឌីអូលើកទឹកចិត្ត, ឬវីឌីអូហិរញ្ញវត្ថុ តាមចំណងចំណូលរៀងៗខ្លួន និងចាំបាច់ត្រូវមាន SEO Optimization ហើយបង្ហោះវីឌីអូឲ្យបានទៀងទាត់។ ចំណូលសំខាន់ៗបានមកពី AdSense, Affiliate និង Sponsorships ខណៈល្អបំផុតសម្រាប់មិនចង់បង្ហាញមុខ។   ចំពោះវិធីសាស្ត្រខាងលើទាំងអស់ហ្នឹង តើលោកអ្នកចូលចិត្តមួយណាជាងគេដែរ កុំភ្លេចខមិនផងណា!!   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម    https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:54", "date_created": "2025-03-05T08:54:24.788Z", "category": "ហិរញ្ញវត្ថុ", "views": 4052, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
Elon Musk មានកូនទី១៤ហើយ! នេះជាចំណុចពិសេស៣របស់ភរិយាគាត់ ដែលជាបុគ្គលិកជាន់ខ្ពស់នៅ Neuralink	https://business-cambodia.com/articles/elon-musk-child-and-wife-bio-interested-	ថ្មីៗនេះ Elon Musk មហាសេដ្ឋីលំដាប់ទី១លើលោក បានស្វាគមន៍កូនទី១៤ ជាមួយភរិយាទី៤គឺ Shivon Zilis ដែលជាបុគ្គលិកជាន់ខ្ពស់នៅក្រុមហ៊ុន Neuralink ។ យោងតាមរបាយការណ៍របស់ Bloomberg បានឱ្យដឹងថាកូនទី១៤របស់លោក Elon Musk និងអ្នកស្រី Shivon Zilis គឺជាកូនប្រុសឈ្មោះ Seldon Lycurgus ខណៈកន្លងមកអ្នកទាំងពីរក៏មានកូនភ្លោះប្រុសស្រី២នាក់ និងកូនស្រីម្នាក់។   ជាបុគ្គលិកជាន់ខ្ពស់ គ្រប់គ្រងគម្រោងផលិតបន្ទះឈីបដាក់ខួរក្បាលមនុស្ស នៅក្រុមហ៊ុន Neuralink អ្នកស្រី Shivon Zilis បានធ្វើការជាមួយមហាសេដ្ឋី Elon Musk ចាប់តាំងពីឆ្នាំ២០១៧ ក្នុងនាមជានាយកប្រតិបត្តិការម្នាក់វ័យ៣៩ឆ្នាំ។   ដូច្នេះតើអ្នកស្រី Shivon Zilis ប្រពន្ធទី៤ របស់មហាសេដ្ឋីលេខ១លើលោក មានចំណុចពិសេសអ្វីខ្លះ?   ១.  មានឪពុកជាអតីតបុគ្គលិកនៅ Tesla៖ Zilis ជាក្មេងស្រីដែលកើតនៅប្រទេសកាណាដា ជាមួយម្តាយជនជាតិឥណ្ឌា Sharda N និងឪពុកជនជាតិកាណាដា Richard Zilis ដែលជាអតីតបុគ្គលិកនៅ Tesla របស់មហាសេដ្ឋី Elon Musk កាន់តួនាទីជានាយកគម្រោងចន្លោះឆ្នាំ ២០១៧ និង២០១៩។   ១. ជាអ្នកមានជំនាញ ហិរញ្ញវត្ថុនិងបច្ចេកវិទ្យា៖  Zilis មានជំនាញឯកទេស លើម៉ាស៊ីនបញ្ញាសិប្បនិម្មិត ហើយនាងគឺជាស្រ្តីខ្លាំងម្នាក់ដែលបានចូលរៀននៅសកលវិទ្យាល័យ Yale  ផ្នែកសេដ្ឋកិច្ចនិងទស្សនវិជ្ជា។ ពេលចាប់ផ្តើមអាជីពដំបូង នាងបានធ្វើការនៅក្រុមហ៊ុន IBM និង Bloomberg ដោយធ្វើការផ្ទាល់ជាមួយ AI និងការវិនិយោគលើបច្ចេកវិទ្យា ។ ក្នុងឆ្នាំ ២០១៦ នាងបានចូលរួមជាមួយក្រុមហ៊ុន OpenAI និងក្លាយជាសមាជិកក្មេងជាងគេនៅក្នុងក្រុមប្រឹក្សាភិបាល។   ៣. ជាអ្នកចាប់អារម្មណ៍យ៉ាងជ្រៅជាមួយ AI៖ នាងមានចំណូលចិត្តជាមួយកម្មវិធីបច្ចេកវិទ្យាតាំងពីអាយុ១៣ឆ្នាំ ខណៈអត្តចរិតនិងការធំធាត់របស់នាងក៏ស្រដៀងគ្នាទៅនឹង លោក Elon Musk ដែរ។ Zilis ធ្លាប់បានបញ្ជាក់ថាបំណងជីវិតរបស់នាងចង់ចំណាយពេលផ្តោតនិងលាតត្រដាង AI ក្នុងពិភពលោក។   សូមជម្រាបថាមហាសេដ្ឋីវ័យ៥៣ឆ្នាំ Elon Musk បច្ចុប្បន្នមានកូនចំនួន១៤នាក់និងភរិយា៤នាក់។ ក្នុងនោះភរិយាទី១ជាអ្នកនិពន្ធ ភរិយាទី២ជាតារាសម្តែង ភរិយាទី៣ជាតារាចម្រៀង និងភរិយាទី៤គឺជានាយកប្រតិបត្តិ Neuralink៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:54", "date_created": "2025-03-05T08:25:31.080Z", "category": "ភាពជាអ្នកដឹកនាំ", "views": 439, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
◩【 𝗚𝗧𝗩 𝗞𝗔𝗜𝗡 │𝗣𝗹𝘂𝗴-𝗶𝗻 𝗛𝘆𝗯𝗿𝗶𝗱】ប្រើថាមពលអគ្គិសនីបើកបរនៅទីក្រុង, ប្រើសាំងសម្រាប់ការបើកបរផ្លូវឆ្ងាយ	https://business-cambodia.com/articles/gtv-kain-phev-plug-in-hybrid	រថយន្ត GTV KAIN PHEV ម៉ូឌែលថ្មី បើកបរដោយប្រើថាមពលរួមបញ្ចូលគ្នារវាងអគ្គិសនី និងសាំង ដោយប្រើប្រព័ន្ធបច្ចេកវិទ្យាកូនកាត់ Plug-in Hybrid ដែលផ្តល់នូវបទពិសោធបើកបរដ៏ល្អបំផុត។សម្រាប់ការធ្វើដំណើរតាមទីក្រុងប្រចាំថ្ងៃ KAIN PHEV អាចបើកបរដោយប្រើថាមពលអគ្គិសនី 100% ដោយគ្មានការចំណាយសាំង និងគ្មានការបំភាយឧស្ម័ន និងបើកបរដោយស្ងាត់ល្អគ្មានសំឡេងម៉ាស៊ីនរថយន្តរំខាន។ សម្រាប់ការបើកបរផ្លូវឆ្ងាយ រថយន្ត GTV KAIN PHEV អាចប្រើប្រាស់បានទាំងម៉ាស៊ីនសាំង និងម៉ូទ័រអគ្គិសនី ដែលធានាបានថាមពលខ្ពស់ និងរយៈចម្ងាយឆ្ងាយរហូតដល់ 𝟏,𝟐𝟎𝟎 គីឡូម៉ែត្រ។ កាន់តែស្រួល KAIN PHEV អាចសាកភ្លើងផ្ទាល់នៅផ្ទះ ឬតាមបណ្តាស្ថានីយសាកថាមពលអគ្គិសនីសាធារណៈ តាមតម្រូវការបានគ្រប់ស្ថានភាពទាំងអស់។ ប្រើប្រាស់រថយន្ត KAIN PHEV តែមួយ ផ្តល់ ជម្រើសបើកបរច្រើន ជួយសន្សំសំចៃសេដ្ឋកិច្ច និងបរិស្ថាន។ GTV KAIN PHEV ជាជម្រើសដ៏ល្អបំផុតសម្រាប់គ្រួសារក្នុងសម័យបច្ចេកវិទ្យាទំនើប!!! 📍 ទទួលកក់ឥឡូវនេះ លោកអ្នកនឹងទទួលបានរថយន្តនៅក្នុងខែមីនា - តម្លៃចាប់ពី $𝟐𝟔,𝟗𝟎𝟎 - $𝟒𝟐,𝟗𝟎𝟎  គម្លាតតម្លៃអាស្រ័យតាមរយៈចម្ងាយនៃការប្រើប្រាស់អគ្គិសនី និង បច្ចេកវិទ្យារថយន្ត--------------------------------------------------ទីតាំងបង្ហាញរថយន្តសាខា ខណ្ឌទួលគោក ៖ https://t.ly/Lh6EPទីតាំងបង្ហាញរថយន្តសាខា ខណ្ឌមានជ័យ ៖ https://t.ly/i21EZ  លេខទំនាក់ទំនង ៖ 071 7293 777 Telegram: https://t.me/GTVMotor_Cambodia Telegram Channel: https://t.me/gtvmotorofficial #GTVKAINPHEV #GTVMOTOR #GTVMOTORCAMBODIA	{ "spider_name": "businesscambodia", "scrape_at": "2025-06-14_19:39:54", "date_created": "2025-03-05T07:27:24.501Z", "category": "PR", "views": 460, "author": { "first_name": "Hang", "last_name": "Chhengly", "email": "hangchhengly@gmail.com" }, "quality_warning": [ "noisy" ] }
ប្រើ Tik Tok រាល់ថ្ងៃតិចអត់ដឹង! នេះជាផ្លូវធំៗ៥ អាចទាញចំណូលពី App នេះបានរាប់រយដុ.ល្លារ/១ខែ	https://business-cambodia.com/articles/make-money-from-tiktok	យោងតាមរបាយការណ៍របស់ Data Reportal ចេញផ្សាយនៅខែកុម្ភៈ ឆ្នាំ២០២៥ បានបង្ហាញថាប្រជាជនកម្ពុជា ៧.៥លាននាក់ កំពុងប្រើប្រាស់ TikTok ខណៈចំនួននេះស្មើនឹងប្រមាណ ៤៥% នៃប្រជាជនសរុប។ យ៉ាងណាមិញ ក្រៅពីប្រើប្រាស់សម្រាប់ការកម្សាន្ត ខាងក្រោមគឺជាផ្លូវធំៗទាំង៥ ដែលអ្នកអាចទាញចំណូលបានរាប់រយដុល្លារក្នុងមួយខែៗពី App TikTok៖   ១/. ទីផ្សារប្រព័ន្ធ (Affiliate Marketing)៖ ផ្លូវមួយនេះមានគេធ្វើច្រើន នៅប៉ែកអឺរ៉ុប ព្រោះថាជាទូទៅគេដាក់លក់ផលិតផលនៅលើ Website ហេតុនេះលោកអ្នកគ្រាន់តែ យក Link ផលិតផលនោះ មកដាក់ផ្សព្វផ្សាយលើគណនី TikTok របស់អ្នក ហើយពេលដែលមានអ្នកណាចុចទិញតាម Link នោះ អ្នកនឹងទទួលបានភាគរយទៅតាមចំនួនកំណត់ដែលបានចរចាជាមួយភាគីម្ចាស់ផលិតផល។   ឧទាហរណ៍៖ អ្នកជ្រើសរើសផលិតផលមួយដែលខ្លួនពេញចិត្ត បន្ទាប់មកធ្វើវិឌីអូបង្ហាញអំពីផលិតផលនោះដូចជា Unboxing, Review ឬ របៀបប្រើប្រាស់ជាដើម ហើយដាក់លក់ក្នុងតម្លៃ ៥០ដុល្លារ ជាមួយកម្រៃជើងសារ ១០% នោះអ្នកនឹងទទួលបាន ៥$ ក្នុង១លក់។   ២/. ការប្រម៉ូតសេវាកម្ម និងផលិតផល (Sponsorships & Brand Deals)៖ អ្នកអាចទទួលបានចំណូលពីក្រុមហ៊ុន ឬ Brand តាមរយៈការផ្សព្វផ្សាយផលិតផលឲ្យគេ។ អ្វីដែលអ្នកគួរមាននោះគឺ គណនី TikTok ដែលមានអ្នកតាមដានចាប់ពី ១០,០០០នាក់ មាន Engagement ខ្លាំង (Like, Comment, Share)។ ពេលក្រុមហ៊ុនមួយចង់ឲ្យអ្នកធ្វើ Review ផលិតផល អ្នកនឹងទទួលបានចំណូលចន្លោះពី ៥០$ ឬអាចដល់រាប់រយដុល្លារឯណោះ ក្នុងមួយវីឌីអូ។   ៣/. លក់ផលិតផលខ្លួនឯង៖ បង្កើតហាងអនឡាញមួយ ដាក់លក់ផលិតផលផ្ទាល់ខ្លួនដូចជា ខោអាវ, គ្រឿងសម្អាង, ផលិតផលសម្រស់, គ្រឿងបន្លាស់ និងរបស់ជាច្រើនផ្សេងទៀត នៅលើ TikTok Shop ដោយប្រើ TikTok Ads ឬ Live លក់តែម្តង។ ឧទាហរណ៍ បើអ្នកលក់អាវ១ តម្លៃ ១៥$ នោះអ្នកនឹងទទួលបានប្រាក់ចំណេញសុទ្ធ ៧$-១០$ ក្នុង ១លក់។   ៤/. កម្មវិធី Content Creator (TikTok Creativity Program Beta)៖ ទទួលប្រាក់ចំណូលពី TikTok ផ្ទាល់ សម្រាប់វីឌីអូវែងជាង ១នាទី តែតម្រូវឲ្យគ្រប់លក្ខខណ្ឌ មានអ្នកតាមដានលើស ១០,០០០នាក់ និងមាន ១០០,០០០ វីយូ ក្នុងរយៈពេល ៣០ថ្ងៃចុងក្រោយ។ ក្នុងនោះ TikTok Creativity Program Beta អាចបង់ប្រាក់ ០.២០$ - ១$ ក្នុង ១,០០០ views។ តែទោះជាយ៉ាងណា បច្ចុប្បន្នកម្មវិធីនេះមានសម្រាប់ប្រទេសដូចជា សហរដ្ឋអាមេរិក, ប្រេស៊ីល, បារាំង, អង់គ្លេស, អាល្លឺម៉ង់, ជប៉ុន, និងកូរ៉េខាងត្បូងប៉ុណ្ណោះ ខណៈកំពុងពង្រីកទៅតំបន់ផ្សេងៗទៀត។   ៥/. ការផ្តល់ Gift នៅពេល Live៖ TikTok Live Gifts គឺជាមុខងារដែលអនុញ្ញាតឱ្យអ្នកទស្សនាបញ្ជូនកាដូទៅកាន់ idol ឬអ្នកផលិតមាតិការ ដែលខ្លួនចូលចិត្តក្នុងពេលកំពុង Live ដើម្បីបង្ហាញពីការគាំទ្រ និងក្តីស្រឡាញ់។ អ្នកបង្កើតមាតិការទាំងនោះអាចបម្លែងកាដូទៅជា Diamonds ដែលអាចដកជាប្រាក់បាន។  ចំពោះលក្ខខណ្ឌ ត្រូវមានអាយុ ១៨ ឆ្នាំឡើងទៅ (ឬ ១៩ ឆ្នាំសម្រាប់កូរ៉េខាងត្បូង), មានអ្នកតាមដានយ៉ាងតិច ១,០០០ នាក់, គណនីត្រូវមានស្ថានភាពល្អ និងគោរពតាមគោលការណ៍សហគមន៍ និងលក្ខខណ្ឌសេវាកម្មរបស់ TikTok៕   ចំពោះវិធីសាស្ត្រខាងលើទាំងអស់ហ្នឹង តើលោកអ្នកចូលចិត្តមួយណាជាងគេដែរ កុំភ្លេចខមិនផងណា!!   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម    https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:54", "date_created": "2025-03-05T04:06:54.652Z", "category": "ហិរញ្ញវត្ថុ", "views": 2019, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
បើបន្តប្រើគ្រោះថ្នាក់ណាស់! បើiPhone ចេញសញ្ញាធំៗ៤នេះ សូមប្រញាប់ផ្លាស់ប្ដូរថ្មថ្មីជាបន្ទាន់!	https://business-cambodia.com/articles/the-signs-that-you-should-replace-iphone-battery	នៅក្នុងការប្រើប្រាស់ទូរស័ព្ទប្រចាំថ្ងៃ មនុស្សភាគច្រើនតែងតែខ្វល់ខ្វាយរឿងថ្មព្រោះបើសុខភាពថ្មទូរស័ព្ទពួកគាត់ល្អធ្វើឲ្យពួកគាត់អាចប្រើប្រាស់ប្រចាំថ្ងៃបានយូរហើយប្រើប្រាស់ប្រកបដោយសុវត្ថិភាពទៀតផង។ យ៉ាងមិញចំពោះអ្នកប្រើប្រាស់iPhone មនុស្សចំនួនធំតែងតែឆ្ងល់ថាតើពួកគាត់គួរផ្លាស់ប្ដូរថ្មថ្មី។   ខាងក្រោមនេះគឺជាសញ្ញាធំៗដែលបញ្ជាក់ថាអ្នកគួរផ្លាស់ប្ដូរថ្មទូរស័ព្ទiPhone ភ្លាមៗ ព្រោះបើបន្តប្រើប្រាស់អាចនឹងមានគ្រោះថ្នាក់៖   ១. ថ្មប៉ោងឬហើម៖ ថ្មប៉ោងគឺជាសញ្ញាបញ្ជាក់ថាអ្នកត្រូវតែផ្លាស់ប្ដូរថ្មីឲ្យបានឆាប់បំផុតតាមដែលអាចធ្វើទៅបានព្រោះបើបន្តប្រើវាគ្រោះថ្នាក់ណាស់! លក្ខណៈថ្មប៉ោងមានដូចជាអេក្រង់ហើបចេញពីតួទូរស័ព្ទហើយខ្នងក្រោយអាចហើបផងដែរ។   ២. ឡើងកម្ដៅញឹកញាប់៖  ថ្មឡើងកម្ដៅជាញឹកញាប់បើទោះបីជាអ្នកប្រើស្រាលៗក៏ដោយ ឬក្ដៅខ្លាំងពេលសាកថ្មគឺជាសញ្ញាមិនល្អនោះទេ។ សញ្ញានេះអាចបង្កឲ្យទូរស័ព្ទអ្នកផ្ទុះបាន។   ៣. នៅសុខៗរលត់៖  នៅសុខៗទូរស័ព្ទរបស់អ្នករលត់បើទោះបីជាភាគរយថ្មនៅច្រើនដោយ។ សញ្ញានេះបញ្ជាក់ថាថ្មទូរស័ព្ទរបស់អ្នកមិនអាចសាកថ្មបានត្រឹមត្រូវជាប្រក្រតីនោះទេ។   ៤. សាកថ្មអត់ឡើង៖ ទូរស័ព្ទiPhone របស់អ្នកសាកថ្មអត់ឡើងឬសាកទៅនៅគាំងនៅភាគរយណាមួយឬក៏សាកយូរពេកតែមិនឡើងនិងមិនសាកតែម្ដង។   គួរបញ្ជាក់ផងដែថាក្រុមហ៊ុនApple បានណែនាំថាបើសុខភាពថ្មទូរស័ព្ទiPhone របស់អ្នកធ្លាក់ក្រោម៨០%អ្នកគួរតែផ្លាស់ប្ដូរថ្មថ្មីប៉ុន្ដែត្រង់នេះបើអ្នកប្រើទៅមិនបញ្ហា ថ្មកាន់ធម្មតានៅប្រើបានរលូនល្អ អ្នកមិនចាំបាច់ផ្លាស់ប្ដូរក៏បាន។ ប៉ុន្ដែបើថ្មរបស់អ្នកប៉ោងហើយក្ដៅខ្លាំងនិងទូរស័ព្ទដំណើរការមិនល្អអ្នកគួរផ្លាស់ប្ដូរថ្មភ្លាមៗ៕	{ "spider_name": "businesscambodia", "scrape_at": "2025-06-14_19:39:54", "date_created": "2025-03-05T03:57:25.589Z", "category": "ហិរញ្ញវត្ថុ", "views": 5589, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ក្រុមហ៊ុន Dahua រៀបចំសិក្ខាសាលាស្តីពីប្រព័ន្ធកាមេរ៉ាសុវត្ថិភាព និងប្រព័ន្ធចំណតឆ្លាតវៃ និងប្រព័ន្ធគ្រប់គ្រងទិន្នន័យស្ថិតិបុគ្គលិកដល់ដៃគូអាជីវកម្ម	https://business-cambodia.com/articles/dahua-traning	កាលពីថ្មីៗកន្លងទៅនេះ ក្រុមហ៊ុន Dahua Technology Cambodia បានរៀបចំកម្មវិធី Dahua SMB Galaxy Event 2025 ដល់បងប្អូនដៃគូអាជីវកម្មទាំងស្ថាប័នសំណង់វិស្វករប្រព័ន្ធសមាហរ័ណកម្មបច្ចេកវិទ្យានិងគ្រឿងអេឡិចត្រូនិក។ ដោយកម្មវិធីនេះ គឺបានរៀបចំសិក្ខាសាលាស្តីពីប្រព័ន្ធសុវត្ថិភាព មានដូចជា កាមេរ៉ាសុវត្ថិភាព ទ្វារសុវត្ថិភាព ក្តារខៀនឆ្លាតវៃប្រព័ន្ធចំណតឆ្លាតវៃ ប្រព័ន្ធផ្តល់ដំណឹងពេលមានអគ្គីភ័យ ប្រព័ន្ធគ្រប់គ្រងទិន្នន័យស្ថិតិបុគ្គលិក និងប្រព័ន្ធសុវត្ថិភាពជាច្រើនទៀតដល់ដៃគូអាជីវកម្មដែលប្រព្រឹត្តិទៅនៅសណ្ឋាគារភ្នំពេញផងដែរ។ លោក VAT Heang  លោក Chhorn Nacha និង លោក SAM Sopheak ដែលជាអ្នកគ្រប់គ្រងផលិតផលបច្ចេកទេសនៅក្រុមហ៊ុន Dahua Technology Cambodia បាននិយាយថា នៅក្នុងកម្មវិធីនេះដែរ គឺយើងបានរៀបចំឡើងដើម្បីបង្ហាញពីប្រព័ន្ធសុវត្ថិភាព ដែលមានដូចជា កាមេរ៉ាសុវត្ថិភាព ទ្វារសុវត្ថិភាព ក្តារខៀនឆ្លាតវៃប្រព័ន្ធចំណតឆ្លាតវៃ ប្រព័ន្ធផ្តល់ដំណឹងពេលមានអគ្គីភ័យ ប្រព័ន្ធគ្រប់គ្រងទិន្នន័យស្ថិតិបុគ្គលិក និងប្រព័ន្ធសុវត្ថិភាពជាច្រើនទៀត ទៅដល់ដៃគូអាជីវកម្ម ក្រុមហ៊ុន Dahua ទាំងអស់។ ជាពិសេសនោះ គឺបង្ហាញអំពីផលិតផលសុវត្ថិភាពរបស់យើងឱ្យដៃគូអាជីវកម្មយើងទាំងអស់ដឹងច្បាស់ដោយនៅក្នុងនោះយើងមានផលិតផលដូចជា៖ កាមេរ៉ាសុវត្ថិភាព ទ្វារសុវត្ថិភាព ច្រកផ្លូវដើរសុវត្ថិភានិងមានផលិតផលដូចជា កាមេរ៉ាចាប់ល្បឿន កាមេរ៉ាចាប់ផ្លាកលេខឡាន កាមេរ៉ាចាប់ចំនួនមនុស្សផងដែរ។ អ្នកគ្រប់គ្រងផលិតផលបច្ចេកទេសនៅក្រុមហ៊ុន Dahua Technology Cambodia បាននិយាយបន្តទៀតថា ដូច្នេះហើយសម្រាប់បងប្អូនជាអ្នករកស៊ីទាំងអស់ប្រសិនជាចង់បានផលិតផលការពារសុវត្ថិភាពមិនបាច់ស្មុគស្មាញទៀតឡើយ ពោលក្រុមហ៊ុន Dahua គឺមានលក់ផលិតផលសុវត្ថិភាពជាច្រើនប្រភេទ សូម្បីតែម្ចាស់ក្រុមហ៊ុនអគារធំៗឬខុនដូរអ្វីក៏ដោយ ប្រសិនជាគាត់ត្រូវការផលិតផលសុវត្ថិភាពដាក់នៅទីតាំងគាត់គឺក្រុមហ៊ុនមានការពិភាក្សា ការឌីហ្សាញដាក់កាមេរ៉ាសុវត្ថិភាពឱ្យមួយកំផ្លេតែម្តង។ មិនតែប៉ុណ្ណោះសម្រាប់ការដាក់កាមេរ៉ាសុត្ថិភាពនៅតាមផ្លូវ មន្ទីរពេទ្យ ឬតាមស្ថាប័នផ្សេង គឺក្រុមហ៊ុន Dahua មានទាំងអស់។ ជាមួយគ្នានោះដែរ អ្នកតំណាងអោយ Dahua Technology Cambodia “ក៏បានសូមគោរពអរគុណដល់បងប្អូនទាំងអស់គ្នាដែលបានចំណាយពេលវេលាដ៏មានតម្លៃអញ្ជើញចូលរួមក្នុងកម្មវិធី Dahua SMB Solution Road Show យើងពិតជាមានសេចក្តីរំភើបរីករាយដែលបានឃើញបងប្អូនអញ្ជើញចូលរួមច្រើនកុះករ សង្ឃឹមថាកម្មវិធីមួយនឹងអាចជួយជាប្រយោជន៍សម្រាប់បងប្អូន”។     នៅក្នុងនោះដែរ អ្នកតំណាងអោយ Dahua Technology Cambodia ក៏សូមការអភ័យទោសពីបងប្អូនចំពោះកំហុសដោយប្រការណាមួយ យើងសង្ឃឹមថាកម្មវិធីក្រោយៗបងប្អូននឹងអាចអញ្ជើញចូលជាមួយពួកយើងបន្តទៀត។ Dahua Technology Cambodia Team សូមអរគុណសម្រាប់ការជួយគាំទ្រ របស់បងប្អូនទាំងអស់គ្នា។ គួរបញ្ជាក់ថា ក្រុមហ៊ុន Dahua បានចូលមកវិនិយោគនៅលើទីផ្សារកម្ពុជាអស់រយៈពេលជាយូរឆ្នាំមកហើយ ការបង្ហាញខ្លួនចូលមកកម្ពុជានេះ គឺដើម្បីជម្រុញឱ្យអ្នកប្រើប្រាស់ទទួលបាននូវផលិតផលថ្មីៗកាន់តែមានភាពសំបូរបែប និងនាំមកផលិតផលដែលមានតម្លៃសមរម្យក្នុងនោះក្រុមហ៊ុននឹងនាំចូលតែផលិតផលថ្មីណាដែលមានគុណភាពខ្ពស់ជូនអ្នកប្រើប្រាស់និងតំណាងចែកចាយតែប៉ុណ្ណោះ។ ព័ត៌មានលំអិត អាចទំនាក់ទំនងទៅកាន់ហ្វេសប៊ុកផេកផ្លូវការរបស់ Dahua Technology Cambodia បាន៕	{ "spider_name": "businesscambodia", "scrape_at": "2025-06-14_19:39:54", "date_created": "2025-03-05T03:45:40.287Z", "category": "PR", "views": 176, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
លឿនជាងគេ! ខេត្ដ ២ នេះ ប្រកាសបញ្ចប់ការងារវាស់វែងដីធ្លី (ធ្វើប្លង់រឹង) ជូនពលរដ្ឋរួចរាល់	https://business-cambodia.com/articles/kampong-cham-svay-rieng	បច្ចុប្បន្នរាជរដ្ឋាភិបាលកម្ពុជា តាមរយៈក្រសួងរៀបចំដែនដី នគរូបនីយកម្ម និងសំណង់ បាននិងកំពុងជំរុញដល់ការវាស់វែងចុះបញ្ជីដីធ្លីជូនប្រជាពលរដ្ឋដែលនៅសេសសល់ទូទាំងប្រទេសឲ្យបានឆាប់រួចរាល់ ដើម្បីធានានូវការកាន់កាប់កម្មសិទ្ធិស្របច្បាប់ និងងាយស្រួលយកទៅប្រើប្រាស់តាមតម្រូវការចាំចាច់របស់ពួកគាត់បាន។ យ៉ាងណាគិតមកដល់ពេលនេះ មានខេត្ដចំនួន ២ ហើយដេលបានប្រកាសបញ្ចប់ការវាស់វែងដីធ្លីជូនពលរដ្ឋក្នុងមូលដ្ឋានរបស់ខ្លួនរួចរាល់។ ដោយក្នុងនោះរួមមាន៖   ១. ខេត្ដកំពង់ចាម   កាលពីថ្ងៃទី២១ ខែធ្នូ ឆ្នាំ២០២៤ កន្លងទៅ ខេត្ដកំពង់ចាម បានប្រកាសជាខេត្ដដំបូងគេនៅក្នុងប្រទេសកម្ពុជា ដែលបានបញ្ចប់ការវាស់វែងដីធ្លីមានលក្ខណៈជាប្រពន្ធ ជូនប្រជាពលនៅក្នុងខេត្ដរបស់ខ្លួន។ ដោយកម្មវិធីនេះ ក៏មានការអញ្ជើញពីសំណាក់សម្ដេចធីបតី ហ៊ុន ម៉ាណែត នាយករដ្ឋមន្ដ្រីនៃព្រះរាជាណាចក្រកម្ពុជាផងដែរ។       សូមជម្រាបថា ខេត្ដកំពង់ចាម បានចាប់ដំណើរការវាស់វែងដីធ្លីលើកដំបូង ក្នុងអំឡុងឆ្នាំ២០២៣ និងបញ្ចប់ការវាស់វែងនៅថ្ងៃ១៥ ខែឧសភា ឆ្នាំ២០២៤។ នេះជាការបើកទំព័រប្រវត្តិសាស្ត្រថ្មី នៃការឈានទៅបញ្ចប់ការវាស់វែង និងចុះបញ្ជីដីធ្លីជូនប្រជាពលរដ្ឋនៅកម្ពុជា ដែលផ្តើមចេញពីខេត្តកំពង់ចាម និងឆ្ពោះទៅបណ្តារាជធានី-ខេត្តទូទាំងប្រទេស ដើម្បីសម្រេចគោលដៅក្នុងការផ្តល់កម្មសិទ្ធិដីធ្លីស្របច្បាប់ជូនប្រជាជន។   ២. ខេត្ដស្វាយរៀង   កាលពីថ្ងៃទី២៤ ខែកុម្ភៈ ឆ្នាំ២០២៤ កន្លងទៅថ្មីៗនេះ ខេត្ដស្វាយរៀង ក៏បានប្រកាសពីការបញ្ចប់ការវាស់វែងដីធ្លី ជូនពលរដ្ឋនៅក្នុងមូលដ្ឋានខេត្ដរបស់ខ្លួនរួចរាល់ដូចគ្នាផងដែរ។ ដោយការប្រកាសបញ្ចប់ការវាស់វែងដីធ្លីលក្ខណៈជាប្រព័ន្ធនេះ ក៏មានការអញ្ជើញចូលរួមក្រោមអធិបតីភាពសម្តេចកិត្តិសង្គហបណ្ឌិត ម៉ែន សំអន ឧត្តមប្រឹក្សាផ្ទាល់ព្រះមហាក្សត្រ និងឯកឧត្ដម សាយ សំអាល់ ឧបនាយករដ្ឋមន្ត្រី រដ្ឋមន្ត្រីក្រសួងរៀបចំដែនដី នគរូបនីយកម្ម និងសំណង់ និងថ្នាក់ដឹកនាំជាច្រើនរូបទៀត។     ឯកឧត្ដម ប៉េង ពោធិ៍សា អភិបាលខេត្ដបានបញ្ជាក់ថា ក្រោយបញ្ចប់ការវាស់វែងដីធ្លីមានលក្ខណៈជាប្រព័ន្ធនេះ នឹងផ្ដល់បណ្ណកម្មសិទ្ធិ ១០០% ជូនប្រជាពលរដ្ឋនៅទូទាំងខេត្ត គឺពិតជានឹងចូលរួមចំណែកយ៉ាងសំខាន់ ក្នុងការលើកកម្ពស់សុវត្ថិភាពក្នុងការកាន់កាប់ដីធ្លី កាត់បន្ថយ និងឈានទៅលុបបំបាត់បាននូវវិវាទផ្សេងៗដែលបណ្ដាលមក ពីដីធ្លី បង្កភាពអំណោយកាន់តែខ្ពស់ ធ្វើឲ្យបងប្អូនប្រជាពលរដ្ឋជា ម្ចាស់កម្មសិទ្ធិ អាចប្រើប្រាស់ដីធ្លីរបស់ខ្លួនសម្រាប់ការងារបង្កបង្កើនផលឲ្យអស់លទ្ធភាព អភិវឌ្ឍ និងធ្វើអាជីវកម្មលើដីជា កម្មសិទ្ធិរបស់ខ្លួនប្រកបទំនុកចិត្ត ដែលជាបច្ច័យជួយជំរុញនូវកំណើន សេដ្ឋកិច្ច សង្គម ប្រកបដោយនិរន្តរ៍ភាព និងសុខដុមនីយកម្ម ។   ក្នុងនោះសម្តេចកិត្តិសង្គហបណ្ឌិត ម៉ែន សំអន បានមានប្រសាសន៍ដែរថា ការបញ្ចប់ការវាស់វែងដីធ្លី មានលក្ខណៈជាប្រព័ន្ធនឹង បម្រើឧត្តមប្រយោជន៍ របស់ប្រជាជនគ្រប់រូប និងតជំនាន់ ជាមួយគ្នានេះវាជាមូលដ្ឋាន ច្បាប់ដ៏រឹងមាំ ដែលនឹងចូលរួមកាត់បន្ថយ និងបញ្ចប់វិវាទទាំងឡាយ និងចូលរួមបង្កើត បរិយាកាសគ្មានវិវាទសម្រាប់សង្គមជាតិ ដែលជាឫសកែវនៃសុខសន្តិភាព។ ម្យ៉ាងវិញទៀត ការបញ្ចប់ការវាស់វែងដីធ្លី នឹងអនុញ្ញាតឱ្យខេត្តរៀបចំប្លង់ព្រំប្រទល់រដ្ឋបាល និងនាមភូមិសាស្ត្រ ប្លង់ហេដ្ឋារចនាសម្ព័ន្ធ និងទីធ្លាសាធារណៈ ប្លង់គោលប្រើប្រាស់ដីធ្លី និងពង្រីក កំណើនជីវភាពប្រជាពលរដ្ឋ ឱ្យកាន់តែប្រសើរឡើង៕	{ "spider_name": "businesscambodia", "scrape_at": "2025-06-14_19:39:54", "date_created": "2025-03-05T03:44:20.268Z", "category": "អចលនទ្រព្យ", "views": 4192, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ដំណឹងល្អ! អ្នកឧកញ៉ា សួរ វីរៈ គ្រោងដាក់ កន្លែងសាកថ្មឡានអគ្គិសនី នៅតាមផ្លូវទៅខេត្ត-ក្រុង៥នេះ	https://business-cambodia.com/articles/ev-charger-vet-company-in-cambodia	បន្ទាប់ពីប្រកាសដាក់ដំណើរការ រថយន្តក្រុងអគ្គិសនីរត់ទៅបាត់ដំបង និងសៀមរាប បានចំនួន៥ថ្ងៃ អ្នកឧកញ៉ា សួរ វីរៈ នាយកប្រតិបត្តិក្រុមហ៊ុនវីរៈ ប៊ុនថាំ បានប្រកាសរៀបចំដាក់ស្ថានីយ៍សាកថ្មឡានអគ្គិសនី នៅតាមផ្លូវជាតិទៅតាមបណ្តាខេត្តឆ្ងាយៗ។     ក្នុងនោះបើតាមការថ្លែងប្រាប់មកកាន់ក្រុមការងារ Business Cambodia អ្នកឧកញ៉ា បានបញ្ជាក់ថាបច្ចុប្បន្ននេះ ក្រុមហ៊ុនវីរ់ៈ ប៊ុនថាំ គ្រោងដាក់កន្លែងសាកថ្មមុនគេនៅខេត្ត-ក្រុងចំនួន៥រួមមាន៖ ភ្នំពេញ ពោធិសាត់ បាត់ដំបង សៀមរាបនិងខេត្តកំពង់ធំ។   បន្ថែមពីនោះអ្នកឧកញ៉ាក៏សង្កត់ធ្ងន់ផងដែរថា គម្រោងនេះនឹងមានដំណាក់កាលចំនួនពីរ ដោយដំណាក់កាលទី១គឺដាក់នៅតាមបណ្តោយផ្លូវជាតិទៅខេត្តឆ្ងាយៗ និងដំណាក់កាលទី២គឺនឹងដាក់ពង្រាយទូទាំងប្រទេសតែម្តង។     យ៉ាងណាមិញចំពោះគម្រោងកន្លែងសាកថ្មអគ្គិសនីនេះដែរ អ្នកឧកញ៉ា បានគូសបញ្ជាក់ថា ទីតាំងសាកថ្មឡាន ទាំងនោះនឹងមានកន្លែងឈប់សំចតសម្រាក អមដោយហាងកាហ្វេ អាហារដ្ឋាន និងបន្ទប់ទឹកស្អាតសម្រាប់អ្នកដំណើរទាំងអស់ឈប់ចាំសាកថ្មឡានផងដែរ។   សូមជម្រាបផងដែរថា ក្រុមហ៊ុនវីរៈប៊ុនថាំ របស់ អ្នកឧកញ៉ា សួរ វីរៈ បានប្រកាសដាក់ឱ្យដំណើរការ ឡានក្រុងអគ្គិសនី ធ្វើដំណើរទៅភ្ញៀវទៅ ខេត្តសៀមរាបនិងបាត់ដំបង ចាប់តាំងពីថ្ងៃទី០១ ខែមីនា ឆ្នាំ២០២៥ ជាមួយនឹងតម្លៃសំបុត្រ ទៅសៀមរាប១០ដុល្លារនិង ទៅបាត់ដំបងមានតម្លៃ៨ដុល្លារ៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:54", "date_created": "2025-03-05T02:51:02.266Z", "category": "ភាពជាអ្នកដឹកនាំ", "views": 1036, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ក្តៅៗ! ក្រសួងមហាផ្ទៃ សម្រេចដាក់ក្រុមហ៊ុនចំនួន៣៧ ក្នុងបញ្ជី.ខ្មៅ មិនឱ្យចូលរួមដេញថ្លៃគម្រោងអភិវឌ្ឍន៍ឃុំ សង្កាត់	https://business-cambodia.com/articles/37-company-black	បន្ទាប់ពីទទួលបានបញ្ជីឈ្មោះអ្នកទទួលការដែលត្រូវបានដាក់ក្នុងបញ្ជីខ្មៅ ឬត្រូវបានហាមឃាត់មិនឱ្យដាក់សំណើដេញថ្លៃកិច្ចសន្យាឃុំ សង្កាត់ ដែលនៅមានសុពលភាពពីរដ្ឋបាល រាជធានី ខេត្តទាំង២៥រួចមក អគ្គនាយកដ្ឋានរដ្ឋបាល ក្រសួងមហាផ្ទៃ ចងក្រងបញ្ជីឈ្មោះក្រុមហ៊ុនចំនួន ៣៧ មិនឱ្យដេញថ្លៃគម្រោងអភិវឌ្ឍន៍ឃុំ សង្កាត់ទៀតនោះទេ។ ក្រុមហ៊ុនទាំងនោះមានដូចជា៖  ក្រុមហ៊ុន តុង អេន មិនឱ្យដេញថ្លៃគម្រោងនៅខេត្តបន្ទាយមានជ័យ ក្រុមហ៊ុន ស៊ិម វឌ្ឍនា មិនឱ្យដេញថ្លៃគម្រោងនៅខេត្តបន្ទាយមានជ័យ ក្រុមហ៊ុន សេង ច័ន្ទដាវី មិនឱ្យដេញថ្លៃគម្រោងនៅខេត្តកំពង់ចាម ក្រុមហ៊ុន អាន សុខលាង មិនឱ្យដេញថ្លៃគម្រោងនៅខេត្តកំពង់ចាម ក្រុមហ៊ុន ប៉ូច ក្វាត់ មិនឱ្យដេញថ្លៃគម្រោងនៅខេត្តកំពង់ចាម ក្រុមហ៊ុន យីម សុកខេន មិនឱ្យដេញថ្លៃគម្រោងនៅខេត្តកំពង់ចាម ក្រុមហ៊ុនឆាង ដានី មិនឱ្យដេញថ្លៃគម្រោងទូទាំងប្រទេស ក្រុមហ៊ុនសេង វុទ្ធី មិនឱ្យដេញថ្លៃគម្រោងទូទាំងប្រទេស ក្រុមហ៊ុន ធី អិល អេស មិនឱ្យដេញថ្លៃគម្រោងទូទាំងប្រទេស ក្រុមហ៊ុន ប៉ាល់ ភន់ ខន ស្រ្តាក់សិន ឯ.ក មិនឱ្យដេញថ្លៃគម្រោងទូទាំងប្រទេស ក្រុមហ៊ុន យីម សុកខេន មិនឱ្យដេញថ្លៃគម្រោងទូទាំងប្រទេស ក្រុមហ៊ុន ប្រាយម៍ អេសអេស ភី (ខេមបូឌា) មិនឱ្យដេញថ្លៃគម្រោងទូទាំងប្រទេស ក្រុមហ៊ុន លីម អ៊ូ មិនឱ្យដេញថ្លៃគម្រោងទូទាំងប្រទេស ក្រុមហ៊ុន អ៊ូ ចំណាន មិនឱ្យដេញថ្លៃគម្រោងទូទាំងប្រទេស ក្រុមហ៊ុន យីម សុភ័ក្រ មិនឱ្យដេញថ្លៃគម្រោងទូទាំងប្រទេស ក្រុមហ៊ុន ហួត គ្រីវ៉ាន់ មិនឱ្យដេញថ្លៃគម្រោងទូទាំងប្រទេស ក្រុមហ៊ុន នួន សុគន្ធ មិនឱ្យដេញថ្លៃគម្រោងនៅខេត្តមណ្ឌលគិរី ក្រុមហ៊ុន លិម វែងហួត មិនឱ្យដេញថ្លៃគម្រោងនៅខេត្តព្រះវិហារ ក្រុមហ៊ុន ទ្រី សុឃី មិនឱ្យដេញថ្លៃគម្រោងនៅខេត្តព្រះវិហារ ក្រុមហ៊ុន ញ៉ែម ចិន្តា មិនឱ្យដេញថ្លៃគម្រោងនៅខេត្តព្រះវិហារ ក្រុមហ៊ុន សំណង់ជាសុងលី មិនឱ្យដេញថ្លៃគម្រោងនៅខេត្តព្រះវិហារ ក្រុមហ៊ុន វ៉េង លាប មិនឱ្យដេញថ្លៃគម្រោងនៅខេត្តព្រះវិហារ ក្រុមហ៊ុន អ៊ូ ស៊ុនហៀង មិនឱ្យដេញថ្លៃគម្រោងនៅខេត្តព្រះវិហារ ក្រុមហ៊ុន សរ ណន់គ្រុប មិនឱ្យដេញថ្លៃគម្រោងនៅខេត្តព្រៃវែង ក្រុមហ៊ុន ឃឹម ភឿន មិនឱ្យដេញថ្លៃគម្រោងនៅខេត្តព្រៃវែង ក្រុមហ៊ុន ហួត ឡួត មិនឱ្យដេញថ្លៃគម្រោងនៅខេត្តព្រៃវែង ក្រុមហ៊ុន សំណង់ ជីរ៉ូ មិនឱ្យដេញថ្លៃគម្រោងនៅខេត្តព្រះសីហនុ ក្រុមហ៊ុន សុធីរាជ ឃិនស្រ្កាក់ស្ហិន មិនឱ្យដេញថ្លៃគម្រោងនៅខេត្តស្ទឹងត្រែង ក្រុមហ៊ុន សូ សុផារ៉ា ឯ.ក មិនឱ្យដេញថ្លៃគម្រោងនៅខេត្តស្វាយរៀង ក្រុមហ៊ុន នេត ស្រីខូច មិនឱ្យដេញថ្លៃគម្រោងនៅខេត្តតាកែវ ក្រុមហ៊ុន គ្រីស ហេង មិនឱ្យដេញថ្លៃគម្រោងនៅខេត្តតាកែវ ក្រុមហ៊ុន សំណង់ ហ៊ាប់ហ៊ មិនឱ្យដេញថ្លៃគម្រោងនៅខេត្តតាកែវ ក្រុមហ៊ុន វ៉ែន ចំរើន មិនឱ្យដេញថ្លៃគម្រោងនៅខេត្តឧត្តរមានជ័យ ក្រុមហ៊ុន តាំង គីមសឿន មិនឱ្យដេញថ្លៃគម្រោងនៅខេត្តឧត្តរមានជ័យ ក្រុមហ៊ុន ម៉ាត់ គ្រីយ៉ា មិនឱ្យដេញថ្លៃគម្រោងនៅខេត្តត្បូងឃ្មុំ ក្រុមហ៊ុន ជា កក្កដា មិនឱ្យដេញថ្លៃគម្រោងនៅខេត្តត្បូងឃ្មុំ   គួរបញ្ជាក់ថា ដើម្បីពង្រឹងលើការគ្រប់គ្រងនិងការចែករំលែកព័ត៌មានអំពីអ្នកទទួលការដែលត្រូវបានដាក់ក្នុងបញ្ជីខ្មៅឬត្រូវបានហាមឃាត់មិនឱ្យដាក់សំណើដេញថ្លៃកិច្ចសន្យាឃុំ សង្កាត់ ឱ្យកាន់តែទូលំទូលាយ នងប្រកបដោយប្រសិទ្ធភាពខ្ពស់អគ្គនាយកដ្ឋានរដ្ឋបាលក្រសួងមហាផ្ទៃសូមស្នើឯកឧត្តម លោកជំទាវអភិបាលនៃគណៈអភិបាលរាជធានីខេត្តចាត់ចែងផ្សព្វផ្សាយនូវបញ្ជីឈ្មោះអ្នកទទួលការដែលត្រូវបានដាក់ក្នុងបញ្ជីខ្មៅឬត្រូវបានហាមឃាត់មិនឱ្យដាក់សំណើដេញថ្លៃកិច្ចសន្យា ឃុំ សង្កាត់នេះដល់គ្រប់រដ្ឋបាលឃុំ សង្កាត់ក្នុងរាជធានីខេត្តរបស់ខ្លួន៕	{ "spider_name": "businesscambodia", "scrape_at": "2025-06-14_19:39:54", "date_created": "2025-03-05T02:44:05.436Z", "category": "ចាប់ផ្តើមអាជីវកម្ម", "views": 19816, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
កុំខឹងគេធ្វើការមិនកើត! បុគ្គលិ.កអសកម្ម អាចដោយសារកត្តា៣យ៉ាង ដែលមេមើលរំលង	https://business-cambodia.com/articles/inactive-staff-problem-employer-should-know-	បុគ្គលិកធ្វើការត្រូវការប្រាក់ខែ ថៅកែត្រូវការលទ្ធផល! បើបុគ្គលិកខ្ជិល អសកម្មធ្វើការមិនកើត ថៅកែខាតលុយ បុគ្គលិកខ្លួនឯងខាតពេលវេលា បង់អនាគត។ យ៉ាងណាមិញនៅពីក្រោយភាពអសកម្មនឹងភាពខ្ជិលរបស់បុគ្គលិកក៏អាចដោយសារកត្តាយ៉ាងខាងក្រោមនេះ ដែលមេអាចនឹងមើលរំលង នាំឱ្យបុគ្គលិកមិនចេះធ្វើការ ធ្វើការគ្មានលទ្ធផល។     កត្តាទី១. តួនាទីខុសជំនាញ៖ ខណៈបុគ្គលិកបំណុលកំពុងតែរកលេសការពារខ្លួន បុគ្គលិកទ្រព្យកំពុងរកមធ្យោបាយដោះស្រាយបញ្ហាដែលខ្លូនកំពុងជូប។ ប៉ុន្តែបញ្ហានោះនៅមិនអាចដោះស្រាយបានដោយសារគាត់កំពុងធ្វើការលើតួនាទីខុសពីជំនាញ និងដែនសមត្ថកិច្ចដែលគាត់អាចធ្វើបាន។   ដូច្នេះដំណោះស្រាយជាមួយបុគ្គលិកប្រភេទនេះត្រូវធ្វើការជាមួយគាត់ ឱ្យដូចជារង្វង់មួយ ធ្វើយ៉ាងណាឱ្យគាត់មានជំនាញ និងចំណូលចិត្តលើការងារកំពុងធ្វើ ឱ្យមានលទ្ធផលជាងមុន។   កត្តាទី២. គ្មានអ្នកតម្រង់ទិសដៅ៖  ស្ថិតក្នុងស្ថានភាពខ្លះ បុគ្គលិកមួយចំនួនធ្វើការក្នុងក្រុមហ៊ុនមួយយូរឆ្នាំហើយ នៅតែរកចំណុចពិសេសសម្រាប់ការងារខ្លួនឯងមិនឃើញ សមត្ថភាពមិនរីកចម្រើន ព្រោះមិនមានអ្នកចង្អុលបង្ហាញផ្លូវថាគួរធ្វើអ្វី នាំធ្វើឱ្យគាត់មើលមិនឃើញភាពជាម្ចាស់ជាមួយក្រុមហ៊ុន។   ដូច្នេះជាដំណោះស្រាយសម្រាប់បុគ្គលិកប្រភេទត្រូវការអ្នកដឹកដៃនេះ គឺត្រូវការឱ្យគាត់មើលឃើញពីឱកាសរីកចម្រើនជាមួយក្រុមហ៊ុនបានច្បាស់ជាងមុន ហើយផ្តល់ការតម្រង់ទិសដល់គាត់ជាប្រចាំ។ កត្តាទី៣. គ្មានការទទួលស្គាល់់់់៖ បុគ្គលិកខ្លះធ្លាប់ធ្វើការងារបានល្អជារឿយៗ ប៉ុន្តែយូរៗទៅគាត់បែរទៅជាអសកម្មដោយសារធ្វើខុសម្តងមេបន្ទោស ធ្វើត្រូវរាប់សិបមេភ្លេចសរសើរ ធ្វើការរាប់ឆ្នាំមិនឡើងប្រាក់ខែឱ្យ ខណៈកត្តានេះគឺជាបញ្ហាធ្លាក់ទឹកចិត្ត ព្រោះការមើលមិនឃើញអំពីគុណតម្លៃរបស់ពួកគាត់។   ដូច្នេះជាដំណោះស្រាយសម្រាប់បុគ្គលិកប្រភេទនេះគឺត្រូវការ ការទទួលស្គាល់ស្នាដៃ លើកសរសើរអំពីការងារដែលគាត់បានធ្វើ និងផ្តល់ប្រាក់ខែស្របតាមអ្វីដែលគាត់ធ្វើបានសម្រាប់ក្រុមហ៊ុន។   ជាការពិតណាស់បុគ្គលិកខ្លះអសកម្មមកពីកត្តាចំណេះដឹងនិងស្ថានភាព ដែលត្រូវអ្នកដឹកនាំដឹកដៃ។ ដូច្នេះជាអ្នកដឹកនាំមិនត្រូវកាចពេកឬធូររលុងពេកនោះទេគឺត្រូវបត់បែនតាមបុគ្គលលក្ខណៈរបស់មនុស្សម្នាក់ៗស្ថានភាពនិងកាលៈទេសៈ ប៉ុន្តែបើបុគ្គលិកកែហើយ មិនឡើងនោះជារឿងមួយផ្សេងទៀត៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:54", "date_created": "2025-03-04T09:50:45.068Z", "category": "ភាពជាអ្នកដឹកនាំ", "views": 755, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
អាចចុះឈ្មោះបាន! ឱកាសក្លាយជាសិស្ស ACE រយៈពេលមួយសប្តាហ៍លើគ្រប់កម្រិតដោយឥតគិតថ្លៃ	https://business-cambodia.com/articles/can-study-ace	សម្រាប់បងប្អូនដែលចង់បានការសិក្សានៅសាលាកម្រិតពិភពលោក ACE ឥឡូវនេះសាលា Australian Centre for Education បានប្រកាសផ្តល់ជូនកម្មវិធីក្លាយជាសិស្ស ACE រយៈពេល ១ សប្តាហ៍ដោយឥតគិតថ្លៃក្នុងខែមីនា ឆ្នាំ ២០២៥។   យោងតាមការចេញផ្សាយនៅលើផេកផ្លូវការរបស់សាលា ACE បានឱ្យដឹងថា នាពេលនេះបានបើកវគ្គរៀនភាសាអង់គ្លេសឥតគិតថ្លៃទៅដល់ក្រុមមនុស្សដូចជា៖ ភាសាអង់គ្លេសសម្រាប់កុមារ(អាយុ៨-១០ ឆ្នាំឡើង), ភាសាអង់គ្លេសសម្រាបវ័យជំទង់(អាយុ១១-១៤ឆ្នាំ), ភាសាអង់គ្លេសទូទៅនិងភាសាអង់គ្លេសកម្រិតខ្ពស់(អាយុ១៥ឆ្នាំឡើងទៅ)។   គួរបញ្ជាក់ថា ចំពោះបងប្អូនទាំងអស់គ្នាចាប់អារម្មណ៍ចង់ដាក់ពាក្យយកអាហារូបករណ៍នៅសាលា ACE ឬសួរព័ត៌មានអាចទាក់ទងសួរព័ត៌មានលំអិតតាមរយៈលេខទូរស័ព្ទ ០៨៥ ៨០៩ ៥៨៩/០១៥ ៣៦០ ៨៤៦ ឬអាច ចុះឈ្មោះតាមរយៈ QR Code ខាងក្រោមនេះបាន។	{ "spider_name": "businesscambodia", "scrape_at": "2025-06-14_19:39:54", "date_created": "2025-03-04T09:06:00.539Z", "category": "ចាប់ផ្តើមអាជីវកម្ម", "views": 17668, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
មានតែ២ម៉ឺនរៀលក៏អាចសន្សំបាន! ធនាគារធំមួយក្នុងស្រុកហ៊ានឲ្យការប្រាក់សន្សំខ្ពស់បំផុត ឲ្យពលរដ្ឋសន្សំសម្រេចក្ដីស្រមៃ	https://business-cambodia.com/articles/wing-bank-account-saving-for-goal	បងប្អូនប្រជាជនខ្មែរយើងមួយចំនួនធំដែលមានចំណូលទាបតែងតែគិតខ្លួនមានលុយតិច ចំណូលតិចមិនអាចសន្សំបានហើយក៏ខ្ជិលសន្សំហើយម្យ៉ាងទៀតពួកគាត់គិតថាលុយតិចមិនអាចសន្សំនៅធនាគារបាន។ ដូច្នេះហើយទើបពួកគាត់មិនបានខ្វល់ខ្វាយប្រើប្រាស់សេវាធនាគារនិងបើកគណនីធនាគារដើម្បីសន្សំលុយ។ ទាក់ទងនឹងការបើកគណនីធនាគារសន្សំលុយនេះដែរ ធនាគារវីង ដែលជាធនាគារពាណិជ្ជដ៏ធំមួយមានគណនីសន្សំមួយដែលមានឈ្មោះថា”គណនីស្សំដើម្បីគោលដៅ” ដែលគណនីសន្សំនេះទោះជាអ្នកមានលុយតិចចំណូលទាបក៏អាចសន្សំបានដែរ។ គណនីស្សំដើម្បីគោលដៅ របស់ធនាគារវីងគឺជាគណនីពិសេសមួយដែលបងប្អូនអាចចាប់ផ្ដើមសន្សំដោយតម្រូវឲ្យមានលុយចាប់៥ដុល្លារឡើងទៅជាមួយនឹងអត្រាការប្រាក់សន្សំខ្ពស់រហូតដល់ទៅ៥%ក្នុងមួយឆ្នាំ។ អ្វីដែលកាន់តែពិសេសនោះគឺគណនីសន្សំមួយនេះផ្ដល់ជម្រើសដល់អ្នកដាក់ប្រាក់សន្សំដោយពួកគាត់អាចសន្សំម្នាក់ឯងក៏បានឬអាចជ្រើសរើសសន្សំលក្ខខណៈជាក្រុមក៏បានដោយអាចសន្សំជាក្រុមបានរហូតដលទៅ១០នាក់។ ត្រូវចាំថាការសន្សំមិនមែនជាការបង្ខិតបង្ខំ តែវាគឺជាការតាំងចិត្តក្នុងការធ្វើឲ្យក្តីស្រមៃក្លាយជាការពិត។ មិនថាអ្នកមានបំណង ចង់បានរថយន្ត, គេហដ្ឋាន, ធ្វើដំណើរកម្សាន្ត, រៀបអាពាហ៍ពិពាហ៍ ឬបង់ថ្លៃសាលានោះទេ គណនីសន្សំដើម្បីគោលដៅរបស់វីងគឺជាដៃគូដែលអាចធ្វើឲ្យក្តីស្រមៃលោកអ្នកក្លាយជាការពិត។  ចង់ដឹងពីរបៀបបើកគណនីសន្សំដើម្បីគោលដៅអាចមើលវីដេអូដោយចុចនៅទីនេះ។ គួរបញ្ជាក់ផងដែរថាធនាគារវីងគឺជាធនាគារដែលបានកម្លាយខ្លួនពីធនាគារឯកទេសមកជាធនាគារពាណិជ្ជហើយមានការរីកចម្រើនយ៉ាងឆាប់រហ័ស។ បើយោងតាមរបាយកាណ៍ត្រួតពិនិត្យប្រចាំឆ្នាំ២០២៣របស់ធនាគារជាតិគិតត្រឹមដំណាច់ឆ្នាំ២០២៣ធនាគារវីងមានបុគ្គលិក២២៩៩នាក់ជាមួយនឹងទ្រព្យសកម្មប្រមាណ១.៥៩ពាន់លានដុល្លារ៕	{ "spider_name": "businesscambodia", "scrape_at": "2025-06-14_19:39:54", "date_created": "2025-03-04T08:56:32.130Z", "category": "ហិរញ្ញវត្ថុ", "views": 1181, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ដំណឹងល្អ! ក្រុមហ៊ុន East Group ស្នើសុំរដ្ឋបង្កើតតំបន់សេដ្ឋកិច្ចពិសេសនៅក្នុងខេត្ដមួយនេះ	https://business-cambodia.com/articles/east-group	សម្ព័ន្ធក្រុមហ៊ុន East Group បានធ្វើការស្នើសុំរាជរដ្ឋាភិបាលកម្ពុជាក្នុងបង្កើតតំបន់សេដ្ឋកិច្ចពិសេសថ្មី នៅក្នុងខេត្ដព្រះសីហនុ។ ខណៈការស្នើសុំនេះត្រូវបានធ្វើឡើងនៅក្នុងជំនួបរវាងឯកឧត្ដម ស៊ុន ចានថុល ឧបនាយករដ្ឋមន្ដ្រី អនុប្រធានទី១ ក្រុមប្រឹក្សាអភិវឌ្ឍន៍កម្ពុជា (CDC) និងតំណាងក្រុមហ៊ុនកាលពីពេលថ្មីៗនេះ។     តាមចុះផ្សាយដោយ CDC បានឲ្យដឹងថា នៅថ្ងៃទី៤ ខែមីនា ឆ្នាំ២០២៥ ឯកឧត្តម ស៊ុន ចាន់ថុល ឧបនាយករដ្ឋមន្ត្រី អនុប្រធានទី១ ក្រុមប្រឹក្សាអភិវឌ្ឍន៍កម្ពុជា បានអនុញ្ញាតជូនវិនិយោគិននៃសម្ព័ន្ធក្រុមហ៊ុន East Group ដឹកនាំដោយ អ្នកឧកញ៉ា លី សេងឃាង ប្រធានក្រុមប្រឹក្សាភិបាល និង លោកឧកញ៉ា ណាង សុធី ចូលជួបសម្តែងការគួរសម និងពិភាក្សាការងារ។   ក្នុងជំនួបនោះត្រូវបានរៀបចំឡើងក្នុងគោលបំណងដើម្បីធ្វើបទបង្ហាញជូន ឯកឧត្តមឧបនាយករដ្ឋមន្ត្រី អំពីគម្រោងស្នើសុំបង្កើតតំបន់សេដ្ឋកិច្ចពិសេសរបស់ សម្ព័ន្ធក្រុមហ៊ុន East Group ដែលមានទីតាំងស្ថិតនៅក្នុងស្រុកព្រៃនប់ ខេត្តព្រះសីហនុ។     តាមរយៈជំនួបពិភាក្សាការងារនេះដែរ អ្នកឧកញ៉ាប្រធានក្រុមប្រឹក្សាភិបាល បានគោរពស្នើសុំការចង្អុលបង្ហាញពី ឯកឧត្តមឧបនាយករដ្ឋមន្ត្រី ក៏ដូចជាថ្នាក់ដឹកនាំជំនាញ សំដៅធ្វើឱ្យគម្រោងស្នើសុំបង្កើតតំបន់សេដ្ឋកិច្ចពិសេសមួយនេះ អាចប្រព្រឹត្តទៅបានដោយរលូន ពិសេស មានអនុលោមភាពតាមច្បាប់ និងបទដ្ឋានគតិយុត្តពាក់ព័ន្ធគ្រប់ប្រការ។     សូមជម្រាបថា ខេត្ដព្រះសីហនុ គឺជាខេត្ដដ៏មានសក្ដានុពលមួយ និងតែងតែទទួលបានគម្រោងវិនិយោគជាហូរហែរ ពិសេសការបង្កើតតំបន់សេដ្ឋកិច្ចពិសេសនេះតែម្ដង។ ជាក់ស្ដែងកាលពីថ្ងៃទី១០ ខែមករា ក្រុមហ៊ុន អាយ អេស អាយ គ្រុប (ISI GROUP) ក៏បានបើកសម្ពោធជាផ្លូវការ តំបន់សេដ្ឋកិច្ចពិសេសរបស់ខ្លួនលើផ្ទៃដី ៨០០ ហិកតា ដែលមានទីតាំងតាមបណ្ដោយផ្លូវល្បឿលល្បឿន។   ទន្ទឹមជាមួយគ្នានេះដែរ កាលពីថ្ងៃទី២២ ខែមករា ក្រុមប្រឹក្សាអភិវឌ្ឍន៍កម្ពុជា ក៏បានឯកភាពជាគោលការណ៍ស្នើសុំអភិវឌ្ឍន៍គម្រោងតំបន់សេដ្ឋកិច្ចពិសេសថ្មីមួយទៀត ដែលមានឈ្មោះថា Cambodia Global-Tech Special Economic Zone (CSEZ) មានទីតាំងស្ថិតនៅក្នុងភូមិសាស្ត្រ ឃុំតានៃ ស្រុកព្រៃនប់ ខេត្តព្រះសីហនុផងដែរ៕	{ "spider_name": "businesscambodia", "scrape_at": "2025-06-14_19:39:54", "date_created": "2025-03-04T08:47:13.581Z", "category": "អចលនទ្រព្យ", "views": 15216, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
មិនងាយរកទេ! បើអ្នកកំពុងសេពគប់មិត្ត មានអត្តចរិត៥ប្រភេទនេះ រាប់ថាគេជាមិត្តល្អ ពេញមួយជីវិត	https://business-cambodia.com/articles/7-signs-of-friend-will-be-your-best-friend-for-a-life	ការសេពគប់មិត្តក្នុងសង្គម គឺជាផ្នែកមួយនៃជីវិត បើគប់ត្រូវដើរផ្លូវត្រូវ គប់ខុសនាំក្តីអន្តរាយដល់ខ្លួន។ យ៉ាងណាមិញបើយោងតាមអ្នកចិត្តសាស្រ្តមកពី Hack Sprit បានបញ្ជាក់ថា អត្តចរិតរបស់មិត្ត៥ប្រភេទខាងក្រោមនេះ អាចរាប់ថាជាមិត្តល្អមិនងាយរក ហើយអាចសេពគប់គ្នាពេញមួយជីវិតបើអ្នកចេះរក្សាទំនាក់ទំនង។   ១. ពួកគេនឹងមិនយល់ស្របតាមគ្រប់ពេលទេ៖ មិត្តល្អមិនមែនតែងតែនៅខាងអ្នកគ្រប់ពេលនោះទេ។ មិត្តដែលគាំទ្រអ្នកពិតប្រាកដ នឹងមិនយល់ស្របចំពោះអ្វីគ្រប់យ៉ាង ដែលអ្នកនិយាយឬធ្វើនោះទេ ពួកគេនឹងជំទាស់គំនិត ឬស្វែងយល់ហេតុផលរបស់អ្នកមុនសិន នៅពេលអ្នកចង់ធ្វើអ្វីមួយ ដោយផ្តល់ទស្សនៈនិងការយល់ឃើញខុសគ្នាឱ្យអ្នកពិចារណាមុនសម្រេចចិត្ត ហើយអាចដាស់តឿនអ្នកនៅពេលធ្វើខុស។   ដូច្នេះនៅពេលដែលអ្នកនៅក្បែរពួកគេហើយ គេមិនមែនចាំតែ ហៃអឺបន្ទារ តាមអ្នកនោះ វាជាសញ្ញាមួយដែលបង្ហាញថាពួកគេជាមិត្តស្មោះត្រង់ និងអាចក្លាយជាមិត្តពេញមួយជីវិតរបស់អ្នក។   ២. តែងតែនៅក្បែរភាពបរាជ័យរបស់អ្នក៖ មិត្តពិតមិនត្រឹមតែនៅជាមួយអ្នកពេលជោគជ័យនោះទេ គេនឹងនៅក្បែរអ្នកពេលដែលជីវិតអ្នករញ៉េរញ៉ៃ ដោយមិនវិនិឆ្ឆ័យ បង្អាប់ឬស្តីបន្ទោសអ្វីឡើយ ពោលគឺជាអ្នកព្យាយាមស្តាប់បញ្ហារបស់អ្នកច្រើនជាង។   បើតាមអ្នកចិត្តសាស្រ្ត Carl Rogers បានបញ្ជាក់ថា៖ “នៅពេលដែលនរណាម្នាក់ពិតជាបានស្តាប់អ្នក ដោយមិនមានការវិនិច្ឆ័យលើអ្នក មិនព្យាយាមបង្អាប់អ្នក ទោះបីជាអ្នកមិនល្អបំផុតក៏ដោយ នោះជាសញ្ញាមួយថាពួកគេអាចជាមិត្តពេញមួយជីវិតរបស់អ្នក”។     ៣. អ្នកអាចជាខ្លួនឯងបាន ពេលនៅក្បែរពួកគេ៖  មិត្តភាពដ៏ល្អបំផុតមិនទាមទារការប្រឹងប្រែងក្នុងការធ្វើពុតដើម្បីរាប់អានគ្នាឡើយ។ ដូច្នេះនៅពេលដែលអ្នកអាចនៅក្បែរពួកគេ ហើយអ្នកនៅតែអាចធ្វើជាខ្លួនឯងពេញលេញ មិនលាក់ពុត លាក់ចរិតនោះ ជាសញ្ញាមួយបញ្ជាក់ថាពួកគេអាចជាមិត្តអស់មួយជីវិតរបស់អ្នក។   ៤. និយាយពាក្យដែលអ្នកមិនចង់ឭ៖ មិត្តពិតនឹងមិនគ្រាន់តែប្រាប់អ្នកពីអ្វីដែលអ្នកចង់ឮនោះទេ ពួកគេនឹងប្រាប់អ្នកពីអ្វីដែលអ្នកត្រូវស្តាប់ បើទោះបីជាវាមិនមែនជាពាក្យដែលអ្នកចង់ឮក៏ដោយ។ ដូច្នេះប្រសិនបើមិត្តរបស់អ្នក សុខចិត្តប្រាប់អ្នកអំពីការពិត មិនថាវាជាចំណុចអាក្រក់បំផុតរបស់អ្នក ឱ្យអ្នកបានដឹងដោយមិនខ្លាចអ្នកខឹងនោះ គឺជាសញ្ញាមួយបញ្ជាក់ថាពួកគេអាចជាពេញមួយជីវិតរបស់អ្នក។   ៥. ពួកគេគាំទ្រការរីកចម្រើនរបស់អ្នក៖ មិត្តល្អបំផុតមិនគ្រាន់តែទទួលយកអ្នកជាអ្នកនោះទេ ពួកគេក៏យកចិត្តទុកដាក់ និងលើកទឹកចិត្តអ្នកឱ្យរីកចម្រើនទៅមុខបន្ថែមទៀត សម្រាប់ជាកំណែល្អបំផុតសម្រាប់អ្នកខ្លួនឯង។   ពួកគេព្យាយាមឱ្យអ្នកក្លាហានដើរចេញពីភាពសុខស្រួល ព្យាយាមជំរុញអ្នកនៅពេលអ្នកសង្ស័យខ្លួនលើឯង តែងតែរំលឹកអំពីអ្វីជាសក្តានុពល និងអ្វីដែលអ្នកមានសមត្ថភាពអាចធ្វើបាន។ ដូច្នេះនៅពេលដែលអ្នកមានមិត្តប្រភេទនេះ ជាសញ្ញាមួយបញ្ជាក់ថាពួកគេអាចជាមិត្តរបស់អ្នកពេញមួយជីវិត។   ពិតណាស់ការសេពគប់មិត្តគឺការជ្រើសរើស ប្រកបដោយការត្រិះរិះពិចារណា ដូចសង្ឃដីកាទូន្មានជនប្រុសស្រីរបស់ សម្តេចព្រះសង្ឃរាជកម្ពុជា ជោតញ្ញាណោ ជួន ណាត បានពោលថា ៖ “គប់ពាលរែងរាលទៅរកខុស គប់ប្រាជ្ញស្រីប្រុសរែងបានត្រូវ គប់មិត្តអបលក្ខណ៍រែងអាស្រូវ ខុសត្រូវកើតពីការសេពគប់”៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:54", "date_created": "2025-03-04T07:28:53.672Z", "category": "ភាពជាអ្នកដឹកនាំ", "views": 372, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ត្រៀមទទួលភ្ញៀវ! ក្រុមហ៊ុនអាកាសចរណ៍អន្តរជាតិធំៗ២ នឹងបង្កើនជើងហោះហើរបន្ថែមមកខេត្តសៀមរាបនិងទីក្រុងភ្នំពេញ	https://business-cambodia.com/articles/emirates-airlines-and-turkey-airlines-	អ្នកសៀមរាបនិងអ្នកភ្នំពេញ ត្រៀមទទួលភ្ញៀវទេសចរណ៍ឱ្យហើយទៅ ខណៈនាពេលនេះមានក្រុមហ៊ុនអាកាសចរណ៍អន្តរជាតិធំៗ ចំនួន២នឹងមកបង្កើនជើងហោះហើរបន្ថែមទៀតដើម្បីមកខេត្តសៀមរាបព្រមទាំងមកទីក្រុងភ្នំពេញផងដែរ។ យោងតាមការចុះផ្សាយលើផេកផ្លូវការរបស់ ឯកឧត្តម ហួត ហាក់ រដ្ឋមន្រ្តីក្រសួងទេសចរណ៍ បានឱ្យដឹងថា ក្រុមហ៊ុនអាកាសចរណ៍ Emirates Airlines នឹងហោះពីទីក្រុង ឌូបៃ មកកាន់ខេត្ត សៀមរាប ដែលចាប់ផ្តើមនៅខែមិថុនា ឆ្នាំ២០២៥ ខាងមុខ ដោយប្រើយន្តហោះខ្នាតធំ boeing 777 300er។ ក្រៅមានក្រុមហ៊ុនអាកាសចរណ៍ Emirates Airlines ក្រុមហ៊ុនអាកាសចរណ៍ Turkey Airlines ក៏នឹងធ្វើការហោះពីទីក្រុង អ៊ីស្តង់ប៊ុល ប្រទេសតួគី មកកាន់ ទីក្រុងភ្នំពេញ ដែលចាប់ផ្តើមនៅខែធ្នូ ឆ្នាំ២០២៥ ខាងមុខ ដោយប្រើយន្តហោះខ្នាតធំ Airbus A330 ឬ Boeing 777 ផងដែរ។ គួរជម្រាប់ថា ក្រុមហ៊ុនអាកាសចរណ៍ Emirates បានបន្តជើងហោះហើរប្រចាំថ្ងៃទៅកាន់ទីក្រុងភ្នំពេញពីទីក្រុងឌូបៃ ឆ្លងកាត់ប្រទេសសិង្ហបុរីក្នុងខែឧសភា ឆ្នាំ២០២៤ ដោយភ្ជាប់អ្នកធ្វើដំណើរទៅកាន់គោលដៅជាង ១៤០ ប្រទេសនៅទូទាំងសកលលោក តាមរយៈក្រុមហ៊ុនអាកាសចរណ៍របស់ខ្លួន៕	{ "spider_name": "businesscambodia", "scrape_at": "2025-06-14_19:39:54", "date_created": "2025-03-04T07:22:17.440Z", "category": "ចាប់ផ្តើមអាជីវកម្ម", "views": 110, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ប្រា.ក់ខែប៉ុន្មានទើបចាយគ្រាន់? នេះជាខ្ទង់ចំណូ.ល ក្នុងមួយគ្រួសារត្រូវមាន ទើបអាចរស់នៅសុខស្រួល	https://business-cambodia.com/articles/spending-for-living-in-cambodia	របាយការណ៍វាយតម្លៃប្រចាំឆ្នាំ២០២៤ របស់គេហទំព័រ Mercer បង្ហាញថា ទីក្រុងភ្នំពេញរបស់ប្រទេសកម្ពុជា មានការចំណាយខ្ពស់ជាងគេលំដាប់ទី២ នៅអាស៊ីអាគ្នេយ៍ ខណៈទីក្រុងរបស់ប្រទេសសិង្ហបុរីឈរលេខរៀងលំដាប់ទី១។   យ៉ាងណាមិញ ដើម្បីរស់នៅក្នុងទីក្រុងភ្នំពេញប្រកបដោយផាសុខភាពខ្ពស់ ប្រជាជនកម្ពុជាដែលនៅលីវត្រូវមានចំណូលចាប់ពី ៥០០ដុល្លារ/១ខែ - ៧០០ដុល្លារ/១ខែ ទើបអាចមានទីជម្រកសមរម្យ មានអាហារហូបចុកគ្រប់គ្រាន់ ហើយបើចេះត្បិតត្បៀតអាចសល់លុយខ្លះបន្ទាប់ពីបែងចែកការចំណាយរួច។   ចំណែកឯអ្នកមានគ្រួសារ ឬមានកូនក្នុងបន្ទុក គួរតែមានចំណូលចន្លោះពី ១០០០ដុល្លារ/១ខែ ទៅ ២០០០ដុល្លារ/១ខែ ទើបអាចរស់នៅសមរម្យ និងអាចសល់លុយផ្គត់ផ្គង់បង់ថ្លៃសាលារៀនកូនជាដើម។ នេះបើយោងតាមគេហទំព័រ Expatistan.com និង ការស្ទង់មតិរបស់ Business Cambodia លើបងប្អូនចំនួនជាង ៤០០នាក់ ក្នុង Channel Telegram។   គួរជម្រាបផងដែរថា តម្លៃរស់នៅក្នុងទីក្រុងភ្នំពេញអាចទាបជាងទីក្រុងលោកខាងលិចច្រើន។ ស្តង់ដាតម្លៃរស់នៅនេះ អាចប្រែប្រួលខ្ពស់ ឬទាបជាងទិន្នន័យខាងលើ អាស្រ័យលើការចាត់ចែង និងតម្រូវការផ្ទាល់ខ្លួនរបស់បុគ្គលម្នាក់ៗ៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម    https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:54", "date_created": "2025-03-04T07:07:47.935Z", "category": "ហិរញ្ញវត្ថុ", "views": 1483, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ឡានថ្មី គុណភាពខ្ពស់ តម្លៃល្អចាប់ពី $23,500 កំពូលរថយន្ត SUV 4ម៉ូឌែលពីក្រុមហ៊ុនផ្លូវការ GAC នៅកម្ពុជា	https://business-cambodia.com/articles/gac-new-model-suv	ក្រុមហ៊ុនផ្លូវការ GAC អបអរខួប 5ឆ្នាំ នៅកម្ពុជា ផ្ដល់ជូនតម្លៃថ្មី កំពូលរថយន្តស៊េរីឆ្នាំ 2025 រថយន្ត GS3 EMZOOM តម្លៃថ្មី $23,500 , រថយន្ត EMKOO តម្លៃថ្មីត្រឹមតែ $29,999 , រថយន្ត GS8 តម្លៃថ្មី $39,999 , រថយន្តប្រណិតបែបអភិជន GN8 កម្រិត Master តម្លៃថ្មីត្រឹមតែ $65,000 ។ ក្រុមហ៊ុន GAC Motor Cambodia ដែលជាក្រុមហ៊ុនបុត្រសម្ព័ន្ធរបស់ TH Group បានទទួលសិទ្ធនាំចូល និងចែកចាយលក់រថយន្ត GAC ជាម៉ាកដ៏ល្បីនៅលើពិភពលោកមួយរបស់ប្រទេសចិនមកកាន់ទីផ្សារកម្ពុជានៅឆ្នាំ 2020 រហូតមកទល់បច្ចុប្បន្ននេះ ក្រុមហ៊ុនបានសម្រេចនូវសមិទ្ធផលដ៏ប្រសើរគួរឲ្យកត់សម្គាល់ក្នុងរយៈពេល 5ឆ្នាំ ដែលបានកសាងម៉ាកយីហោរថយន្ត GAC ឲ្យនាំមុខគេមួយនៅក្នុងវិស័យយានយន្ត ស្របតាមបេសកម្មស្នូលរបស់ក្រុមហ៊ុន ដោយផ្ដល់នូវសន្តិភាពផ្លូវចិត្តជូនអតិថិជន ដែលមានបំណងប្រើប្រាស់រថយន្តស៊េរីទំនើប មានតម្លៃសមរម្យ ស្តង់ដារអន្តរជាតិ និងមានការធានាត្រឹមត្រូវពីរោងចក្រផ្ទាល់។ សមិទ្ធផលដ៏វិសេសដែលក្រុមហ៊ុន GAC Motor Cambodia បន្តភាពរីកចម្រើននៅលើទីផ្សាររយៈពេល 5ឆ្នាំមកនេះ គឺទទួលបានពីការគាំទ្រ និងទំនុកចិត្តរបស់អ្នកប្រើប្រាស់រថយន្ត GAC តែមួយគត់។ ជាក់ស្ដែង កាលពីថ្មីនេះ ក្រុមហ៊ុន GAC Motor Cambodia ទទួលបានពានកិត្តិយសនៃកំណើនផ្នែកលក់ល្អប្រចាំឆ្នាំ “𝐒𝐚𝐥𝐞 𝐆𝐫𝐨𝐰𝐭𝐡 𝐀𝐰𝐚𝐫𝐝” ពីក្រុមហ៊ុន GAC International ក្នុងចំណោមក្រុមហ៊ុនផ្លូវការរបស់ GAC ពីបណ្ដាប្រទេសចំនួន 74 ទូទាំងពិភពលោក ដែលត្រូវបានអញ្ជើញចូលរួមក្នុងកិច្ចប្រជុំមហាសន្និបាតប្រចាំឆ្នាំ GAC International Partner Conference នៅទីក្រុងក្វាងចូវ ខេត្តក្វាងទុង ប្រទេសចិន។ ពានកិត្តិយសនេះ ជាសមិទ្ធផលដែលត្រូវបានទទួលស្គាល់យ៉ាងច្បាស់ពីក្រុមហ៊ុន GAC International ចំពោះក្រុមហ៊ុនផ្លូវការដែលមានសិទ្ធនាំចូល និងចែកចាយផ្ដាច់មុខនៃរថយន្តម៉ាក GAC តែមួយគត់នៅកម្ពុជា តាមរយៈក្រុមហ៊ុនមេ THG Group ដែលបានបំពេញកាតព្វកិច្ចយ៉ាងសកម្មលើការអភិវឌ្ឍម៉ាកយីហោ GAC នៅក្នុងទីផ្សារ ប្រកបដោយប្រសិទ្ធភាព។ ទន្តឹមគ្នានេះ ក្រុមហ៊ុន GAC International បានកត់សម្គាល់ចំពោះក្រុមហ៊ុន GAC Motor Cambodia មួយវិញទៀតថា គឺជាការរួមចំណែកដ៏សំខាន់ក្នុងការអភិវឌ្ឍម៉ាកយីហោ GAC ឲ្យកាន់តែរីកចម្រើននៅលើទីផ្សារពិភពលោក។ ឆ្លៀតក្នុងឱកាសដ៏វិសេសនេះ រោងចក្រផលិតរថយន្ត GAC ប្រទេសចិន បានសម្រេចផ្ដល់ការគាំទ្របន្ថែម ដើម្បីអបអរសាទរចំពោះសមិទ្ធផល និងខួប 5ឆ្នាំនៃក្រុមហ៊ុន GAC នៅកម្ពុជា តាមរយៈការលើកទឹកចិត្តដល់អតិថិជនមានតម្រូវការរថយន្តគុណភាពខ្ពស់ តម្លៃសមរម្យ ស្របតាមស្តង់ដារអន្តរជាតិ អាចជ្រើសរើសរថយន្ត GAC ស៊េរីឆ្នាំ 2025 ចំនួន 4ម៉ូឌែល ក្នុងឆ្នាំថ្មី តម្លៃថ្មី រួមមាន៖ រថយន្ត GS3 EMZOOM តម្លៃថ្មីត្រឹមតែ $23,500 រថយន្ត EMKOO តម្លៃថ្មីត្រឹមតែ $29,999 រថយន្ត GS8 តម្លៃថ្មីត្រឹមតែ $39,999 រថយន្តប្រណិតបែបអភិជន GN8 កម្រិត Master តម្លៃថ្មីត្រឹមតែ $65,000 សូមជម្រាបថា GAC Motor ជាក្រុមហ៊ុនរថយន្តចិនតែមួយគត់ ដែលឈ្នះពាន J.D. POWER Champion ច្រើនបំផុត 8ឆ្នាំជាប់គ្នា (2013-2020) និងជារោងចក្រផលិតរថយន្តរបស់ប្រទេសចិនដែលប្រកាន់ខ្ជាប់នូវស្តង់ដារដែលមានគុណភាពខ្ពស់ដូច Toyota និង Honda ព្រោះថាគ្រប់ម៉ូឌែលរថយន្តរបស់ GAC ត្រូវបានធ្វើតេស្តសាកល្បងជាង 4លានគីឡូម៉ែត្រមុននឹងចេញលក់ ដើម្បីធានាភាពធន់ និងគុណភាពប្រើប្រាស់បានយូរលើសពី 10 ឆ្នាំ ឬ 24ម៉ឺនគីឡូម៉ែត្រ ដោយមានកិច្ចសហប្រតិបត្តិការយ៉ាងជិតស្និទ្ធជាមួយ 18 ក្រុមហ៊ុន ដែលជាអ្នកផ្គត់ផ្គង់គ្រឿងបង្គុំរថយន្តលំដាប់ពិភពលោក ដើម្បីផលិតបានរថយន្តដែលមានគុណភាពខ្ពស់។ អាស្រ័យហេតុនេះ សម្រាប់លោកអ្នកដែលមានបំណងចង់បើកបរសាកល្បងរថយន្ត GAC ស៊េរីថ្មីគ្រប់ម៉ូឌែល និង ព័ត៌មានអំពីការសហការជាមួយធនាគារដៃគូរបស់ក្រុមហ៊ុន អាចធ្វើការទំនាក់ទំនងប្រឹក្សាផ្នែកលក់ផ្ទាល់តាមរយៈហ្វេសបុកផេកផ្លូវការ fb.com/gacmotorcambodia ឬតាមរយៈលេខខាងក្រោមនេះ 095 999 029 (KH/ ENG) 095 999 026 (中文)	{ "spider_name": "businesscambodia", "scrape_at": "2025-06-14_19:39:54", "date_created": "2025-03-04T06:53:43.001Z", "category": "PR", "views": 626, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
គម្រោងខុនដូ អ្នកឧកញ៉ា ហុង ពីវ បើកលក់៦ថ្ងៃដាច់អស់ជាង ៥០០ យូនិត ខណៈនេះជាមូលហេតុដែលអ្នកទិញចង់បាន	https://business-cambodia.com/articles/new-world-condo-sen-sok	កាលពីថ្ងៃទី២២ ខែកុម្ភៈ ឆ្នាំ២០២៥ កន្លងទៅនេះ ក្រុមហ៊ុន បុរី ពិភពថ្មី របស់អ្នកឧកញ៉ា ហុង ពីវ ដែលជាក្រុមហ៊ុនអភិវឌ្ឍន៍លំនៅឋានដ៏លេចធ្លោនៅកម្ពុជាបានបើកលក់គម្រោងថ្មីរបស់ខ្លួន គឺគម្រោងពិភពថ្មី ខុនដូ សែនសុខ ដែលមានទីតាំងស្ថិតនៅខណ្ឌសែនសុខ រាជធានីភ្នំពេញ។ អ្វីដែលចាប់អារម្មណ៍ ក្រោយបើកលក់រយៈពេលត្រឹមតែ ៦ ថ្ងៃ ខុនដូ ចំនួន ៥០២ យូនិតត្រូវបានអតិថិជនបញ្ជាទិញពីក្រុមហ៊ុន។ តើកត្ដាអ្វីខ្លះដែលជំរុញឲ្យអតិថិជនសម្រុកទិញលំនៅឋានមួយនេះ?     តាមការបញ្ជាក់ពីប្រធានផ្នែកទីផ្សាររបស់ក្រុមហ៊ុនបុរី ពិភពថ្មី បានប្រាប់មកកាន់ Business Cambodia កាលពីថ្ងៃទី៣ ខែកុម្ភៈ ថា មូលហេតុដែលអតិថិជនសម្រេចចិត្ដ និងសម្រុកទិញគម្រោងខុនដូ របស់ក្រុមហ៊ុនបុរី ពិភពថ្មី ច្រើនបែបនេះ គឺដោយសារមូលហេតុ ២ ធំៗគឺ៖ ទំនុកចិត្ដ និងតម្លៃ។   ១. ទំនុកចិត្ដ   ប្រធានផ្នែកទីផ្សាររូបនេះថា អតិជនដែលមកទិញខុនដូ ទាំងអស់គឺពួកគាត់ទុកចិត្ដលើក្រុមហ៊ុន ដោយកន្លងមក គ្រប់គម្រោងលំនៅឋានទាំងអស់គឺពួកយើងបានសាងសង់ជូនពួកគាត់ទាន់ពេលវេលា ដោយមិនមានភាពយឺតយ៉ាវនោះឡើយ។ ហើយអ្វីដែលអតិថិជនពេញចិត្ដចំពោះគម្រោងខុនដូ នេះគឺយើងបានសាងសង់បន្ទប់មានភាពធំទូលាយ ទាំងបន្ទប់គេង បន្ទប់ទឹក កន្លែងចម្អិនអាហារ និងវេរ៉ង់ដារផងដែរ។   ២. តម្លៃ   បើនិយាយពីតម្លៃ គម្រោងពិភពថ្មី ខុនដូសែនសុខ នេះមានភាពសមរម្យមែនទែន ដែលតម្លៃនេះគឺស្ទើរតែគ្មាននោះឡើយនៅទីផ្សារប្រទេសកម្ពុជាបច្ចុប្បន្ន។ ជាក់ស្ដែងក្រុមហ៊ុនបានដាក់លក់ខុនដូក្នុងតម្លៃ ១៧ ៨៨៨ ដុល្លារឡើងទៅទៅតែប៉ុណ្ណោះ។ ខណៈតម្លៃនេះ គឺអាចឲ្យអតិថិជន ដែលមានប្រាក់ចំណូលទាប ឬមធ្យម ក៏អាចមានលទ្ធភាពក្នុងការទិញសម្រាប់ស្នាក់នៅបានផងដែរ។ ទន្ទឹមគ្នានេះដែរ ក្រុមហ៊ុនក៏មានលក្ខខណ្ឌនៅក្នុងការបង់ប្រាក់ងាយស្រួល និងច្រើនជម្រើសថែមទៀតផង។     សូមជម្រាបថា គម្រោងខុនដូ ពិភពថ្មី សែនសុខ ត្រូវបានអភិវឌ្ឍន៍នៅលើផ្ទៃដី ១៥ ហិកតា ដែលមានទីតាំងស្ថិតនៅតាមបណ្ដោយមហាវិថីឌីប៉ុក ចម្ងាយប្រមាណ ១២ នាទីពីផ្សារទំនើប អ៊ីអន ម៉ល សែន សុខ។ ដោយក្នុងនោះក្រុមហ៊ុនបានសាងសង់ចំនួន ៤ អគារ (ដំណាក់កាលទី១) មាន ៨៤១ យូនីត និងចែកចេញជា ២ ប្រភេទគឺ៖ ប្រភេទ ១ បន្ទប់គេងទំហំ ៣៩ ម៉ែត្រការ៉េ តម្លៃ ១៧ ៨៨៨៨ ដុល្លារ និងប្រភេទ ២ បន្ទប់គេងមានទំហំ ៧៨ ម៉ែត្រការ៉េតម្លៃ ៣៥ ៨៨៨ ដុល្លារ។ ក្រៅពីអគារខុនដូ ក្រុមហ៊ុនបុរី ពិភពថ្មី ក៏មានសាងសង់ផ្សារទំនើប និងផ្ទះអាជីវកម្ម ព័ទ្ធជុំវិញគម្រោងនេះផងដែរ ដើម្បីបង្កភាពងាយស្រួលក្នុងការរស់នៅ។   សម្រាប់ លោកអ្នកដែលចាប់អារម្មណ៍អាចអញ្ជើញទៅកាន់ការិយាល័យលក់របស់ក្រុមហ៊ុន បុរី ពិភពថ្មី ដែលនៅជិតផ្សារទំនើប អ៊ីអន សែនសុខ ឬទាក់ទងតាមលេខទូរស័ព្ទ និងតេឡេក្រាម៖:077 888 616 , 096 888 6186, 096 888 6182 , 097 788 8616៕	{ "spider_name": "businesscambodia", "scrape_at": "2025-06-14_19:39:54", "date_created": "2025-03-04T06:37:16.563Z", "category": "អចលនទ្រព្យ", "views": 1630, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ស្ងាតៗសេដ្ឋីជើងចាស់ Warren Buffett ព្រមានថាពិភពលោកនឹងជួបវិបត្តិធំៗ២នេះ បើត្រាំយកពន្ធនាំចូលពីប្រទេសធំៗ	https://business-cambodia.com/articles/warren-buffett-warn-of-two-bigg-crises	បន្ទាប់ពីឡើងកាន់តែតំណែងជាប្រធានាធិបតីទី៤៧មក លោក Donald Trump បានព្រមានយកពន្ធនាំចូលពីប្រទេសមួយចំនួន ហើយចាប់ពីថ្ងៃនេះទៅលោកថារដ្ឋាភិបាលអាមេរិកនឹងចាប់ផ្ដើមយកពន្ធនាំចូលពីប្រទេស ម៉ិកស៊ិក ប្រទេសចិននិងប្រទេសកាណាដាជាដើម។   ជុំវិញការយកពន្ធនាំចូលនេះដែរ សេដ្ឋី Warren Buffett បានឲ្យដឹងនៅក្នុងបទសម្ភាសន៍ជាមួយសារព័ត៌មាន CBSថាការយកពន្ធនាំចូលពីលោកត្រាំទៅលើប្រទេសមួយចំនួនជាពិសេសប្រទេសធំៗអាចនឹងធ្វើឲ្យពិភពវិបត្តិធំ២នោះគឺការកើនឡើងនៃអតិផរណានិងសង្រ្គាម។   សេដ្ឋីវ័យ៩៤ឆ្នាំរូបនេះបានឲ្យដឹងទៀតថាតាមពិតទៅការយកពន្ធនាំចូលនេះយើងបានមានបទពិសោធន៍ច្រើនមកហើយជាមួយវាពោលគឺវាជាសកម្មភាពមួយដែលបង្កើតឲ្យមានសង្រ្គាម។    សេដ្ឋីវិនិយោគជើងចាស់រូបនេះបានបន្ថែមការយកពន្ធនាំចូលក៏អាចធ្វើឲ្យពិភពិភពលោកជួបវិបត្តិអតិផរណាផងដែរ។ ត្រង់នេះលោកបញ្ជាក់ថាតម្លៃទំនិញនិងសេវាកម្មនៅលើទីផ្សារនឹងកាន់តែឡើងថ្លៃឆ្នាំចាប់ពីឥឡូវទៅ១០ឆ្នាំ ២០ឆ្នាំនិង៣០ឆ្នាំខាងមុខទៀត។    គួរបញ្ជាក់ផងដែរថាគម្រោងយកពន្ធនាំចូលរបស់រដ្ឋាភិបាលអាមេរិកនឹងចាប់ផ្ដើមពីថ្ងៃទី៤ខែមីនានេះហើយដោយក្នុងនោះ លោក Donald Trump នឹងចាប់ផ្ដើមយកពន្ធចំនួន២៥%ពីប្រទេសម៉ិកស៊ិក ប្រទេសកាណាដានិងប្រទេសចិនជាពិសេសប្រទេសចិននឹងត្រូវយកពន្ធបន្ថែម១០%ទៀតពីលើហ្នឹង៕	{ "spider_name": "businesscambodia", "scrape_at": "2025-06-14_19:39:54", "date_created": "2025-03-04T03:47:17.604Z", "category": "ហិរញ្ញវត្ថុ", "views": 5869, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ហេតុអ្វីលុយច្រើន តែទិញទំនិញបានតិច? នេះជាមូលហេតុធំៗ៤ ធ្វើឲ្យលុយហើមខ្លាំង ក្នុងប្រទេសមួយ	https://business-cambodia.com/articles/hyperinflation-in-a-country	ហេតុអ្វី លុយច្រើន តែទិញទំនិញបានតិច? នេះគឺជាបញ្ហា អតិផរណាខ្លាំង ដែលតម្លៃទំនិញ និងសេវាកម្មកើនឡើងក្នុងល្បឿនដ៏លឿន ហើយបណ្តាលឱ្យថវិកាជាតិមានតម្លៃថយចុះ។ ខាងក្រោម គឺជាមូលហេតុធំៗ៤ ដែលធ្វើឲ្យលុយហើមខ្លាំង ក្នុងប្រទេសមួយ ដោយយោងតាមអ្នកជំនាញផ្នែកសេដ្ឋកិច្ចជាច្រើនរូប៖   ១/. ការបោះពុម្ភលុយច្រើនពេក៖ ប្រទេសដែលរងផលប៉ះពាល់អតិផរណាខ្លាំង ជាញឹកញាប់បោះពុម្ភលុយច្រើនដើម្បីឆ្លើយតបទៅនឹងបំណុលរដ្ឋ ឬបញ្ហាសេដ្ឋកិច្ច។ ការបោះពុម្ភលុយច្រើនដោយគ្មានការគ្រប់គ្រងល្អ នឹងបណ្ដាលឱ្យលុយកាន់តែបាត់តម្លៃ។   ២/. បណ្តាលមកពីបំណុលរដ្ឋខ្ពស់៖ ប្រសិនបើរដ្ឋាភិបាលមានបំណុលខ្ពស់ពេក ហើយច្បាប់ដោះស្រាយគឺបោះពុម្ភលុយថ្មី នោះវានឹងបណ្តាលឱ្យលុយហើមខ្លាំង។   ៣/. សង្គ្រាម ឬវិបត្តិសេដ្ឋកិច្ច៖ ប្រទេសដែលមានសង្គ្រាម ឬវិបត្តិធ្ងន់ធ្ងរអាចប្រឈមនឹងអតិផរណាខ្លាំង ដោយសារតែការផលិតទំនិញ និងសេវាកម្មថយចុះ។   ៤/. ការបាត់បង់ទំនុកចិត្តលើរូបិយប័ណ្ណ៖ ប្រសិនបើប្រជាជនបាត់បង់ទំនុកចិត្តលើលុយជាតិ ពួកគេនឹងផ្លាស់ប្តូរវាជារូបិយប័ណ្ណបរទេស ឬទិញមាសនិងអចលនទ្រព្យទុកវិញ ដែលបណ្តាលឱ្យតម្លៃលុយក្នុងស្រុកកាន់តែធ្លាក់ចុះបន្ថែមទៀត។   ឧទាហរណ៍ជាក់ស្តែង ប្រទេសដែលធ្លាប់មានអតិផរណាខ្លាំងដូចជា ហ្ស៊ីមបាវ៉េ (Zimbabwe) ក្នុងឆ្នាំ២០០៨ រដ្ឋាភិបាលបោះពុម្ភលុយបន្ថែមដោយគ្មានការគ្រប់គ្រងល្អ ធ្វើឲ្យតម្លៃទំនិញកើនឡើងរាប់ពាន់សែនភាគរយ ហើយមនុស្សត្រូវដឹកលុយក្នុងក្រដាសធំៗដើម្បីទិញនំប៉័ងមួយកង់។   យ៉ាងណាមិញ ដើម្បីដោះស្រាយអតិផរណាខ្លាំង ក្នុងប្រទេសមួយ ជាដំបូងត្រូវកាត់បន្ថយការបោះពុម្ភលុយដែលគ្មានការគ្រប់គ្រងល្អ និងបង្កើតរូបិយប័ណ្ណថ្មីដែលមានការគាំទ្រដោយមាស ឬរូបិយប័ណ្ណអន្តរជាតិ។ លើសពីនេះថ្នាក់ដឹកនាំប្រទេសគួរកែលម្អវិស័យផលិតកម្ម ដើម្បីបង្កើនការផ្គត់ផ្គង់ទំនិញ និងការព្រមព្រៀងអន្តរជាតិដើម្បីទទួលបានជំនួយសេដ្ឋកិច្ច៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម    https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:54", "date_created": "2025-03-04T03:25:02.373Z", "category": "ហិរញ្ញវត្ថុ", "views": 212, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ក្រុមហ៊ុនជិត ៤០ មកពីប្រទេសធំ ២ នេះ ចុះមកកម្ពុជាផ្ទាល់ដើម្បីស្វែងរកឱកាសវិនិយោគ	https://business-cambodia.com/articles/us-and-china-company	នៅដើមឆ្នាំ២០២៥ នេះ កម្ពុជាទទួលបានគម្រោងវិនិយោគកើនឡើងគួរឲ្យកត់សម្គាល់។ យោងតាមរបាយការណ៍របស់ក្រុមប្រឹក្សាអភិវឌ្ឍន៍កម្ពុជា នៅខែមករា ដើមឆ្នាំ២០២៥នេះ កម្ពុជាទទួលបានគម្រោងវិនិយោគថ្មីបន្ថែមចំនួន៦៨ ដែលមានទុនវិនិយោគសរុបប្រមាណ ៧៤៨លានដុល្លារ កើនឡើងចំនួន ៣៦គម្រោង ខណៈទុនវិនិយោគមានការកើនឡើងប្រមាណ ៥៦១លានដុល្លារអាមេរិក ស្មើនឹងប្រមាណ ៣០០ ភាគរយបើធៀបនឹងខែមករា ឆ្នាំ២០២៤។ ទាក់ទងនឹងការវិនិយោគនេះដែរ នាពេលថ្មីៗនេះតំណាងក្រុមហ៊ុនមកពីសហរដ្ឋអាមេរិក និងចិន សរុបជិត ៤០ ក្រុមហ៊ុន ក៏បានចុះមកសិក្សា ដើម្បីស្វែងរកឱកាសវិនិយោគនៅក្នុងប្រទេសកម្ពុជាផងដែរ។     ជាក់ស្ដែងនៅថ្ងៃទី៣ ខែមីនា ឆ្នាំ២០២៥ នេះ គណៈប្រតិភូធុរជនអញ្ជើញមកពីរដ្ឋកាលីហ្វ័រញ៉ា សហរដ្ឋអាម៉េរិក ដែលមានក្រុមហ៊ុនប្រមាណ ២០ បានធ្វើការជួបពិភាក្សាជាមួយនឹងឯកឧត្តម ស៊ុន ចាន់ថុល ឧបនាយករដ្ឋមន្ត្រី អនុប្រធានទី១ ក្រុមប្រឹក្សាអភិវឌ្ឍន៍កម្ពុជា។ នៅក្នុងជំនួបឯកឧត្ដមឧបនាយករដ្ឋមន្ដ្រី ក៏បានជម្រាបជូនកាន់គណៈប្រតិភូធុរជន អំពីដំណើរអភិវឌ្ឍន៍របស់ព្រះរាជាណាចក្រកម្ពុជា និងបានរំលេចអំពីសក្តានុពលវិជ្ជមាននានារបស់កម្ពុជា ដែលជាបច្ច័យសម្រាប់ពិចារណាក្នុងការមកដាក់ទុនវិនិយោគ រួមមាន៖ ទីតាំងភូមិសាស្រ្តដែលមានអំណោយផលខ្ពស់ និងជាប្រភពនៃថាមពលកកើតឡើងវិញ, សុខសន្តិភាព និងស្ថិរភាពនយោបាយ, លំនឹងម៉ាក្រូសេដ្ឋកិច្ច, កម្លាំងពលកម្មវ័យក្មេងដែលមានលក្ខណៈរួចរាល់សម្រាប់បរិវត្តកម្មឌីជីថល និងបើកទូលាយក្នុងការទទួលយកការបណ្តុះបណ្តាលថ្មីៗ, ការគាំទ្រពីសំណាក់រាជរដ្ឋាភិបាលដល់ការរីកលូតលាស់នៃវិស័យធុរកិច្ចឯកជន តាមរយៈវេទិការាជរដ្ឋាភិបាល-ផ្នែកឯកជន, ច្បាប់ស្តីពីវិនិយោគដែលមានភាពបត់បែន និងអនុគ្រោះខ្ពស់, ហេដ្ឋារចនាសម្ព័ន្ធដឹកជញ្ជូនអន្តរមធ្យោបាយ និងវិស័យភស្តុភារកម្ម ដែលបាននិងកំពុងអភិវឌ្ឍឱ្យកាន់តែមានភាពសម្បូរបែប និងប្រទាក់ក្រឡា ទាំងផ្លូវគោក ផ្លូវទឹក ផ្លូវដែក និងផ្លូវអាកាស សំដៅជំរុញឱ្យ សមាហរណកម្មនៅទូទាំងប្រទេស និងទៅកាន់តំបន់មានភាពប្រសើរឡើង។   បន្ទាប់ពីបានស្តាប់ប្រសាសន៍លើកឡើងរបស់ ឯកឧត្តមឧបនាយករដ្ឋមន្ត្រី គណៈប្រតិភូធុរជនបានគោរពជូននូវការកោតសរសើរ និងសម្តែងនូវចំណាប់អារម្មណ៍ខ្ពស់លើការរីកចម្រើនគួរឱ្យកត់សម្គាល់របស់កម្ពុជា។ ទន្ទឹមនឹងនេះ គណៈប្រតិភូធុរជនក៏បានធ្វើការវាយតម្លៃខ្ពស់ចំពោះការយកចិត្តទុកដាក់របស់រាជរដ្ឋាភិបាល ក៏ដូចជាក្រុមប្រឹក្សាអភិវឌ្ឍន៍កម្ពុជាផ្ទាល់ ក្នុងការសម្របសម្រួល និងថែទាំគាំទ្រដល់វិស័យឯកជន ព្រមទាំងបានបង្ហាញនូវឆន្ទៈក្នុងការពិនិត្យលទ្ធភាពដើម្បីពង្រឹងកិច្ចសហប្រតិបត្តិការទ្វេភាគីរវាងរដ្ឋកាលីហ្វ័រញ៉ា និងកម្ពុជា ជាពិសេសលើទំនាក់ទំនងសេដ្ឋកិច្ច និងការវិនិយោគរវាងតំបន់ទាំងពីរ។     ទាក់ទងនឹងក្រុមហ៊ុនសហរដ្ឋអាមេរិកនេះដែរ កាលពីថ្ងៃទី២១ ខែកុម្ភៈ កន្លងទៅ ក្រុមហ៊ុន Starlink - SpaceX របស់មហាសេដ្ឋី Elon Musk ក៏បានបញ្ចូន លោកស្រី Rebecca Hunter នាយិកាផ្នែកទីផ្សារនៃក្រុមហ៊ុន និងគណៈប្រតិភូចុះមកកាន់ប្រទេសប្រទេសកម្ពុជាផងដែរ។ ដោយដំណើរទស្សនៈកិច្ចរបស់គណៈប្រតិភូក្រុមហ៊ុន Starlink - SpaceX នេះ គឺក្នុងគោលបំណងសិក្សាស្វែងយល់បន្ថែមអំពីបច្ចុប្បន្នភាព និងបរិយាកាសនៃការវិនិយោគលើការធ្វើទំនើបកម្មបច្ចេកវិទ្យា ដើម្បីបានជាមូលដ្ឋានក្នុងការពិនិត្យលទ្ធភាព និងឱកាសក្នុងការវិនិយោគ។ តាមការបញ្ជាក់ពីលោកស្រី កម្ពុជា គឺជាគោលដៅអាទិភាពមួយក្នុងចំណោមគោលដៅវិនិយោគរបស់ក្រុមហ៊ុនខ្លួននៅក្នុងឆ្នាំ២០២៥ នេះ។     ដោយឡែកកាលពីថ្ងៃទី១៧ ខែកុម្ភៈ កន្លងទៅនេះដែរ គណៈប្រតិភូក្រុមហ៊ុនចិនចំនួន១៨ មកពីទីក្រុងនីងប៉ ខេត្តចឺជាំង សាធារណរដ្ឋប្រជាមានិតចិន ដឹកនាំដោយលោកស្រី លូ ចឺឈីង (Lu Zhiqiong) អគ្គនាយកធនាគារនីងប៉ក្រុមហ៊ុនទាំងនោះមានកម្មវត្ថុអាជីវកម្មក្នុងវិស័យមួយចំនួនដូចជាការកែច្នៃកៅស៊ូ ផលិតសម្ភារៈបរិក្ខារពេទ្យ សម្ភារៈឆ្លាតវៃប្រើប្រាស់ក្នុងផ្ទះ សម្លៀកបំពាក់ និងធនាគារ  បានជួបពិភាក្សាការងារជាមួយគណៈកម្មាធិការវិនិយោគកម្ពុជា។ តាមរយៈជំនួបនេះលោកស្រីសង្ឃឹមថា នឹងធ្វើឲ្យក្រុមហ៊ុនមានចំណាប់អារម្មណ៍កាន់តែខ្លាំងក្នុងការគិតគូរមកបណ្តាក់ទុនវិនិយោគនៅកម្ពុជា៕	{ "spider_name": "businesscambodia", "scrape_at": "2025-06-14_19:39:54", "date_created": "2025-03-03T12:47:27.594Z", "category": "អចលនទ្រព្យ", "views": 1026, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ទឹករ៉ែធម្មជាតិកាយា ដែលមានសមាសធាតុរ៉ែសំខាន់ៗសម្រាប់ជួយទ្រទ្រង់ដល់សុខភាពរាងកាយ	https://business-cambodia.com/articles/kaiia-mineral-water-contains-essential-minerals-to-help-support-physical-health	រាងកាយរបស់មនុស្សយើងត្រូវការជាតិទឹកឱ្យបានគ្រប់គ្រាន់ ដើម្បីជួយរក្សាតុល្យភាព និងទ្រទ្រង់សារពាង្គកាយអោយមានសុខភាពល្អ។ តាមការណែនាំរបស់អង្គការ WHO បានអោយដឹងថា៖ រាងកាយរបស់មនុស្សពេញវ័យ ចំពោះស្ត្រីត្រូវការពិសាទឹក 2.7លីត្រ រីឯបុរសវិញ 3.7 លីត្រក្នុងមួយថ្ងៃ។ ដូច្នេះសូមពិសារទឹកអោយបានគ្រប់គ្រាន់ និងសូមជ្រើសរើសយកទឹករ៉ែធម្មជាតិកាយា ដែលមានសមាសធាតុរ៉ែសំខាន់ៗសម្រាប់ជួយទ្រទ្រង់ដល់សុខភាពរាងកាយ។ ទឹករ៉ែធម្មជាតិកាយា ជាទឹករ៉ែធម្មជាតិខ្មែរ ដែលមានប្រភពមកពីជួរភ្នំឱរ៉ាល់ ដែលមានកំពស់ខ្ពស់ជាងគេបង្អស់នៅក្នុងប្រទេសកម្ពុជា។ ទឹករ៉ែធម្មជាតិកាយា ត្រូវបានយកចេញពី អាងស្តុកទឹកធម្មជាតិនៃស្រទាប់ក្រោមដីជម្រៅ100ម៉ែត្រ ហើយមានកម្រិត pH 7.0 ដែលជាកម្រិតមិនទាម និងមិនខ្ពស់ ព្រមទាំងមានសមាសធាតុរ៉ែសំខាន់ៗដែលចាំបាច់សម្រាប់ជួយទ្រទ្រង់ដល់រាងកាយដូចជា: -កាល់ស្យូម Calcium : អាចជួយឲ្យឆ្អឹងរឹងមាំ-ម៉ាញ៉េស្យូម Magnesium : អាចជួយកាត់បន្ថយហានិភ័យជំងឺសរសៃឈាមបេះដូង និងជួយដល់ប្រព័ន្ធរំលាយអាហារ-សូដ្យូម Sodium : អាចជួយសម្រួលដល់សាច់ដុំ និងសរសៃរប្រសាទ ហើយមានតួនាទីរក្សាសម្ពាធឈាមឱ្យមានតុល្យភាព-ប៊ីកាប៉ូណាត Bicarbonate : អាចជួយរក្សាអាស៊ីតក្នុងរាងកាយអោយមានតុល្យភាព និងជួយស្តារថាមពលក្នុងរាងកាយ-ប៉ូតាស្យូម Potassium : អាចជួយសម្រួលដល់សរសៃឈាមដើរបានស្រួល-ភ្លុយអរ Fluoride: អាចជួយការពារការពុកធ្មេញ និងពង្រឹងស្រទាប់ធ្មេញ-ស៊ីលីកា Silica : អាចជួយពង្រឹងដល់សុខភាពស្បែក សក់ និងក្រចក ទឹករ៉ែធម្មជាតិកាយា សូមលើកទឹកចិត្តប្រជាជនខ្មែរទទួលទានទឹកអោយបានគ្រប់គ្រាន់ ដើម្បីសុខភាពល្អប្រសើរ និងសូមចូលរួមចំណែកជាមួយកម្មវិធី ពិព័រណ៍សុខភាពចាបបៃតង ២០២៥ ក្រោមប្រធានបទ "សុខភាពល្អ សម្រស់ស្អាត កូនវៃឆ្លាត" ដែលធ្វើឡើង២ថ្ងៃជាប់គ្នា គឺនៅថ្ងៃទី០៨-០៩ ខែមីនា ឆ្នាំ២០២៥ នៅផ្សារទំនើប ជីបម៉ុង ២៧១ មេហ្គា ម៉ល ។ ជាមួយគ្នានេះ ទឹករ៉ែធម្មជាតិកាយាមានការផ្តល់ជូន សម្រាប់លោកអ្នកដែលបានជាវទឹករ៉ែធម្មជាតិកាយា ចំនួន 3កេស ថែមជូន 1កេស ភ្លាមៗនៅក្នុងកម្មវិធីនេះដោយផ្ទាល់។ “សុខភាព និងផាសុកភាពរបស់ប្រជាជនខ្មែរ គឺជាអត្ថិភាពរបស់ទឹករ៉ែធម្មជាតិ កាយា”។	{ "spider_name": "businesscambodia", "scrape_at": "2025-06-14_19:39:54", "date_created": "2025-03-03T12:07:40.968Z", "category": "PR", "views": 50, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
អភិបាលខេត្ដ១ នេះស្នើពលរដ្ឋកុំដំឡើងតម្លៃដីថ្លៃខ្ពស់ហួសទីផ្សារ ខណៈរោងចក្រសហគ្រាសកំពុងតែសម្រុកមកវិនិយោគ	https://business-cambodia.com/articles/vei-samnang-land-price	ឯកឧត្តម វ៉ី សំណាង អភិបាលនៃគណៈអភិបាលខេត្តតាកែវ បានធ្វើការអំពាវនាវទៅដល់បងប្អូនប្រជាពលរដ្ឋ ដែលមានដីច្រើន សូមកុំលក់ដីរបស់ខ្លួនក្នុងតម្លៃខ្ពស់ជាងតម្លៃនៅលើទីផ្សារ ខណៈថាបច្ចុប្បន្នរោងចក្រ សហគ្រាស កំពុងសម្រុកចូលមកវិនិយោគ។ ការលើកឡើងរបស់ឯកឧត្ដមនេះត្រូវបានធ្វើនៅក្នុងពិធីបុណ្យបញ្ចុះខណ្ឌសីមាព្រះវិហារ និងពិធីកាត់ខ្សែបូរសម្ពោធឆ្លងសមិទ្ធផលនានា ក្នុងវត្តត្រៃលក្ខណញ្ញាណតាកែវ ស្ថិតនៅភូមិចក សង្កាត់រកាក្នុង ក្រុងដូនកែវ នាថ្ងៃចន្ទ ទី៣ ខែមីនា ឆ្នាំ២០២៥ និងដកស្រង់ដោយក្រសួងព័ត៌មាន។     ថ្លែងនៅក្នុងពិធីខាងលើ ឯកឧត្តម វ៉ី សំណាង បានមានប្រសាសន៍ថា អាជ្ញាធខេត្តបានខិតខំប្រឹងប្រែងទាក់ទងអ្នកវិនិយោគ ឱ្យមកបណ្តាក់ទុនវិនិយោគនៅខេត្តតាកែវរបស់យើង ហើយរោងចក្រ សហគ្រាស កំពុងតែសម្រុកមកកាន់តែច្រើនឡើងថែមទៀត ដូច្នោះសូមលោកយាយលោកតា ពុកម៉ែមាមីងបងប្អូនទាំងអស់គ្នាដែលមានដីច្រើន សូមកុំលក់ដីថ្លៃខ្ពស់ហួសតម្លៃទីផ្សារ ព្រោះប្រសិនបើបងប្អូនលក់ថ្លៃពេក វានឹងអាចធ្វើឱ្យអ្នកវិនិយោគទាំងអស់នោះ ងាកចេញពីខេត្តតាកែវ ហើយងាកទៅវិនិយោគកាន់ខេត្តផ្សេងៗទៀត ដែលវាធ្វើអាចខាតបង់យើងទាំងអស់គ្នា។   ឯកឧត្តម វ៉ី សំណាង បានបញ្ជាក់ទៀតថា អ្នកវិនិយោគិន ពួកគាត់មកបណ្តាក់ទុនបង្កើតរោងចក្រ សហគ្រាសនៅក្នុងទឹកដីខេត្តតាកែវរបស់យើង វានឹងនាំអោយសេដ្ឋកិច្ចរបស់ខេត្តតាកែវយើងមានភាពល្អប្រសើរ បង្កើនការងារជួនបងប្អូនប្រជាពលរដ្ឋ នឹងជួយកាត់បន្ថយការធ្វើចំណាកស្រុករបស់ប្រជាពលរដ្ឋយើង ជាពិសេសបងប្អូនប្រជាពលរដ្ឋដែលមានដីធ្លីច្រើនអាចលក់អោយអ្នកវិនិយោគក្នុងតម្លៃទីផ្សារថែមទៀតផង។     ឯកឧត្តមអភិបាលខេត្តក៏បានសម្ដែងក្ដីរំពឹងថា ក្នុងរយៈពេលប៉ុន្មានឆ្នាំខាងមុខនេះ ខេត្តតាកែវនិងមានការរីកចម្រើនឥតឈប់ឈជាពិសេសជីវភាពរបស់បងប្អូនប្រជាពលរដ្ឋនឹងមានជីវភាពធូធារតាមរយៈការចូលមកវិនិយោគទុន។   សូមជម្រាបដែរថា បើយោងតាមរបាយការណ៍ ក្រុមប្រឹក្សាអភិវឌ្ឍន៍កម្ពុជា នៅខែមករា ដើមឆ្នាំ២០២៥នេះ កម្ពុជាទទួលបានគម្រោងវិនិយោគថ្មីបន្ថែមចំនួន៦៨ ដែលមានទុនវិនិយោគសរុបប្រមាណ ៧៤៨លានដុល្លារ។ ក្នុងនោះខេត្ដតាកែវក៏ទទួលបានគម្រោងវិនិយោគចំនួន ៤ ធំៗផងដែរ៕	{ "spider_name": "businesscambodia", "scrape_at": "2025-06-14_19:39:54", "date_created": "2025-03-03T11:48:29.290Z", "category": "អចលនទ្រព្យ", "views": 25605, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ជាតារាកំប្លែង២ឆ្នាំ មុនក្លាយជាប្រធានាធិបតី តើអ្វីនាំឱ្យលោក Zelensky ក្លាយមេដឹកនាំអ៊ុយក្រែន?	https://business-cambodia.com/articles/volodymyr-zelensky-bio-and-leader-	ធ្លាប់តែធ្វើឱ្យគេសើចដោយសារការសម្តែងកំប្លែង តែត្រូវបែរជាត្រូវពិភពលោកសើចចម្អកដោយសារដឹកនាំប្រទេសធ្លាក់ទៅក្នុងភាពទន់ខ្សោយទៅវិញ។ លោក Volodymyr Zelensky មុនពេលចូលប្រឡូកក្នុងឆាកនយោបាយ២ឆ្នាំ លោកគ្រាន់តែជាតារាកំប្លែង និងសម្ដែងដ៏មានប្រជាប្រិយម្នាក់ ក្នុងកម្មវិធីទូរទស្សន៍ “Servant of the People” ប៉ុណ្ណោះហើយបានក្លាយជាប្រធានាធិបតីអ៊ុយក្រែនដោយមិននឹកស្មានដល់។   នៅក្នុងឆ្នាំ២០១៩ ភាពជោគជ័យបស់លោក Volodymyr Zelensky បានកើតឡើងដោយសារភាពល្បីល្បាញរបស់លោកដែលបានឈរឈ្មោះធ្វើនយោបាយ។   ជាមួយនឹងការឃោសនារកសំឡេងឆ្នោតតាមអ៊ីនធើណេត ដោយបានសន្យាថានឹងកែទម្រង់រដ្ឋាភិបាលសាធារណៈ និងកែផ្លាស់ប្តូរជីវភាព ប្រជាជនអ៊ុយក្រែន បានធ្វើឱ្យប្រជាជនជាច្រើនពេញចិត្ត ហើយបោះឆ្នោតឱ្យគាត់ឈ្នះផ្លុកទឹកផ្លុកដី ឈ្នះលើប្រធានាធិបតីដែលកំពុងកាន់អំណាចលោក Petro Poroshenko។   ថ្វីបើគាត់ជាអ្នកនយោបាយថ្មីថ្មោងគ្មានបទពិសោធន៏ក៏ដោយ ក៏គោលនយោបាយប្រឆាំងអំពើពុករលួយរបស់ Zelensky ទទួលបានការគាំទ្រយ៉ាងពេញទំហឹងពីសំណាក់ប្រជាជនអ៊ុយក្រែន ដើម្បីផ្លាស់ប្តូរមេដឹកនាំចាស់ដែលដឹកនាំតាមរបបប្រពៃណីចេញ ធ្វើឱ្យប្រទេសមិនរីកចម្រើនផ្នែកសេដ្ឋកិច្ច។   យ៉ាងណាមិញទោះបីជាការដឹកនាំរបស់ប្រធានាធិបតី Volodymyr Zelensky នាពេលបច្ចុប្បន្នកំពុងស្ថិតនៅក្នុងអំឡុងសង្រ្គាម ឈ្លានពានពីរុស្ស៊ីក៏ដោយ ក៏លោកនៅតែទទួលបានការសាទរនិងគោរពស្រឡាញ់ ពីសំណាក់ប្រជាជនថាជាវីរ់ៈជនផងដែរ។    សូមជម្រាបថាលោក Zelensky កើតនៅ ខែមករា ឆ្នាំ១៩៧៨ នៅប្រទេសអ៊ុយក្រែន មានឪពុកម្តាយជនជាតិជ្វីហ្វ។ គាត់ចេះ ភាសាអ៊ុយក្រែន ភាសាអង់គ្លេសនិងភាសារុស្សីយ៉ាងស្ទាត់ជំនាញផងដែរ។នៅឆ្នាំ១៩៩៥ គាត់បានចូលវិទ្យាស្ថានសេដ្ឋកិច្ចនៅទីក្រុង Kivv ហើយនៅឆ្នាំ២០០០ គាត់បានបញ្ចប់ការសិក្សាថ្នាក់ច្បាប់ ប៉ុន្តែគាត់មិនបានពូកែផ្នែកច្បាប់នោះទេ គាត់ចូលចិត្តការសម្តែងនិងការថតកុន៕         អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:54", "date_created": "2025-03-03T09:42:10.532Z", "category": "ភាពជាអ្នកដឹកនាំ", "views": 317, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ធ្វើបានលុយកើន! អ្នកជំនាញដោះបំណុល៣០ម៉ឺន$ប្រើពេល៣ឆ្នាំ ប្រាប់ច្បាប់២ជួយសន្សំលុយបានច្រើនបំផុត	https://business-cambodia.com/articles/two-rule-that-help-people-save-money	ការចាយលុយមិនដឹងមុខក្រោយ និងមិនបានកំណត់ខ្ទង់ចំណាយឲ្យបានត្រឹមត្រូវគឺធ្វើឲ្យអ្នកចាយលុយអស់ច្រើនទាំងមិនដឹងខ្លួន ហើយក៏ជាហេតុធ្វើឲ្យបងប្អូនមិនងាយសល់លុយនោះទេ ទោះជារកលុយបានច្រើនក៏ដោយ។ ទាក់ទងនឹងការចាយលុយនេះដែរ លោកស្រី Bernadette Joy ដែលជាគ្រូបង្វឹកផ្នែកហិរញ្ញវត្ថុ និងជាស្ថាបនិក Crush Your Money Goals បានចែករំលែកពីច្បាប់២ដែលលោកស្រីបានអនុវត្តន៍ហើយជួយឲ្យសន្សំលុយបានច្រើន។ ១. ច្បាប់១ដុល្លារ ច្បាប់១ដុល្លារគឺវាសាមញ្ញាបំផុត។ លោកស្រីថាបើរបស់ឬទំនិញតម្លៃ១ដុល្លារឬតិចជាង១ដុល្លារ ក្នុងការប្រើប្រាស់ម្ដង លោកស្រីផ្ដល់ភ្លៀងខៀវក្នុងការទិញរបស់នោះ។ ច្បាប់១ដុល្លារ គឺអ្នកផ្ដល់ការអនុញ្ញាតសម្រាប់ខ្លួនឯងក្នុងការទិញរបស់ដែលអ្នកប្រើប្រាស់ជាញឹកញាប ហើយរារាំងអ្នកមិនឲ្យទិញអ្វីមួយភ្លាមៗដែលមិនបានព្រាងទុកដែលវាអាចជាចំណាយមិនចាំបាច់។ លោកស្រីបានបញ្ជាក់ថាច្បាប់១ដុល្លារនេះគឺជួយអ្នកឲ្យជៀសវាងការចំណាយលុយច្រើនហើយខុសគោលដៅ។ លោកស្រីបានលើកឧទាហរណ៍ របស់មួយតម្លៃ១០០ដុល្លារ តែឥឡូវគេលក់បញ្ចុះតម្លៃមកនៅត្រឹមតែ៧៥ដុល្លារ អ្នកឃើញលក់បញ្ចុះតម្លៃក៏ចង់ទិញ ទាំងមិនមែនជារបស់ចាំបាច់។ អ៊ីចឹងបើអ្នកមានច្បាប់ចាយលុយច្បាស់លាស់នោះ ទោះជារបស់នោះគេលក់បញ្ជុះតម្លៃក៏អ្នកមិនត្រូវចំណាយលុយដែរព្រោះវាមិនមែនជារបស់ចាំបាច់ត្រូវទិញ។ ២. ច្បាប់៨០/២០ ច្បាស់៨០/២០គឺច្បាប់មួយដែលជួយឲ្យអ្នកគិតថាតើអ្នកប្រើរបស់ដែលបម្រុងនឹងទិញនោះបានរយៈពេលប៉ុណ្ណា។  បើសិនបើអ្នកជឿថាអ្នកប្រើប្រាស់របស់នោះបាន៨០%នៃពេលវេលាក្នុងមួយថ្ងៃគឺមានន័យវាមានតម្លៃសម្រាប់ឲ្យអ្នកចំណាយលុយទិញរបស់នោះ។ ត្រង់ណុចនេះលោកស្រីថាលោកស្រីធ្លាប់ត្អួញត្អែរទៅកាន់មិត្តភក្ដិគាត់ម្នាក់ថាមិនចង់ទិញកុំព្យូទ័រនិងទូរស័ព្ទថ្មីនោះទេព្រោះត្រូវចាយលុយច្រើន។ ប៉ុន្ដែលោកស្រីយល់ឃើញថា កុំព្យូទ័រនិងទូរស័ព្ទគឺលោកស្រីត្រូវប្រើប្រាស់វារាល់ថ្ងៃ លោកស្រីគិតថាវាមិនមែនចំណាយច្រើន ព្រោះព្យូទ័រនិងទូរស័ព្ទគឺជារបស់ចាំបាច់ដែលលោកស្រីត្រូវការរាល់ថ្ងៃ។ ប្រសិនបើអ្នកនឹងប្រើរបស់ឬផលិតផលនោះត្រឹមតែ២០% នៃពេលវេលាប្រចាំថ្ងៃរបស់អ្នកទេ ប៉ុន្ដែអ្នកចង់បានរបស់នោះ  អ្នកគួរពិចារណាម្ដងទៀតថាតើគួរចំណាយលុយទិញវាឬទេ ខណៈពេលដែលទិញមកអ្នកប្រើវាតិចតួចប៉ុណ្ណោះ៕	{ "spider_name": "businesscambodia", "scrape_at": "2025-06-14_19:39:54", "date_created": "2025-03-03T09:38:04.908Z", "category": "ហិរញ្ញវត្ថុ", "views": 424, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ត្រឹម២០២៥ ធនាគារណាធំជាងគេ? តស់មកស្គាល់ធនាគារកំពូលទាំង១០នៅកម្ពុជា មានទ្រព្យសកម្មច្រើនជាងគេបំផុត	https://business-cambodia.com/articles/the-biggest-bank-in-cambodia-in-2025	បងប្អូនមួយចំនួនធំប្រហែលជាមិនទាន់ដឹងទេថាតើធនាគារណាខ្លះដែលជាធនាគារធំលំដាប់កំពូលនៅប្រទេសកម្ពុជាបើយើងគិតទៅលើទ្រព្យសកម្ម។ ដូច្នេះថ្ងៃនេះ Business Cambodia សូមបង្ហាញពីធនាគារពាណិជ្ជទាំង៥ដែលធំបំផុតបើគិតទៅលើទ្រព្យសកម្មដែលធនាគារទាំងនោះមានដោយយោងតាមរបាយការណ៍ប្រចាំឆ្នាំ២០២៣របស់ធនាគារជាតិនៃកម្ពុជានិងរបាយការណ៍ឆ្នាំ២០២៤នៃធនាគារមួយចំនួន។    ខាងក្រោមនេះគឺជាធនាគារក្នុងស្រុកធំបំផុតទាំង១០បើគិតពីទ្រព្យសកម្មដោយរាប់ពីលំដាប់ទី១០ដល់ទី១៖   ១០. ធនាគារ Woori Bank មានទ្រព្យសកម្ម១.៤៦ពាន់លានដុល្លារ ៩. ធនាគារវីង ទ្រព្យសកម្មភាព១.៥៩ពាន់លានដុល្លារ ៨. ធនាគារពាណិជ្ជក្រៅប្រទេសនៃកម្ពុជា(FTB) មានទ្រព្យសកម្ម២ពាន់លានដុល្លារ ៧. ធនាគារ ហត្ថា មានទ្រព្យសកម្ម២.១ពាន់លានដុល្លារ ៦. ធនាគារកម្ពុជាសាធារណៈ( Campu Bank) មានទ្រព្យសកម្ម២.១៨ពាន់លានដុល្លារ ៥. ធនាគារ ស្ថាបនា មានទ្រព្យសម្ម២.៧ពាន់លានដុល្លារ ៤. ធនាគារ ខេប៊ីប្រាសាក់( KB Prasac) មានទ្រព្យសកម្ម៥.៦ពាន់លានដុល្លារ ៣. ធនាគារ កាណាឌីយ៉ា មានទ្រព្យសកម្ម៧.៨ពាន់លានដុល្លារ ២. ធនាគារ អេស៊ីលីដា មានទ្រព្យសកម្មចំនួន១០.៨ពាន់លានដុល្លារ ១. ធនាគារ ABA មានទ្រព្យ១២.៣ពាន់លានដុល្លារ   ចំពោះទិន្នន័យនៃទ្រព្យសកម្មរបស់ធនាគារដែលបានរៀបរាប់ខាងលើភាគច្រើនគឺយើងយកទិន្នន័យពីរបាយការណ៍ប្រចាំឆ្នាំ២០២៣ខណៈរបាយការណ៍ប្រចាំឆ្នាំ២០២៤នៃធនាគារភាគច្រើនមិនទាន់ចេញផ្សាយជាផ្លូវការនៅឡើយ។ ចំណែកធនាគារABA យើងយករបាយការណ៍ត្រឹមពាន់កណ្ដាលឆ្នាំ២០២៤ ហើយធនាគារ អេស៊ីលីដាយើងយកទិន្នន័យត្រឹមចុងឆ្នាំ២០២៤៕	{ "spider_name": "businesscambodia", "scrape_at": "2025-06-14_19:39:54", "date_created": "2025-03-03T08:38:24.662Z", "category": "ហិរញ្ញវត្ថុ", "views": 4524, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ចៀសបានចៀសទៅ! ក្នុងឆ្នាំ២០២៥ បើអ្នកធ្វើជាមនុស្ស ៣ប្រភេទនេះ ទោះខំរកស៊ីយ៉ាងណាក៏មិនទៅមុខដែរ	https://business-cambodia.com/articles/people-3-group-un-sucessful	នៅលើលោកនេះមានអ្នកមាន មានអ្នកក្រ មានអ្នករកស៊ីដែលមានបានខ្លាំងនិងមានអ្នកដែលរកស៊ីយូរទៅៗឡុងចុងហើយជំពាក់បំណុលគេវ័ណ្ណកផងដែរ។ អញ្ចឹងទេ សម្រាប់លោកអ្នកដែលចង់ចេញរកស៊ីកុំចេះតែចង់តាមចិត្ត ពោលយើងគួរតែពង្រឹងខ្លួនឯងឱ្យមានជំនាញច្បាស់លាស់សិនចាំចេញរកស៊ីក៏មិនទាន់ហួសពេលដែរ។   ជាមួយគ្នានោះដែរ ក្នុងឆ្នាំ២០២៥ នេះសម្រាប់បងប្អូនដែលចង់មានមុខរបរផ្ទាល់ខ្លួន ដាច់ខាតកុំធ្វើជាមនុស្ស៣ប្រភេទនេះឱ្យសោះ ព្រោះបើលោកអ្នកធ្វើហើយទោះខំរកស៊ីយ៉ាងណាក៏មិនទៅមុខដែរ៖   ១. មនុស្សរកស៊ីតាមខ្យល់៖ សម្រាប់មនុស្សរកស៊ីតាមខ្យល់នេះមានន័យថា នៅពេលដែលចង់ចេញរកស៊ីអត់សិក្សាស្វែងយល់ថាតើរបរណាគួររកស៊ីទៅដល់អនាគតនោះទេ គឺនៅពេលឃើញគេចាប់របរណារកស៊ីទៅឃើញចំណេញទៅរកស៊ីតាមគេដែរ ពោលមនុស្សបែបនេះគ្មានក្តីស្រមៃជាក់លាក់ទេ ធ្វើអ្វីតាមតែគេយូរៗទៅអ្នកដែលគ្រោះថ្នាក់គឺជាយើងព្រោះយើងផ្ញើវាសនាទៅនឹងខ្យល់។   ២. ឃើញលុយទប់ចិត្តមិនបាន៖ ជាការពិតណាស់ នៅពេលដែលយើងចេញរកស៊ីហើយផ្តោយលុយជាជាងផ្តោតលើអតិថិជននិងផលិតផលមិនយូរមិនឆាប់ទេអាជីវកម្មរបស់លោកអ្នកនឹងបិទទ្វារចោលតែម្តង។ ហើយមនុស្សដែលឃើញលុយទប់ចិត្តមិនបាននេះ គឺងាយឆាប់ចាញ់បោកគេខ្លាំងណាស់ព្រោះនៅពេលដែលជនខិលខូចមកបបួលរកស៊ីដាក់ទុនតិចតែចំណេញច្រើនហើយហ៊ានតែប្រថុយតាមគេនោះនឹងឆាប់អស់លុយពីខ្លួនមិនខានឡើយ។   ដូចនេះហើយសម្រាប់បងប្អូនដែលដឹង ខ្លួនថាឃើញលុយចេះតែទប់ចិត្តមិនបាននេះឆាប់កែខ្លួនចេញជាបន្ទាន់ “កុំចង់បានលុយគេរហូតដល់ភ្លេចគុណធម៌”។ ជាពិសេសម្រាប់បងប្អូនអ្នកដែលចេញរកស៊ី ប្រសិនជាលោកអ្នកជាម្ចាស់អាជីវកម្មដែលគ្មានគុណធម៌នៅក្នុងខ្លួនទេ ទោះរបរនោះធំយ៉ាងណាក៏មិនទៅមុខដែរ។   ៣. មនុស្សចង់តែស្រណុក៖ បងប្អូនមានដឹងទេថាជីវិតយើងនៅពេលដែលស្រណុកពេកគឺឆាប់ទន់ជ្រាយខ្លាំងណាស់ ចំណែកអ្នកខ្លះទៀតចង់ចេញរកស៊ីខ្លួនឯងដោយសារតែគិតថា ធ្វើការឱ្យគេហត់ណាស់ ចេញរកស៊ីខ្លួនឯងទើបស្រួល ប៉ុន្តែមែនទែនទៅគឺមិនស្រួលនោះព្រោះយើងត្រូវគិតច្រើនទាក់ទងជាមួយនឹងចំណាយ ចំណូល ជាពិសេសនោះគឺបុគ្គលិក។   ទាក់ទិនជាមួយនឹងចំណុចនេះ លោក សំ កុសល ដែលជាស្ថាបនិក Baksey Media ក៏បាននិយាយដែរថា ចំពោះអ្នកដែលគិតថាចេញរកស៊ីស្រួលជាងធ្វើការនេះគឺខុស១០០% ជាក់ស្តែងដូចជាលោកផ្ទាល់បានប្រឡូកក្នុងវិស័យរកស៊ីជាង១០ឆ្នាំមកនេះគឺពិតជាលំបាកខ្លាំងណាស់ ប៉ុន្តែក្នុងនាមយើងជាអ្នករកស៊ីដែលមានគោលដៅពិតប្រាកដទោះលំបាកយ៉ាងណាក៏ត្រូវខំប្រឹងឱ្យខ្លាំងទើបឆាប់ទៅដល់គោលដៅដែលយើងចង់បាន។ ដូច្នេះហើយសម្រាប់អ្នករកស៊ីទាំងអស់ បើចង់ឱ្យអាជីវកម្មទៅមុខកុំថ្នមខ្លួនហើយកុំចង់តែស្រួលពេក ត្រូវខំប្រឹងឱ្យខ្លាំងខំប្រឹងឱ្យចំគោលដៅទើបយើងឆាប់រីកចម្រើនចំណែកអាជីវកម្មយើងក៏ឆាប់លូតលាស់ផងដែរ៕	{ "spider_name": "businesscambodia", "scrape_at": "2025-06-14_19:39:54", "date_created": "2025-03-03T08:13:16.310Z", "category": "ចាប់ផ្តើមអាជីវកម្ម", "views": 1294, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ការប្រកួតប្រដាល់គូអន្តរជាតិ អ្នកចម្បាំងគុនខ្មែរ DAZZ 8H ក្នុងផ្សារទំនើប ជីប ម៉ុង 271 មេហ្គាម៉ល	https://business-cambodia.com/articles/int-boxing-by-dazz-8-h-at-chipmong-271-mega-mall-	នាល្ងាចថ្ងៃទី2 ខែមីនា ឆ្នាំ2025 ក្នុងផ្សារទំនើប ជីប ម៉ុង 271 មេហ្គាម៉ល អ្នកឧកញ៉ា លាង ម៉េង ប្រធានអគ្គនាយកក្រុមហ៊ុន ជីប ម៉ុង គ្រុប បានបង្ហាញវត្តមានក្នុងការប្រកួតគុនខ្មែរក្នុងផ្សារទំនើបមុនដំបូងគេបង្អស់។ ការប្រកួតនេះគឺជាកម្មវិធីប្រដាល់គូអន្តរជាតិ អ្នកចម្បាំងគុនខ្មែរ DAZZ 8H ដែលបានប្រព្រឹត្តនៅក្នុងផ្សារទំនើប ជីប ម៉ុង 271 មេហ្គា ម៉ល ដំបូងគេបង្អស់ ដោយមានការចូលរួមប្រជុំដោយកីឡាករខ្លាំងៗ លោក ព្រុំ សំណាង លោក វង្ស ណយ លោក ឈុត សេរីវ៉ាន់ថង សំណាង នាគ រហូតដល់ 6គូ ប្រកួតជាមួយនឹងកីឡាករអន្តរជាតិ។ ផ្សារទំនើប ជីប ម៉ុង 271 មេហ្គាម៉ល គឺជាផ្សារទំនើបរបស់ខ្មែរ និងតែងតែគាំទ្រនិងបង្កើតកម្មវិធីផ្សេងៗដែលផ្សព្វផ្សាយដល់ផលិតផលនិងសេវាកម្មរបស់ខ្មែរ៕	{ "spider_name": "businesscambodia", "scrape_at": "2025-06-14_19:39:54", "date_created": "2025-03-03T07:43:43.965Z", "category": "PR", "views": 60, "author": { "first_name": "Hang", "last_name": "Chhengly", "email": "hangchhengly@gmail.com" }, "quality_warning": [ "tiny", "noisy" ] }
Emirates ជំរុញការតភ្ជាប់រវាងកម្ពុជា-អារ៉ាប់រួម ពីទីក្រុងឌូបៃទៅ ខេត្តសៀមរាប	https://business-cambodia.com/articles/emirates-cambodia-dubai	រាជធានីភ្នំពេញ ថ្ងៃទី ៣ ខែមីនា ឆ្នាំ ២០២៥៖ ក្រុមហ៊ុនអាកាសចរណ៍ Emirates ដែលជាក្រុមហ៊ុនអាកាសចរណ៍លំដាប់អន្តរជាតិធំជាងគេលើពិភពលោក កំពុងជំរុញការតភ្ជាប់កម្ពុជា-អារ៉ាប់រួម (United Arab Emirates) ជាមួយនឹងការបន្ថែមជើងហោះហើរទីក្រុងឌូបៃ-សៀមរាប ដែលរំពឹងថានឹងលើកកម្ពស់ទាំងវិស័យទេសចរណ៍ និងពាណិជ្ជកម្មរវាងប្រទេសទាំងពីរ។ ក្រុមហ៊ុនអាកាសចរណ៍នឹងដាក់ឱ្យដំណើរការជើងហោះហើរចំនួនបីថ្ងៃក្នុងមួយសប្តាហ៏ពីទីក្រុងឌូបៃទៅខេត្តសៀមរាបតាមរយៈទីក្រុងបាងកកចាប់ពីថ្ងៃទី ៣ ខែមិថុនា។ សេវាកម្មជើងហោះហើរចំនួនបីថ្ងៃក្នុងមួយសប្តាហ៏របស់ក្រុមហ៊ុនអាកាសចរណ៍ Emirates ទៅខេត្តសៀមរាបនឹងដំណើរការនៅថ្ងៃអង្គារ ព្រហស្បតិ៍ និងថ្ងៃសៅរ៍។ ** ជើងហោះហើរ EK370 នឹងចាកចេញពីទីក្រុងឌូបៃនៅម៉ោង ៩:00 និងមកដល់ទីក្រុងបាងកកនៅម៉ោង ១៨:២៥នាទី។ បន្ទាប់មកជើងហោះហើរនេះនឹងចេញដំណើរពីទីក្រុងបាងកកនៅម៉ោង ២០:១០នាទី និងមកដល់សៀមរាបនៅម៉ោង ២១:៣០នាទី។ ជើងហោះហើរ EK371 នឹងចេញដំណើរពីខេត្តសៀមរាបនៅម៉ោង ០០:១៥នាទី ម៉ោង ហើយមកដល់បាងកកនៅម៉ោង ០១:៣៥នាទី។ បន្ទាប់មកជើងហោះហើរនឹងហោះចេញនៅម៉ោង ៣:៤០នាទី នឹងមកដល់ Dubai នៅម៉ោង ៦:៥០នាទី។ ពេលវេលាទាំងអស់ គឺគិតជាម៉ោងក្នុងស្រុក។ ផ្លូវហោះហើរថ្មីរបស់ Emirates នឹងដំណើរការជាមួយយន្តហោះដែលមានប្រភេទកៅអីពីរថ្នាក់ Boeing 777-300ER ដែលផ្តល់កៅអីអង្គុយចំនួន ៣៥ នៅក្នុងថ្នាក់ Business និង ៣៨៦ កៅអីធំទូលាយនៅក្នុងថ្នាក់ Economy Class។ សេវាកម្មរបស់ Emirates ទៅកាន់ខេត្តសៀមរាប គឺត្រូវបានកំណត់ពេលវេលាដ៏ល្អប្រសើរក្នុងការផ្តល់ជូនអ្នកធ្វើដំណើរ តាមរយៈការតជើងហោះហើរប្រចាំថ្ងៃសម្រាប់ដំណើរកម្សាន្តទៅកាន់ប្រទេសបារាំង ចក្រភពអង់គ្លេស អេស្ប៉ាញ អាល្លឺម៉ង់ ព័រទុយហ្គាល់ និងរុស្ស៊ី។ ក្រុមហ៊ុន Emirates បានដំណើរការជើងហោះហើរទៅមកប្រចាំថ្ងៃពីទីក្រុងឌូបៃ មកកាន់រាជធានីភ្នំពេញប្រទេសកម្ពុជា តាមរយៈប្រទេសសិង្ហបុរី។ អ្នកធ្វើដំណើរទៅកាន់ទីក្រុងភ្នំពេញ និងខេត្តសៀមរាប នឹងត្រូវទទួលបានការស្វាគមន៍យ៉ាងកក់ក្តៅនិងរ៉ាក់ទាក់ពីបុគ្គលិករបស់ក្រុមហ៊ុន Emirates អមដោយអាហារដែលមានរសជាតិឈ្ងុយឆ្ងាញ់តាមតំបន់ និងភេសជ្ជៈម៉ាកយីហោ ប្រ៊េនជាច្រើនមុខត្រៀមផ្តល់ជូននៅគ្រប់ថ្នាក់កាប៊ីនទាំងអស់។ ប្រព័ន្ធកម្សាន្តលើយន្តហោះដែលបានឈ្នះពានរង្វាន់របស់ក្រុមហ៊ុនអាកាសចរណ៍ Emirates នឹងធ្វើឱ្យដំណើរកម្សាន្តនីមួយៗកាន់តែសប្បាយរីករាយ តាមរយៈបណ្ណាល័យដ៏ទូលំទូលាយផ្តល់ជូនប៉ុស្តិ៍កម្សាន្តជាង ៦,៥០០ ប៉ុស្តិ៍ ដែលមានភាពយន្តអន្តរជាតិ កម្មវិធីទូរទស្សន៍ តន្ត្រី ផតខាស់ និងហ្គេមជាង ៤០ ភាសា រួមទាំងភាសាចិនកុកងឺ កុងតឺន និងភាសាខ្មែរ។ សម្រាប់ព័ត៌មានបន្ថែម ឬដើម្បីកក់សំបុត្រ សូមចូលទៅកាន់ emirates.com ។ សំបុត្រក៏អាចកក់បាននៅលើ Emirates App, Emirates Retail stores, Emirates contact center ឬតាមរយៈភ្នាក់ងារទេសចរណ៍។ * អាស្រ័យលើការផ្តល់ការអនុញ្ញាតពីរដ្ឋាភិបាល  ** កាលវិភាគធ្វើដំណើរនាពេលរដូវក្តៅរបស់ Emirates ។ ពេលវេលាទាំងអស់ គឺគិតជាពេលវេលាក្នុងស្រុក។ អំពី EMIRATES កម្ពុជា ក្រុមហ៊ុនអាកាសចរណ៍ Emirates បានបន្តជើងហោះហើរប្រចាំថ្ងៃទៅកាន់ទីក្រុងភ្នំពេញពីទីក្រុងឌូបៃ ឆ្លងកាត់ប្រទេសសិង្ហបុរីក្នុងខែឧសភា ឆ្នាំ២០២៤ ដោយភ្ជាប់អ្នកធ្វើដំណើរទៅកាន់គោលដៅជាង ១៤០ ប្រទេសនៅទូទាំងសកលលោក តាមរយៈក្រុមហ៊ុនអាកាសចរណ៍របស់ខ្លួន។ ក្រុមហ៊ុនអាកាសចរណ៍នេះដំណើរការយន្តហោះ Boeing 777-300ER ដ៏ទំនើបរបស់ខ្លួនក្នុងការកំណត់រចនាសម្ព័ន្ធបីថ្នាក់លើជើងហោះហើរទៅកាន់ទីក្រុងភ្នំពេញ ដោយផ្តល់ជូនបន្ទប់ឯក ជនចំនួន ៨ ថ្នាក់ First Class កៅអីរាបស្មើចំនួន ៤២ ថ្នាក់ Business Class និង ៣១០ កៅអីធំទូលាយថ្នាក់ Economy Class។ អ្នកធ្វើដំណើរទៅមកពីប្រទេសកម្ពុជា ទទួលបានអត្ថប្រយោជន៍ពីសេវាកម្មដែលឈ្នះពានរង្វាន់ និងផលិតផលឈានមុខគេក្នុងឧស្សាហកម្មរបស់ Emirates នៅលើអាកាស និងនៅលើដីគ្រប់ថ្នាក់សម្ព័ន្ធ ជាមួយនឹងម្ហូបអាហារដ៏ឈ្ងុយឆ្ងាញ់តាមតំបន់ និងភេសជ្ជៈឥតគិតថ្លៃ ព្រមទាំងប្រព័ន្ធកម្មវិធីកម្សាន្តលើយន្តហោះ របស់ក្រុមហ៊ុនអាកាសចរណ៍ ដែលផ្តល់ជាង ៦,៥០០ ប៉ុស្តិ៍ ការកម្សាន្តតាមតម្រូវការជាង ៤០ ភាសា រួមទាំងភាពយន្ត កម្មវិធីទូរទស្សន៍ និងបណ្ណាល័យតន្ត្រីដ៏ធំទូលាយ ហ្គេម សៀវភៅសំឡេង និងផតខាស់។	{ "spider_name": "businesscambodia", "scrape_at": "2025-06-14_19:39:54", "date_created": "2025-03-03T07:42:47.244Z", "category": "PR", "views": 85, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
កក្រើកវិស័យគ្រីបតូ! Trump ប្រកាសគាំទ្រកាក់ចំនួន ៥ និងត្រៀមតម្កល់កាក់ ៣នេះ ក្នុងរតនាគារជាតិ	https://business-cambodia.com/articles/crypto-reserve-in-usa	ប្រធានាធិបតី Donald Trump បានបង្ហាញឈ្មោះរូបិយប័ណ្ណគ្រីបតូចំនួន៥ ដែលលោកចង់ដាក់បញ្ចូលក្នុងទុនបម្រុងយុទ្ធសាស្ត្រថ្មី ដើម្បីធ្វើឲ្យសហរដ្ឋអាមេរិកក្លាយជា “រាជធានី Crypto នៃពិភពលោក”។ នេះបើយោងតាមការចុះផ្សាយរបស់ទីភ្នាក់ងារសារព័ត៌មាន BBC នាថ្ងៃទី ០៣ ខែមីនា ឆ្នាំ២០២៥។   តម្លៃទីផ្សារនៃកាក់ទាំង៥ ដែលលោក Donald Trump បានប្រកាសគាំទ្រ រួមមាន Bitcoin, Ethereum, XRP, Solana និង Cardano។ លោកបានបញ្ជាក់ច្បាស់ៗថា ខ្លួនបានចុះហត្ថលេខារួចហើយលើបទបញ្ជា ដឹកនាំក្រុមការងាររបស់ប្រធានាធិបតីឱ្យឆ្ពោះទៅមុខលើទុនបម្រុងយុទ្ធសាស្ត្រ Crypto ដែលរួមមាន XRP, SOL និង ADA។     យ៉ាងណាមិញ បន្ទាប់ពីការប្រកាសជាសាធារណៈ កាក់ទាំង៥ ខាងលើបានកើនឡើងតម្លៃយ៉ាងឆាប់រហ័ស។ កាក់ XRP, SOL និង ADA បានហក់ឡើងដល់ទៅ ៦២% កាលពីថ្ងៃអាទិត្យ។ ចំណែកឯ Bitcoin និង Ethereum ក៏បានលោតឡើងលើសពី ១០% ផងដែរ។   គួរជម្រាបថា ការប្រកាសនេះបានបង្កើតរលកកើនឡើងថ្មីសម្រាប់តម្លៃគ្រីបតូ ដែលបានធ្លាក់ចុះយ៉ាងគំហក់បន្ទាប់ពីការបោះឆ្នោតជ្រើសរើសប្រធានាធិបតីអាមេរិក។ តែមិនយូរប៉ុន្មានក្រោយថ្ងៃចូលកាន់តំណែងក្នុងខែមករា លោក Donald Trump បានចុះហត្ថលេខា បង្កើតក្រុមការងាររបស់ប្រធានាធិបតីដែលមានភារកិច្ចក្នុងការស្នើសុំច្បាប់ និងបទប្បញ្ញត្តិគ្រីបតូថ្មី។ បទបញ្ជានេះបានអំពាវនាវឱ្យក្រុម "វាយតម្លៃការបង្កើត និងការថែរក្សាសក្តានុពលនៃឃ្លាំងទ្រព្យសម្បត្តិឌីជីថលជាតិ" អាចប្រើរូបិយប័ណ្ណគ្រីបតូដែលរឹបអូសដោយស្របច្បាប់ដោយរដ្ឋាភិបាលសហព័ន្ធតាមរយៈកិច្ចខិតខំប្រឹងប្រែងអនុវត្តច្បាប់របស់ខ្លួន៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម    https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:54", "date_created": "2025-03-03T07:38:29.622Z", "category": "ហិរញ្ញវត្ថុ", "views": 467, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
សំណាងណាស់! ក្រុមហ៊ុន TikTok គ្រោងវិនិយោគ ខ្ទង់៨ពាន់លា.ន នៅប្រទេសក្បែរខាងកម្ពុជា១នេះ	https://business-cambodia.com/articles/tiktok-company-invest-data-base-in-asian-country-	ក្រុមហ៊ុន TikTok បានប្រកាសអំពីផែនការវិនិយោគទឹកប្រាក់ប្រមាណ ៣០០ ពាន់លានបាតក្នុងប្រទេសថៃ នៅក្នុងរយៈពេល ៥ឆ្នាំខាងមុខ ដើម្បីជួយជំរុញប្រទេសនេះឱ្យក្លាយជាមជ្ឈមណ្ឌលបច្ចេកវិទ្យានៅអាស៊ាន។   យោងតាមការចុះផ្សាយរបស់សារព័ត៌មានថៃ Bangkok Post បានឱ្យដឹងថា ការប្តេជ្ញាចិត្តវិនិយោគ នេះត្រូវបានធ្វើឡើងក្នុងអំឡុងកិច្ចពិភាក្សាកាលពីថ្ងៃសុក្ររវាងលោកស្រីនាយករដ្ឋមន្ត្រី Paetongtarn Shinawatra និងលោកស្រី Helena Lersch អនុប្រធានគោលនយោបាយសាធារណៈនៃក្រុមហ៊ុន TikTok នៅឯទីក្រុងបាងកក។   បើតាមអ្នកនាំពាក្យរដ្ឋាភិបាលថៃលោក Jirayu Houngsub បានបញ្ជាក់ថា ក្រុមហ៊ុនដែលគ្រប់គ្រងដោយប្រទេសចិនមួយនេះ បានប្រកាសពីផែនការរបស់ខ្លួនក្នុងការវិនិយោគចំនួន ៨.៨ ពាន់លានដុល្លារអាមេរិក ឬស្មើនឹង៣០០ពាន់លានបាត ក្នុងប្រទេសថៃនៅរយៈពេល ៥ឆ្នាំខាងមុខ។ Tik Tok ចង់ផ្តោតលើការពង្រឹងហេដ្ឋារចនាសម្ព័ន្ធបច្ចេកវិទ្យា ដោយមានបំណងដាក់ប្រទេសថៃជាមជ្ឈមណ្ឌលបច្ចេកវិទ្យាក្នុងតំបន់អាស៊ីអាគ្នេយ៍។   ក្នុងនោះរួមមានការបង្កើតមជ្ឈមណ្ឌលទិន្នន័យ ដើម្បីធ្វើឱ្យប្រសើរឡើងលើការគ្រប់គ្រងទិន្នន័យសម្រាប់អ្នកប្រើប្រាស់នៅក្នុងប្រទេសថៃនិងអាស៊ីអាគ្នេយ៍។ បន្ថែមពីនោះក្រុមហ៊ុន TikTok បានបញ្ជាក់ពីការត្រៀមខ្លួនរបស់ពួកគេក្នុងការធ្វើការជាមួយរដ្ឋាភិបាលដើម្បីត្រួតពិនិត្យខ្លឹមសារ និងចាប់ផ្តើមយុទ្ធនាការលើកកម្ពស់អក្ខរកម្មឌីជីថល និងការការពារអ្នកប្រើប្រាស់ពីការ គំរាមកំហែងតាមអ៊ីនធឺណិត។   សូមបញ្ជាក់ថារដ្ឋាភិបាលថៃបានបញ្ចេញថាបច្ចុប្បន្ន TikTok មានអ្នកប្រើប្រាស់ជាង ៥០លាននាក់នៅក្នុងប្រទេសថៃ ជាមួយនឹងគណនីជាង ៣លានគណនីដែលប្រើប្រាស់សម្រាប់ TikTok Shop សម្រាប់សហគ្រិនថៃ ក្នុងនោះរួមទាំងនាយករដ្ឋមន្ត្រីថៃផ្ទាល់ផងដែរ។ ខណៈក្រុមហ៊ុន TikTok បច្ចុប្បន្នក៏ បានកត់សម្គាល់ថា ក្រុមហ៊ុនខ្លួនមានបុគ្គលិកជាជនជាតិថៃជាង ១ពាន់នាក់ កំពុងបម្រើការងារ៕         អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:54", "date_created": "2025-03-03T06:25:44.614Z", "category": "ភាពជាអ្នកដឹកនាំ", "views": 130, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ជិះរាល់ថ្ងៃ តិចអត់ដឹង! នេះជាតម្លៃពន្ធផ្លូវត្រូវបង់នៅកម្ពុជា សម្រាប់រថយន្តគ្រប់ប្រភេទ	https://business-cambodia.com/articles/collection-of-tax-on-means-of-transportation	យោងតាមឧបសម្ព័ន្ធ II ស្តីពីការកំណត់ប្រាក់ពន្ធតាមទំហំស៊ីឡាំងរបស់រថយន្តទេសចរណ៍ បានឲ្យដឹងថា ការបង់ពន្ធផ្លូវសម្រាប់យានយន្តគ្រប់ប្រភេទ គេវាស់លើទំហំស៊ីឡាំងម៉ាស៊ីនគិតជា ( សេសេ ឬ ស.ម៣ ) និងឆ្នាំដែលរថយន្តផលិត ដូចខាងក្រោម៖   ១/. រថយន្តដែលមានទំហំស៊ីឡាំងដល់ ១៥០០សេសេ(រថយន្តដែលមានម៉ាស៊ីនចំណុច ១,៥លីត្រ ចុះក្រោម) ចំពោះឆ្នាំផលិតដល់ ៥ឆ្នាំ ត្រូវបង់ពន្ធចំនួន ១៥ម៉ឺនរៀល ចំពោះឆ្នាំផលិតលើស ៥ឆ្នាំ ដល់ ១០ឆ្នាំ ត្រូវបង់ពន្ធចំនួន ១០ម៉ឺនរៀល ចំពោះឆ្នាំផលិតលើស ១០ឆ្នាំ ត្រូវបង់ពន្ធចំនួន ៨ម៉ឺនរៀល    ២/. រថយន្តដែលមានទំហំស៊ីឡាំងលើសពី ១៥០០សេសេ ដល់ ២០០០សេសេ (រថយន្តដែលមានម៉ាស៊ីនចំណុច ២,០លីត្រ ចុះក្រោម) ចំពោះឆ្នាំផលិតដល់ ៥ឆ្នាំ ត្រូវបង់ពន្ធចំនួន ២០ម៉ឺនរៀល ចំពោះឆ្នាំផលិតលើសពី ៥ឆ្នាំ ដល់ ១០ឆ្នាំ ត្រូវបង់ពន្ធចំនួន ១៥ម៉ឺនរៀល ចំពោះឆ្នាំផលិតលើសពី ១០ឆ្នាំ ត្រូវបង់ពន្ធចំនួន ១០ម៉ឺនរៀល   ៣/. រថយន្តដែលមានទំហំស៊ីឡាំងលើសពី ២ពាន់សេសេ ដល់ ២៩០០សេសេ (រថយន្តដែលមានម៉ាស៊ីនចំណុច ២,៩លីត្រ ចុះក្រោម) ចំពោះឆ្នាំផលិតដល់ ៥ឆ្នាំ ត្រូវបង់ពន្ធចំនួន ៦០ម៉ឺនរៀល ចំពោះឆ្នាំផលិតលើសពី ៥ឆ្នាំ ដល់ ១០ឆ្នាំ ត្រូវបង់ពន្ធចំនួន ៤០ម៉ឺនរៀល ចំពោះឆ្នាំផលិតលើសពី ១០ឆ្នាំ ត្រូវបង់ពន្ធចំនួន ២៥ម៉ឺនរៀល   ៤/. រថយន្តដែលមានទំហំស៊ីឡាំងលើសពី ២៩០០សេសេ ដល់ ៤ពាន់សេស (រថយន្តដែលមានម៉ាស៊ីនចំណុច ៤,0លីត្រ ចុះក្រោម) ចំពោះឆ្នាំផលិតដល់ ៥ឆ្នាំ ត្រូវបង់ពន្ធចំនួន ១,៦លានរៀល ចំពោះឆ្នាំផលិតលើសពី ៥ឆ្នាំ ដល់ ១០ឆ្នាំ ត្រូវបង់ពន្ធចំនួន ១លានរៀល ចំពោះឆ្នាំផលិតលើសពី ១០ឆ្នាំ ត្រូវបង់ពន្ធចំនួន ៦០ម៉ឺនរៀល។   ៥/. រថយន្តដែលមានទំហំស៊ីឡាំងលើសពី ៤ពាន់សេសេឡើងទៅ (រថយន្តដែលមានម៉ាស៊ីនចំណុច ៤,០លីត្រ ឡើងទៅ) ចំពោះឆ្នាំផលិតដល់ ៥ឆ្នាំ ត្រូវបង់ពន្ធចំនួន ២លានរៀល ចំពោះឆ្នាំផលិតលើសពី ៥ឆ្នាំ ដល់ ១០ឆ្នាំ ត្រូវបង់ពន្ធចំនួន ១,២លានរៀល ចំពោះឆ្នាំផលិតលើសពី ១០ឆ្នាំ ត្រូវបង់ពន្ធចំនួន ៨០ម៉ឺនរៀល។     គួរជម្រាបផងដែរថា ចំពោះយានយន្តថ្មី ត្រូវចុះបញ្ជីលើកដំបូង ម្ចាស់យានយន្តត្រូវដាក់លិខិតប្រកាសបង់ពន្ធចំនួន២សន្លឹក តាមទម្រង់ដែលចេញដោយអគ្គនាយកដ្ឋានពន្ធដារ ដោយភ្ជាប់មកជាមួយ នូវឯកសាររួមមាន៖ បណ្ណសម្គាល់យានយន្តអត្តសញ្ញាណបណ្ណផ្ទាល់របស់កម្មសិទ្ធិករ និងវិញ្ញាបនបត្រត្រួតពិនិត្យលក្ខណៈបច្ចេកទេសយានយន្ត ចំពោះរថយន្តដឹកទំនិញ និងរថយន្តដឹកអ្នកដំណើរ៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម    https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:54", "date_created": "2025-03-03T04:38:54.958Z", "category": "ហិរញ្ញវត្ថុ", "views": 2024, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ប្រយ័ត្នផង! ក្រសួងធនធាទឹក ប្រកាសថាខេត្តទាំងនេះនឹងមានភ្លៀងកក់ខែ ចាប់ពីថ្ងៃទី៦ ដល់ទី ១០ ខែមីនា	https://business-cambodia.com/articles/rainy-season	យោងតាមការចេញផ្សាយលើផេកផ្លូវការរបស់ ក្រសួងធនធានទឹកនិងឧតុនិយម បានឱ្យដឹងថាចាប់ខណៈ សម្ពាធទាបបានគ្របដណ្ដប់លើសមុទ្រចិនខាងត្បូង ឈូងសមុទ្រថៃ ភាគខាងក្រោមនៃអាងទន្លេមេគង្គ និងលើព្រះរាជាណាចក្រកម្ពុជា បានធ្វើឱ្យធាតុអាកាសនៅព្រះរាជាណាចក្រកម្ពុជា ចាប់ពីថ្ងៃទី៦ ដល់ថ្ងៃទី១០ ខែមីនា ឆ្នាំ២០២៥ នឹងមានភ្លៀងកក់ខែដូចតទៅ៖   ១.តំបន់វាលទំនាប៖ មានខេត្តបន្ទាយមានជ័យ បាត់ដំបង ពោធិ៍សាត់ សៀមរាប កំពង់ឆ្នាំង កំពង់ធំ កំពង់ចាម ត្បូងឃ្មុំ ព្រៃវែង ស្វាយរៀង កណ្ដាល តាកែវ និងភ្នំពេញ អាចមានភ្លៀងកក់ខែគ្របដណ្ដប់លើផ្ទៃដី២០%។   ២.តំបន់ខ្ពង់រាប៖ មានខេត្តកំពង់ស្ពឺ ប៉ៃលិន ឧត្តរមានជ័យ ព្រះវិហារ ស្ទឹងត្រែង ក្រចេះ រតនគិរី មណ្ឌលគិរី តំបន់ ជួរភ្នំក្រវាញ និងជួរភ្នំដងរែក អាចមានភ្លៀងកក់ខែគ្របដណ្ដប់លើផ្ទៃដី១៥%។   ៣.តំបន់មាត់សមុទ្រ៖ មានខេត្តកោះកុង ព្រះសីហនុ កំពត កែប និងជួរភ្នំបូកគោ អាចមានភ្លៀងកក់ខែគ្របដណ្ដប់ លើផ្ទៃដី២៥%។ រលកសមុទ្រមានកម្ពស់មធ្យមអប្បបរមា ០,៥០ម៉ែត្រ និងកម្ពស់មធ្យមអតិបរមា ១,៥០ម៉ែត្រ។   ក្រសួងធនធានទឹក និងឧតុនិយម ក៏បានជូនដំណឹងដល់សាធារណជន និងអាជ្ញាធរដែនដី មេត្តាយកចិត្តទុកដាក់ប្រុងប្រយ័ត្នខ្ពស់ ដើម្បីជៀសវាងពីគ្រោះថ្នាក់ផ្សេងៗដែលអាចកើតមានឡើងជាយថាហេតុ ។ គួររំលឹកថា កន្លងមកចាប់ពីថ្ងៃទី១៣ ដល់ថ្ងៃទី២៨ ខែកុម្ភៈ ឆ្នាំ២០២៥ ភ្លៀងកក់ខែបានគ្របដណ្តប់ លើ ២២រាជធានី/ខេត្ត និង១៤២ក្រុង/ស្រុក/ខណ្ឌ ក្នុងក្របខ័ណ្ឌទូទាំងប្រទេស៕	{ "spider_name": "businesscambodia", "scrape_at": "2025-06-14_19:39:54", "date_created": "2025-03-03T03:45:34.258Z", "category": "ព័ត៌មានថ្មីៗ", "views": 990, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
អបអរសាទរ ! ក្រុមហ៊ុនធុរកិច្ចថ្មីក្នុងស្រុក Localize Tech Solution បានដាក់ឱ្យដំណើរការប្រព័ន្ធរៀបចំការប្រកាសពន្ធឈ្មោះថា "SIMPLIFY"	https://business-cambodia.com/articles/localize-tech-	កាលពីថ្ងៃអាទិត្យ ទី០១ ខែមិនា ឆ្នាំ ២០២៥ ថ្មីៗនេះ ក្រុមហ៊ុន ឡូខលឡាយស៍ ថេក សូលូសិន ឯ.ក (LOCALIZE TECH SOLUTION CO.,LTD)  បានរៀបចំកម្មវិធី ការដាក់ឱ្យដំណើរការប្រព័ន្ធរៀបចំ ការប្រកាសពន្ធតាមអនឡាញ  ដែលប្រព្រឹត្តិទៅនៅសាលប្រជុំនៅទន្លេបាសាក់២។ Localize គឺជាធុរកិច្ចថ្មីឌីជីថលក្នុងស្រុក ដែលផ្គត់ផ្គង់ប្រព័ន្ធគ្រប់គ្រងគណនេយ្យអនឡាញ សម្រាប់សហគ្រាសធនតូច និងមធ្យម SMEs ។ បេសកម្មរបស់ Localize គឺ ប្រើប្រាស់បច្ចេកវិទ្យាឌីជីថល ជួយដល់ SME ឲ្យមានការគ្រប់គ្រង គណនេយ្យត្រឹមត្រូវតាមស្តង់ដារ និងមានរបាយការណ៍ហិរញ្ញាវត្ថុច្បាស់លាស់ តាមរយៈការប្រើប្រាស់ បច្ចេកវិទ្យាឌីជីថល ដើម្បីរីកចំរើនប្រកបដោយនិរន្តភាព។ នៅក្នុងឆ្នាំ២០២៥នេះ ដើម្បីជាការរួមចំណែកបន្ថែមទៀត ក្នុងកិច្ចការកសាងវឌ្ឍនភាពនៃសហគ្រាសឌីជីថល ស្របតាមគោលនយោបាយរបស់រដ្ឋាភិបាលក្នុងអាណ្ណត្តិទី៧នេះ ក្រុមហ៊ុនបានបន្ថែមនូវ ប្រព័ន្ធ ឌីជីថលថ្មីមួយទៀតគឺ ប្រព័ន្ធរៀបចំការប្រកាសពន្ធ ឈ្មោះថា “SIMPLIFY” ដែលនឹងជួយសម្រួលដល់ ការងាររបស់គណនេយ្យករ ក៏ដូចជាម្ចាស់អាជីវកម្មក្នុងការងារប្រកាសពន្ធជូនរដ្ឋដូចជា ៖   រៀបចំទិន្នន័យបានលឿនរហ័ស ដោយមិនបាច់បញ្ចូលឡើង ពេលភ្ជាប់ជាមួយប្រព័ន្ធគណនេយ្យ ប្រមូលផ្តុំទិន្នន័យនៅក្នុងប្រព័ន្ធតែមួយដែលមានសុវត្ថិភាពខ្ពស់ ងាយស្រួលក្នុងត្រួតពិនិត្យនៅពេលក្រោយ អាចផ្ទេរការគ្រប់គ្រងពីគណនេយ្យករ ម្នាក់ទៅម្នាក់យ៉ាងស្រួល មិនបារម្មណ៍ពេលផ្លាស់ប្តូរអ្នកប្រកាសពន្ធ ងាយស្រួលប្រើប្រាស់ មានលំហូរការងារច្បាស់លាស់ និងមានរបាយការណ៍ជាក់លាក់ ក្នុងកម្មវិធីនេះ នឹងមានការអញ្ជើញចូលរួមពី វាលគ្មិនកិត្តិយសមកពី វិទ្យាស្ថានបណ្តុះបណ្តាល វិជ្ជាជីវៈគណនេយ្យ, តំណាងមកពីអគ្គនាយកដ្ឋានសេដ្ឋកិច្ចឌីជីថល នៃក្រសួង សេដ្ឋកិច្ច និងហិរញ្ញវត្ថុ។ ព្រមទាំងវត្តមានពីភ្ងៀវកិត្តិយសមកពីជាង ១០០ស្ថាប័ន ដែលជាដៃគូសហការរបស់យើង, ក្រុមហ៊ុនជំនាញវិជ្ជាជីវៈគណនេយ្យ ពន្ធដា និងសវនកម្ម ខ្មែរ និងបរទេស,  អ្នកប្រើប្រាស់ និងសិស្សនិសិត្ស ផងដែរ ។ ដោយអាស្រ័យដូចបានជម្រាបជូនខាងលើ សូមសារធារណជន និងសារព័ត៌មានទាំងអស់មេត្តាជ្រាបជាព័ត៌មាន និងអញ្ជើញចូលរួមដោយផ្ទាល់។ សម្រាប់ព័ត៌មានបន្ថែមសូមតាមដានបណ្តាញសង្គមរបស់ Localize ឬចូលតាមដំណនេះ ដើម្បីតាមដាន Channel telegram : https://t.me/LOCALIZECHANNEL ៕	{ "spider_name": "businesscambodia", "scrape_at": "2025-06-14_19:39:54", "date_created": "2025-03-03T02:45:36.469Z", "category": "PR", "views": 71, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
ឥតគិតថ្លៃសេវាទទួល ឬ ផ្ទេរប្រាក់ជុំវិញពិភពលោកតាមរយៈឌីជីប៊ី ម៉ូបាល	https://business-cambodia.com/articles/dgb-mobile	ធនាគារ ឌីជីប៊ី ដែលជាបុត្រសម្ព័ន្ធ នៃធនាគារ អាយអឹម (iM) ជាសមាជិករបស់សម្ព័ន្ធហិរញ្ញវត្ថុ ឌីជីប៊ី និងដែលជាសម្ព័ន្ធហិរញ្ញវត្ថុដ៏ធំមួយនៅប្រទេសកូរ៉េខាងត្បូង បានបន្តធ្វើការផ្តល់ជូនកាន់តែពិសេសដល់អតិថិជនរបស់ខ្លួន គឺជាការមិនគិតកម្រៃសេវាសម្រាប់អតិថិជនទូទៅ និងម្ចាស់អាជីវកម្មដែលមានបំណងទទួល ឬផ្ទេរប្រាក់ក្រៅប្រទេសទាំងលក្ខខណ្ឌអាជីវកម្ម និងផ្ទាល់ខ្លួនជុំវិញពិភពលោកតាមរយៈប្រព័ន្ធ SWIFT។ អស់ក្តីបារម្ភ ងាយស្រួល រហ័ស និងមានទំនុកចិត្តខ្ពស់លើប្រតិបត្តិការហិរញ្ញវត្ថុរបស់លោកអ្នកគ្រប់ពេលវេលា និងគ្រប់ទីកន្លែងជាមួយឌីជីប៊ី ម៉ូបាល ដោយមិនមានកម្រៃសេវាឡើយ។ សម្រាប់អតិថិជនដែលមានបងប្អូន មិត្តភក្តិ  ឬដៃគូអាជីវកម្មនៅក្រៅប្រទេសទាំងអស់ជុំវិញពិភពលោក ដោយគ្រាន់តែមានគណនីបញ្ញើសន្សំធនាគារ ឌីជីប៊ីជាការស្រេច។ ពិសេសជាងនេះទៀត សម្រាប់អតិថិជនដែលបើកគណនីបញ្ញើសន្សំសម្រាប់រួមចំណែកជួយសង្គមជាតិរបស់ធនាគារ ឌីជីប៊ី លោកអ្នកនឹងទទួលបានបានអត្រាបន្ថែមរហូតដល់ ០,៥០% ដោយស្វ័យប្រវត្តបន្ថែមពីលើអត្រាការប្រាក់ខ្ពស់ជាងគេស្រាប់ ៣% ក្នុងមួយឆ្នាំ។ តាមរយៈគណនីបញ្ញើសន្សំសម្រាប់រួមចំណែក ជួយសង្គមជាតិនេះ លោកអ្នកក៏នឹងបានការចូលរួមចំណែកជួយដល់សង្គមជាតិតាមរយៈសសរស្តម្ភទាំង ០៤ របស់ធនាគារ ឌីជីប៊ី ដោយស្វ័យប្រវត្តរួមមាន៖ ការកសាងវត្តអារាម គាំទ្រមន្ទីរពេទ្យកុមារ បញ្ហាគ្រាប់យុទ្ធភណ្ឌមិនទាន់ផ្ទុះ ការថែទាំបរិស្ថានផងដែរ។ លោក Kim Pan Seung នាយកប្រតិបត្តិ នៃធនាគារ ឌីជីប៊ី បានមានប្រសាសន៍ថា៖ ធនាគារ ឌីជីប៊ី តែងតែយកចិត្តទុកដាក់ និងធ្វើការឆ្លើយតបទៅនឹងតម្រូវការជាក់ស្តែងរបស់អតិថិជនយើង។ ជាមួយគ្នានេះលោកអ្នកអាចធ្វើការទទួល និងផ្ទេរប្រាក់ក្រៅប្រទេសដោយឥតគិតថ្លៃ ប្រកបដោយភាពងាយស្រួល រហ័ស និងអាចត្រួតពិនិត្យសាច់ប្រាក់បានតាមរយៈឌីជីប៊ី ម៉ូបាល គ្រប់ពេលវេលា គ្រប់ទីកន្លែង។ លោកបានបន្ថែមទៀតថា ធនាគារ ឌីជីប៊ី បាននឹងកំពុងបន្តអភិវឌ្ឍនូវផលិតផល និងសេវាកម្មថ្មីៗជាច្រើនទៀតដើម្បីឆ្លើយតបទៅនឹងតម្រូវការទីផ្សារ ក៏ដូចជាស្របទៅនឹង យុគសម័យឌីជីថលនេះផងដែរ។ អំពីធនាគារ ឌីជីប៊ី ធនាគារ ឌីជីប៊ី ជាធនាគារពាណិជ្ជ ដែលមានកម្មសិទ្ធិកាន់កាប់ភាគហ៊ុន ១០០% នៃធនាគារ អាយអឹម (iM)  ដែលជាធនាគារដ៏ល្បីល្បាញមួយនៅក្នុងប្រទេសកូរ៉េខាងត្បូង។ ធនាគារ ឌីជីប៊ី បើកដំណើរការដំបូងក្នុងប្រទេសកម្ពុជា ក្នុងនាមជាគ្រិះស្ថានមីក្រូហិរញ្ញវត្ថុ ដែលមានឈ្មោះថា Cam Capital Co, Ltd ហើយនៅក្នុង ឆ្នាំ ២០២០ ធនាគារ បានទទួលអាជ្ញាប័ណ្ណ ជាធនាគារពាណិជ្ជ ពីធនាគាជាតិនៃកម្ពុជា (NBC) ដែលមានឈ្មោះជាផ្លូវការថាធនាគារ   ឌីជីប៊ី ភីអិលស៊ី។ ធនាគារ បាននិងកំពុងបន្តផ្ដល់ជូននូវសេវាធនាគារ យ៉ាងពេញលេញដល់អតិថិជនដូចជា៖ សេវាឥណទាន សេវាដាក់ប្រាក់បញ្ញើ សេវាធនាគាចល័ត អេធីអឹម ប័ណ្ណឥណពន្ធ សេវាបើកប្រាក់បៀរវត្សន៍ សេវាផ្ទេរប្រាក់ក្នុងប្រទេស សេវាទទួល ឬ ផ្ទេរប្រាក់ក្រៅប្រទេស SWIFT សេវាហិរញ្ញប្បទានពាណិជ្ជកម្ម និងសេវាហិរញ្ញវត្ថុផ្សេងៗទៀត។	{ "spider_name": "businesscambodia", "scrape_at": "2025-06-14_19:39:54", "date_created": "2025-03-03T02:32:42.465Z", "category": "PR", "views": 55, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ចេញក្រៅ ត្រៀមអាវភ្លៀង! ចាប់ពីថ្ងៃនេះទៅ ខេត្ត១នេះ នឹងមានភ្លៀងធ្លាក់រយៈពេល ៣ថ្ងៃជាប់ៗគ្នា	https://business-cambodia.com/articles/raning-koh-kong-3-dyas	យោងតាមការចេញផ្សាយលើផេកផ្លូវការរបស់ ក្រសួងធនធានទឹក និងឧតុនិយម បានឱ្យដឹងថា របបខ្យល់មូសុងឦសានជាមួយសម្ពាធទាបដែលបន្តគ្រប់ដណ្តប់លើសមុទ្រចិនខាងត្បូង អាងទន្លេមេគង្គក្រោម ឈូងសមុទ្រថៃ និងលើព្រះរាជាណាចក្រកម្ពុជាបានថយឥទ្ធិពល។ស្ថានភាពបែបនេះនឹងធ្វើឱ្យខេត្តកោះកុង មានភ្លៀងធ្លាក់ចាប់ពីថ្ងៃទី៣ ដល់ថ្ងៃទី៥ ខែមីនា ឆ្នាំ២០២៥។   ជាមួយគ្នានោះដែរ តំបន់វាលទំនាបនឹងមានសីតុណ្ហភាពមធ្យមអប្បបរមា ២២°C និងសីតុណ្ហភាពមធ្យមអតិបរមា ៣៤°C។ ខ្យល់បក់មកពីទិសបូព៌និង អាគេ្នយ៍មានល្បឿនមធ្យម ៣ម៉ែត្រ/វិនាទី។   ចំណែក តំបន់ខ្ពង់រាបវិញគឺមានសីតុណ្ហភាពមធ្យមអប្បបរមា ២៣°C និងសីតុណ្ហភាពមធ្យមអតិបរមា ៣៤°C។ ខ្យល់បក់មកពីទិសបូព៌និង អាគ្នយ៍មានល្បឿនមធ្យម ៣ម៉ែត្រ/វិនាទី៕	{ "spider_name": "businesscambodia", "scrape_at": "2025-06-14_19:39:54", "date_created": "2025-03-03T01:25:23.205Z", "category": "ព័ត៌មានថ្មីៗ", "views": 1543, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
រួសរាន់ឡើង! សមាជិក ប.ស.ស ប្រសិនជាឆ្កែខាំប្រញាប់ទៅចាក់វ៉ាក់សាំងអាចទៅចាក់វ៉ាក់សាំងនៅកន្លែង១នេះបាន	https://business-cambodia.com/articles/bor-sor-sor-can-use	សម្រាប់បងប្អូនដែលបានជួបករណីឆ្កែខាំ សូមកុំទុកយូរឱ្យសោះប្រញាប់ទៅចាក់វ៉ាក់សាំងការពារជាបន្ទាន់ព្រោះជំងឺឆ្កែខាំនេះគឺពិតជាបង្កហានិភ័យខ្លាំងណាស់ ប្រសិនជាពេលវាខាំហើយយើងទុកចោលនោះ វានឹងបង្កឱ្យយើងស្លាប់បាន។   ជាមួយគ្នានោះដែរ សម្រាប់លោកអ្នកដែលមានសុពលភាពជាសមាជិក ប.ស.ស ហើយជួបករណីឆ្កែខាំអាចអញ្ជើញមកទទួលសេវានៅមន្ទីរពិសោធន៍វេជ្ជសាស្រ្តបង្អែកជាតិ នៃវិទ្យាស្ថានជាតិសុខភាពសាធារណៈ។ គួរបញ្ជាក់ថា នាពេលនេះមន្ទីរពិសោធន៍វេជ្ជសាស្រ្តបង្អែកជាតិ នៃវិទ្យាស្ថានជាតិសុខភាពសាធារណៈបានដាក់ដំណើរការក្នុងការទទួលចាក់វ៉ាក់សាំងបង្ការជំងឺឆ្កែឆ្កួត ក្រោយពេលសត្វខាំជូនសមាជិក ប.ស.ស ហើយ៕	{ "spider_name": "businesscambodia", "scrape_at": "2025-06-14_19:39:54", "date_created": "2025-03-02T13:37:08.907Z", "category": "ព័ត៌មានថ្មីៗ", "views": 1970, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ប្រាក់ខែ២០០-៣០០ដុ.ល្លារមិនច្រើនទេ តែបើចាយតាមក្បួន៥នេះ លុយអ្នកនឹងកាន់តែកើន លែងព្រួយបញ្ហាលុយកាក់	https://business-cambodia.com/articles/salary-between-200-to-300-dollar-per-month	បច្ចុប្បន្នប្រាក់ខែ២០០ទៅ៣០០ដុល្លារគឺមិនច្រើននោះទេ ខណៈការចំណាយក្នុងការរស់នៅកាន់តែច្រើនជាងមុនស្របពេលពិភពលោកជួបវិបត្តិអតិផរណាកើនឡើង។ ដូច្នេះបើប្រាក់ខែអ្នកមិនបានច្រើន ហើយមិនចេះចាត់ចែងទៀតនោះ អ្នកច្បាស់ជាជួបបញ្ហាលុយកាក់មិនខាន។   ជុំវិញការចាត់ចែងលុយនេះដែរ ថ្ងៃនេះ Business Cambodia សូមចែករំលែកនូវរបៀបចាយលុយសម្រាប់អ្នកដែលមានប្រាក់ខែ២០០ទៅ៣០០ដុល្លារ ដើម្បីចាយលុយមានប្រសិទ្ធភាព មានសេរីភាពហើយលុយអ្នកកាន់តែកើន។   ១. កញ្ចប់សន្សំឬវិនិយោគ ១០%នៃចំណូល បើអ្នកមានប្រាក់ចំណូល ២០០ទៅ៣០០ដុល្លារបច្ចុប្បន្ន មានន័យថាអ្នកមិនមានប្រាក់ចំណូលច្រើននោះប៉ុន្ដែអ្នកនៅតែអាចចាត់ចែងសន្សំនិងវិនិយោគតាមលទ្ធភាពបាន។ ដូច្នេះបើចង់សល់លុយអ្នកត្រូវដាច់ខាតត្រូវដក់១០%នៃចំណូលសរុបសម្រាប់សន្សំប្រចាំខែ។ អ្នកបើមានចំណូល២០០ អ្នកអាចសន្សំបាន ២០ដុល្លារ បើមានចំណូល៣០០ អាចសន្សំបាន ៣០ដុល្លារក្នុងមួយខែដែរ។   ២. កញ្ចប់ចំណាយលើតម្រូវការចាំបាច់ ៦០%នៃចំណូល   នេះជាផ្នែកសំខាន់ដែលអ្នកត្រូវដកលុយភាគច្រើននៃប្រាក់ចំណូលសរុបមកចំណាយលើវា ព្រោះនៅក្នុងជីវិតរស់នៅប្រចាំថ្ងៃ មនុស្សមានតម្រូវជាការច្រើនដូចជា អាហារហូបចុក សំលៀកបំពាក់ ការស្នាក់នៅ និងការធ្វើដំណើរទៅធ្វើការជាដើម។ ទោះវាជាតម្រូវការចាំបាច់ក៏ដោយក៏អ្នកត្រូវតែដាក់វិន័យចំពោះខ្លួនឯងថាត្រូវតែចាយទៅតាមចំនួនដែលបានកំណត់ប្រចាំខែ។ ឧទាហរណ៍ បើអ្នកមានប្រាក់ខែ ៣០០ដុល្លារ អ្នកត្រូវដក៦០% ស្មើ១៨០ដុល្លារសម្រាប់ចំណាយលើតម្រូវការចាំបាច់នេះ។   ៣. កញ្ចប់សម្រាប់កម្សាន្ត ១០% នៃចំណូល បើអ្នករស់នៅក្នុងជីវិតដោយគ្មានការកម្សាន្តនោះទេ ជីវិតអ្នកអាចពោពេញទៅដោយភាពស្មុគស្មាញ តានតឹងជាមិនខានឡើយ។ ដូច្នេះក្នុងមួយខែ អ្នកត្រូវមានកញ្ចប់លុយ១០%នៃសម្រាប់ចំណាយលើការកម្សាន្តនានា ដូចជួបជុំមិត្តភក្តិ ដើរលេងកម្សាន្តជាដើម។ ត្រង់នេះខ្ញុំចង់សង្កត់ធ្ងន់ថា មនុស្សមួយចំនួនរកលុយមិនងាយសល់គឺដោយសារពួកគេ ចំណាយលើការកម្សាន្តសប្បាយជាច្រើនពេក។ អញ្ចឹងបើអ្នកមិនកំណត់ការចាយលើការកម្សាន្តនេះទេ អ្នកនឹងចាយលុយអស់ច្រើនណាស់។   ៤. កញ្ចប់វិនិយោគលើចំណេះដឹង ២០%នៃចំណូល គេថាចំណេះដឹងគឺជាឃ្លាំងនៃទ្រព្យរបស់មនុស្សដែលមិនចេះរីងស្ងួតឡើយ ដូច្នេះបើអ្នកចង់ផ្លាស់ប្ដូរស្ថានភាពជីវិតឆ្ពោះទៅរកភាពមានបាន អ្នកចំបាច់ត្រូវដុសខាតចំណេះដឹងនិងជំនាញរបស់អ្នកជានិច្ច។ ដូច្នេះរាល់ចំណូលប្រចាំខែដែលអ្នករកបាន អ្នកគួរតែដកយ៉ាងតិច២០% សម្រាប់ចំណាយដើម្បីពង្រីកចំណេះដឹង ដូចជាចំណាយលើការទិញសៀវភៅអាន ចំណាយលើការសិក្សាឬអភិវឌ្ឍនជំនាញផ្សេងៗទៀតនិងចូលរួមក្នុងវគ្គបណ្ដុះបណ្ដាលដើម្បីស្រូបយកចំណេះដឹង ហើយចំណេះធ្វើឲ្យអ្នករកលុយបានកាន់តែច្រើនថែមទៀត។    ៥. បង្កើនចំណូលបន្ថែម  មានមនុស្សមិនតិចទេដែលតែងតែរអ៊ូថាប្រាក់ខែតិច មានតម្រូវការច្រើនដូច្នេះពួកគាត់ពិបាកក្នុងការចាត់ចែងលុយកាក់ជាពិសេសពិបាកដកសន្សំតែម្ដង។ ក្នុងករណនីដែលបងប្អូនចំណូលតិច ពិបាកក្នុងការចាត់ចែងលុយ រឿងសំខាន់ដែលបងប្អូនត្រូវធ្វើគឺបង្កើនចំណូលខ្លួនឯងឲ្យកាន់តែច្រើន។   ដើម្បីអាចបង្កើនចំណូលបាន យើងអាចចាប់ផ្ដើមពីប្រឹងប្រែងធ្វើការឲ្យខ្លាំង។ ជាការពិតណាស់ បើអ្នកមានគំនិតធ្វើការតែតាមប្រាក់ខែ ចំណូលអ្នកមិនងាយកើនឡើយ។ អ្នកត្រូវចាំថាមុននឹងថៅកែក្រុមហ៊ុនគេតំឡើងប្រាក់ខែឬផ្ដល់នូវប្រាក់លើទឹកចិត្តបន្ថែម គេមើលទៅលើលទ្ធភាពការងារ ដូច្នេះត្រូវធ្វើការឲ្យខ្លាំងអ្នកនឹងមានឱកាសកើនចំណូលតាមរយៈការឡើងប្រាក់ខែ ឡើងតំណែងនិងប្រាក់លើកទឹកចិត្តផ្សេងៗទៀត។   ក្រៅពីបង្កើនចំណូលនៅកន្លែងធ្វើការ អ្នកក៏អាចបង្កើនចំណូលក្រៅម៉ោងផងដែរ។ ត្រង់នេះទាមទារឲ្យអ្នកវិនិយោគលើខ្លួនឯងឲ្យបានច្រើនតាមរយៈរៀនជំនាញដែលអាចបង្កើតចំណូលបន្ថែមបាន។ បច្ចុប្បន្នគឺជាសម័យសេដ្ឋកិច្ចឌីជីថល ដូច្នេះអ្នកអាចរកចំណូលបានច្រើនប្រភពណាស់នៅលើអនឡាញ ដូចជាធ្វើវីដេអូដាក់ YouTube, បង្កើតផេកនិងលក់ផលិតផលលើអនឡាញជាដើម។   គួរបញ្ជាក់ផងដែរថាទាំងប៉ុន្មានចំណុចខាងលើគឺជារបៀបក្នុងការកំណត់ខ្ទង់ចំណាយប្រចាំខែដើម្បីឲ្យអ្នកទាំងអស់គ្នាមានវិន័យក៏ដូចជាទម្លាប់ក្នុងការចាយលុយឲ្យមានប្រសិទ្ធភាព។ កាលណាអ្នកមានវិន័យក្នុងការចាយលុយមានន័យថាអ្នកអាចគ្រប់គ្រងលុយបានល្អ ហើយធ្វើឲ្យអ្នកអាចសល់លុយដើម្បីបំពេញតម្រូវការនៃគោលដៅហិរញ្ញវត្ថុធំៗក្នុងជីវិត ដូចជាទុនសម្រាប់រកស៊ីនិងវិនិយគ ឬវិនិយោគទិញផ្ទះជាដើម៕	{ "spider_name": "businesscambodia", "scrape_at": "2025-06-14_19:39:54", "date_created": "2025-03-02T10:29:30.563Z", "category": "ហិរញ្ញវត្ថុ", "views": 438, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy", "short_sentences" ] }
ប្ដូរទម្លាប់ដើម្បីសេរីភាព! ទម្លាប់៥ដែលអ្នកគួរផ្លាស់ប្ដូរ បើចង់ដោះបំណុលចេញពីខ្លួនឲ្យស្រលះ	https://business-cambodia.com/articles/change-habits-to-get-rid-of-debt	មានមនុស្សជាច្រើនអំឡុងពេលជាប់បំណុលមិនបានយកចិត្តទុកដាក់ទៅលើការចាយវាយរបស់ខ្លួននោះទេពោលគឺនៅតែចាយដូចកាលពីមុនទាន់មានបំណុលដូច្នេះហើយទើបធ្វើឲ្យពួកគាត់ពិបាកក្នុងការរកផ្លូវដោះបំណុល។   និយាយទាក់ទងនឹងបំណុលខាងក្រោមនេះគឺជាទម្លាប់ដែលអ្នកគួរចាប់ផ្ដើមធ្វើនិងអនុវត្តឲ្យបានបើចង់រកផ្លូវដោះបំណុលដែលកំពុងមាន។ ១. ធ្វើផែនការហិរញ្ញវត្ថុ ប្រសិនបើអ្នកមិនបានចាត់ចែងលុយមិនបានធ្វើផែនការហិរញ្ញវត្ថុទេនោះ អ្នកគួរចាប់ផ្ដើមយកចិត្តទុកដាក់ធ្វើសកម្មភាពនេះ។ ការធ្វើផែនការហិរញ្ញវត្ថុគឺជួយអ្នកអាចគ្រប់គ្រងលុយបានល្អជាពិសេសគឺជួយអ្នកឲ្យងាយសម្រេចគោលដៅរបស់អ្នកជាពិសេសគឺគោលដៅដោះបំណុលជាដើម។ ២.  ចាប់ផ្ដើមធ្វើសកម្មភាពឲ្យខ្លាំង បើអ្នកកំពុងតែដើរទាំងត្រដាបត្រដួសជាមួយនឹងបំណុល អ្នកគួរចាប់ផ្ដើមយកចិត្តទុកដោះស្រាយបញ្ហានេះឲ្យបានលឿនតាមដែលអាចធ្វើទៅបាន។  មានទម្លាប់មួយចំនួនដែលអ្នកគួរចាប់ផ្ដើមធ្វើដើម្បីឈានដល់ផ្លូវដោះបំណុល ឧទាហរណ៍សកម្មភាពដែលអ្នកគួរផ្លាស់ប្ដូរមកធ្វើពេលជាប់បំណុលមានដូចជា ការកាត់ចំណាយជាដើម។   ៣.  ចាប់ផ្ដើមសន្សំ ពេលនិយាយពីរឿងលុយកាក់ ការសន្សំលុយគឺពិតជាសំខាន់ខ្លាំងណាស់ដែលអាចជួយឲ្យស្ថានភាពហិរញ្ញវត្ថុរបស់អ្នកកាន់តែប្រសើរឡើង។ ការសន្សំគឺជាទម្រង់នៃការការពារអ្នកឲ្យមានស្ថិរភាពផ្នែកហិរញ្ញវត្ថុ។ ជាទូទៅគេសន្សំដើម្បីទុកជាលុយបម្រុងទុកពេលមានអាសន្នព្រោះកញ្ចប់សន្សំនេះវាជួយអ្នកចៀសផុតពីបញ្ហាលុយកាក់ដូចជាក្នុងករណីបាត់បង់ការងារ ឬវិបត្តិសេដ្ឋកិច្ចធ្វើឲ្យប៉ះពាល់ដល់ប្រាក់ចំណេញ អ្នកអាចប្រើប្រាស់លុយសន្សំមកប្រើការសម្រាប់ផ្គត់ផ្គង់ការចំណាយប្រចាំខែបាន។   ៤. តាមដានការចំណាយប្រចាំខែរបស់អ្នក មួយថ្ងៃៗតើអ្នកចំណាយទៅលើអ្វីខ្លះ ហើយចំណាយប៉ុន្មាន តើអ្នកដឹងច្បាស់ទេ? មនុស្សជាច្រើនមិនបានតាមដានការចំណាយប្រចាំថ្ងៃនិងប្រចាំខែ ដូច្នេះហើយទើបពួកគាត់ចេះតែឆ្ងល់ថាតើមួយខែៗលុយពួកគាត់ទៅណាអស់។  ការតាមដានការចំណាយប្រចាំខែនឹងជួយឲ្យអ្នកដឹងច្បាស់ថាតើមួយខែៗអ្នកចាយទៅលើអ្វីខ្លះ។ ដូច្នេះអ្នកគួរតាមដានការចំណាយប្រចាំខែឲ្យច្បាស់ៗ ហើយចុងខែចាប់ផ្ដើមបូកសរុបចំណាយរបស់អ្នក។ បន្ទាប់មកចូលទៅពិនិត្យមើលការចំណាយនីមួយៗ នោះអ្នកនឹងឃើញចំនួនខ្លះគឺមិនចាំបាច់នោះទេ ដូច្នេះអ្នកអាចកាត់ផ្ដាច់ឬកាត់បន្ថយចំណាយមិនចាំបាច់ចេញ។ ការតាមដានការចំណាយនឹងធ្វើឲ្យអ្នកអាចសល់លុយសម្រាប់យកទៅដោះបំណុលបាន។   ៥. ស្វែងរកអ្នកជំនាញប្រឹក្សាយោបល់ ពេលខ្លះយើងមិនដឹងថាត្រូវធ្វើបែបណាដើម្បីរកផ្លូវដោះបំណុលនោះទេ។ ដូច្នេះអ្នកអាចស្វែងរកអ្នកជំនាញឬអ្នកដែលមានបទពិសោធន៍ដើម្បីឲ្យពួកគាត់ផ្ដល់ជាយោបល់ក៏ដូចជាគន្លឹះយុទ្ធសាស្រ្តក្នុងការដោះស្រាយបញ្ហាបំណុល។ អ្នកអាចស្ដាប់ការចែករំលែករបស់អ្នកជំនាញ អានអត្ថបទនិងអានសៀវភៅហិរញ្ញវត្ថុដើម្បីជាជំនួយបន្ថែម។ កំពុងជាប់បំណុលអាចសាកអានសៀវភៅលុយដែលជាជំនួយជួយអ្នករកផ្លូវដោះបំណូល។ ទាក់ទងទិញតេឡេក្រាម https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:54", "date_created": "2025-03-02T10:14:24.358Z", "category": "ហិរញ្ញវត្ថុ", "views": 135, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
មហាសេដ្ឋី Elon Musk រំពឹងថា ភាគហ៊ុន Tesla អាចកើនតម្លៃដល់ ១០០០ភា.គរយ ព្រោះមូលហេតុធំៗ២នេះ	https://business-cambodia.com/articles/tesla-s-stock-will-surged-significantly	លោក Elon Musk បានបង្ហាញការរំពឹងខ្ពស់ចំពោះតម្លៃភាគហ៊ុនរបស់ក្រុមហ៊ុន Tesla នៅថ្ងៃអនាគតថា នឹងមានការហក់ឡើងខ្លាំង មិនធ្លាប់មានពីមុខមក។ នេះបើយោងតាមការចុះផ្សាយពី Yahoo.com។   មហាសេដ្ឋីលេខ១ លើលោករូបនេះ បានបង្ហោះសារនៅលើគណនី X របស់ខ្លួនកាលពីព្រឹកថ្ងៃទី២ ខែកុម្ភៈ យ៉ាងដូច្នេះថា៖ «វានឹងត្រូវការការអនុវត្តដ៏ល្អឥតខ្ចោះ។ ប៉ុន្តែខ្ញុំគិតថា ការកើនឡើងប្រហែល ១០០០% សម្រាប់ក្រុមហ៊ុន Tesla ក្នុងរយៈពេល ៥ឆ្នាំ គឺអាចទៅរួច»។ ក្នុងនោះលោកក៏ធ្លាប់បានលើកឡើងផងដែរថា តម្លៃក្រុមហ៊ុននេះអាចខ្ពស់ជាងការបូកបញ្ចូលតម្លៃក្រុមហ៊ុនធំបំផុតទាំង៥ របស់ពិភពលោកទៅទៀត។     យ៉ាងណាមិញ ការព្យាករណ៍ខាងលើអាចមានសញ្ញាវិជ្ជមាន ដោយសារកត្តាធំៗ២ ខាងក្រោម៖   ១/. ផលិតផលថ្មី៖ Tesla កំពុងអភិវឌ្ឍរថយន្ត Cybercab ដែលជាប្រភេទតាក់ស៊ីបើកបរដោយស្វ័យប្រវត្តិ ខណៈគេរំពឹងថាវានឹងដំណើរការផលិតឆាប់ៗក្នុងឆ្នាំ២០២៦។ ប្រសិនបើជោគជ័យ បេសកម្មនេះអាចជាទំព័រអាជីវកម្មថ្មីសម្រាប់ Tesla ក្នុងទីផ្សារការធ្វើដំណើរអត់អ្នកបើកបរ។   ២/. បច្ចេកវិទ្យា AI និងរ៉ូបូត៖ Tesla កំពុងវិនិយោគយ៉ាងខ្លាំងលើ បច្ចេកវិទ្យាបញ្ញាសិប្បនិម្មិត (AI) និងកម្មវិធីបើកបរដោយស្វ័យប្រវត្តិ។ បន្ថែមពីនេះ ក្រុមហ៊ុនក៏កំពុងអភិវឌ្ឍ រ៉ូបូត Optimus ដែល Elon Musk ជឿជាក់ថាអាចជួយបង្កើនតម្លៃក្រុមហ៊ុនឱ្យហក់ឡើងកាន់តែខ្លាំង។   គួររំលឹកថា ស្របពេលដែលមានការរំពឹងទុកខ្ពស់ ក្នុងនោះក៏មានការប្រកួតប្រជែងខ្លាំង រួមទាំងបញ្ហាបច្ចេកទេសជាច្រើនដែលអាចប៉ះពាល់ដល់ការអភិវឌ្ឍរបស់ក្រុមហ៊ុន Tesla ផងដែរ។ ខណៈលោក Elon Musk ធ្លាប់មានប្រវត្តិដាក់គោលដៅធំៗជាច្រើនដងមកហើយ ប៉ុន្តែខ្លះអាចមិនសម្រេចបានតាមការរំពឹងទុកឡើយ។ ដូច្នេះអ្នកវិនិយោគគួរតែមានការប្រុងប្រយ័ត្នក្នុងការវាយតម្លៃការព្យាករណ៍ទាំងនេះ៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម    https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:54", "date_created": "2025-03-02T09:49:42.662Z", "category": "ហិរញ្ញវត្ថុ", "views": 227, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ខេត្ដសំណាង! ក្រុមហ៊ុនចិនបោះទុន ២៧៣ លានដុល្លារសង់រោងចក្រលើដី ២១ ហិកតានៅខេត្ដមួយនេះ	https://business-cambodia.com/articles/nex-healthcare-co-ltd-	នៅថ្ងៃទី២ ខែមីនា ឆ្នាំ២០២៤ ក្រុមហ៊ុន Nex Healthcare Co., Ltd. ដែលវិនិយោគផលិតស្រោមដៃ (PVC & Rubber) និងឧបករណ៍បរិក្ខារពេទ្យ បានបើកការដ្ឋានសាងសង់រោងចក្ររបស់ខ្លួនដែលមានទីតាំងស្ថិតក្នុងតំបន់សេដ្ឋកិច្ចពិសេស ឈីលូ ខេត្តស្វាយរៀង លើផ្ទៃដីទំហំ ២១ ហិកតា ដែលមានទុនវិនិយោគប្រមាណ ២៧៣ លានដុល្លារអាមេរិក។     នៅក្នុងពិធីបើកការដ្ឋានខាងលើ ក៏មានការអញ្ជើញជាអធិបតីពីឯកឧត្តម ជា វុទ្ធី អគ្គលេខាធិការគណៈកម្មាធិការវិនិយោគកម្ពុជា ឯកឧត្ដម ប៉េង ពោធិ៍សា អភិបាលនៃគណៈអភិបាលខេត្ដស្វាយរៀង និងលោកស្រី Liu Wenjing តំណាងក្រុមហ៊ុន Nex Healthcare Co., Ltd. នេះផងដែរ។     នាឱកាសនេះ ឯកឧត្តម អគ្គលេខាធិការ បានជម្រាបជូនវិនិយោគិន និងភ្ញៀវជាតិ-អន្តរជាតិទាំងអស់អំពីភាពជោគជ័យរបស់តំបន់សេដ្ឋកិច្ចពិសេសមកដល់សព្វថ្ងៃនេះ គឺកេីតចេញក្រោមគំនិតផ្តួចផ្តេីមប្រកបដោយគតិបណ្ឌិតរបស់សម្តេចតេជោ ហ៊ុន សែន អតីតនាយករដ្ឋមន្ត្រី បច្ចុប្បន្នជាប្រធានព្រឹទ្ធសភា ដែលតែងតែយកចិត្តទុកដាក់ខ្ពស់ចំពោះតំបន់សេដ្ឋកិច្ចពិសេស ដោយប្រេីនូវអភិក្រមចំនួន៣ រួមមានៈ កាត់បន្ថយពេលវេលា, កាត់បន្ថយចំណាយ និងកាត់បន្ថយឋានានុក្រមលេីប្រតិបត្តិការវិនិយោគ និងនីតិវិធីផ្សេងៗ។   បន្ថែមពីនេះ សម្តេចមហាបវរធិបតី ហ៊ុន ម៉ាណែត នាយកដ្ឋានរដ្ឋមន្ត្រីនៃព្រះរាជាណាចក្រកម្ពុជា ក៏បានផ្តល់នូវអភិក្រមចំនួន៣ គឺ ការទាក់ម៉ូយ ទាក់ទាញវិនិយោគិន, ការថែទាំវិនិយោគិន និងការជំរុញដេីម្បីឱ្យវិនិយោគិនបន្តទាក់ទាញវិនិយោគិនថ្មីៗបន្ថែមទៀត។     សូមជម្រាបថា ក្រុមហ៊ុន Nex Healthcare Co., Ltd. គឺជាក្រុមហ៊ុនបុត្រសម្ព័ន្ធរបស់ក្រុមហ៊ុន Shadong Blue Sail Health Technology Co., Ltd. មកពីខេត្តសានដុង សាធារណរដ្ឋប្រជាមានិតចិន។ ផលិតផលស្រោមដៃការពារសុខភាពរបស់ក្រុមហ៊ុននេះ ជាប់ចំណាត់ថ្នាក់លេខ៣ នៅទូទាំងពិភពលោក, រីឯ ឧបករណ៍ពិនិត្យបេះដូងជាប់ចំណាត់ថ្នាក់លេខ ៤ ទូទាំងពិភពលោក និងជាប់លេខ ២ នៅក្នុងប្រទេសចិន៕	{ "spider_name": "businesscambodia", "scrape_at": "2025-06-14_19:39:54", "date_created": "2025-03-02T09:43:05.202Z", "category": "អចលនទ្រព្យ", "views": 71393, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ចេះច្បាស់ ចំណូ.លខ្ពស់! ជំនាញត្រូវប៉ាន់ទាំង១០ អាចឆ្លៀតពេលធ្វើតែលើអនឡាញ រកបានជាង ២០០$ក្នុង១ម៉ោង	https://business-cambodia.com/articles/10-high-income-online-skills	ស្ថានភាពសេដ្ឋកិច្ចមិននឹងនរ ធ្វើឱ្យមនុស្សភាគច្រើនប្រឈមនឹងបញ្ហាហិរញ្ញវត្ថុ និងចង់ស្វែងរកចំណូលបន្ថែមតាមរយៈការងារក្រៅម៉ោង។ ខាងក្រោមនេះ គឺជាជំនាញកំពុងត្រូវប៉ាន់ទាំង១០ អាចឆ្លៀតពេលធ្វើតែលើអនឡាញ រកចំណូលបានរហូតដល់ ២៥០$ ក្នុង១ម៉ោង (សម្រាប់ក្រុមហ៊ុនអន្តរជាតិ) ដែលណែនាំដោយគេហទំព័រ CNBC៖   ១/. SEO (Search Engine Optimization)៖ ជាការបង្កើនប្រសិទ្ធភាពម៉ាស៊ីនស្វែងរក ជួយឱ្យគេមើលឃើញគេហទំព័រនៅលើអ៊ីនធឺណេត ដោយការប្រើប្រាស់ពាក្យគន្លឹះ ដែលទាក់ទងទៅនឹងអ្នកមើលរបស់ខ្លួន ឬបង្កើតតំណភ្ជាប់គួរឱ្យទុកចិត្តជាដើម។ អ្នកឯកទេស SEO អាចជួយអង្គភាពឬក្រុមហ៊ុន ទាញបានអតិថិជនគោលដៅជាច្រើន។    ២/. Social media marketing៖ វេទិការផ្សព្វផ្សាយនៅលើ Instagram, TikTok, YouTube, Twitter (X) និង Facebook មានភាពចម្រុះខ្លាំងណាស់។ ដូច្នេះអ្នកជំនាញខាងទីផ្សារប្រព័ន្ធផ្សព្វផ្សាយសង្គម ដឹងពីរបៀបប្រើប្រាស់វេទិការសង្គមទាំងនេះ ដើម្បីទាញយកអតិថិជនឱ្យក្រុមហ៊ុនដែលគេកំពុងធ្វើការ។   ៣/. Lead generation៖ អ្នកជំនាញប្រភេទនេះ អាចជួយក្រុមហ៊ុនក្នុងការស្វែងរកអតិថិជនគោលដៅ ពួកគេអាចស្វែងរកវិធីចូលទៅដល់អតិថិជន និងកំណត់អត្តសញ្ញាណមនុស្សដែលអាចក្លាយជាអតិថិជនសក្តានុពល ដោយការប្រើប្រាស់ ការបង្ហោះប្លក់ ព្រឹត្តិការណ៍ផ្សាយផ្ទាល់ និងប័ណ្ណផ្សព្វផ្សាយជាដើម។   ៤/. Sales and Business development៖ អ្នកជំនាញផ្នែកលក់ និងអភិវឌ្ឍន៍អាជីវកម្ម អាចកំណត់អត្តសញ្ញាណតម្រូវការរបស់អតិថិជន និងអាចណែនាំផលិតផលដែលពាក់ព័ន្ធដល់អតិថិជន ស្វែងរកឱកាសអាជីវកម្មថ្មី ព្រមទាំងការប្រមូលព័ត៌មានពីដៃគូប្រកួតប្រជែងថែមទៀតផង។   ៥/. Telemarketing៖ អ្នកទីផ្សារទូរគមនាគមន៍អាចនិយាយជាមួយអតិថិជនដោយផ្ទាល់នៅលើទូរស័ព្ទ ឬតាមអ៊ីនធឺណេត ដើម្បីណែនាំគេឱ្យដឹងពីផលិតផលរបស់ក្រុមហ៊ុន។   ៦/. Email Marketing៖ អ្នកជំនាញប្រភេទនេះ អាចប្រើប្រាស់ អ៊ីមែល ដើម្បីធ្វើទីផ្សារដោយផ្ទាល់ទៅកាន់អ្នកប្រើប្រាស់ និងដឹងពីវិធីទាក់ទាញពួកគេឱ្យទិញផលិតផលរបស់ក្រុមហ៊ុនខ្លួន។ ពួកគេអាចផ្ញើអ៊ីមែលអំពីការលក់ ផលិតផលថ្មីៗ ព្រឹត្តិការណ៍ទីផ្សារដែលក្រុមហ៊ុនកំពុងរៀបចំជាដើម។   ៧/. Marketing automation៖ អ្នកជំនាញប្រភេទនេះ អាចប្រើប្រាស់កម្មវិធីផ្សេងៗ ដើម្បីធ្វើស្វ័យប្រវត្តិកម្មមួយចំនួនដូចជា ការបង្ហោះលើប្រព័ន្ធផ្សព្វផ្សាយសង្គម ទីផ្សារអ៊ីមែល និងសូម្បីតែផ្ញើសារទៅកាន់អតិថិជន។ អ្នកជំនាញទាំងនេះ អាចជួយរៀបចំដំណើរការការផ្សព្វផ្សាយប្រកបដោយប្រសិទ្ធភាព ហើយមានភាពបត់បែនជានិច្ច ដើម្បីទាញអតិថិជនឱ្យក្រុមហ៊ុនរបស់ពួកគេ។   ៨/. Design៖ ត្រូវការជំនាញដូចជា UX Design, Website Design, Photoshop, Illustrator។ ប្រាក់ចំណូលចន្លោះ ៧៥,៧៨៩ដុល្លារ ដល់ ២៦៣,៥៧១ដុល្លារ ក្នុងមួយឆ្នាំ។   ៩/. Game Development៖ ត្រូវការជំនាញដូចជា Game Design, Unity 3D, Animation។ ប្រាក់ចំណូលចន្លោះ ៥៦,៤៩៣ដុល្លារ ដល់ ២៥៨,៥០១ដុល្លារ ក្នុងមួយឆ្នាំ។   ១០/. Coding៖ ត្រូវការជំនាញដូចជា Java, HTML, CSS, PHP, Backend Development។ ប្រាក់ចំណូលចន្លោះ ១០១,២៥០ដុល្លារ ដល់ ២១៩,១០៨ដុល្លារ ក្នុងមួយឆ្នាំ។   ក្នុងនោះមានមានវេបសាយមួយចំនួនដែលអ្នកអាចស្វែងរកការងារធ្វើពីចម្ងាយលើអនឡាញបានដូចជាវេបសាយ FlexJobs, VIP Kids, We Work Remotely, Scribie, Remote Ok និង Working Nomads ជាដើម។   លោក Sebastián Siseles អនុប្រធានគ្រប់គ្រងជាន់ខ្ពស់នៅ Freelancer.com បានប្រាប់ CNBC Make It យ៉ាងដូច្នេះថា៖ «ទីផ្សារការងារក្រៅម៉ោងលើអនឡាញសម្រាប់ជំនាញផ្នែកបច្ចេកវិទ្យាឯករាជ្យ បានផ្ទុះឡើងខ្លាំងក្នុងរយៈពេល១២ខែចុងក្រោយនេះ បើទោះបីក្រុមហ៊ុនធំៗក្នុងវិស័យបច្ចេកវិទ្យាហាក់ធ្លាក់ចុះនិងកំពុងកាត់បន្ថយបុគ្គលិករបស់ខ្លួនក៏ដោយ»៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម    https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:54", "date_created": "2025-03-02T07:49:19.808Z", "category": "ហិរញ្ញវត្ថុ", "views": 3837, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
សហព័ន្ធបាល់ទាត់កម្ពុជា ជ្រើសរើសទីតាំងមួយនេះដើម្បីសាងសង់កីឡដ្ឋានថ្មីអាចផ្ទុកអ្នកទស្សនាជាង ១ ម៉ឺននាក់	https://business-cambodia.com/articles/stadium-	នៅក្នុងមហាសន្និបាតលើកទី១៩ ឆ្នាំ២០២៥ បូកសរុបលទ្ធផលការងារ ឆ្នាំ២០២៤ និងលើកទិសដៅការងារ ឆ្នាំ២០២៥ របស់សហព័ន្ធកីឡាបាល់ទាត់កម្ពុជា ក្នុងនោះបានអនុម័តទៅលើការសាងសង់ "កីឡដ្ឋានគោកធ្លក" និងទីស្នាក់ការកណ្ដាលរបស់សហព័ន្ធកីឡាបាល់ទាត់កម្ពុជា។     យោងតាមការបញ្ជាក់ពីសហព័ន្ធបាល់ទាត់កម្ពុជានៅថ្ងៃទី២ ខែមីនា ឆ្នាំ២០២៥ បានឲ្យដឹងថា កីឡដ្ឋាននេះនឹងត្រូវបានសាងសង់នៅលើដីរបស់សហព័ន្ធកីឡាបាល់ទាត់កម្ពុជាផ្ទាល់ ដែលមានទីតាំងស្ថិតនៅភូមិព្រែកតាបែន ឃុំព្រែកអញ្ចាញ ស្រុកមុខកំពូល ខេត្តកណ្តាល ដែលនិងអាចផ្ទុកចំនួនអ្នកទស្សនាដល់ទៅ ១២,០០០នាក់ ដោយដំណាក់កាលសាងសង់ដំបូងផ្ទុកបានចំនួន ៤,២០០នាក់។     ប្រភពដដែលបានបញ្ជាក់ថា កាលពីខែសីហា ឆ្នាំ២០២៤ បន្ទាប់ពីជំនួបរវាងឯកឧត្តមអនុប្រធាន សបក និងប្រធានFIFA នៅទីក្រុងប៉ារីស ថ្ងៃទី២១ ខែវិច្ឆិកា ឆ្នាំ២០២៤ សហព័ន្ធកីឡាបាល់ទាត់អន្តរជាតិ (FIFA) និងសហព័ន្ធកីឡាបាល់ទាត់កម្ពុជា បានចុះកិច្ចព្រមព្រៀង និងអនុម័តកញ្ចប់ថវិកានៃគម្រោងសាងសង់កីឡដ្ឋានគោកធ្លក និងទីស្នាក់ការកណ្ដាលរបស់សហព័ន្ធកីឡាបាល់ទាត់កម្ពុជា ដែលនឹងត្រូវចំណាយក្នុងទំហំទឹកប្រាក់សរុប ៤,៤០០,០០០ ដុល្លារ ដោយប្រើប្រាស់ថវិកា Goal Project និង FIFA Forward 2.0 នៅសល់ និងបូករួមទាំង FIFA Forward 3.0។     យោងតាមកាលវិភាគគម្រោង បន្ទាប់ពីទទួលបានលិខិតអនុញ្ញាតសាងសង់ និងឯកសារពាក់ព័ន្ធដទៃទៀត កីឡដ្ឋានគោកធ្លក និងទីស្នាក់ការកណ្តាលរបស់សហព័ន្ធកីឡាបាល់ទាត់កម្ពុជា នឹងត្រូវគ្រោងរៀបចំសម្ពោធ បើកការដ្ឋាន និងចាប់ផ្តើមដំណើរការសាងសង់ក្នុងឆ្នាំ២០២៥ និងបញ្ចប់នៅចុងឆ្នាំ២០២៦៕	{ "spider_name": "businesscambodia", "scrape_at": "2025-06-14_19:39:54", "date_created": "2025-03-02T05:58:26.474Z", "category": "អចលនទ្រព្យ", "views": 614, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ផ្តាច់ខ្លួនចេញពីជំនួញ អាណាចក្ររាប់ពាន់លា.ន$ របស់ Trump ត្រូវបានដឹកនាំដោយបុរស២រូបនេះ	https://business-cambodia.com/articles/donald-trump-business-and-porperty-respon-	ជាធម្មតាអ្នកនយោបាយមិនអាចកាន់កាប់ជំនួញផ្ទាល់ខ្លួនទេ ប៉ុន្តែអាចរក្សាភាពជាម្ចាស់ ឬភាគហ៊ុនិកបាន។ ក្នុងនោះនៅអំឡុងពេលកាន់តំណែងជាប្រធានាធិបតីរបស់ Donald Trump លោកបានផ្តាច់ខ្លួនចេញពីអាណាចក្រជំនួញរាប់ពាន់លានដុល្លាររបស់លោក ប៉ុន្តែនៅរក្សាភាពជាម្ចាស់និងជាស្ថាបនិក។     លោក Donald Trump បានថ្លែងក្នុងអំឡុងកិច្ចប្រជុំមួយ ជាមួយសមាជិកសភាមកពីគណបក្សសាធារណរដ្ឋនៅសណ្ឋាគារ Hyatt Regency ក្នុងទីក្រុង Washington, DC កាលពី ថ្ងៃទី១៣ ខែវិច្ឆិកា ឆ្នាំ២០២៤កន្លងទៅ ដោយបានបញ្ជាក់ថា អាណាចក្រ Trump ទាំងអស់រួមមាន៖   អចលនទ្រព្យ សណ្ឋាគារ ថ្នាក់កីឡាវាយកូនហ្គោល ប្រព័ន្ធផ្សព្វផ្សាយ ព្រមទាំងទ្រព្យសម្បត្តិដែលមានតម្លៃរាប់ពាន់លានដុល្លារ នឹងប្រគល់ឱ្យកូនៗរបស់គាត់ នៅពេលគាត់ចូលសេតវិមាន។   ជាមួយនឹងតម្លៃសរុបរបស់ក្រុមហ៊ុនជាង៦០០លានដុល្លារ សិទ្ធិប្រតិបត្តិការប្រចាំថ្ងៃទាំងអស់គឺត្រូវបានធ្វើឡើងដោយកូនប្រុសរបស់គាត់ពីររូបគឺ លោក Donald Jr. Trump មានអាយុ៤៧ឆ្នាំ និងលោក Eric Trump មានអាយុ៤១ឆ្នាំ។   ក្នុងនោះលោក Donald J. Trump Jr. មានតួនាទីជាអនុប្រធានប្រតិបត្តិ ផ្នែកច្នៃប្រឌិត និងជាអ្នកដឹកនាំនៅក្នុងពិភពជំនួញទាំងមូលនាពេលបច្ចុប្បន្ននេះ។ លោកមានតួនាទី ធ្វើការដើម្បីពង្រីក និងអភិវឌ្ឍន៍ក្រុមហ៊ុនអចលនទ្រព្យ ការលក់រាយ ពាណិជ្ជកម្ម សណ្ឋាគារ និងកីឡាវាយកូនហ្គោលទាំងអស់របស់ក្រុមហ៊ុន។     ដោយឡែកចំពោះលោក Eric Trump គឺមានតួនាទីជាអនុប្រធានប្រតិបត្តិនៃសាជីវកម្ម Trump ដោយមានទំនួលខុសត្រូវដឹកនាំគ្រប់ទិដ្ឋភាពនៃការគ្រប់គ្រងនិងប្រតិបត្តិការជាសកល រួមទាំងការទិញគម្រោងថ្មី ការអភិវឌ្ឍន៍ និងសំណង់ សណ្ឋារគារនិងថ្នាក់កីឡាវាយកូនហ្គោលលំដាប់សេដ្ឋី។     គួររំលឹកថាលោក Donald Trump បានក្លាយជាវ័យក្មេងតាំងពីអាយុ៨ឆ្នាំ នេះបើយោងតាមកាសែត The New York Times ។ គាត់បានក្លាយជាអ្នកគ្រប់គ្រងអាជីវកម្មមរកតគ្រួសារចាប់តាំងពីឆ្នាំ ១៩៦៨ ជាប្រធានអាជីវកម្មអចលនទ្រព្យ និងបានប្តូរឈ្មោះក្រុមហ៊ុនដាក់ឈ្មោះខ្លួនឯងថា Trump Organization ហើយបានចាប់ផ្តើមទិញ សាងសង់អាគារខ្ពស់ៗ សណ្ឋាគារ កាស៊ីណូ និងទីលានវាយកូនហ្គោល។ គាត់ធ្លាប់ផុងខ្លួន ជំពាក់បំណុលអាជីវកម្មជាង៩ពាន់ដុល្លារ មុនក្លាយជា អ្នកនយោបាយនៅឆ្នាំ២០១៦៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:54", "date_created": "2025-03-01T09:12:29.426Z", "category": "ភាពជាអ្នកដឹកនាំ", "views": 893, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ទ្រព្យចាយលែងអស់ហើយ! តែនេះជាប្រា.ក់ខែបន្ថែម របស់ប្រធានាធិបតីអាមេរិក លោក Trump	https://business-cambodia.com/articles/trump-and-his-salary-as-president-	តំណែងជាប្រធានាធិបតីជាការងារខ្ពស់បំផុត មួយ ពិសេសជាប្រធានាធិបតី ដែលគ្រប់គ្រងប្រទេសមហាអំណាច ដូចលោក Donald Trump យ៉ាងណាមិញខាងក្រោមនេះជាប្រាក់បៀវត្សប្រចាំឆ្នាំ និងប្រាក់ឧបត្ថម្ភផ្សេងៗ របស់លោក Trump ក្នុងតំណែងជាប្រធានាធិបតីអាមេរិក ធ្វើការក្នុងការិយាល័យពងក្រពើ ជាមួយនឹងទ្រព្យសម្បត្តិផ្ទាល់ខ្លួនសុទ្ធ ចំនួន៥.៨ពាន់លានដុល្លារ ។   យោងតាមរដ្ឋធម្មនុញ្ញរបស់សហរដ្ឋអាមេរិក  ក្នុងមាត្រាទី២ ផ្នែកទី១ប្រការទី៧ បានកំណត់ដោយសភាថាប្រធានាធិបតីអាមេរិកនឹងទទួលបានប្រាក់ខែ ជាប្រចាំឆ្នាំចំនួន៤០ម៉ឺនដុល្លារ។ ដូច្នេះប្រាក់ខែរបស់លោកTrumpជាប្រចាំឆ្នាំគឺ ៤០ម៉ឺនដុល្លារ។ បន្ថែមពីលើនេះលោកក៏មានប្រាក់ឧបត្ថម្ភផ្សេងៗទៀតដូចជា ថ្លៃចំណាយប្រចាំឆ្នាំ៥ម៉ឺនដុល្លារ និង ប្រាក់១០ម៉ឺនដុល្លារក្នុងមួយឆ្នាំសម្រាប់ថ្លៃការធ្វើដំណើរ រួមទាំង១៩ម៉ឺនដុល្លារ ទៀតក្នុងមួយឆ្នាំសម្រាប់ការកម្សាន្ត។   ដោយឡែកនៅអំឡុងពេលកាន់តំណែងជាប្រធានាធិបតីលើកទី២នេះ លោក Donald Trump បានជ្រើសរើសទទួលយកការប្រាក់បៀវត្សរ៍ជានិមិត្តរូបត្រឹមចំនួន១ដុល្លារប៉ុណ្ណោះ ក្នុងមួយឆ្នាំ ហើយប្រាក់ប្រចាំឆ្នាំទាំងអស់របស់គាត់នឹងលះបង់ឱ្យទៅភ្នាក់ងាររដ្ឋាភិបាល និងសហព័ន្ធផ្សេងៗវិញ។   ចំពោះការអនុវត្តប្រាក់ខែ១ដុល្លារ នេះអាចហៅបានថាជាការធ្វើតាមប្រពៃណី របស់ឥស្សរជនសាធារណៈ ដោយងាកទៅសង្កត់ធ្ងន់លើការប្តេជ្ញាចិត្តលើការងាររបស់ពួកគេ ចំពោះសេវាកម្មសាធារណៈវិញ។   សូមបញ្ជាក់ផងដែរថាក្រៅពីអត្ថប្រយោជន៍ផ្សេងៗ ប្រធានាធិបតីអាមេរិកក៏មានសិទ្ធិស្នាក់ នៅលំនៅដ្ឋានផ្លូវការគឺសេតវិមាន រួមជាមួយក្រុមគ្រួសារទាំងអស់ បម្រើទាំងជាលំនៅដ្ឋាន និងកន្លែងធ្វើការផ្លូវការ។ សូម្បីតែបន្ទាប់ពីចាកចេញពីតំណែងក៏ដោយ ប្រធានាធិបតីនៅតែមានប្រាក់ខែពីរដ្ឋាភិបាល ជាប្រាក់សោធននិវត្តន៍ប្រចាំឆ្នាំ ដែលមានចំនួនជាង២០ម៉ឺនដុល្លារដែរ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:54", "date_created": "2025-03-01T07:41:23.033Z", "category": "ភាពជាអ្នកដឹកនាំ", "views": 1480, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
តម្លៃថ្មី ដើមខែ! នេះជាតម្លៃប្រេងសាំង និងម៉ាស៊ូត ដែលរដ្ឋកំណត់ឲ្យដាក់លក់ចាប់ពីថ្ងៃទី៣ មីនា តទៅ	https://business-cambodia.com/articles/new-station-in-march	ចាប់ពីថ្ងៃទី០១ រហូតដល់ថ្ងៃទី១០ ខែមីនា ឆ្នាំ២០២៥ តម្លៃប្រេងឥន្ធនៈនៅកម្ពុជាត្រូវបានកំណត់តម្លៃឲ្យដាក់លក់តម្លៃ ៣៩៥០ រៀលក្នុងលីត្រសម្រាប់ប្រេងសាំងធម្មតានិង ៣ ៨០០ រៀលក្នុងលីត្រសម្រាប់ប្រេងម៉ាស៊ូត។ តាមការបញ្ជាក់ពីក្រសួងពាណិជ្ជកម្មតម្លៃប្រេងសាំងគឺចុះថ្លៃចំនួន ១០០រៀល ចំណែកប្រេងម៉ាស៊ូតគឺចុះថ្លៃ ៥០រៀល បើធៀបនឹងតម្លៃចាស់កន្លងទៅ។    តាមការបញ្ជាក់នៅក្នុងសេចក្ដីជូនដំណឹងបានឲ្យដឹងថា ផ្អែកតាមតម្លៃមធ្យមប្រេងឥន្ធនៈលើទីផ្សារអន្តរជាតិ ថ្លៃលក់រាយប្រេងឥន្ធនៈពីថ្ងៃទី០១ ដល់១០ ខែមីនា ឆ្នាំ២០២៥ នឹងត្រូវ លក់៤ ២១១រៀលក្នុង ១ លីត្រ សម្រាប់ប្រេងសាំងធម្មតានិង ៤ ០១៦រៀលក្នុង ១ លីត្រ សម្រាប់ប្រេងម៉ាស៊ូត។ ប៉ុន្ដែដោយអនុវត្តតាមគោលការណ៍ដែលដាក់ចុះដោយ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រី នៃព្រះរាជាណាចក្រកម្ពុជា នីតិកាលទី៦ នៃរដ្ឋសភា ក្នុងគោលបំណងជួយសម្រួលដល់ជីវភាពរបស់ប្រជាពលរដ្ឋ និងដោយមានការចូលរួមចំណែកពីក្រុមហ៊ុនចែកចាយ ប្រេងឥន្ធនៈនៅកម្ពុជា សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រី នៃព្រះរាជាណាចក្រកម្ពុជា នីតិកាលទី៧ នៃរដ្ឋសភា បាន អនុញ្ញាតឱ្យបន្តបញ្ចុះតម្លៃលក់រាយប្រេងឥន្ធនៈ នៅកម្ពុជាជំនួន៦,៥ សេនដុល្លារក្នុង ១ លីត្រ។	{ "spider_name": "businesscambodia", "scrape_at": "2025-06-14_19:39:54", "date_created": "2025-03-01T05:00:28.107Z", "category": "ព័ត៌មានថ្មីៗ", "views": 4466, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ល្អណាស់! SDF បានរៀបចំសិក្ខាសាលា ដើម្បីចែករំលែកបទពិសោធន៍ ការរីកចម្រើនក្នុងអាជីពការងារ និងអាជីវកម្ម របស់ប្រទេសសិង្ហបុរី ដល់៤០ស្ថាប័ននៅខ្មែរ	https://business-cambodia.com/articles/sdf-tranning	កាលពីថ្មីៗនេះ ឯកឧត្តមបណ្ឌិត ផាន់ ផល្លា បានជួបពិភាក្សាជាមួយ លោក YEO LI PHEOW ដែលជានាយកប្រតិបត្តិ Institute for Adult Learning Singapore (IAL) ដើម្បីផ្លាស់ប្តូរបទពិសោធន៍ និងពង្រឹងកិច្ចសហប្រតិបត្តិការ លើការអភិវឌ្ឍជំនាញរវាងប្រទេសកម្ពុជា និងប្រទេសសិង្ហបុរី។   នៅក្នុងជំនួបនេះដែរ ឯកឧត្តមបណ្ឌិត ផាន់ ផល្លា រដ្ឋលេខាធិការ នៃក្រសួងសេដ្ឋកិច្ច និងហិរញ្ញវត្ថុ និងជាប្រធានក្រុមប្រឹក្សាបរធនបាល នៃមូលនិធិអភិវឌ្ឍន៍ជំនាញ (SDF) បានទទួលជួបពិភាក្សាការងារជាមួយ លោក YEO LI PHEOW នាយកប្រតិបត្តិ Institute for Adult Learning Singapore (IAL) ដែលជាស្ថាប័នឈានមុខគេក្នុងការរៀបចំកម្មវិធីបណ្ដុះបណ្ដាលយុវជន និងគ្រូបង្គោល និងជាដៃគូសហការយ៉ាងជិតស្និទ្ធជាមួយ SkillsFuture Singapore (SSG) ដែលជាស្ថាប័នជំនាញក្នុងការដឹកនាំ និងសម្របសម្រួលការអភិវឌ្ឍជំនាញថ្នាក់ជាតិ នៅប្រទេសសិង្ហបុរី។ ឯកឧត្តមបណ្ឌិត ផាន់ ផល្លា បានស្វាគមន៍យ៉ាងកក់ក្តៅជូនចំពោះ លោក YEO LI PHEOW និងសហការី ដែលបានឆ្លៀតពេលជួបពិភាក្សា និងផ្លាស់ប្តូរបទពិសោធន៍ល្អៗក្នុងការអភិវឌ្ឍជំនាញរវាងប្រទេសកម្ពុជា និងប្រទេសសិង្ហបុរី។ ក្នុងជំនួបពិភាក្សានេះ IAL បានចែករំលែកបទពិសោធន៍ល្អៗនៃការអភិវឌ្ឍជំនាញរបស់ប្រទេសសិង្ហបុរី ដោយផ្តោតសំខាន់លើដូចជា៖   ១. យុទ្ធសាស្ត្រនៃការលើកកម្ពស់ការអភិវឌ្ឍជំនាញ   ២.ភាពជាដៃគូរវាងវិស័យសាធារណៈ និងឯកជន (Public-Private Partnership) ក្នុងការជំរុញការអភិវឌ្ឍជំនាញដែលត្រូវនឹងតម្រូវការឧស្សាហកម្ម   ៣.ក្របខ័ណ្ឌជំនាញ (Skills Framework) ដែលជាគំនិតផ្តួចផ្តើមថ្នាក់ជាតិ ដើម្បីជួយតម្រង់ទិសដល់និយោជិត, និយោជក, យុវជន និងគ្រឹះស្ថានបណ្តុះបណ្តាលក្នុងការអភិវឌ្ឍជំនាញ។   ក្នុងឱកាសនោះដែរ ឯកឧត្តមបណ្ឌិត បានចែករំលែកបទពិសោធន៍ក្នុងការអភិវឌ្ឍជំនាញនៅកម្ពុជា តាមរយៈ មូលនិធិអភិវឌ្ឍន៍ជំនាញ (SDF) ក្នុងរយៈពេល ៦ឆ្នាំ ចុងក្រោយនេះ ទាំងបទពិសោធន៍ជោគជ័យ និងបញ្ហាប្រឈមនានា ដែលរាំងស្ទះការបង្កើនល្បឿនក្នុងការពង្រឹង និងពង្រីកបេសកកម្មអភិវឌ្ឍន៍ជំនាញ របស់ SDF ។   ជាមួយគ្នានោះដែរ ក្រោយពី ឯកឧត្តមបណ្ឌិត ផាន់ ផល្លា បានជួបពិភាក្សាជាមួយ លោក YEO LI PHEOW ដែលជានាយកប្រតិបត្តិ Institute for Adult Learning Singapore (IAL) បានជួបពិភាក្សាគ្នាហើយក៏បានសម្លឹងឃើញពីគន្លឹះជោគជ័យរបស់ប្រទេសសិង្ហបុរី តាមរយៈការអភិវឌ្ឍជំនាញដើម្បីបង្កើនភាពរីកចម្រើនក្នុងអាជីពការងារ អាជីវកម្ម និងទទួលស្គាល់ថាចក្ខុវិស័យក្នុងការអភិវឌ្ឍធនធានមនុស្សរបស់ SDF មានលក្ខណៈស្របគ្នាយ៉ាងខ្លាំងជាមួយបេសកកម្មរបស់ប្រទេសសិង្ហបុរី។ SDF ក៏បានសហការជាមួយ  Institute for Adult Learning Singapore (IAL)  ដែលជាដៃគូសហការយ៉ាងជិតស្និទ្ធជាមួយ Skills Future Singapore (SSG) ដែលជាស្ថាប័នជំនាញក្នុងការដឹកនាំ និងសម្របសម្រួលការអភិវឌ្ឍជំនាញថ្នាក់ជាតិនៅប្រទេសសិង្ហបុរី, ធ្វើការរៀបចំសិក្ខាសាលាស្តីពី "ការចែករំលែកបទពិសោធន៍ នៃការអភិវឌ្ឍជំនាញរបស់ប្រទេសសិង្ហបុរី" ជូនដល់ថ្នាក់ដឹកនាំរោងចក្រ-សហគ្រាស និងគ្រឹះស្ថានបណ្តុះបណ្តាលចំនួន ៤០ស្ថាប័ន ដែលបានប្រព្រឹត្តិទៅនាព្រឹកថ្ងៃទី២៧ ខែកុម្ភៈ ឆ្នាំ២០២៥ នៅមជ្ឍមណ្ឌលអភិវឌ្ឍធុរកិច្ច រាជធានីភ្នំពេញផងដែរ។ លោក  YEO LI PHEOW ដែលជានាយកប្រតិបត្តិ IAL ក៏បានចែករំលែកបទពិសោធន៍ល្អៗរបស់ប្រទេសសិង្ហបុរី ក្នុងការអភិវឌ្ឍជំនាញដែលគន្លឹះជោគជ័យសម្រាប់យុវជននិងម្ចាស់រោងចក្រ-សហគ្រាសគ្រប់កម្រិតបង្កើនភាពរីកចម្រើនជាបន្តបន្ទាប់ក្នុងអាជីពការងារនិងអាជីវកម្មរបស់ពួកគេ។   មិនតែប៉ុណ្ណោះ លោក YEO LI PHEOW ក៏បានបង្ហាញពីសារៈសំខាន់នៃភាពជាដៃគូសហការរវាងវិស័យសាធារណៈនិងឯកជន (PPP) ដែលជាគំនិតផ្តួចផ្តើមក្នុងការជំរុញការអភិវឌ្ឍជំនាញដើម្បីបំពេញតម្រូវការឧស្សាហកម្មក្នុងប្រទេសសិង្ហបុរីបានយ៉ាងមានប្រសិទ្ធភាពនិងបានសង្កត់ធ្ងន់លើការបង្កើតទម្លាប់រៀនសូត្រជាប្រចាំ (Lifelong Learning) ដែលអាចជួយបង្កើនជំនាញកម្លាំងពលកម្ម ក្នុងការឆ្លើយតបបានទៅនឹងតម្រូវការទីផ្សារប្រកួតប្រជែងផងដែរ។ លោក YEO LI PHEOW ក៏បានបង្ហាញពីសារៈសំខាន់នៃភាពជាដៃគូសហការរវាងរដ្ឋ និងឯកជន (PPP),ក្របខណ្ឌជំនញ,ការពង្រឹងសមត្ថភាពគ្រូនិងកម្មវិធីសិក្សា,ការវាយតម្លៃលទ្ធផលនៃការបណ្តុះបណ្តាលនិងទម្រង់កៀគរហិរញ្ញប្បទានសម្រាប់ការអភិវឌ្ឍជំនាញ ។ លោកក៏បានសង្កត់ធ្ងន់លើការបង្កើតទម្លាប់រៀនជាប្រចាំ (Lifelong Learning) សម្រាប់បុគ្គលម្នាក់ៗ ដែលនេះជាទម្លាប់ដ៏ល្អមួយក្នុងអាចជួយបង្កើនជំនាញកម្លាំងពលកម្ម ក្នុងការឆ្លើយតបបានទៅនឹងតម្រូវការទីផ្សារប្រកួតប្រជែងផងដែរ។ បន្ទាប់ពីកិច្ចពិភាក្សាយ៉ាងផុសផុល ជាទីបញ្ចប់ លោកនាយកប្រតិបត្តិ SDF បានសំយោគនូវបទពិសោធន៍ល្អៗរបស់ សិង្ហបុរី និងបូកសរុបកិច្ចការអាទិភាពចំនួន ៥ ដែលគ្រោងរៀបចំជាមួយដៃគូពាក់ព័ន្ធក្នុងស្រុក និងក្នុងតំបន់ រួមមាន៖   ១. ក្របខ័ណ្ឌជំនាញ (Skills Framework) ដោយសហការជាមួយសមាគមធុរកិច្ច, សហគ្រាសសគ្រប់កម្រិត, ក្រុមប្រឹក្សាជំនាញតាមវិស័យ, និងគ្រឹះស្ថានបណ្តុះបណ្តាលសម្រាប់វិស័យអាទិភាព ដើម្បីតម្រង់ទិសក្នុងការអភិវឌ្ឍមូលធនមនុស្ស និងទីផ្សារការងារ   ២. កម្មវិធីបង្កើនសម្ថភាពគ្រូបង្គោល (Training of Trainer) ផ្តោតលើជំនាញគន្លឹះៗមួយចំនួនដូចជា៖ បញ្ញាសិប្បនិម្មិត, យានយន្តអគ្គិសនី, ទាក់ទាញ, គ្រប់គ្រង និងរក្សាធនធានមនុស្ស ។   ៣. កម្មវិធីគាំទ្រការទទួលស្គាល់កម្រិតជំនាញ (Skill Recognition) សម្រាប់វាយតម្លៃ និងទទួលកម្រិតជំនាញរបស់អ្នកដែលកំពុងបម្រើការងារនៅតាមរោងចក្រសហគ្រាស   ៤. ការអភិវឌ្ឍជំនាញដោយផ្ទាល់នៅកន្លែងការងារ (Workplace Learning & Work-Study Program) ដើម្បីបង្កើនភាពងាយស្រួល និងភាពបត់បែនដល់ការអភិវឌ្ឍជំនាញដល់បុគ្គលិក   ៥. កម្មវិធីពង្រឹងសមត្ថភាពដល់ដៃគូរបស់, SDF  ដើម្បីបង្កើនគុណភាព និងពង្រីកការអភិវឌ្ឍជំនាញដល់រោងចក្រសហគ្រាសនៅក្នុងវិស័យអាទិភាពរបស់ SDF ។   លើសពីនេះទៅទៀត SDF បានជឿជាក់ថា ការចែករំលែកបទពិសោធន៍របស់ IAL ក្នុងសិក្ខាសាលានេះនិងជួយជំរុញលើកទឹកចិត្តថ្នាក់ដឹកនាំសហគ្រាស, គ្រឹះស្ថានបណ្តុះបណ្តាល និងវិស័យឯកជនទាំងអស់យកចិត្តទុកដាក់ក្នុងការអភិវឌ្ឍជំនាញផ្ទាល់ខ្លួននិងបុគ្គលិករបស់ខ្លួនព្រោះការអភិវឌ្ឍជំនាញមិនមែនជាការចំណាយដែលមិនទទួលបានផលចំណេញនោះឡើយតែជាការវិនិយោគដ៏ត្រឹមត្រូវនិងចាំបាច់បំផុតសម្រាប់ភាពរីកចម្រើនទាំងបុគ្គល អាជីវកម្ម សេដ្ឋកិច្ចសង្គមជាតិ និងបង្កើនភាពប្រកួតប្រជែងក្នុងតំបន់នាពេលខាងមុខសំដៅឆ្ពោះទៅរកការសម្រេចចក្ខុវិស័យរបស់រាជរដ្ឋាភិបាលក្នុងការប្រែក្លាយកម្ពុជាទៅជាប្រទេសចំណូលខ្ពស់ក្នុង ឆ្នាំ២០៥០។ “ជំនាញខ្ពស់ ចំណូលខ្ពស់” “បង្កើនជំនាញ បង្កើនចំណូល បង្កើនឱកាសរីកចម្រើនជាបន្តបន្ទាប់”   អំពី SDF ៖ https://sdfcambodia.org/   អំពី IAL ៖ https://www.ial.edu.sg/   អំពី SSG ៖ https://www.skillsfuture.gov.sg/ គួរបញ្ជាក់ថា តាមរយៈការផ្លាស់ប្តូរបទពិសោធន៍នៃការអភិវឌ្ឍជំនាញនៃប្រទេសទាំងពីរ, SDF និង IAL មានចក្ខុវិស័យស្ទើរតែដូចគ្នាទាំងស្រុងក្នុងការអភិវឌ្ឍមូលធនមនុស្សក្នុងប្រទេសរបស់ខ្លួនដែលឱកាសនេះមិនត្រឹមតែជាជំនួបពិភាក្សាផ្លាស់ប្តូរបទពិសោធន៍ប៉ុណ្ណោះទេថែមទាំងបង្កើតកិច្ចសហប្រតិបត្តិការទ្វេភាគីសម្រាប់កិច្ចការបន្តជាច្រើនផ្សេងទៀតដើម្បីលើកកម្ពស់កំណើនការងារក្នុងប្រទេសរបស់ខ្លួននិងបន្តសហការយ៉ាងជិតស្និទ្ធជាមួយគ្នាដើម្បីសម្រេចបានសមិទ្ធផលជាច្រើនទៀតសម្រាប់ប្រជាជននិងប្រទេសទាំងពីរផងដែរ៕	{ "spider_name": "businesscambodia", "scrape_at": "2025-06-14_19:39:54", "date_created": "2025-03-01T01:35:19.718Z", "category": "PR", "views": 58, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ត្រៀមអាវភ្លៀង! ចាប់ពីថ្ងៃនេះតទៅ ខេត្ត២ នេះ នឹងមានភ្លៀងធ្លាក់រយៈពេល៣ថ្ងៃជាប់ៗគ្នា	https://business-cambodia.com/articles/2-province-rain	យោងតាមការចេញផ្សាយលើផេកផ្លូវការរបស់ ក្រសួងធនធានទឹក និងឧតុនិយម បានឱ្យដឹងថា របបខ្យល់មូសុងឦសានជាមួយនឹងសម្ពាធទាបដែលគ្របដណ្តប់លើសមុទ្រចិនខាងត្បូង អាងទន្លេមេគង្គក្រោម ឈូងសមុទ្រថៃ និងលើព្រះរាជាណាចក្រកម្ពុជាបានថយឥទ្ធិពល ស្ថានភាពបែបនេះនឹងធ្វើឱ្យខេត្តកោះកុង និងព្រះសីហនុមានភ្លៀងធ្លាក់ចាប់ពីថ្ងៃទី១ ដល់ទី៣ ខែមីនា។   ជាមួយគ្នានោះដែរ តំបន់វាលទំនាបនឹងមានសីតុណ្ហភាពមធ្យមអប្បបរមា ២៣°C និងសីតុណ្ហភាពមធ្យមអតិបរមា ៣៥°C។ ខ្យល់បក់មកពីទិសបូព៌និង អាគេ្នយ៍មានល្បឿនមធ្យម ២ម៉ែត្រ/វិនាទី។   ចំណែក តំបន់ខ្ពង់រាបវិញគឺមានសីតុណ្ហភាពមធ្យមអប្បបរមា ២៣°C និងសីតុណ្ហភាពមធ្យមអតិបរមា ៣៤°C។ ខ្យល់បក់មកពីទិសបូព៌និង អាគ្នយ៍មានល្បឿនមធ្យម ៣ម៉ែត្រ/វិនាទី៕	{ "spider_name": "businesscambodia", "scrape_at": "2025-06-14_19:39:54", "date_created": "2025-02-28T23:59:55.929Z", "category": "ព័ត៌មានថ្មីៗ", "views": 4355, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
បង់យឺតប៉ុន្មានថ្ងៃទើបខូចCBC? នេះជារយៈពេលបង់យឺតដែលធ្វើឲ្យអ្នកខូចCBC ពិបាកខ្ចីលុយធនាគារថ្ងៃក្រោយ	https://business-cambodia.com/articles/cbc-payment-history-record	បច្ចុប្បន្នប្រហែលជាមានបងប្អូនមិនតិចទេដែលមានប្រវត្តិឥណទានមិនល្អនៅក្នុងប្រព័ន្ធCBC ដែលពលរដ្ឋតែងតែនិយាយភាសាសាមញ្ញថាខូចCBC។ ហើយបងប្អូនខ្លះឆ្ងល់ថាតើបង់ធនាគារយឺតរយៈពេលប៉ុន្មានទើបប្រ័ពន្ធCBC កត់ចូលថាពួកគាត់មានប្រវត្តិឥណទានមិនល្អ។   ជុំវិញការបង់សងយឺត លោក សុខ កុម្ភៈ នាយកសាខាធនាគារ ភ្នំពេញពាណិជ្ជ( PPCBank) បានឲ្យដឹងថាកាលណាអ្នកមានប្រវត្តិឥណទានមិនល្អដែលយើងហៅថាខូចCBC គឺមានន័យអ្នកបង់សងយឺតជារៀងរាល់ខែ។ ត្រង់នេះលោកបានបញ្ជាក់ថាបើយឺត១ថ្ងៃឬ២ថ្ងៃមិនជាបញ្ហាណាស់ណានោះទេ។   លោកបានបន្ថែមទៀតថាប្រព័ន្ធCBCតក់ត្រានូវរាល់ការបង់សងរបស់អ្នកហើយចំពោះការបង់សងយឺតពី១ថ្ងៃទៅ២៩ថ្ងៃនៅក្នុងប្រព័ន្ធCBCកត់ត្រាលេខ១។ ជាក់ស្ដែងនៅក្នុងApp CBC នៅត្រង់កន្លែងប្រវត្តិនៃការសងត្រឡប់តាមចំនួនចុងក្រោយ ឧទាហរណ៍បើអ្នកឃើញលេខ000000 បែបនេះមានន័យថាការបង់សងត្រឡប់របស់អ្នកទាន់ពេលវេលា មានប្រវិត្តិឥណទានល្អ។   យ៉ាងណាមិញនៅត្រង់កន្លែងប្រវត្តិនៃការសងត្រឡប់តាមចំនួនចុងក្រោយ បើអ្នកឃើញ លេខ1111111បែបនេះមានន័យថាអ្នកបង់សងយឺតចាប់ពីថ្ងៃ១ថ្ងៃទៅ២៩ថ្ងៃ ហើយប្រព័ន្ធនឹងកត់លេខ១។ ហើយបើបង់យឺតចាប់ពី៦០ថ្ងៃទៅប្រព័ន្ធនឹងកត់លេខ២។ បើបង់យឺតពី៩០ថ្ងៃឡើងទៅប្រព័ន្ធនឹងកត់លេខ៣។   ដូច្នេះចំនួនលេខ១ លេខ២ លេខ៣គឺបង្ហាញប្រវត្តិបង់សងយឺតហើយបើលេខកាន់តែច្រើនមានន័យថាប្រវត្តិឥណទានរបស់អ្នកកាន់តែមិនល្អដែលធ្វើឲ្យអ្នកពិបាកក្នុងការទទួលបានកម្ចី ពេលខ្ចីលុយលើកក្រោយៗទៀត។   អញ្ចឹងលេខ០គឺប្រវិត្តឥណទានល្អ ចំណែកលេ១ប្រវិត្តិឥណទានបង់សងយឺតប៉ុន្ដែមិនជាបញ្ហាខ្លាំងនោះទេ ប៉ុន្ដែបើប្រវត្តិឥណទានអ្នកឡើងដល់លេខ២ លេខ៣អាចបញ្ជាក់ថាប្រវត្តិឥណទានអ្នកមិនល្អដែលធ្វើឲ្យអ្នកពិបាកក្នុងការខ្ចីលុយធនាគារ។   ជុំវិញប្រវិត្តឥណទាន លោក អឿ សុធារ័ត្ន ប្រធាននាយកប្រតិបត្តិរបស់CBCធ្លាប់លើកឡើងថាចំពោះប្រវិត្តដែលបង់សងមិនល្អឬបង់សងយឺតយ៉ាវ ប្រសិនយើងរៀបចំកាលវិភាគបង់សងទៅលើកម្ចីដែលធ្លាប់បង់សងយឺតយ៉ាវហើយធ្វើការបង់សងកម្ចីដែលធ្លាប់បង់យឺតយ៉ាវនោះឲ្យអស់ហើយបង់ឲ្យទៀតទាត់ នោះរយៈពេលណាមួយប្រវិត្តដែលអ្នកបង់សងមិនល្អឬដែលយើងនិយមហៅថា”ខូចCBC” នឹងត្រូវបានលុបចេញបញ្ជីដោយស្វ័យប្រវត្តិ។ ហើយជាទូទៅវាអាចត្រូវការពេលប្រហែលពី២ទៅ៣ឆ្នាំនៅក្នុងការស្ដារប្រវិត្តបង់សងអ្នកឲ្យល្អឡើងវិញហើយអ្នកក៏លែងខូចឈ្មោះក្នុងប្រព័ន្ធCBC ទៀតហើយនិងអាចមានលទ្ធភាពខ្ចីលុយពីធនាគារបានជាធម្មតាវិញដូចដើម។   និយាយឲ្យងាយយល់ដើម្បីស្ដារកេរ្តិ៍ឈ្មោះសម្រាប់អ្នកមានប្រវិត្តបង់សងមិនល្អឲ្យមកប្រវិត្តល្អឡើងវិញដើម្បីអាចមានលទ្ធភាពខ្ចីលុយធនាគារឡើងវិញនោះគឺចាប់ពីថ្ងៃនេះអ្នកតទៅអ្នកត្រូវព្យាយាមបង់សងកម្ចីឲ្យទាន់ពេលវេលា។ ត្រង់នេះទោះបីជាអ្នកធ្លាប់មានប្រវិត្តបង់សងមិនល្អកាលពី១ឆ្នាំ២ឆ្នាំមុនក្ដីឬ បង់សងយឺត៣០ឬ៩០ថ្ងៃក៏ដោយ ចាប់ពីថ្ងៃនេះអ្នកត្រូវចាប់ផ្ដើមបង់សងឲ្យទាន់ពេលវេលានោះមិនយូរមិនឆាប់កេរ្តិ៍ឈ្មោះនឹងល្អឡើងវិញ។ ជាទូទៅនៅក្នុងវិស័យធនាគារគេមើលពីប្រវតិ្តឥណទានយើងត្រឹមតែ២ទៅ៣ឆ្នាំចុងក្រោយប៉ុណ្ណោះដូច្នេះបើអ្នកចាប់ផ្ដើមបង់សងទៀតទាត់ទាន់ពេលវេលា ប្រហែល២ទៅ៣ឆ្នាំក្រោយប្រវិត្តបង់សងអ្នកនឹងល្អឡើងវិញ៕	{ "spider_name": "businesscambodia", "scrape_at": "2025-06-14_19:39:54", "date_created": "2025-02-28T11:43:36.223Z", "category": "ហិរញ្ញវត្ថុ", "views": 4564, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ក្រោយស្នើចង់ដាក់រូប Trump លើក្រដាសប្រាក់២៥០$ រតនាគារជាតិអាមេរិកឆ្លើយតបវិញបែបនេះ	https://business-cambodia.com/articles/donald-trump-currency-news	សមាជិកសភាតំណាងរាស្រ្តអាមេរិកលោក Joe Wilson មកពីគណបក្សសាធារណរដ្ឋ ថ្មីៗនេះបាន បានស្នើឱ្យសេចក្តីព្រាងច្បាប់ បោះពុម្ពក្រដាសប្រាក់ថ្មីមានតម្លៃ២៥០ ដុល្លារអាមេរិក ដោយដាក់រូបលោក Donald Trump ប៉ុន្តែសំណើនេះកំពុងប្រឈមនឹងការបិទផ្លូវភ្លាមៗ ព្រោះគ្មានច្បាប់ណាអាចធ្វើបែបនេះបានឡើយ។   កាសែត NBC បានផ្សាយថា ការិយាល័យបោះពុម្ពរបស់សហរដ្ឋអាមេរិក  BEP ក្រោមរតនាគារសហរដ្ឋអាមេរិកបានបញ្ជាក់ថា គ្មានកាក់ឬរូបិយប័ណ្ណ ណាដែលអាចបង្ហាញរូបភាពប្រធានាធិបតីដែលនៅរស់នោះឡើយ លើកលែងតែប្រធានាធិបតីនោះស្លាប់ចាប់ពី២ឆ្នាំឡើង បន្ទាប់ពីកាលបរិច្ឆេទស្លាប់។   យ៉ាងណាមិញចំពោះហេតុផលនៅពីក្រោយសំណើធ្វើសេចក្តីព្រាងច្បាប់ដាក់រូប Donald Trump លើក្រដាស២៥០$នេះគឺលោក តំណាងរាស្រ្ត Wilson បានបញ្ជាក់ថាព្រោះតែបញ្ហាផ្នែកសេដ្ឋកិច្ចដែលបន្សល់ទុកដោយលោក Biden បង្កឲ្យមានវិបត្តិអតិផរណា ជំរុញឲ្យមានតម្រូវការខ្លាំងជាងមុនសម្រាប់រូបិយប័ណ្ណដែលមានតម្លៃកាន់តែខ្ពស់។   សូមបញ្ជាក់ផងដែរថា បច្ចុប្បន្នមានក្រដាសប្រាក់ចំនួនប្រាំពីរប្រភេទដែលកំពុងចរាចរនៅក្នុងសហរដ្ឋអាមេរិក ខណៈនីមួយៗមានរូបមុខរបស់បុគ្គលល្បីក្នុងប្រវត្តិសាស្ត្រអាមេរិក។   ក្នុងនោះក្រដាសប្រាក់រួមមាន៖ $1.00 មានរូបលោកប្រធានាធិបតី George Washington ,$2.00 មានរូបលោក Thomas Jefferson, $5.00 មានរូបលោក Abraham Lincoln , $10.00 មានរូបលោក Alexander Hamilton, $20.00 មានរូបលោក Andrew Jackson, $50.00 មានរូបលោក Ulysses S. Grant និងក្រដាស $100.00 មានរូបរដ្ឋបុរសអាមេរិកលោក Benjamin Franklin៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:54", "date_created": "2025-02-28T10:04:34.404Z", "category": "ភាពជាអ្នកដឹកនាំ", "views": 3314, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ឡានក្រុងអគ្គិសនី រត់ទៅផ្លូវសៀមរាបនិងបាត់ដំបង បើកដំណើរការហើយ ខណៈនេះជាតម្លៃសំបុត្រ	https://business-cambodia.com/articles/virak-butham-ev-bus-service-price-	ចាយតិចហើយសុវត្ថិភាពទៀត។ ក្រុមហ៊ុនវីរៈប៊ុនថាំ របស់ អ្នកឧកញ៉ា សួរ វីរៈ បានប្រកាសដាក់ឱ្យដំណើរការ ឡានក្រុងអគ្គិសនី ធ្វើដំណើរទៅភ្ញៀវទៅ ខេត្តសៀមរាបនិងបាត់ដំបង ចាប់ពីថ្ងៃទី០១ ខែមីនា ឆ្នាំ២០២៥ ស្អែកនេះតទៅ ជាមួយនឹងតម្លៃសំបុត្រទៅសៀមរាប១០ដុល្លារនិងទៅបាត់ដំបងមានតម្លៃ៨ដុល្លារ។   ក្នុងនោះសម្រាប់ម៉ោងចេញដំណើរមានពីភ្នំពេញទៅសៀមរាបមានពីម៉ោង៩ព្រឹក ដល់២:៣០រសៀល និងពីម៉ោង៥ល្ងាច ដល់១០:៣០នាទីយប់។ ដោយឡែកពីភ្នំពេញទៅបាត់ដំបង មានពីម៉ោង ៦:៣០នាទីព្រឹក ដល់១១:៣០ព្រឹក ម៉ោង៨:៣០នាទីព្រឹក ដល់១:៣០នាទីរសៀល ម៉ោង២រសៀល ដល់ម៉ោង៦ល្ងាច និងពីម៉ោង៣:៣០នាទីរសៀល ដល់ម៉ោង៨:៣០នាទីរសៀល។   សូមជម្រាបថានេះជាលើកដំបូងហើយដែលមានរថយន្តអគ្គីសនីដឹកអ្នកដំណើរនៅកម្ពុជា  ខណៈរថយន្តនេះនឹងចូលរួមកាត់បន្ថយចំណាយធ្វើដំណើរ ជួយកាត់បន្ថយផ្សែងពុលបរិស្ថាន កាត់បន្ថយកម្តៅនិងមានលក្ខណៈធំទូលាយជាងរថយន្តធម្មតា៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:54", "date_created": "2025-02-28T09:15:36.378Z", "category": "ភាពជាអ្នកដឹកនាំ", "views": 4466, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ក្រុមហ៊ុនសាជីវកម្មធនធានទឹកកូរ៉េ (K-water) ស្វែងរកឱកាសវិនិយោគនៅប្រទេសកម្ពុជា	https://business-cambodia.com/articles/k-water	ក្រុមហ៊ុនសាជីវកម្មធនធានទឹក (K-water) របស់ប្រទេសកូរ៉េ បានបង្ហាញចំណាប់អារម្មណ៍នៅក្នុងការវិនិយោគរបស់នៅក្នុងប្រទេសកម្ពុជា លើវិស័យធនធានទឹក។ ដោយគម្រោងវិនិយោគនេះត្រូវបានលើកឡើងនៅក្នុងឱកាសដែល សម្ដេចមហាបវរធិបតី ហ៊ុន ម៉ាណែត នាយករដ្ឋមន្ត្រីនៃព្រះរាជាណាចក្រកម្ពុជា អនុញ្ញាតឱ្យ ឯកឧត្តមបណ្ឌិត Yun Seogdae នាយកប្រតិបត្តិសាជីវកម្មធនធានទឹកកូរ៉េ (K-water) នៃក្រសួងបរិស្ថានរបស់សាធារណរដ្ឋកូរ៉េ និងជាប្រធានក្រុមប្រឹក្សាទឹកអាស៊ី (AWC) និងគណៈប្រតិភូ ចូលជួបសម្ដែងការគួរសម និងពិភាក្សាការងារ នៅវិមានសន្ដិភាព នៅថ្ងៃទី២៨ ខែកុម្ភៈ ឆ្នាំ២០២៥។     ក្នុងឱកាសនៃជំនួប, ឯកឧត្តមបណ្ឌិត Yun Seogdae បានថ្លែងអំណរគុណ និងសម្ដែងនូវសេចក្ដីសោមនស្សរីករាយ ដែលបានចូលជួបសម្ដែងការគួរសម និងពិភាក្សាការងារ ជាមួយសម្ដេចបវរធិបតីជាថ្មីម្ដងទៀត បន្ទាប់ពីជំនួបលើកទី១ ក្នុងឱកាសដែលសម្ដេចបវរធិបតីអញ្ជើញបំពេញទស្សនកិច្ចផ្លូវការនៅសាធារណរដ្ឋកូរ៉េ កាលពីខែឧសភា ឆ្នាំ២០២៤។ ឯកឧត្តមបណ្ឌិត បានគោរពជម្រាបជូនសម្ដេចបវរធិបតី អំពីកិច្ចសហប្រតិបត្តិការប្រកបដោយផ្លែផ្កាកន្លងមក រវាងក្រុមហ៊ុន និងក្រសួង-ស្ថាប័នពាក់ព័ន្ធនៃរាជរដ្ឋាភិបាលកម្ពុជា ក៏ដូចជាគោលបំណងរបស់ក្រុមហ៊ុននៅក្នុងការស្វែងរកឱកាសវិនិយោគ ក្នុងវិស័យគ្រប់គ្រងធនធានទឹក នៅកម្ពុជា។   ជាការឆ្លើយតប, សម្ដេចបវរធិបតីបានវាយតម្លៃខ្ពស់ចំពោះកិច្ចសហប្រតិបត្តិការនាពេលកន្លងមករវាងក្រុមហ៊ុន និងក្រសួង-ស្ថាប័នពាក់ព័ន្ធរបស់រាជរដ្ឋាភិបាល ជាពិសេសចំពោះកិច្ចសហប្រតិបត្តិការលើវិស័យគ្រប់គ្រងធនធានទឹក នៅកម្ពុជា។ សម្ដេចបវរធិបតី ក៏បានលើកទឹកចិត្តឱ្យក្រុមហ៊ុនធ្វើការជាមួយក្រសួង-ស្ថាប័នពាក់ព័ន្ធ ដើម្បីសិក្សាលើការគ្រប់គ្រងធនធានទឹកនៅកម្ពុជា ស្របតាមគោលនយោបាយរបស់រាជរដ្ឋាភិបាល ដោយផ្ដោតទៅលើការវាយតម្លៃឱ្យបានគ្រប់ជ្រុងជ្រោយអំពីភាពខ្លាំង ក៏ដូចជាផលប៉ះពាល់នៃគម្រោងនេះលើសង្គម-សេដ្ឋកិច្ច និងបរិស្ថាន។ សម្ដេចបវរធិបតីបានគូសបញ្ជាក់អំពីគោលបំណងរបស់រាជរដ្ឋាភិបាលក្នុងការធានាឱ្យមានប្រព័ន្ធគ្រប់គ្រងធនធានទឹកប្រកបដោយប្រសិទ្ធភាពខ្ពស់ ធ្វើយ៉ាងណាឱ្យមានធនធានទឹកគ្រប់គ្រាន់ ទាំងនៅរដូវវស្សា និងនៅរដូវប្រាំង សម្រាប់ជាប្រយោជន៍ដល់ប្រជាពលរដ្ឋ, ក៏ដូចជាការរៀបចំចេញជាប្រព័ន្ធអេកូឡូស៊ីបម្រើដល់វិស័យកសិកម្ម និងកសិ-ឧស្សាហកម្ម និងគ្រប់គ្រងហានិភ័យនៃគ្រោះទឹកជំនន់ក្នុងរដូវវស្សា និងគ្រោះរាំងស្ងួត នៅរដូវប្រាំង។ មុននឹងបញ្ចប់, សម្ដេចបវរធិបតីក៏បានលើកទឹកចិត្តឱ្យក្រុមហ៊ុនសាជីវកម្ម បន្តធ្វើការ និងភ្ជាប់ទំនាក់ទំនងឱ្យកាន់តែជិតស្និទ្ធបន្ថែមទៀត ជាមួយក្រសួង-ស្ថាប័នពាក់ព័ន្ធរបស់រាជរដ្ឋាភិបាលកម្ពុជា៕	{ "spider_name": "businesscambodia", "scrape_at": "2025-06-14_19:39:54", "date_created": "2025-02-28T09:10:20.464Z", "category": "អចលនទ្រព្យ", "views": 58, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ប្រយ័ត្នផង! អេស៊ីលីដា ប្រាប់ថាធ្វើប្រតិបត្តិការបែបណាក៏ដោយ កុំបង្ហាញព័ត៌មាន២នេះដាច់ខាត បើមិនចង់អស់លុយពីកុង	https://business-cambodia.com/articles/acleda-bank-user-be-careful-with-transanction	បច្ចុប្បន្នបច្ចេកវិទ្យាកាន់តែទំនើបតែក៏អាចធ្វើឲ្យមនុស្សមួយចំនួនក្លាយជាជនរងគ្រោះជាពិសេសអ្នកប្រើប្រាស់App ធនាគារនិងប្រើប្រាស់សេវាធនាគារតាមអនឡាញ។ ដូច្នេះអ្នកប្រើប្រាស់ធនាគារបច្ចុប្បន្នគួរមានការប្រុងប្រយ័ត្នដើម្បីចៀសវាងជនខិលខូចបោកបញ្ចោតយកលុយពីកុងធនាគារអស់។   ទាក់ទងនឹងការបោកបញ្ចោតលុយពីកុងធនាគារនេះដែរ ធនាគារ អេស៊ីលីដាដែលជាធនាគារពាណិជ្ជធំនិងមានអ្នកប្រើប្រាស់ច្រើននៅកម្ពុជាតែងតែកើនរំលឹកដល់អតិថិជនរបស់ខ្លួនឲ្យមានការប្រុងប្រយ័ត្ននិងការពារខ្លួនដើម្បីចៀសវាងខាត់បង់លុយដោយសារតែជនខិលខូច។   ជាក់ស្ដែងថ្មីៗនេះ អេស៊ីលីដាណែនាំអតិថិជនឲ្យប្រុងប្រយ័ត្ននិងប្រាប់ពីវិធីការពារលើប្រព័ន្ធអ៊ិនធើណែតដោយបញ្ជាក់ថា” កុំធ្វើតាមការស្នើសុំឲ្យប្រតិបត្តិការណាមួយ ជាពិសេសគឺព័ត៌មាន២សំខាន់ដែលអ្នកមិនត្រូវឲ្យគេដឹងដាច់ខាតនោះគឺ លេខសម្ងាត់មាសឬលេខOTP(៦ខ្ទង់)។   លើសពីកាលពីពេលថ្មីៗកន្លងទៅនេះ អេស៊ីលីដាបានបង្ហោះសារឲ្យអតិថិជនរបស់ខ្លួនប្រុងប្រយ័ត្ន កុំផ្ទេរប្រាក់ទៅមនុស្សដែលអ្នកមិនធ្លាប់ស្គាល់ ទាំងក្នុង និងក្រៅប្រទេស ក្នុងគោលបំណងដើម្បីទូទាត់ ឬទទួលបានផលប្រយោជន៍អ្វីមួយ ពីអ្នកទាំងនោះ។   ធនាគារក៏បានបញ្ជាក់បន្ថែមផងដែរថាបុគ្គលិកធនាគារ អេស៊ីលីដា នឹងមិនទាក់ទងលោកអ្នកដើម្បីសួរអំពីលេខគណនី លេខសម្ងាត់ផ្ទាល់ខ្លួន ឬក៏ព័ត៌មានផ្ទាល់ខ្លួនរបស់លោកអ្នក តាមរយៈអុីម៉ែល ឬទូរសព្ទនោះទេ។ ធនាគារក៏មិនទាក់ទងលោកអ្នក ដើម្បីស្នើសុំឱ្យលោកអ្នកផ្ទេរប្រាក់ទៅកាន់អ្នកណាម្នាក់ ឬទៅកាន់គណនីណាមួយឡើយ។	{ "spider_name": "businesscambodia", "scrape_at": "2025-06-14_19:39:54", "date_created": "2025-02-28T07:56:18.628Z", "category": "ហិរញ្ញវត្ថុ", "views": 20164, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ដំណឹងល្អ! អ្នកឧកញ៉ា សួរ វីរៈ ប្រកាសរកអ្នកជំនាញ បង្រៀនប្រជាជននៅខេត្តកោះកុង ធ្វើរឿង១នេះ	https://business-cambodia.com/articles/koh-sdach-resort-creative-item-	មិនត្រឹមតែជាពាណិជ្ជករដែលគិតគូអំពីអាជីវកម្មខ្លួនឯងទេ តែក៏គិតគូអំពីសហគមន៍ដែរ។ ថ្មីៗនេះ អ្នកឧកញ៉ា សួរ វីរៈ បានប្រកាសស្វែងរកអ្នកជំនាញផលិតវត្ថុអនុស្សាវរីយ៍អំពីខ្ចៅ ខ្យង សមុទ្រ និងសម្ភារៈផ្សេងៗទៀត ដល់ប្រជាជននៅតំបន់កោះស្តេច ស្រុកគីរីសាគរ ខេត្តកោះកុង ដើម្បីផ្តត់ផ្គង់តម្រូវការ និងទាញចំណូលដល់សហគមន៍។   តាមរយៈវីដេអូនៅលើបណ្តេញសង្គមផ្ទាល់ខ្លួន ប្រមាណជាង៦នាទី អ្នកឧកញ៉ា សួរ វីរៈ បានបញ្ជាក់ថា ដោយហេតុថាបច្ចុប្បន្ននេះភ្ញៀវទេសចរជាតិនិងអន្តរជាតិលើកោះស្តេច កាន់តែកើនឡើងពីមួយថ្ងៃទៅមួយថ្ងៃ ហើយសម្ភារៈវត្ថុអនុស្សាវីរ៍យផ្សេងៗ ដូចជាសម្បកខ្យងរំយោលសម្រាប់តាំងលំអរជាដើមនោះ ពលរដ្ឋត្រូវទិញពីប្រទេសជិតខាងមកលក់បន្ត ខណៈជុំវិញកោះគឺមានធនធានស្រាប់។   រូបតំណាង   ដូចនេះអ្នកឧកញ៉ាសម្រេចចិត្តស្វែងរកអ្នកជំនាញ មកជួយបង្រៀនប្រជាសហគមន៍ឱ្យចេះច្នៃសម្ភារៈទាំងនោះដោយខ្លួនឯងសម្រាប់ឱ្យរកចំណូលបន្ថែម ឬក្រុមហ៊ុនរបស់អ្នកឧកញ៉ាជួយទិញវិញតែម្តង។ ជាពិសេសសម្រាប់ស្រ្តីដែលទំនេរពីការងារមេផ្ទះ សល់ពេលពីការចាក់មងឱ្យប្តីចេញទៅនេសាទតាមទម្លាប់។   មួយវិញទៀតប្រជាពលរដ្ឋអាចបង្កើតជារង្វង់ទេសចរណ៍ថ្មីមួយទៀត ដែលមានសិប្បកម្មកៃច្នៃ ដោយដៃផងនិងគ្រឿងម៉ាស៊ីនផងផលិតចេញជាសម្ភារៈថ្មីៗប្លែកៗ ចងជាសហគមន៍សិប្បកម្មដែលអាចឱ្យភ្ញៀវទេសចរកំណត់ជាគោលដៅទៅលេងកម្សាន្តបានបន្ថែមទៀត។         ដូច្នេះសម្រាប់អ្នកជំនាញដែលមានចំណាប់អារម្មណ៍បង្រៀន សូមទាក់ទងទៅក្រុមហ៊ុនរបស់អ្នកឧកញ៉ា ដើម្បីចរចាតាមភាពជាក់ស្តែង។ នៅពេលដែលរកអ្នកជំនាញបានហើយ អ្នកឧកញ៉ា សួរ វីរៈ នឹងធ្វើការលើគម្រោងនេះជាមួយ អាជ្ញាធរក្នុងតំបន់កោះស្តេច រួមដៃគ្នាធ្វើយ៉ាងណាឱ្យកោះស្តេចក្លាយជាកោះទេសចរ ពោរពេញដោយភាពច្នៃប្រឌិត បង្កើនចន្តរសេដ្ឋកិច្ចសហគមន៍ និងក្លាយជាកោះស្អាតបំផុតគ្មានសំរាម៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:54", "date_created": "2025-02-28T07:27:45.003Z", "category": "ភាពជាអ្នកដឹកនាំ", "views": 1400, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
Vietjet ប្រារព្ធទិវាសិទ្ធនារីអន្តរជាតិជាមួយនឹងការបញ្ចុះតម្លៃសំបុត្រ ៨៣% លើជើងហោះហើរទាំងអស់!	https://business-cambodia.com/articles/vietjet-discount-international-women-day	ក្នុងឱកាសអបអរសាទរទិវាអន្តរជាតិនារី ៨ មីនា Vietjet កំពុងផ្តល់ជូននូវប្រូម៉ូសិនបញ្ចុះតម្លៃសំបុត្រដ៏ពិសេសសម្រាប់ Eco-Class ចំនួន ៨៣,០០០ សំបុត្រ ដែលមានការបញ្ចុះតម្លៃរហូតដល់ 83% ()។ ប្រូម៉ូសិនបញ្ចុះតម្លៃសំបុត្រពិសេសនេះ មានសុពលភាពសម្រាប់ការកក់សំបុត្រទុកចន្លោះពីថ្ងៃទី ៣ ដល់ថ្ងៃទី ៥ ខែមីនា ឆ្នាំ ២០២៥ ដោយប្រើលេខ កូដប្រូម៉ូសិន VJ83 នៅលើគេហទំព័រផ្លូវការរបស់ Vietjet (www.vietjetair.com) និងកម្មវិធីទូរស័ព្ទ Vietjet Air។ ប្រូម៉ូសិនបញ្ចុះតម្លៃសំបុត្រដ៏ពិសេសរយៈពេល ៣ ថ្ងៃនេះ អនុវត្តសម្រាប់បណ្តាញជើងហោះហើរទាំងអស់របស់ Vietjet សម្រាប់ការធ្វើដំណើររវាងថ្ងៃទី ១៧ ខែមីនា ដល់ថ្ងៃទី ២២ ខែឧសភា ឆ្នាំ ២០២៥ () ផ្តល់ឱ្យអ្នកធ្វើដំណើរនូវឱកាសដ៏ល្អឥតខ្ចោះដើម្បីស្វែងយល់ពីប្រទេសវៀតណាមនៅនិទាឃរដូវ។ មិនថាអ្នកកំពុងស្វែងរកកន្លែងសម្រាកលំហែកាយតាមឆ្នេរខ្សាច់ ការធ្វើដំណើកម្សាន្តផ្សងព្រេងដ៏រំភើប ឬចង់រកកន្លែងកំហែរបែបរ៉ូមែនទិកនោះទេ ពេលវេលាល្អបំផុតសម្រាប់ដំណើរកម្សាន្តជាមួយមនុស្សជាទីស្រឡាញ់ គឺចាប់ផ្តើមពីទិវាអន្តរជាតិនារីនេះហើយ។ អ្នកធ្វើដំណើរពីប្រទេសកម្ពុជាអាចទាញយកអត្ថប្រយោជន៍ពីការផ្តល់ជូនពិសេសនេះ ដើម្បីកក់ជើងហោះហើរពីសៀមរាបទៅហាណូយនារដូវផ្ការីកនេះ ជាមួយនឹងការតភ្ជាប់យ៉ាងរលូនទៅកាន់គោលដៅដ៏ពេញនិយមជាច្រើននៅទូទាំងប្រទេសវៀតណាម អាស៊ី និងអូស្ត្រាលី តាមរយៈបណ្តាញហោះហើរដ៏ទូលំទូលាយរបស់ Vietjet។ បច្ចុប្បន្នក្រុមហ៊ុន Vietjet ដំណើរការជើងហោះហើរទៅមកជារៀងរាល់ថ្ងៃនៅលើផ្លូវសៀមរាប-ហាណូយដែលដំណើរការយ៉ាងរលូន ដោយផ្តល់ជម្រើសក្នុងការធ្វើដំណើរដ៏ងាយស្រួលដើម្បីស្វែងយល់ពីរដ្ឋធានីដ៏រស់រវើកដែលមានអាយុកាលរាប់ពាន់ឆ្នាំរបស់ប្រទេសវៀតណាម។ កុំអោយឱកាសដ៏ពិសេសនេះកន្លងផុតទៅឱ្យសោះណា ផ្តល់កិត្តិយសដល់ស្ត្រីជាទីស្រឡាញ់ក្នុងជីវិតរបស់អ្នកជាមួយនឹងដំណើរកម្សាន្តដែលមិនអាចបំភ្លេចបាន! ប្រទេសវៀតណាមមានភាពល្បីល្បាញដោយសារវប្បធម៌ដ៏សម្បូរបែប ទេសភាពដ៏គួរឱ្យភ្ញាក់ផ្អើល និងមុខម្ហូបឆ្ងុយឆ្ងាញ់ដ៏ល្បីល្បាញលើពិភពលោក។ ក្រៅពីទីក្រុងហាណូយ ភ្ញៀវទេសចរអាចរីករាយនឹងឆ្នេរដ៏ស្រស់បំព្រងនៃទីក្រុងដាណាង, ញ៉ាត្រាង និងកោះភូកុក ដែលជាអច្ឆរិយវត្ថុបេតិកភណ្ឌពិភពលោករបស់អង្គការយូណេស្កូនៃឈូងសមុទ្រហាឡុង, នីញប៊ិញ, ហូយអាន និង Hue ឬទីក្រុងហូជីមិញ ដែលជាទីប្រជុំជនដ៏ធំបំផុត។ Vietjet មានបណ្តាញជើងហោះហើរក្នុងស្រុកដ៏ទូលំទូលាយមួយក្នុងប្រទេសវៀតណាម ហើយបន្តពង្រីកគោលដៅសកលរបស់ខ្លួនជាបន្តបន្ទាប់។ នៅខែមីនា និងខែមេសា ឆ្នាំ ២០២៥ ក្រុមហ៊ុនអាកាសចរណ៍នឹងដាក់ឱ្យដំណើរការផ្លូវហោះហើរថ្មីដែលតភ្ជាប់ទីក្រុងហូជីមិញ និងហាណូយជាមួយទីក្រុងប៉េកាំង និងក្វាងចូវ (ប្រទេសចិន) ក៏ដូចជាទីក្រុងហូជីមិញជាមួយទីក្រុង Bangalore និង Hyderabad (ឥណ្ឌា)។ () មិនរាប់បញ្ចូលពន្ធ និងថ្លៃសេវាផ្សេងៗ។ (**) មិនរាប់បញ្ចូលថ្ងៃឈប់សម្រាកសាធារណៈ និងរយៈពេលធ្វើដំណើរដែលមានតម្រូវការខ្ពស់បំផុត។ អំពី ក្រុមហ៊ុន Vietjet ក្រុមហ៊ុនអាកាសចរណ៍ជំនាន់ថ្មី Vietjet មិនត្រឹមតែបានធ្វើបដិវត្តន៍ឧស្សាហកម្មអាកាសចរណ៍នៅក្នុងប្រទេសវៀតណាមប៉ុណ្ណោះទេ ប៉ុន្តែថែមទាំងជាក្រុមហ៊ុនអាកាសចរណ៍ត្រួសត្រាយផ្លូវទូទាំងតំបន់ និងជុំវិញពិភពលោកផងដែរ។ ដោយផ្តោតលើការគ្រប់គ្រងតម្លៃ ប្រតិបត្តិការប្រកបដោយប្រសិទ្ធភាពនិងការអនុវត្ត ការប្រើប្រាស់បច្ចេកវិទ្យាចុងក្រោយបំផុតចំពោះសកម្មភាពទាំងអស់ និងឈានមុខគេ ក្រុមហ៊ុន Vietjet ផ្តល់នូវឱកាសហោះហើរជាមួយនឹងការសន្សំសំចៃ និងតម្លៃសមរម្យ ព្រមទាំងសេវាកម្មចម្រុះដើម្បីបំពេញតម្រូវការរបស់អតិថិជន។ ក្រុមហ៊ុន Vietjet គឺជាសមាជិកពេញលេញនៃសមាគមដឹកជញ្ជូនផ្លូវអាកាសអន្តរជាតិ (IATA) ជាមួយនឹងវិញ្ញាបនបត្រត្រួតពិនិត្យសុវត្ថិភាពប្រតិបត្តិការរបស់ IATA (IOSA)។ ក្នុងនាមជាក្រុមហ៊ុនអាកាសចរណ៍ឯកជនធំជាងគេរបស់វៀតណាម ក្រុមហ៊ុនអាកាសចរណ៍នេះទទួលបានចំណាត់ថ្នាក់ខ្ពស់បំផុតសម្រាប់សុវត្ថិភាពជាមួយនឹងផ្កាយ ៧ ដោយគេហទំព័រសុវត្ថិភាព និងចំណាត់ថ្នាក់ផលិតផលតែមួយគត់របស់ពិភពលោក airlineratings.com និងបានចុះបញ្ជីជាក្រុមហ៊ុនអាកាសចរណ៍មួយក្នុងចំណោមក្រុមហ៊ុនអាកាសចរណ៍ល្អបំផុតទាំង ៥០ របស់ពិភពលោកសម្រាប់ហិរញ្ញវត្ថុ និងប្រតិបត្តិការប្រកបដោយសុខភាពល្អដោយទស្សនាវដ្តី Airfinance Journal ជាច្រើនឆ្នាំជាប់ៗគ្នា។ ក្រុមហ៊ុនអាកាសចរណ៍នេះ ក៏ត្រូវបានគេដាក់ឈ្មោះថាជាក្រុមហ៊ុនដឹកជញ្ជូនតម្លៃទាបល្អបំផុតដោយស្ថាប័នល្បីៗដូចជា Skytrax, CAPA, Airline Ratings និងជាច្រើនទៀត។	{ "spider_name": "businesscambodia", "scrape_at": "2025-06-14_19:39:54", "date_created": "2025-02-28T07:20:44.983Z", "category": "PR", "views": 76, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
គម្រោងធំៗ ៣ ដែលសាងសង់ដោយក្រុមហ៊ុនលោកអ្នកឧកញ៉ា ពុង ឃាវសែ នឹងសម្ពោធដាក់ឲ្យដំណើរការក្នុងឆ្នាំនេះ	https://business-cambodia.com/articles/project-pung-khaw-se	លោកអ្នកឧកញ៉ា ពុង ឃាវសែ គឺជាអ្នកជំនួញជើងចាស់ដែលប្រកបអាជីវកម្មស្ទើរគ្រប់វិស័យនៅក្នុងប្រទេសកម្ពុជា។ ក្នុងនោះដែរ ការវិនិយោគសាងសង់ហេដ្ឋារចនាសម្ព័ន្ធ និងអចលនទ្រព្យ គឺជាវិស័យមួយក្នុងវិស័យជាច្រើនទៀត បាននិងកំពុងរីកដុះដាលដូចផ្សិតផងដែរដូចជា៖ លំនៅឋាន ខុនដូ ផ្សារទំនើប ទីក្រុងរណប និងស្ពានជាដើម។ ដោយការវិនិយោគទាំងនេះគឺស្ថិតនៅក្នុងការគ្រប់គ្រងដោយក្រុមហ៊ុន OCIC របស់លោកអ្នកឧកញ៉ាផងដែរ។     យ៉ាងណាសម្រាប់ឆ្នាំ២០២៥ នេះ មានគម្រោងធំ ៣ ដែលវិនិយោគសាងសង់ដោយក្រុមហ៊ុន OCIC និងមានការសហការជាមួយរាជរដ្ឋាភិបាលផងនោះ ក៏នឹងត្រៀមបើកសម្ពោធដាក់ឲ្យប្រើប្រាស់ជាផ្លូវការនៅក្នុងឆ្នាំនេះផងដែរ។ ដោយក្នុងនោះរួមមាន៖   ១. ព្រលានយន្ដអន្ដរជាតិតេជោ   គម្រោងព្រលានយន្ដអន្ដរជាតិខ្នាតយក្ស និងធំជាងគេនេះ ត្រូវបានរំពឹងថា នឹងបើកដំណើរការនៅក្នុងខែកក្កដា ឆ្នាំ២០២៥ ខាងមុខនេះហើយ ខណៈបច្ចុប្បន្នការសាងសង់សម្រេចបានប្រមាណ ៩៤ ភាគរយ ក្រោយបើកដំណើរការសាងសង់រយៈពេលច្រើនឆ្នាំរួមមក។   ព្រលានយន្ដហោះអន្ដរជាតិតេជោ ត្រូវបានវិនិយោគសាងសង់ដោយក្រុមហ៊ុន OCIC មានទីតាំងស្ថិតនៅឃុំព្រែកស្លែង ស្រុកកណ្តាលស្ទឹង ខេត្តកណ្តាល និងមានចម្ងាយប្រមាណ ២០ គីឡូម៉ែត្រពីរាជធានីភ្នំពេញ។ ព្រលានយន្ដហោះនេះត្រូវបានអភិវឌ្ឍន៍នៅលើផ្ទៃដី ២៦០០ ហិកតា និងចំណាយថវិកាសរុប ១៥០០ លានដុល្លារសម្រាប់ដំណាក់កាលទី១។   នៅពេលបើកដំណើរការព្រលានអន្ដរជាតិលំដាប់ 4F នេះនឹងអាចទទួលបានការហោះហើរពីឆ្ងាយឆ្លងទ្វីប ដែលអាចឲ្យប្រភេទយន្តហោះធុនយក្ស រហូតដល់ Airbus A380-800 និង យន្តហោះ Boeing 747-800 ចុះចតបាន។      ២. ស្ពានអាកាសមរតកតេជោ   ស្ពានអាកាសមរតកតេជោ គឺជាស្ពានអាកាសកម្ពស់ ២ ជាន់ដំបូងគេនៅកម្ពុជា ដែលមានទីតាំងស្ថិតនៅចំណុចប្រសព្វរវាងមហាវិថីព្រះមុនីវង្ស មហាវិថីសម្តេចតេជោ ហ៊ុន សែន និង មហាវិថីយោធពលខេមរភូមិន្ទ (ផ្លូវ២៧១) ក្នុងខណ្ឌមានជ័យ និងខណ្ឌចំការមន។ ដោយបច្ចុប្បន្នស្ពានមួយនេះ ត្រូវបានបើកឲ្យដំណើរការជាបណ្ដោះអាសន្នហើយ រង់ចាំតែថ្ងៃសម្ពោធបើកឲ្យដំណើរការផ្លូវការតែប៉ុណ្ណោះ។   សូមជម្រាបថា ស្ពានអាកាសកម្ពស់ ២ ជាន់នេះ ត្រូវបានបើកការដ្ឋានកាលពីថ្ងៃទី៣១ សីហា ឆ្នាំ២០២២ ដោយក្រុមហ៊ុន OCIC ក្នុងទុនសរុបប្រមាណ ៣៦ លានដុល្លារ និងចំណាយពេលសាងសង់រយៈពេល ៣៦ ខែ។      ស្ពានអាកាសថ្មីនេះនឹងដោះស្រាយបាននៅលំហូរលំហូរ ចរាចរណ៍ ពីខេត្តកណ្ដាល ឆ្លងកាត់មហាវិថីតេជោហ៊ុន សែន ពីព្រលានយន្តហោះថ្មី ខេត្តកណ្ដាល ចូលមករាជធានីភ្នំពេញនិងទី២ទៀត អាចកាត់បន្ថយបាននូវការកកស្ទះចរាចរណ៍នៅតាមបណ្ដោយផ្លូវជាតិ១ចូលមករាជធានីភ្នំពេញផងដែរ។     ៣. ស្ពានអាកាសសម្ដេចមហាបវរធិបតី   ស្ពានអាកាសភ្លោះនេះ គឺមានទីតាំងស្ថិតនៅតាមបណ្ដោយមហាវិថីសម្ដេចតេជោ ហ៊ុន សែន ប្រសព្វផ្លូវជាតិលេខ ២ ព្រំប្រទល់រវាង រាជធានីភ្នំពេញ និងខេត្តកណ្តាល បានបើកការដា្ឋនកាលពីថ្ងៃទី១៧ ខែ មិថុនា ឆ្នាំ ២០២៤ ។   ស្ពាននេះក៏ត្រូវបានសាងសង់ដោយក្រុមហ៊ុន OCIC ដូចគ្នាដែរ ដែលចំណាយទុនសរុបចំនួន ១៦,២០០,៥០០ដុល្លារ។ ការសាងសង់ស្ពានថ្មីនេះឡើងដើម្បីឆ្លើយតបទៅនឹងស្ថានភាពចរាចរណ៍ ដែលនឹងមានសភាពកាន់តែមមាញឹក នៅពេលដែលព្រលានយន្តហោះអន្តរជាតិតេជោស្ថិតក្នុងខេត្តកណ្តាល។ ហើយបើតាមការបញ្ជាក់គម្រោងស្ពានអាចនឹងដាក់ឲ្យប្រើប្រាស់ក្នុងអំឡុងខែ មិថុនា ឆ្នាំ២០២៥ ខាងមុខនេះផងដែរ៕	{ "spider_name": "businesscambodia", "scrape_at": "2025-06-14_19:39:54", "date_created": "2025-02-28T06:48:14.537Z", "category": "អចលនទ្រព្យ", "views": 267, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
អគ្គស្នងការដ្ឋាននគរបាលជាតិ ប្រាប់ឱ្យពលរដ្ឋទាក់ទងទៅលេខ២ខ្សែរនេះ ករណីឃើញមន្រ្តីចរាចរណ៍ប្រព្រឹត្តកំហុសឆ្គងពេលបំពេញភារកិច្ច	https://business-cambodia.com/articles/can-call-2	យោងតាមការចុះផ្សាយលើផេកផ្លូវការរបស់ អគ្គស្នងការដ្ឋាននគរបាលជាតិ បានឱ្យដឹងថា ប្រសិនជាពលរដ្ឋឃើញមន្រ្តីចរាចរណ៍ប្រព្រឹត្តកំហុសឆ្គងពេលបំពេញភារកិច្ច អាចធ្វើការទំនាក់ទំនងតាមរយៈលេខទូរស័ព្ទទាន់ហេតុការណ៍របស់អគ្គស្នងការដ្ឋាននគរបាលជាតិលេខ ១១៧ និង/ឬទំនាក់ទំនងមកក្រុមការងារប្រតិកម្មរហ័ស នៃនាយកដ្ឋាននគរបាលចរាចរណ៍និងសណ្ដាប់ធ្នាប់សាធារណៈ តាមរយៈលេខទូរស័ព្ទ ០១២ ៩៩១ ៥៥១ និងលេខ ០៧៦ ៧៧៧ ៧៧៣២។   ប្រភពខាងលើក៏បានបន្តឱ្យដឹងទៀតថា អគ្គស្នងការដ្ឋាននគរបាលជាតិ ក៏សូមទទួលយករាល់មតិរិះគន់ទាំងឡាយណាពាក់ព័ន្ធដល់ភាពអសកម្មរបស់មន្ត្រីនគរបាលចរាចរណ៍មួយចំនួន ដែលមានអាកប្បកិរិយាមិនសមរម្យល្មើសវិន័យកងកម្លាំងពុំមានក្រមសីលធម៌វិជ្ជាជីវៈក្នុងពេលបំពេញភារកិច្ច។ យើងខ្ញុំនឹងធ្វើការត្រួតពិនិត្យឱ្យបាន ហ្មត់ចត់ ដើម្បីអនុវត្តវិន័យកងកម្លាំង និងមានវិធានការច្បាប់តាមកម្រិតនៃអំពើខុសឆ្គងរបស់មន្ត្រីទាំងនោះ។   អគ្គស្នងការដ្ឋាននគរបាលជាតិក៏បានអំពាវនាវ និងសំណូមពរដល់ប្រជាពលរដ្ឋក៏ដូចជា សាធារណជន និងអ្នកប្រើប្រាស់បណ្តាញទំនាក់ទំនងសង្គមនៅទូទាំងប្រទេសសូមចូលរួមអនុវត្តច្បាប់ស្ដីពីចរាចរណ៍ផ្លូវគោកដើម្បីការពារអាយុជីវិតរបស់យើង គ្រួសារយើង ក៏ដូចជាអាយុជីវិតជនគ្រប់រូប ក្នុងសង្គម ព្រមទាំងរួមចំណែករក្សាសន្តិសុខ សណ្តាប់ធ្នាប់ របៀបរៀបរយ និងសេចក្ដីថ្លៃថ្នូរជូនសង្គមជាតិ៕	{ "spider_name": "businesscambodia", "scrape_at": "2025-06-14_19:39:54", "date_created": "2025-02-28T06:29:14.521Z", "category": "ព័ត៌មានថ្មីៗ", "views": 354, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ផ្ទះនៅជប៉ុន ត្រូវបានបោះបង់ចោលរាប់លានខ្នង ខណៈខ្លះលក់ត្រឹមត.ម្លៃ៥០០$ ព្រោះមូលហេតុធំៗ៤នេះ	https://business-cambodia.com/articles/millions-of-japanese-homes-abandoned	ការកើនឡើងនៃចំនួនផ្ទះដែលគេបោះបង់ចោលនៅប៉ុន គឺជាបញ្ហាសង្គមដ៏ធំមួយ។ បើតាមការស្រាវជ្រាវរបស់ក្រសួងមហាផ្ទៃជប៉ុន ចំនួនផ្ទះទំនេរបានកើនដល់ប្រមាណ ១៣.៦លានខ្នង ក្នុងឆ្នាំ២០២៣ ដែលស្មើនឹង ១៤% នៃចំនួនផ្ទះសរុបក្នុងប្រទេស។ ខាងក្រោមនេះ គឺជាមូលហេតុចម្បងធំៗ៤ ធ្វើឲ្យវិបត្តិនេះកើតឡើង៖   ១/. ប្រជាជនចាស់ និងអត្រាកំណើតចុះខ្សោយ៖ ជប៉ុនមានប្រជាជនចាស់ជាង ៦៥ឆ្នាំ ដល់ទៅ ៣០% ដែលមានន័យថាមនុស្សចាស់ៗជាច្រើនទទួលមរណភាពដោយគ្មានអ្នកស្នងមរតកផ្ទះ។ មិនតែប៉ុណោះ អត្រាកំណើតកូនទាបបំផុតក្នុងប្រវត្តិសាស្ត្រ បានធ្វើឱ្យចំនួនប្រជាជនថយចុះមួយលាននាក់ក្នុងមួយឆ្នាំៗ។   ២/. ការផ្លាស់ប្តូររបត់រស់នៅទៅទីក្រុងធំៗ៖ យុវជនភាគច្រើនចាកចេញពីជនបទ ដើម្បីរកការងារនៅក្រុងធំៗដូចជា Tokyo, Osaka និង Yokohama ជាដើម ខណៈផ្ទះនៅតំបន់ជនបទ គ្មានអ្នកទិញ ទោះបីមានតម្លៃទាបក៏ដោយ។   ៣/. ផ្ទះចាស់ និងច្បាប់អចលនទ្រព្យ៖ ផ្ទះចាស់ៗជាច្រើនមិនមានតម្លៃក្នុងទីផ្សារ ដោយសារត្រូវការជួសជុលច្រើន។ លើសពីនេះ ច្បាប់ពន្ធនៅជប៉ុនលើកលែងអតិថិជនអោយប្រើផ្ទះចាស់ ដោយសារពន្ធអចលនទ្រព្យលើដីទាបជាងលើអគារ ដែលធ្វើឲ្យអ្នកស្នងមរតកមិនចង់ទទួលខុសត្រូវលើផ្ទះចាស់ទាំងនេះ។   ៤/. ការបាក់បែកផ្ទះចាស់ៗ៖ ការមកទទួលជិវិតនៅក្នុងផ្ទះដែលមិនប្រើប្រាស់ច្រើនឆ្នាំ ត្រូវការជួសជុលខ្លាំង ដែលអាចចំណាយខ្ពស់ជាងតម្លៃទិញផ្ទះទៅទៀត។ ជីវភាពក្នុងគ្រាសេដ្ឋកិច្ចធ្លាក់ចុះធ្វើឱ្យមនុស្សខ្លះលែងសាងសង់ថ្មី ប៉ុន្តែរកផ្ទះថ្មីនៅក្រុងធំៗជំនួសវិញ។   គួរជម្រាបផងដែរថា ដើម្បីដោះស្រាយបញ្ហាខាងលើ រដ្ឋាភិបាលជប៉ុនបានផ្តល់លុយ ឬជូនផ្ទះចាស់ដោយឥតគិតថ្លៃ ដើម្បីទាក់ទាញអ្នកមកស្នាក់នៅ។ ក្នុងនោះមានកម្មវិធីលក់ផ្ទះតម្លៃត្រឹម ៥០០ដុល្លារ - ៥,០០០ដុល្លារ សម្រាប់អ្នកចង់រស់នៅក្នុងតំបន់ជនបទ។ រីឯម្ចាស់ផ្ទះផ្ទាល់ អ្នកខ្លះបានបំលែងទៅជាសណ្ឋាគារ, ច្នៃចេញជាផ្ទះបុរាណ ឬកន្លែងធ្វើការក្នុងជនបទតែម្តង៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម    https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:54", "date_created": "2025-02-28T06:25:49.535Z", "category": "ហិរញ្ញវត្ថុ", "views": 5706, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
មិនធ្លាប់មាន! CEO Starbucks ប្រកាសកាត់បុគ្គលិកជាង១ម៉ឺននាក់ ទាំងតំណែងធំនិងតូច ព្រោះមូលហេតុទាំងនេះ	https://business-cambodia.com/articles/starbucks-layoff-corporate-employee-world-wide-	នៅក្នុងការរៀបចំរចនាសម្ព័ន្ធឡើងវិញរបស់ Starbucks នាយកប្រតិបត្តិលោក Brian Niccol បានប្រកាសឱ្យដឹងថាកាលពីថ្ងៃចន្ទកន្លងទៅថា Starbucks គ្រោងនឹងបញ្ឈប់បុគ្គលិកជាង១ម៉ឺនមុខតំណែង ទាំងតំណែងធំនិងតំណែងតូច នៅសាខាទូទាំងពិភពលោក។ ខណៈការបញ្ឈប់ការងារនេះគឺជាចលករដ៏ធំបំផុតមួយមិនធ្លាប់មានក្នុងប្រវត្តិសាស្ត្ររបស់ក្រុមហ៊ុន ដើម្បីបង្កើនប្រសិទ្ធិភាពក្រុមហ៊ុន។     យោងតាមការចុះផ្សាយរបស់សារព័ត៌មាន The Guardian បានឱ្យដឹងថា ក្នុងលិខិតមួយរបស់លោក Brian Niccol នាយកប្រតិបត្តិរូបនេះបានបញ្ជាក់ទៅកាន់បុគ្គលិកថា គោលបំណងរបស់ក្រុមហ៊ុន គឺដើម្បីធ្វើឱ្យប្រតិបត្តិការកាន់តែមានប្រសិទ្ធភាព បង្កើនគណនេយ្យភាព កាត់បន្ថយភាពស្មុគស្មាញ និងជំរុញឱ្យមានសមាហរណកម្មកាន់តែប្រសើរឡើង។   បន្ថែមពីនេះទំហំនិងរចនាសម្ព័ន្ធច្រើនស្រទាប់ពេក អាចធ្វើឱ្យក្រុមហ៊ុនថយចុះ ក្នុងនោះរួមទាំងអ្នកគ្រប់គ្រង និងក្រុមតូចៗ ប៉ុន្តែបុគ្គលិកក្នុងឆុងកាហ្វេនិងបុគ្គលិកក្នុងឃ្លាំង មិនត្រូវបានរាប់បញ្ចូលក្នុងការកាត់ទេ។ នៅក្នុងលិខិតដដែលនោះ CEO Brian Niccol បានបញ្ជាក់ថា ការបញ្ឈប់ការងារនឹងត្រូវប្រកាសជាផ្លូវការនៅពាក់កណ្តាលខែមីនា។   យ៉ាងណាមិញបច្ចុប្បន្ននេះ ក្រៅអំពីការប្រកាសកាត់បុគ្គលិក លោក Brian Niccol ក៏បាននឹងកំពុងកែលម្អសេវាកម្មហាង និងកាត់ភាពស្មុគស្មាញចេញពីម៉ឺនុយកម្មង់ទិញរបស់ Starbucks ដើម្បីបង្កើនការលក់ក៏ដូចជាបញ្ចូលពិសោធន៍បន្ថែមទៀត សម្រាប់ការបញ្ជាទិញរបស់អតិថិជន។     សូមជម្រាបថាការកាត់បន្ថយបុគ្គលិក ១៦០០០នាក់នេះគឺប៉ះពាល់ជិត៧% នៃបុគ្គលិកក្នុងការិយាល័យ របស់ក្រុមហ៊ុន Starbucks ទូទាំងពិភពលោក ដោយមិនប៉ះពាល់ដល់បុគ្គលិកបម្រើសេវាកម្មអតិថិជននៅក្នុងាហាងកាហ្វេនោះឡើយ៕     អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:54", "date_created": "2025-02-28T04:41:41.041Z", "category": "ភាពជាអ្នកដឹកនាំ", "views": 1429, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
ជីប ម៉ុង អេកូសាយខល សហការជាមួយអគ្គនាយកដ្ឋានគយ កម្ទេចទំនិញខូចគុណភាព និងរំលោភសិទ្ធិបញ្ញា ដោយប្រើប្រាស់ម៉ាស៊ីនទំនើប កែប្រែសំរាមទៅជាថាមពលផ្គត់ផ្គង់ក្នុងចង្វាក់ផលិតកម្មផលិតស៊ីម៉ងត៍របស់រោងចក្រស៊ីម៉ងត៍អូដ្ឋ ជីប ម៉ុង អុិនស៊ី	https://business-cambodia.com/articles/chip-mong-ecocycle	នៅថ្ងៃទី២៨ ខែកុម្ភៈ ឆ្នាំ២០២៥ ស្រុកបន្ទាយមាស ខេត្តកំពត ជីប ម៉ុង អេកូសាយខល ដែលមាន ជីប ម៉ុង ជាក្រុមហ៊ុនមេ និងធំបំផុតមួយនៅកម្ពុជា បានសហការជាមួយអគ្គនាយកដ្ឋានគយ និងរដ្ឋាករកម្ពុជា ចូលរួមកម្ទេចទំនិញ ដែលខូចគុណភាព និងរំលោភកម្មសិទ្ធិបញ្ញា នៅលើទីផ្សារក្នុងព្រះរាជាណាចក្រកម្ពុជា ឲ្យប្រែក្លាយទៅជាថាមពលផ្គត់ផ្គង់ក្នុងចង្វាក់ផលិតកម្មផលិតស៊ីម៉ងត៍និងថាមពលអគ្គិសនីសម្រាប់ផ្គត់ផ្គង់នៅក្នុងរោងចក្រ។ កម្មវិធីនេះផងដែរ ក៏មានការអញ្ជើញចូលរួមយ៉ាងខ្ពស់ខ្ពស់ពីសំណាក់វត្តមាន ឯកឧត្តមបណ្ឌិត គុណ ញឹម រដ្ឋមន្រ្តីប្រតិភូអមនាយករដ្ឋមន្រ្តី អគ្គនាយកនៃអគ្គនាយកដ្ឋានគយ និងរដ្ឋាករកម្ពុជា ក៏ដូចជាលោកអ្នកឧកញ៉ា អ្នកឧកញ៉ា ឧកញ៉ា ថ្នាក់ដឺកនាំជាន់ខ្ពស់របស់ក្រុមហ៊ុន ជីប ម៉ុង ព្រមទាំងប្រតិភូរាជរដ្ឋាភិបាល-ឯកជន ជាច្រើនរូបផ្សេងទៀតផងដែរ។     ជីប ម៉ុង អេកូសាយខល ជាទីតាំងបំប្លែងកាកសំណល់ ធំជាងគេ និងដំបូងគេនៅកម្ពុជា ដោយបានចូលរួមជួយគាំព៌ាបរិស្ថានឲ្យកាន់តែល្អប្រសើរ កែប្រែពីការបោះចោលកាកសំណល់តាមបែបបុរាណ ដូចជាការចោលក្នុងរណ្តៅសំរាម ឬការដុតបំផ្លិចបំផ្លាញផ្សេងៗ ឲ្យមកចេញជាថាមពល តាមរយៈការប្រើប្រាស់បច្ចេកវិទ្យាទំនើប Co-Processing ដើម្បីបំប្លែង កាកសំណល់ទាំងនោះ ទៅជាថាមពលអាចប្រើប្រាស់ឡើងវិញបាន ដែលនេះបានជួយដោះស្រាយនូវបញ្ហាប្រឈមរបស់រោងចក្រសហគ្រាស ជាពិសេសរាជរដ្ឋាភិបាល ទៅលើផលប៉ះពាល់បរិស្ថាន ដែលនៅទូទាំងពិភពលោកកំពុងជួបប្រទះនាពេលសព្វថ្ងៃ។     ម្យ៉ាងវិញទៀត ចាប់តាំងពីបង្កើតឡើងតាំងពីឆ្នាំ២០១៩ មក ជីប ម៉ុង អេកូសាយខល បានបំប្លែងកាកសំណល់ប្រមាណ ១៥០តោនក្នុងមួយឆ្នាំៗ អោយទៅជាថាមពលប្រើប្រាស់ឡើងវិញ និងទទួលបានប្រមាណ៣០% នៃថាមពលសរុបសម្រាប់ផ្គត់ផ្គង់ដល់ដំណើរការនៃចង្វាក់ផលិតកម្មរបស់ក្រុមហ៊ុន ជីប ម៉ុង អុិនសុី។     សូមជម្រាបថា ក្រុមហ៊ុន ជីប ម៉ុង អុិសុី ក្រៅពីមិនត្រឹមតែ?ផលិតស៊ីម៉ងត៍អូដ្ឋ និងស៊ីម៉ងត៍វី ដែលមានគុណភាពខ្ពស់នោះទេថែមទាំង ចំណាយថរិកាដ៏ច្រើនសន្ធឹកនាំយកបច្ចេកវិទ្យាទំនើប Co-Processing ដែលមានតែមួយនៅកម្ពុជា និងតំឡើង នូវបច្ចេកវិទ្យាផ្ទាំងសូឡា ស្ទើរតែគ្មានចន្លោះនៅគ្រប់ទីតាំងក្នុងរោងចក្រផលិតស៊ីម៉ងត៍របស់ខ្លួន ដែលនេះបានសបញ្ចាក់ពីការប្តេជ្ញាចិត្តរបស់ថ្នាក់ដឹកនាំក្រុមហ៊ុន ជីប ម៉ុង ទាំងមូល ក្នុងការយកចិត្តទុកដាក់ និងគិតគូពីបញ្ហាបរិស្ថាន ដែលជាកង្វល់របស់ពិភពលោកនាពេលសព្វថ្ងៃ៕	{ "spider_name": "businesscambodia", "scrape_at": "2025-06-14_19:39:54", "date_created": "2025-02-28T04:17:14.796Z", "category": "PR", "views": 274, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
រថយន្ត LX 700h បង្ហាញវត្តមានជាផ្លូវការជាមួយប្រព័ន្ធ Hybrid ថ្មី ជានិម្មិត្តសញ្ញានៃ ភាពប្រណីតរបស់ឡិចស៊ឺស នៅក្នុងប្រទេសកម្ពុជា	https://business-cambodia.com/articles/car-lx-700h-	ភ្នំពេញ៖ កាលពីថ្ងៃទី២៧ ខែកុម្ភៈ ឆ្នាំ២០២៥ ឡិចស៊ឺស ខេមបូឌា បានបង្ហាញចេញជាផ្លូវការនូវវត្តមាននៃរថយន្ត LX 700h សម្រាប់ទីផ្សារប្រទេសកម្ពុជា ជារថយន្តប្រណីតផុតលេខថ្មីចុងក្រោយបង្អស់របស់ ឡិចស៊ឺស ដែលមានបំពាក់នូវប្រព័ន្ធ Hybrid ស៊េរីថ្មី ផ្គួបផ្សំនឹងសមត្ថភាពបើកបរដែលអាចជម្នះបានគ្រប់ស្ថានភាពផ្លូវ និងការវិវត្តនៃការបើកបរប្រកបដោយផាសុកភាពរបស់ ឡិចស៊ឺស ហើយថែមទាំងមានមុខងារសុវត្ថិភាពជាច្រើនសម្បូរបែបផងដែរ។   រថយន្តម៉ូដែល LX នេះបានក្លាយជានិម្មិត្តសញ្ញានៃឧត្តមភាព និងភាពថ្លៃថ្នូរ ក្នុងឧស្សាហកម្មយានយន្តទូទាំងពិភពលោក ចាប់តាំងពីពេលដែលលេចវត្តមានជាលើកដំបូងនៅក្នុងឆ្នាំ១៩៩៦។ ជាមួយគុណភាពនៃការបើកបរប្រកបដោយផាសុកភាព គ្រឿងបរិក្ខារប្រណីត អានុភាពដ៏ខ្លាំងក្លា និងជម្នះបានគ្រប់ស្ថានភាពផ្លូវ បានធ្វើឲ្យរថយន្តម៉ូដែល LX ក្លាយជានិយមន័យនៃឧត្តមភាពដែលអតិថិជនរំពឹងចង់បានពីក្រុមហ៊ុន ឡិចស៊ឺស។ ប្រព័ន្ធ Hybrid ប្រភេទ Parallel រចនាថ្មី អ្វីដែលធ្វើឲ្យ ឡិចស៊ឺស LX 700h លេចធ្លោលើសពីរថយន្តម៉ូដែលផ្សេង គឺសមត្ថភាពដែលមិនអាចប្រៀបផ្ទឹមបានរបស់វា ជាពិសេសគឺប្រព័ន្ធ Hybrid Parallel ដែលរចនាថ្មី។ ប្រព័ន្ធ Hybrid Parallel  ថ្មីនេះមានដាក់បញ្ចូលនូវឧបករណ៍បម្លែងថាមពលពីម៉ូទ័រអគ្គិសនី រួមជាមួយនឹងអំប្រ៉ាយ៉ា នៅចន្លោះម៉ាស៊ីន និងប្រអប់លេខ ដែលការរៀបចំបែបនេះអាចរក្សាបាននូវចំណុចពិសេសដូចជាការបើកបរប៉ុងពីរ (4WD) ដ៏ពេញលេញ ហើយប្រព័ន្ធថ្មីនេះក៏អាចគ្រប់គ្រងបានយ៉ាងវៃឆ្លាតលើការប្ដូរការបើកបរពីការប្រើអគ្គិសនីសុទ្ធ និងការប្រើម៉ាស៊ីនចំហេះក្នុងសុទ្ធ ដែលវាអាចផ្លាស់ប្ដូរទៅតាមស្ថានភាពផ្លូវជាក់ស្ដែង។   ប្រព័ន្ធ Hybrid ប្រភេទ Parallel  លើរថយន្ត ឡិចស៊ឺស LX 700h រួមផ្សំដោយម៉ាស៊ីនចំហេះក្នុង៦ស៊ីឡាំង ចំណុះ ៣,៥លីត្រ ប្រភេទ Twin Turbo អមជាមួយប្រអប់លេខស្វ័យប្រវត្តិប្រភេទ Direct Shift ១០វគ្គ ព្រមជាមួយនឹងម៉ូទ័រអគ្គិសនីចំនួនមួយ ដែលប្រព័ន្ធនេះអាចផលិតថាមពលបានសរុប ៤៥៧សេះ ជាមួយកម្លាំងរង្វិល ៦៥០ញ៉ូតុនម៉ែត្រ។   ប្រព័ន្ធ Hybrid នេះមិនត្រឹមតែអាចផ្ដល់ជូនថាមពលដ៏ខ្លាំងក្លានោះទេ ព្រមទាំងសន្សំសំចៃថែមទៀតផង។ ជាក់ស្ដែងរថយន្ត ឡិចស៊ឺស LX 700h មានកម្រិតប្រើប្រេងប្រមាណ ២០MPG  (បើកបរចម្ងាយ ១០០គីឡូម៉ែត្រ ប្រើប្រេងឥន្ធនៈអស់ប្រមាណ ១១,៧លីត្រ) ជាកម្រិតប្រើប្រាស់ដ៏សន្សំសំចៃមួយ ដែលនឹងក្លាយជាស្តង់ដារថ្មីសម្រាប់រថយន្ត SUV ប្រណីតប្រភេទ Hybrid។ ម៉ាស៊ីន Twin Turboរបស់រថយន្តនេះបានឌីហ្សាញឡើងទាំងសម្រាប់ទការធ្វើដំណើរក្នុងទីក្រុង និងការធ្វើដំណើរលើផ្លូវពិបាក អាចបង្កើនសន្ទុះបានដោយរលូន និងច្បាស់លាស់ ធានាបានថាអ្នកបើកបរអាចគ្រប់គ្រងថាមពលបានយ៉ាងល្អ។ អាគុយ Hybrid នៃរថយន្តនេះ បានដាក់នៅផ្នែកខាងក្រោយឃ្លុបដាក់ឥវ៉ាន់ខាងក្រោយ ដែលការរៀបចំបែបនេះគឺមិនប៉ះពាល់ដល់ទំហំផ្ទុកក្នុងរថយន្ត ហើយនៅតែអាចផ្ដល់ថាមពលបានខ្លាំងក្លាថែមទៀត។ រថយន្តម៉ូដែល LX 700h គឺជារថយន្ត ឡិចស៊ឺស ដំបូងគេ ដែលមានមកជាស្តង់ដារទាំងឧបករណ៏បម្លែងថាមពល និងឧបករណ៏បញ្ឆេះ ដែលនេះគឺជាការវិវត្តគួរឲ្យកត់សម្គាល់មួយបើធៀបទៅនឹងប្រព័ន្ធ Hybrid Parallel ពីមុនរបស់ ឡិចស៊ឺស។ នៅពេលដែលប្រព័ន្ធ Hybrid មិនដំណើរការដោយប្រការណាមួយ ឧបករណ៍បញ្ឆេះនឹងអាចឲ្យម៉ាស៊ីនបញ្ឆេះដោយឯកឯងបាន ខណៈដែលឧបករណ៍បម្លែងថាមពលនឹងផ្ដល់ថាមពលដល់អាគុយ ១២វ៉ុលលើរថយន្ត ហើយអាចឲ្យរថយន្តដំណើរការដោយប្រើថាមពលពីម៉ាស៊ីនចំហេះក្នុងបាន។ ការពង្រឹងលើមុខងារមួយចំនួនដើម្បីឲ្យការបើកបរកាន់តែមានផាសុកភាព ម្ចាស់រថយន្ត ឡិចស៊ឺស LX 700h ទាំងឡាយប្រាកដជាស្រឡាញ់ពេញចិត្តរថយន្តរបស់ខ្លួន ដោយសារតែរថយន្តនេះបានឌីហ្សាញឡើងជាមួយការយកចិត្តទុកដាក់ខ្ពស់ គ្រប់ចំណុចទាំងអស់លើរថយន្តគឺបានរៀបចំឡើងជាមួយគោលបំណងពង្រឹងបទពិសោធន៍នៃការបើកបរឲ្យកាន់តែល្អប្រសើរ។   លើរថយន្ត ឡិចស៊ឺស LX 700h មានមុខងារច្រើនសម្បូរបែបដែលសុទ្ធសឹងតែមានអត្ថប្រយោជន៍របស់វា។ តួយ៉ាង វាមានប្រព័ន្ធ AC ការពារធន់នឹងទឹក អាចផ្ដល់ថាមពលចេញក្រៅបានរហូតដល់ ២៤០០វ៉ាត់ឯណោះ។ កាន់តែងាយស្រួលទៀតនោះ វាក៏មាន រន្ធដោត USB Type-C ដែលអាចស្វែងរកបាននៅក្បែរប្រព័ន្ធបញ្ជាដែលស្ថិតនៅផ្នែកកណ្ដាលនៃរថយន្ត និងមាននៅកៅអីជួរខាងក្រោយផងដែរ។ លើរថយន្ត ឡិចស៊ឺស LX 700h ក៏មាននូវបន្ទះបញ្ចូលថាមពលស្មាតហ្វូនប្រភេទឥតប្រើខ្សែដែលបានវិវត្តន៍ថ្មីអាចសាកបញ្ចូលថាមពលបានកាន់តែលឿនជាងមុន។ បន្ថែមពីនេះ លើម៉ូដែល VIP និងម៉ូដែល  F-Sport ដែលពីមុនមានបន្ទះសាកភ្លើងនេះតែនៅផ្នែកខាងក្រោយ ឥឡូវនេះក៏មាននៅផ្នែកខាងមុខផងដែរ ងាយស្រួលទាំងសម្រាប់អ្នកបើកបរ និងសម្រាប់អ្នកធ្វើដំណើរ។   ដើម្បីពង្រឹងដល់ការផ្ដោតអារម្មណ៍របស់អ្នកបើកបរផងនោះ ព័ត៌មានដែលជំនួយដល់ការបើកបរត្រូវបានបង្ហាញយ៉ាងច្បាស់ៗ។ បន្ថែមពីលើតួលេខស្តង់ដារដូចជាថាមពលនៃអាគុយជំនួយ និងសម្ពាធប្រេងរថយន្តនោះ អ្នកបើកបរអាចកំណត់ឲ្យអេក្រង់បង្ហាញនូវរង្វាស់ជំរុញ (Boost Meter) ឬកម្រិតនៃការសាកភ្លើងអាគុយ Hybrid (សម្រាប់ប្រភេទ Hybrid) ជាដើម។ ជាងនេះទៅទៀត រូបភាពចលនានៃរថយន្ត ពេលជ្រើសរើសប្រភេទបើកបរ និងការជ្រើសរើសប្រភេទផ្លូវបើកបរ ក៏បានរចនា ឡើងវិញ ដើម្បីកាន់តែងាយស្រួលសង្កេតមើលជាងមុន។ ផ្នែកខាងក្រៅស៊ីវិល័យ ផ្នែកខាងក្នុងប្រណីត ជានិយមន័យរបស់ ឡិចស៊ឺស   ការរចនារូបរាងខាងក្រៅរបស់រថយន្ត ឡិចស៊ឺស LX 700h គឺជាការលាយបញ្ចូលគ្នារវាងមុខងារសំខាន់ ជាមួយនឹងរូបរាងដ៏ទាក់ទាញ។ ចំណែកផ្នែកខាងក្នុងវិញបានឌីហ្សាញឡើងដោយផ្ដោតសំខាន់លើអ្នកបើកបរ ធានាបានថាគ្រប់ការបញ្ជា និងការបង្ហាញ ដូចជាកុងទ័រ ឬអេក្រង់ Head-Up Display គឺនៅក្បែរៗដៃ និងបង្ហាញបានច្បាស់ៗ។ ការរចនាផ្នែកខាងក្នុងនេះ ត្រូវបានគេឲ្យឈ្មោះថាជាការរចនាបែប Tazuna (តាហ្សូណា) ជាមួយគោលបំណងផ្ដល់ឲ្យអ្នកបើកបរនូវការគ្រប់គ្រងពេញលេញ ដោយមានការបែងចែកការគ្រប់គ្រងចេញជាបីផ្នែក រួមមានការគ្រប់គ្រងសីតុណ្ហភាព ការគ្រប់គ្រងប្រភេទនៃការបើកបរ និងការគ្រប់គ្រងលើការបើកបរ។ បន្ថែមពីនេះដែរ ការរចនាបែប Tazuna (តាហ្សូណា) លើរថយន្ត ឡិចស៊ឺស LX 700h បានកំណត់ដោយទ្រឹស្ដី “ដៃជាប់នឹងចង្កូត និងភ្នែកសម្លឹងទៅកាន់ផ្លូវខាងមុខ” ដើម្បីជួយសម្រួលដល់ការកំណត់ទីតាំងនៃអេក្រង់ និងឧបករណ៍គ្រប់គ្រង។ ធាតុផ្សំសំខាន់ៗនៃមុខងារនេះមានដូចជា អេក្រង់ Head-Up Display, អេក្រង់បង្ហាញព័ត៌មានទំហំ ១២,៣អ៊ីញ និងប៊ូតុងបញ្ជាដ៏ងាយស្រួល ដោយពួកវាសហការគ្នា ជួយកាត់បន្ថយការកម្រើកមិនចាំបាច់ និងជួយពង្រឹងដល់ការបើកបរឲ្យកាន់តែមានទំនុកចិត្ត។   រថយន្តត្រកូល LX បានពង្រឹងលើប្រណីតភាពជាមួយជម្រើសម៉ាស្សា ៥ប្រភេទសម្រាប់អ្នកបើកបរ និងអ្នកធ្វើដំណើរផ្នែកខាងមុខ។ អ្នកប្រើប្រាស់អាចកំណត់បទពិសោធន៍នៃការម៉ាស្សា ដោយអាចផ្លាស់ប្ដូរកម្លាំងម៉ាស្សា និងកំណត់ទីតាំងដែលចង់ឲ្យម៉ាស្សាបាន។ ផ្នែកខាងក្នុង និងផ្នែកខាងក្រៅនៃរថយន្ត ឡិចស៊ឺស LX 700h បានឌីហ្សាញឡើងយ៉ាងយកចិត្តទុកដាក់បំផុត ជាមួយវត្ថុធាតុដើមប្រណីត និងទឹកដៃប្រកបដោយភាពប៉ិនប្រសប់ ដែលនេះគឺជានិយមន័យនៃកិត្យានុភាព និងជានិម្មិត្តសញ្ញានៃភាពថ្លៃថ្នូរ។ រថយន្ត ឡិចស៊ឺស LX 700h នឹងជួយលើកកម្ពស់ឋានៈម្ចាស់រថយន្តនៅក្នុងសង្គម ព្រមទាំងឆ្លុះបញ្ចាំងអំពីថាមពល និងភាពជោគជ័យថែមទៀតផង។   រថយន្ត LX មានជម្រើសពណ៌ខាងក្នុងចំនួន៥ ប្រភេទរួមមាន ពណ៌ត្នោតស្រាល Palomino, ពណ៌ស លាយពណ៌ប្រផេះដិត Peppercorn, ពណ៌ក្រហមដិត Circuit Red , ពណ៌ខ្មៅ និងពណ៌ត្នោត Stone Brown ដែលជម្រើសពណ៌ទាំងនេះអាស្រ័យទៅលើ Option នៃរថយន្តផងដែរ។   លើកកម្ពស់កិត្យានុភាព និងឋានៈសង្គមជាមួយ រថយន្តឡិចស៊ឺស LX 700h មិនត្រឹមតែជារថយន្តប្រណីតមួយម៉ូដែលនោះទេ ប៉ុន្តែរថយន្ត ឡិចស៊ឺស LX 700h ក៏តំណាងឲ្យភាពស្វិតស្វាញ និងស្មារតីនៃការជម្នះគ្រប់ឧបសគ្គ ដោយវាមានរួមបញ្ចូលគ្នាយ៉ាងល្អឥតខ្ចោះនូវប្រណីតភាព កម្លាំង និងសមត្ថភាពបើកបរផ្លូវពិបាក។ រថយន្ត ឡិចស៊ឺស LX 700h គឺជាដៃគូដ៏ស័ក្តិសមនៃការធ្វើដំណើរដែលមិនអាចប្រៀបផ្ទឹមបានរបស់លោកអ្នក មិនថាការបើកបរលើផ្លូវលាតក្នុងទីក្រុង ឬការបើកបរផ្លូវពិបាកៗ។ វាគឺជានិមិត្តរូបនៃការជម្នះឧបសគ្គ ដែលស័ក្តិសមសម្រាប់បុគ្គលដែលមានស្មារតីនៃអ្នកឈ្នះ និងអ្នកដឹកនាំពិតប្រាកដ។ ដោយប្រកាន់ខ្ជាប់នូវទស្សនវិជ្ជានៃភាពស្វិតស្វាញ រថយន្ត ឡិចស៊ឺស LX700h គឺជាសក្ខីភាពនៃស្មារតីដែលអាចយកឈ្នះគ្រប់ឧបសគ្គទាំងឡាយ។   ការរចនាឡើងសម្រាប់បុគ្គលដែលមិនរុញរានឹងឧបសគ្គ រថយន្តឡិចស៊ឺស LX700h ផ្ដល់ថាមពលជូនអ្នកបើកបរឲ្យសម្រេចនូវគោលដៅ ទទួលបានជោគជ័យក្នុងជីវិត និងជាបញ្ជាក់អំពីឋានៈរបស់ពួកគេក្នុងសង្គម។ ក្នុងស្ថានភាពផ្លូវពិបាក រថយន្តឡិចស៊ឺស LX 700h អាចពង្រីកកម្លាំងដ៏ខ្លាំងក្លារបស់ខ្លួនលើសពីការបើកបរ High Range ដោយវាអាចផ្ដល់ថាមពលដែលបានពីម៉ូទ័រអគ្គិសនីទៅឲ្យការបើកបរ Low Range ដែលលក្ខណៈពិសេសនេះទើបតែមានលើរថយន្ត ឡិចស៊ឺស ជាលើកដំបូងប៉ុណ្ណោះ។ មុខងារនេះ ផ្គួបជាមួយនឹងម៉ូដជាច្រើននៃមុខងារ Multi-Terrain Select អាចឲ្យមានការបើកបរដោយប្រើតែម៉ូទ័រអគ្គិសនីសុទ្ធ នៅពេលដែលស្ថិតនៅក្នុងកាលៈទេសៈមួយដែលទាមទារនូវការគ្រប់គ្រងកម្លាំងច្បាស់លាស់ ដូចជាពេលបើកបរលើផ្លូវថ្ម ផ្លូវផុក និងបើកបរកាត់ព្រិលជ្រៅៗ។ នៅលើរថយន្ត ឡិចស៊ឺស LX 700h សម្រាប់ Option ឈ្មោះថា  Overtrail មានបន្ថែមការគ្រប់គ្រងក្រឡេមុខ និងក្រោយ បែបអេឡិចត្រូនិក ដែលវាអាចជួយរក្សាលំនឹងកង់រថយន្ត និងជួយដល់កម្លាំងទាញនៅពេលបើកបរផ្លូវពិបាកៗ។   បច្ចេកវិទ្យាសុវត្ថិភាពដ៏ទំនើបដែលធានានូវការបើកបរដ៏រលូន   ក្រុមហ៊ុន ឡិចស៊ឺស នៅតែបន្តការប្ដេជ្ញាក្នុងការសម្រេចឲ្យបាននូវមធ្យោបាយចល័តមួយដែលផ្ដល់ជូនសុវត្ថិភាព តាមរយៈការបន្តអភិវឌ្ឍន៍លើបច្ចេកវិទ្យាសុវត្ថិភាព។ នៅលើរថយន្ត LX ស៊េរីថ្មី បានបំពាក់មកជាមួយនូវប្រព័ន្ធសុវត្ថិភាព Lexus Safety System + 3.0 ដែលក្នុងនោះមានមុខងារទប់ស្កាត់ការប៉ះទង្គិច Pre-Collision System (PCS) ជាមួយមុខងារចាប់សញ្ញាអ្នកថ្មើរជើង, មុខងារកំណត់ល្បឿនស្វ័យប្រវត្តិ All-speed Dynamic Radar Cruise Control, មុខងារជូនដំណឹងពីគន្លងផ្លូវ Lane Departure Alert ជាមួយមុខងារជំនួយចង្កូតរថយន្ត Steering Assist, មុខងារជំនួយស្លាកសញ្ញាដងផ្លូវ Road Sign Assist, មុខងារភ្លើងហ្វាវៃឆ្លាត Intelligent High Beams និងមុខងារជំនួយការបើកបរ Proactive Driving Assist។   មុខងារជំនួយការបើកបរ Proactive Driving Assist គឺជាមួយមុខងារមួយដែលអាចបត់បែនទៅតាមស្ថានភាពនៃការបើកបរដែលផ្ដល់ជំនួយដ៏ល្អប្រសើរ ហើយវាក៏មាននូវប្រព័ន្ធសង្កេតមើលអ្នកបើកបរដែលអាចកែសម្រួលការគ្រប់គ្រងផ្អែកតាមអ្នកបើកបរម្នាក់ៗ។ មុខងារទំនើបបែបនេះ គឺបានបញ្ជាក់អំពីការប្ដេជ្ញាខ្ពស់របស់ ឡិចស៊ឺស ក្នុងការផ្ដល់ជូនបទពិសោធន៍នៃការបើកបរដែលប្រកបដោយសុវត្ថិភាព និងទំនុកចិត្ត។   តាមរយៈការប្រកាសចេញរថយន្ត ឡិចស៊ឺសម៉ូដែល LX700h ឡិចស៊ឺស អភិវឌ្ឍន៍បាននូវប្រព័ន្ធ Hybrid Parallel ថ្មី ដែលបង្កើតឡើងដោយយកចិត្តទុកដាក់ ដើម្បីរក្សាកិត្តិនាមនៃភាពគួរឲ្យទុកចិត្ត ភាពរឹងមាំ និងសមត្ថភាពបើកបរផ្លូវពិបាក ដែលចំណុចទាំងនេះគឺបានក្លាយជាអត្តសញ្ញាណរបស់ ម៉ូដែល LX ច្រើនជំនាន់មកហើយ។ ប្រព័ន្ធដ៏ច្នៃប្រឌិតមួយនេះ បានប្រើប្រាស់កម្លាំងរង្វិលនៃម៉ូទ័រអគ្គិសនី ដើម្បីផ្ដល់ជូននូវបទពិសោធន៍បើកបរដ៏លេចធ្លោរបស់ ឡិចស៊ឺស ហើយព្រមទាំងជួយកាត់បន្ថយបរិមាណឧស្ម័នកាបូនឌីអុកស៊ីតដែលសាយភាយចូលទៅក្នុងបរិយាសកាស ជាការរួមចំណែកក្នុងការកសាងអនាគតមួយដែលប្រកបដោយនិរន្តភាព។   លោក រ៉ូជី ហ្វូជីតា អគ្គនាយក ឡិច ស៊ឺស ខេមបូឌាបានថ្លែងប្រាប់សារពត៌មានថា៖ បន្ទាប់ពីជោគជ័យជាមួយការផ្លាស់ប្ដូរថ្មីទាំងស្រុងលើរថយន្ត LX ឆ្នាំ២០២១ ដែលពេលនោះទទួលបានការកោតសរសើរទួទាំងសកលលោកចំពោះ «សមត្ថភាពបើកបរដ៏រលូន និងល្អឥតខ្ចោះ» ឡិចស៊ឺស បានទទួលស្គាល់អំពីតម្រូវការក្នុងការបញ្ចូលថាមពលអគ្គិសនីលើម៉ូដែលរថយន្តរបស់ខ្លួន ហើយវាក៏ស្របទៅតាមការប្ដេជ្ញារបស់យើងចំពោះអព្យាក្រឹតកាបូនផងដែរ។ តាមរយៈការអភិវឌ្ឍដោយយកចិត្តទុកដាក់ ផ្ដោតលើសុវត្ថិភាព និងប្រតិបត្តិការដ៏គួរឲ្យទុកចិត្ត ពួកយើងអាចបង្កើតបាននូវប្រព័ន្ធ Hybrid Parallel ថ្មី និងកែសម្រួលលើគ្រោងឆ្អឹង GA-F ដែលនេះគឺដើម្បីធានាថា បទពិសោធន៍នៃការបើកបរពិតប្រាកដរបស់ ឡិចស៊ឺស នៅតែអាចរក្សាបាន ទោះបីជាមានការបន្ថែមថាមពលអគ្គិសនីក្ដី។   ពួកយើងពិតជាមានសេចក្ដីរំភើបក្នុងការណែនាំរថយន្ត ឡិចស៊ឺស LX 700h ទៅដល់អ្នកបើកបរដ៏ឆ្លាតវៃនៅកម្ពុជា។ វាប្រៀបបានជាទំព័រថ្មីមួយសម្រាប់ ឡិចស៊ឺស នៅក្នុងទីផ្សារដ៏រស់រវើកនេះ។ ពួកយើងជឿជាក់ថាការប្ដេជ្ញារបស់យើងចំពោះការច្នៃប្រឌិត គុណភាព និងសេវាកម្មអតិថិជនដែលមិនអាចប្រៀបផ្ទឹមបាន នឹងអាចផ្ដល់ជូនពួកគេ (អ្នកបើកបរនៅកម្ពុជា) នូវបទពិសោធន៍ដ៏ពិសេសក្នុងនាមជាម្ចាស់រថយន្ត ឆ្លុះបញ្ចាំងពីអត្តសញ្ញាណ និងរបៀបរស់នៅនៃអ្នកដឹកនាំជំនាន់ថ្មីដែលមិនរុញរាចំពោះឧបសគ្គ ប៉ងសម្រេចនូវសមិទ្ធិផលធំៗ ព្រមទាំងនាំយកមកជាមួយនូវការផ្លាស់ប្ដូរមកកាន់សង្គមកម្ពុជាផងដែរ។   ឡិចស៊ឺស បានដំណើរការដំបូងនៅក្នុងឆ្នាំ១៩៨៩ ជាមួយរថយន្ត Sedan ដែលបានជួយកែប្រែប្រណីតភាពក្នុងឧស្សាហកម្មយានយន្ត។ ក្នុងឆ្នាំ១៩៩៨ ឡិចស៊ឺស បង្កើតនូវប្រភេទរយន្តតួខ្ពស់ប្រណីត ជាមួយការប្រកាសចេញនូវរថយន្តម៉ូដែល RX។ ក្នុងនាមជាក្រុមហ៊ុនឈានមុខលើការលក់រថយន្ត Hybrid ប្រណីត ឡិចស៊ឺស បានប្រកាសចេញរថយន្ត Hybrid ប្រណីតដំបូងគេ ហើយត្រឹមខែសីហា ឆ្នាំ២០២៣ ក្រុមហ៊ុនអាចលក់រថយន្ត Hybrid បានសរុបជាង ២,៦៦លានគ្រឿង រួមមានប្រភេទ HEV, PHEV និង BEV។ ក្នុងតំណែងជាម៉ាករថយន្តប្រណីតលំដាប់សកលលោក ជាមួយការប្ដេជ្ញាដ៏មុះមុតលើភាពអង់អាច ការឌីហ្សាញដ៏លេចធ្លោ គុណភាពខ្ពស់ និងសមត្ថភាពដ៏ខ្លាំងក្លា ក្រុមហ៊ុន ឡិចស៊ឺស បានអភិវឌ្ឍន៍សែស្រឡាយរថយន្តរបស់ខ្លួនដើម្បីបំពេញទៅតាមតម្រូវការនៃអតិថិជនប្រណីតជំនាន់ថ្មីលើសកលលោក ហើយបច្ចុប្បន្នកំពុងតែមានវត្តមាននៅក្នុងប្រទេស និងតំបន់ជាង ៩០ ទូទាំងពិភពលោក។ ក្រុមការងារ ឡិចស៊ឺស នៅជុំវិញពិភពលោក មានការប្ដេជ្ញាខ្ពស់លើការផ្ដល់ជូនបទពិសោធន៍ដ៏អស្ចារ្យដែលមានតែនៅ ឡិចស៊ឺស ហើយពិតជារំភើបរីករាយក្នុងការចូលរួមផ្លាស់ប្ដូរពិភពលោក។   ទំនាក់ទំនងការកក់ និងព័ត៌មានលម្អិតតាមរយៈលេខ៖ +855 17 888 727។ អាស័យដ្ឋាន ឡិច ស៊ឺសខេបូឌា៖ ដីឡូតិ៍លេខ១៣៥២ មហាវិថីសម្ដេចតេជោ ហ៊ុន សែន ភូមិទួលរកា៣ សង្កាត់ចាក់អង្រែក្រោម ខណ្ឌមានជ័យ រាជធានីភ្នំពេញ។ ផែនទី៖ Lexus Cambodia - Google Maps៕	{ "spider_name": "businesscambodia", "scrape_at": "2025-06-14_19:39:54", "date_created": "2025-02-28T04:13:08.017Z", "category": "PR", "views": 141, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ខេត្តសំណាង! ខេត្ត៣នេះ មានរោងចក្រធុនធនច្រើនជាងគេបំផុត បន្ទាប់ពីរាជធានីភ្នំពេញ	https://business-cambodia.com/articles/3-provinces-with-large-factories-in-cambodia	គិតត្រឹមចុងឆ្នាំ២០២៤ កម្ពុជាមានរោងចក្រធុនធំកំពុងដំណើរការចំនួន ២.៤២៥រោងចក្រ ក្នុងឧស្សាហកម្មសំខាន់ៗដូចជា កាត់ដេរ អេឡិចត្រូនិក និងកសិកម្ម ខណៈភាគច្រើនស្ថិតក្នុងតំបន់ រាជធានីភ្នំពេញ ខេត្តកំពង់ស្ពឺ ខេត្តកណ្តាល និងខេត្តស្វាយរៀង។   ក្នុងនោះរោងចក្រធុនធំកើតថ្មីមានចំនួន ៣២៦រោងចក្រ និងរោងចក្រធុនធំបិទទ្វារមាន ២៦រោងចក្រ។ ចំណែកឯកម្លាំងពលកម្ម មានសរុបជាង ១,១លាននាក់ កើនឡើង ១១ពាន់នាក់ បើធៀបទៅនឹងឆ្នាំ២០២៣។ នេះបើយោងតាមឯកឧត្តម ហែម វណ្ណឌី រដ្ឋមន្ត្រីក្រសួងឧស្សាហកម្ម វិទ្យាសាស្ត្រ បច្ចេកវិទ្យា និងនវានុវត្តន៍ ថ្លែងក្នុងសន្និបាតបូកសរុបលទ្ធផលការងារឆ្នាំ២០២៤ និងលើកទិសដៅការងារឆ្នាំ២០២៥ នៅថ្ងៃទី២៥-២៦ ខែកុម្ភៈ ឆ្នាំ២០២៥។   ឯកឧត្តម ហែម វណ្ណឌី ក៏បានបញ្ជាក់ផងដែរថា សេដ្ឋកិច្ចកម្ពុជានៅតែរក្សាស្ថិរភាពម៉ាក្រូសេដ្ឋកិច្ច ទាក់ទាញការវិនិយោគ និងបង្កើតរោងចក្រ-សហគ្រាសជាបន្តបន្ទាប់ ទោះបីជាសេដ្ឋកិច្ចសកលមានបញ្ហាប្រឈមខ្ពស់ក៏ដោយ។ ជាក់ស្តែងក្នុងឆ្នាំ២០២៤ វិស័យឧស្សាហកម្មបានរួមចំណែកប្រមាណ ៨.៥% ក្នុងកំណើនសេដ្ឋកិច្ច និងត្រូវបានព្យាករថានឹងកើនឡើងដល់ ៨.៦% នៅឆ្នាំ២០២៥៕   អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម    https://t.me/BusinessCambodiaBook	{ "spider_name": "businesscambodia", "scrape_at": "2025-06-14_19:39:54", "date_created": "2025-02-28T03:49:41.875Z", "category": "ហិរញ្ញវត្ថុ", "views": 594, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ធនាគារ ABA ដាក់ដំណើរការកម្មវិធីផ្តល់ហិរញ្ញប្បទានសម្រាប់ដៃគូចែកចាយរបស់ក្រុមហ៊ុន TotalEnergies	https://business-cambodia.com/articles/aba-bank-and-total-energies-	ធនាគារ ABA ដែលជាធនាគារពាណិជ្ជធំជាងគេនៅកម្ពុជា និងជាអ្នកនាំមុខនៃផ្នែកដំណោះស្រាយឌីជីថល បានចុះហត្ថលេខាលើអនុស្សរណៈយោគយល់គ្នាជាមួយក្រុមហ៊ុន TotalEnergies Marketing (Cambodia) Co., Ltd. (“TEMC”) ដែលជាក្រុមហ៊ុនមានវត្តមាននៅលើទីផ្សារយូ ហើយបានបើកដំណើរការស្ថានីយចែកចាយរាយថ្មី និងជាក្រុមហ៊ុនបុត្រសម្ព័ន្ធរបស់ TotalEnergies France ជាក្រុមហ៊ុនថាមពលដែលផលិត និងធ្វើទីផ្សារថាមពលជាលក្ខណៈ សកល។ កិច្ចសហការនេះធ្វើឡើង ដើម្បីផ្តល់សេវាកម្មហិរញ្ញវត្ថុ និង ដល់អតិថិជនរបស់ TEMC តាមរយៈកម្មវិធីផ្តល់ ហិរញ្ញប្បទានសម្រាប់ដៃគូចែកចាយពិសេសមួយ។  នៅថ្ងៃទី14 ខែកុម្ភៈ ឆ្នាំ 2025 អ្នកតំណាងពីភាគីទាំងសងខាង និងក្រុមការងារបានចូលរួមកម្មវិធីចុះហត្ថលេខាលើ អនុស្សរណៈយោគយល់គ្នានេះ។ កម្មវិធីនេះផងដែរ ក៏បានដើរតួជាវេទិកាសម្រាប់ក្រុមការងារ ABA ផ្តល់ព័ត៌មានដល់អតិថិជនរបស់ TEMC រួមមានតំណាងអ្នកលក់បន្ត និងដៃគូចែកចាយ អំពីលក្ខណៈជាក់លាក់របស់កម្មវិធី។   ក្រោមអនុស្សរណៈយោគយល់គ្នានេះ ABA នឹងផ្តល់ជូននូវឥណទាន និងសេវាកម្មផ្តាច់មុខដូចជាសេវាធនាគារសម្រាប់តម្រូវការអាជីវកម្ម រំហូរសាច់ប្រាក់/ឥណទានសម្រាប់ទុនបង្វិល និងឥណទានសម្រាប់ពង្រីកអាជីវកម្មដល់អតិថិជនរបស់ TEMC។ គោលដៅនៃកម្មវិធីនេះ គឺដើម្បីអនុញ្ញាតឲ្យអាជីវកម្មបំពេញតម្រូវការហិរញ្ញវត្ថុរបស់ពួកគេបានឆាប់រហ័សសម្រាប់ប្រតិបត្តិការប្រចាំថ្ងៃ ឬគម្រោងពង្រីកអាជីវកម្ម។  លោក Zhiger Atchabarov នាយកប្រតិបត្តិការនៃធនាគារ ABA បានសង្កត់ធ្ងន់ទៅលើភាពបត់បែននៃកម្មវិធី និងការទទួលបានសាច់ប្រាក់យ៉ាងឆាប់រហ័ស ដែលបង្កើតឡើងក្នុងការពង្រឹងរំហូរសាច់ប្រាក់ គាំទ្រការពង្រីកស្ថានីយ៍ថ្មី ឬស្ថានីយ៍ដែលមានស្រាប់ និងផ្តល់នូវសេវាកម្មធនាគារដែលចាំបាច់។ “ភាពជាដៃគូសហការនេះមិនត្រឹមតែមានតម្លៃត្រឹមតែហិរញ្ញប្បទានប៉ុណ្ណោះទេ ប៉ុន្តែក៏បានកសាងមូលដ្ឋានគ្រឹះសម្រាប់ភាពជោគជ័យ និងចីរភាព។ ABA និង TEMC រួមគ្នាជំរុញភាពនវានុវត្តន៍ និងបង្កើតតម្លៃយូរអង្វែងសម្រាប់អាជីវកម្មរបស់លោកអ្នក។”  លោកស្រី Dinah Jogia Kumar អគ្គនាយិកាក្រុមហ៊ុន TEMC មានប្រសាសន៍ថា “ការសហការជាមួយ ABA ជាសាក្ខីភាពចំពោះការប្តេជ្ញាចិត្តរបស់យើងក្នុងការជំរុញការអភិវឌ្ឍន៍ និងផ្តល់ជូននូវឧបករណ៍ហិរញ្ញវត្ថុដល់អតិថិជនឆ្ពោះទៅរកភាពជោគជ័យ។ ភាពជាដៃគូនេះនឹងត្រួសត្រាយផ្លូវសម្រាប់ឱកាសថ្មីៗ និងជំរុញការច្នៃប្រឌិតក្នុងវិស័យនេះ។”  ក្នុងនាមជាអ្នកផ្តល់ដំណោះស្រាយហិរញ្ញវត្ថុក្នុងប្រទេស ធនាគារ ABA នៅតែបន្តប្តេជ្ញាចិត្តក្នុងការផ្តល់សេវាកម្មធនាគារនិងហិរញ្ញវត្ថុ ជូនដល់អតិថិជនពីគ្រប់ស្រទាប់វណ្ណៈ។ មិនថាជាអាជីវកម្មគ្រួសារ ឬសាជីវកម្មពហុជាតិធំៗ ធនាគារយើងខ្ញុំធានាគ្រប់ក្រុមហ៊ុននឹងទទួលបានបទពិសោធន៍ធនាគារកំពូល។  សម្រាប់សំណួរ ឬចម្ងល់ពាក់ព័ន្ធនឹងកម្មវិធីហិរញ្ញប្បទាន និងដំណោះស្រាយសេវាធនាគារសាជីវកម្ម សូមទាក់ទងមកកាន់ តាមរយៈទូរស័ព្ទ 093 630 065។	{ "spider_name": "businesscambodia", "scrape_at": "2025-06-14_19:39:54", "date_created": "2025-02-28T03:15:32.611Z", "category": "PR", "views": 74, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ឮសម្លេងប្លែកតេទៅ ប្រយ័.ត្នផង! ក្រសួង ប្រកាសពីល្បិចថ្មីជនខិលខូចប្រើ AI បន្លំសម្លេងធ្វើជាអ្នកស្គាល់គ្នាដើម្បីបោ.កលុយអ្នក	https://business-cambodia.com/articles/becareful-everyone	កាលពីថ្មីៗនេះ ក្រសួងប្រៃសណីយ៍និងទូរគមនាគមន៍ បានប្រកាសថាស្របពេលដែលបច្ចេកវិទ្យាកំពុងអភិវឌ្ឍឥតឈប់ឈរ ការឆបោកកាន់តែមានច្រើនដែលជាបញ្ហាសកលកំពុងកើនឡើងគួរឱ្យកត់សម្គាល់។   ថ្មីៗនេះ ក្រុមឆបោកបានប្រើប្រាស់បច្ចេកវិទ្យាបញ្ញាសិប្បនិម្មិត (AI) ក្នុងការបោកប្រាស់ តាមប្រព័ន្ធទូរសព្ទ ក៏ដូចជាប្រព័ន្ធទូរគមនាគមន៍ផ្សេងៗ ដើម្បីឱ្យអ្នកផ្ទេរប្រាក់ឬចែករំលែកទិន្នន័យសំខាន់ៗមួយចំនួន ដោយក្លែងបន្លំជាការសន្ទនាសំឡេង រូបភាព ឬវីដេអូដែលមានមុខមាត់ពិតរបស់សមាជិកគ្រួសារ មិត្តភក្តិ ឬអ្នកស្គាល់គ្នា ដែលធ្វើឱ្យមានការពិបាកក្នុងការកំណត់អត្តសញ្ញាណថាពិត ឬក្លែងក្លាយ។   ជាមួយគ្នានោះដែរ សម្រាប់ឧបាយកលឆបោកតាមរយៈការក្លែងបន្លំជាសំឡេង រូបភាព ឬវីដេអូរបស់សមាជិកគ្រួសារ មិត្តភក្តិ ឬអ្នកស្គាល់គ្នា មានទម្រង់ ដូចខាងក្រោម៖   ១. ការប្រើប្រាស់បច្ចេកវិទ្យាបញ្ញាសិប្បនិម្មិត (AI) ដើម្បីបង្កើតជាការសន្ទនាសំឡេង រូបភាព ឬវីដេអូ ដែលសឹងតែដូចទាំងស្រុងនឹងម្ចាស់ដើម មានលក្ខណៈស្វ័យប្រវត្តិ និងពិបាកសម្គាល់ថាពិតឬក្លែងក្លាយ ដែលធ្វើឱ្យអ្នកងាយនឹងចាញ់បោក និងធ្លាក់ចូលក្នុងឧបាយកលរបស់ជនទុច្ចរិត បើសិនមិនបានពិនិត្យ និងផ្ទៀងផ្ទាត់ច្បាស់លាស់   ២. ការទាមទារ ស្នើសុំ ឬខ្ចីប្រាក់ ដែលតម្រូវឱ្យអ្នកផ្ទេរប្រាក់តាមប្រព័ន្ធអនឡាញតែម្តង   ៣. ការស្នើសុំឱ្យចែករំលែកទិន្នន័យផ្ទាល់ខ្លួន ជាអាទិ៍ លេខកូដសម្ងាត់គណនីធនាគារ លេខកូដបណ្តាញទំនាក់ទំនងសង្គម លេខកូដផ្ទៀងផ្ទាត់ ឬព័ត៌មានសំខាន់ផ្សេងៗ។ ក្រសួងប្រៃសណីយ៍និងទូរគមនាគមន៍ ក៏បានបញ្ជាក់ដែរថា សូមសាធារណជនទាំងអស់ មេត្តាជ្រាបជាព័ត៌មាន និងសូមបង្កើនការប្រុងប្រយ័ត្នខ្ពស់ចំពោះឧបាយកលឆបោកនេះ។ ប្រសិនជាបងប្អូនចង់សុំជំនួយបច្ចេកទេសបន្ថែម តាមរយៈអ៊ីមែល incident@camcert.gov.kh ឬទូរសព្ទលេខ 023 722 391 / ០១៦ ៨៥១ ៦៧៨៕	{ "spider_name": "businesscambodia", "scrape_at": "2025-06-14_19:39:54", "date_created": "2025-02-28T02:42:09.403Z", "category": "ព័ត៌មានថ្មីៗ", "views": 185, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
រួសរាន់ឡើង! ឱកាសចំណេញពីប្រ៉ូម៉ូសិន Month Of Love ជិតផុតកំណត់ហើយ!	https://business-cambodia.com/articles/borey-penghuoth-promotion-month-of-love	ឱកាសដ៏ចំណេញពីប្រ៉ូម៉ូសិន Month Of Love សម្រាប់អតិថិជនដែលមានបំណងទិញផ្ទះដ៏កក់ក្តៅសម្រាប់គ្រួសារ ឬក៏ចង់បង្កើតអាជីវកម្មក្នុងក្តីស្រមៃរបស់លោកអ្នក ក្នុងខែកុម្ភៈនេះពិតជាពិសេស និងចំណេញទ្វេដង។ បានទាំងគេហដ្ឋានក្នុងក្តីស្រមៃហើយ បានទាំងឱកាសចាប់កាដូ Surprising box ដូចខាងក្រោម៖ - ប័ណ្ណទឹកប្រាក់ទិញគ្រឿងអេឡិចត្រូនិក រហូតដល់  $ 3000 - ឬដំណើរកម្សាន្តក្រេបទឹកឃ្មុំនៅលើកោះលក្ខណៈromantic  រយៈពេល 2 យប់ 3ថ្ងៃ - ឬប័ណ្ណទឹកប្រាក់នៅ PH Grand Hall  រហូតដល់ $ 3000  - បង់មុនត្រឹមតែ 5%អាចចូលរស់នៅបានភ្លាមៗ - ការប្រាក់ 0%រយៈពេលវែង ដូច្នេះសូមអតិថិជនទាំងអស់រួសរាន់ឡើង ព្រោះប្រ៉ូម៉ូសិន Month Of Love នៅសល់តែរយៈពេល 2 ថ្ងៃទៀតតែប៉ុណ្ណោះ។ នៅចាំអីទៀត! សម្រាប់ព័ត៌មានបន្ថែមអំពីការផ្តល់ជូន សូមអញ្ជើញណាត់ជួបសហការីលក់របស់បុរី ប៉េង ហួត នៅគ្រប់ទីតាំងការិយាល័យ ឬទំព័រហ្វេសប៊ុកផ្លូវការរបស់បុរី ប៉េង ហួត ឬទាក់ទងតាមទូរសព្ទលេខ៖ 𝟎𝟏𝟔 / 𝟎𝟏𝟕 𝟓𝟗𝟔 𝟕𝟖𝟗។Bumper Link: https://youtu.be/lj_bAPcpamw	{ "spider_name": "businesscambodia", "scrape_at": "2025-06-14_19:39:54", "date_created": "2025-02-28T02:34:25.365Z", "category": "PR", "views": 37, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
មាសធ្លាក់ថ្លៃគំហុក! ហាងឆេងមាសធ្លាក់ថ្លៃយ៉ាងគំហុកខណៈលេចព័ត៌មានទាំងនេះចេញពីទឹកដីអាមេរិក	https://business-cambodia.com/articles/gold-fall-in-late-february-2025	កាលពីពេលថ្មីៗនេះ ហាងឆេងមាសនៅលើទីផ្សារអន្តរជាតិបានហក់ឡើងខ្ពស់ដល់កំណត់ត្រាមិនធ្លាប់មានពោលគឺឡើងដល់២៩៥០ដុល្លារក្នុងមួយអោន( ស្មើនឹង៣៥៥៤ដុល្លារក្នុងមួយតម្លឹង)។ យ៉ាងណាមិញគិតត្រឹមព្រឹកនេះហាងឆេងមាសបានចាប់ផ្ដើមធ្លាក់ចុះវិញយ៉ាងគំហុកមកត្រឹម២៨៨០ដុល្លារក្នុងមួយអោនវិញ។   មានកត្តាមួយចំនួនដែលធ្វើឲ្យតម្លៃហាងឆេងមាសបានចាប់ផ្ដើមធ្លាក់ចុះ។ ក្នុងនោះកត្តាធំនោះគឺប្រាក់ដុល្លាររបស់អាមេរិកចាប់ផ្ដើមងើបឡើងវិញបន្តិចហើយរួមជាមួយនឹងបណ្ណរតនាគាររបស់អាមេរិកចាប់ផ្ដើមកើនឡើងផងនោះបានដាក់សម្ពាធលើហាងឆេងមាសឲ្យធ្លាក់ចុះ។    ក្រៅពីកត្តាដែលបានរៀបរាប់ខាងលើ ព័ត៌មានពីស្ថានភាពសេដ្ឋកិច្ចរបស់សហរដ្ឋអាមេរិកក៏បានដាក់សម្ពាធមកលើមាសផងដែរ។ ជាក់ស្ដែងរបាយការណ៍នៃកំណើនផលិតផលក្នុងស្រុកសរុប(GDP)របស់អាមេរិក នៅក្នុងត្រីមាសទី៤ឆ្នាំ២០២៤កើនឡើង២.៣%។ ភាពល្អប្រសើរនៃសេដ្ឋកិច្ចអាមេរិកជាផ្នែកមួយដាក់សម្ពាធលើមាស។    បើទោះបីជាពេលនេះមាសបានចាប់ផ្ដើមធ្លាក់វិញក៏ដោយតែអ្នកជំនាញបានព្យាករថាមាសនឹងនៅតែមានទំនោរកើនឡើងនៅពេលខាងមុខ។ លោក Lina Thomas អ្នកយុទ្ធសាស្រ្តផលិតផលទំនិញនៃធនាគារ Goldman Sachs បានព្យាករថាមាសអាចនឹងឡើងដល់៣៥០០ដុល្លារក្នុងមួយអោននៅត្រឹមចុងឆ្នាំ២០២៥នេះ។ ហើយេកត្តាដែលជំរុញឲ្យមាសអាចកើនឡើងគឺដោយសារតែធនាគារកណ្ដាលនៃប្រទេសជាច្រើននៅតែបន្តទិញមាសស្តុកទុកដូច្នេះហើយតម្រូវការមាសនៅតែមានហើយរុញឲ្យមាសឡើងថ្លៃ។   សម្រាប់ហាងឆេងមាសនៅក្នុងស្រុកយើងវិញគិតត្រឹមថ្ងៃនេះ ហាងឆេងមាសមានតម្លៃ៣៣៥ដុល្លារក្នុងមួយជី៕	{ "spider_name": "businesscambodia", "scrape_at": "2025-06-14_19:39:54", "date_created": "2025-02-28T02:20:38.996Z", "category": "ហិរញ្ញវត្ថុ", "views": 9088, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
OCIC និង Grab សហការគ្នា ដើម្បីបង្កើនប្រសិទ្ធភាពការធ្វើដំណើរនៅកោះពេជ្រ	https://business-cambodia.com/articles/ocic-and-grab-collaborate-to-improve-urban-transport-in-koh-pich-	រាជធានីភ្នំពេញ កម្ពុជា - ថ្ងៃទី ២៦ ខែកុម្ភៈ ឆ្នាំ ២០២៥ – ក្រុមហ៊ុន Grab ជាស៊ូភើអេប (Super App) ឈានមុខគេនៅក្នុងអាស៊ីអាគ្នេយ៍ បានចាប់ដៃគូជាមួយក្រុមហ៊ុន Overseas Cambodian Investment Corporation (OCIC) ដើម្បីបង្កើនការធ្វើដំណើរក្នុងទីក្រុងនៅកោះពេជ្រ ដែលជាសង្កាត់ពាណិជ្ជកម្មដែលមានការរីកចម្រើនលឿនបំផុតមួយរបស់រាជធានីភ្នំពេញ។ កិច្ចសហការនេះមានគោលបំណងធ្វើឱ្យប្រសើរឡើងនូវមធ្យោបាយធ្វើដំណើរ ផ្តល់អត្ថប្រយោជន៍ដល់អ្នករស់នៅ អាជីវកម្ម និងអ្នកទស្សនា ខណៈពេលដែលគាំទ្រដល់ការអភិវឌ្ឍទីក្រុងកាន់តែទូលំទូលាយ។ រាជធានីភ្នំពេញបានឆ្លងកាត់ការពង្រីកទីក្រុងយ៉ាងសំខាន់ ដែលជំរុញដោយគម្រោងហេដ្ឋារចនាសម្ព័ន្ធថ្មីៗ ការបង្កើនតម្រូវការសម្រាប់ដំណោះស្រាយការធ្វើដំណើរថ្មី ដែលមានសារៈសំខាន់សម្រាប់សង្កាត់ពាណិជ្ជកម្ម និងសហគមន៍ដែលកំពុងរីកចម្រើន។ ភាពជាដៃគូ Grab-OCIC នឹងណែនាំបទពិសោធន៍ដឹកជញ្ជូនដែលប្រសើរឡើង ដែលធ្វើឱ្យវាកាន់តែងាយស្រួលសម្រាប់មនុស្សក្នុងការស្វែងរករវាងកន្លែងសម្គាល់នានា។ ការប្តេជ្ញាចិត្តចំពោះការធ្វើដំណើរប្រកបដោយសុវត្ថិភាព ឆ្លាតវៃ និងងាយស្រួលជាងមុន «យើងមានសេចក្តីរំភើបរីករាយក្នុងការប្រកាសពីភាពជាដៃគូយុទ្ធសាស្រ្តរបស់យើងជាមួយក្រុមហ៊ុន OCIC ដើម្បីបង្កើនដំណោះស្រាយការធ្វើដំណើររបស់យើង ដោយចាប់ផ្តើមពីកោះពេជ្រ។ តាមរយៈការរីកលូតលាស់ និងអភិវឌ្ឍសេវាកម្មរបស់ Grab នៅក្នុងតំបន់នេះ យើងកំពុងផ្តល់នូវជម្រើសនៃការដឹកជញ្ជូនប្រកបដោយសុវត្ថិភាព និងងាយស្រួលសម្រាប់អ្នកស្នាក់នៅ និងអ្នកទស្សនា ខណៈពេលដែលមានការបង្កើតឱកាសរកប្រាក់ចំណូលបន្ថែមសម្រាប់ដៃគូអ្នកបើកបររបស់យើង។ ភាពជាដៃគូលើការធ្វើរដំណើរគឺគ្រាន់តែជាការចាប់ផ្តើមប៉ុណ្ណោះ។ ឆ្ពោះទៅមុខ យើងនឹងធ្វើការរួមគ្នាបន្ថែមទៀតលើគម្រោងផ្សេងទៀតដែលពាក់ព័ន្ធនឹងវិស័យអាជីវកម្មរបស់ Grab ដូចជា GrabFood និង GrabExpress ដែលផ្តល់ឱ្យអ្នកប្រើប្រាស់របស់យើងនូវភាពងាយស្រួល និងអត្ថប្រយោជន៍កាន់តែច្រើនតាមរយៈភាពជាដៃគូនេះ។ កិច្ចសហការនេះតំណាងឱ្យជំហានឆ្ពោះទៅមុខមួយទៀតនៅក្នុងចក្ខុវិស័យរួមរបស់យើង ដើម្បីបង្កើតប្រព័ន្ធដឹកជញ្ជូនប្រកបដោយប្រសិទ្ធភាព និងនិរន្តរភាព។» នេះបើតាមការលើកឡើងរបស់ លោក កង សុវណ្ណារ៉ូត (Mike Kang) ប្រធាន Grab Cambodia។ ជាផ្នែកមួយនៃភាពជាដៃគូយុទ្ធសាស្ត្រនេះ Grab នឹងផ្តល់ការបញ្ចុះតម្លៃ ៥0% (កំណត់ត្រឹម ៤,000 រៀលក្នុងមួយលើក) រហូតដល់ ២ លើកសម្រាប់អ្នកប្រើប្រាស់ម្នាក់។ ការប្រើប្រាស់សរុបសម្រាប់យុទ្ធនាការនេះគឺ ២,000 ដែលស្មើនឹងតម្លៃ ២,000 ដុល្លារ។ ដើម្បីបង្កើនភាពងាយស្រួលរបស់អ្នកប្រើប្រាស់នៅពេលកក់ និងរង់ចាំដៃគូអ្នកបើកបរ Grab ចំណុចទទួល និងគោលដៅសម្រាប់អតិថិជនចំនួន ១០ ត្រូវបានបង្កើនឡើងរួចហើយនៅទូទាំងកោះពេជ្រ។ ទាំងនេះរួមមាន Connexion Community Hub, Coconut Park, River Garden, Elysée Garden, Elysée, មជ្ឈមណ្ឌលពិព័រណ៍កោះពេជ្រ, Treelion Park, ផ្សាររាត្រីកោះពេជ្រ និងសាលាអន្តរជាតិកាណាដា។ «កោះពេជ្រ និងទីក្រុងភ្នំពេញកំពុងវិវត្តន៍យ៉ាងលឿនជាមួយនឹងអ្នករស់នៅជំនាន់ថ្មី។ យើងមានគោលបំណងបង្កើនភាពចល័តក្នុងទីក្រុងនៅកោះពេជ្រ និងផ្តល់នូវបទពិសោធន៍អតិថិជនកាន់តែប្រសើរឡើង ដើម្បីបំពេញតម្រូវការដែលកំពុងកើនឡើងរបស់អ្នករស់នៅ និងអ្នកទស្សនា ដោយផ្តល់ជូននូវសេវាកម្មរួមបញ្ចូលគ្នា និងជម្រើសនៃការដឹកជញ្ជូនដែលសម្រួលដល់ជីវិតប្រចាំថ្ងៃ។ ក្នុងនាមជាក្រុមហ៊ុនកម្ពុជា យើងពិតជាផ្តល់តម្លៃដល់កិច្ចសហប្រតិបត្តិការជាមួយអ្នកដឹកនាំនិងអ្នកត្រួសត្រាយបច្ចេកវិទ្យាដ៏ធំបំផុតមួយរបស់អាស៊ី ដូចជា Grab ដែលពង្រឹងការប្តេជ្ញាចិត្តរបស់យើងក្នុងការលើកកម្ពស់ការច្នៃប្រឌិត និងការតភ្ជាប់» ប្រសាសន៍ លោក Thierry Tea អនុប្រធានក្រុមហ៊ុន OCIC ។ ការផ្លាស់ប្តូររបស់កោះពេជ្រ៖ គោលដៅសម្រាប់អាជីវកម្ម ការលំហែ និងសហគមន៍ ការផ្លាស់ប្តូរកោះពេជ្របានផ្តល់នូវមូលដ្ឋានឱ្យក្លាយជាលំនៅឋានសម្រាប់ប្រជាពលរដ្ឋជាង ១៥,០០០នាក់ អាជីវកម្មជាង១,០០០ និងបុគ្គលិកការិយាល័យចំនួន ៧,០០០នាក់។ ស្ពានដែលទើបសាងសង់ថ្មីឆ្ពោះទៅក្រុងនរាបានកែលម្អផ្លូវចូលបន្ថែមទៀត ដោយមានមនុស្សរាប់ពាន់នាក់ឆ្លងកាត់ជារៀងរាល់ថ្ងៃ។ នៅពេលដែលសហគមន៍លំនៅដ្ឋាន និងអាជីវកម្មរបស់កោះពេជ្រកាន់តែរីកចម្រើន ជម្រើសអាហារ និងភេសជ្ជៈ (F&B) កាន់តែច្រើនកំពុងចូលមកបំពេញតម្រូវការដែលកំពុងកើនឡើង។ កាលពីដើមខែនេះ ហាងកាហ្វេ Starbucks Reserve បានបើកនៅកោះពេជ្រ ដោយបន្ថែមជម្រើសនៃហាងកាហ្វេដែលកំពុងកើនឡើងនៅក្នុងតំបន់។ នៅចុងសប្តាហ៍ កោះពេជ្រទាក់ទាញចំនួនមនុស្សយ៉ាងច្រើនសម្រាប់ព្រឹត្តិការណ៍ ការពិព័រណ៍ និងការប្រគុំតន្ត្រីអន្តរជាតិ។ ការធានាបាននូវការតភ្ជាប់ដោយរលូនគឺជារឿងចាំបាច់ នៅពេលដែលមនុស្សកាន់តែច្រើនរស់នៅ និងធ្វើការនៅកោះពេជ្រ។ ភាពជាដៃគូនេះធ្វើអោយប្រសើរឡើងនូវជម្រើសនៃការដឹកជញ្ជូន ជួយឱ្យកោះពេជ្ររក្សាលំនឹងជាមួយនឹងការរីកចម្រើនរបស់ខ្លួន និងធ្វើឱ្យចលនាកាន់តែរលូនសម្រាប់មនុស្សគ្រប់គ្នា។ ដោយគាំទ្រកិច្ចខិតខំប្រឹងប្រែងទាំងនេះ ស្ថានីយ៍សាក EV នៅពីមុខ Connexion Community Hub រួមចំណែកបន្ថែមទៀតដល់ការចល័តទីក្រុងប្រកបដោយនិរន្តរភាពនៅក្នុងតំបន់។ ដោយសារប្រទេសកម្ពុជាកំពុងមានការអភិវឌ្ឍយ៉ាងឆាប់រហ័ស Grab និង OCIC នៅតែប្តេជ្ញាចិត្តក្នុងការពង្រឹងការធ្វើដំណើរក្នុងទីក្រុង គាំទ្រចលនាសេដ្ឋកិច្ច និងការលើកកម្ពស់ការតភ្ជាប់សម្រាប់អនាគតនៃកោះពេជ្រ។ About OCIC Overseas Cambodian Investment Corporation (OCIC) is one of Cambodia’s leading conglomerates, with strategic investments in real estate, infrastructure, construction & engineering, healthcare, education, agriculture, media, retail, and distribution. Since 2000, OCIC has invested over USD 10 billion and employs 15,000+ people, developing landmark projects such as Techo International Airport, Intercare Hospital, the Canadian International School of Phnom Penh, and Phnom Penh’s major urban developments, including Koh Pich, Norea City, Olympia City, and Chroy Changvar Satellite City. Through innovation, entrepreneurship, and global partnerships, OCIC is committed to growing urban communities, enhancing connectivity, and building opportunities that contribute to Cambodia’s long-term development. Learn more at www.ocic.com.kh. About Grab Grab is a leading superapp in Southeast Asia, operating across the delivery, mobility, and digital financial services sectors. Serving over 700 cities in eight Southeast Asian countries – Cambodia, Indonesia, Malaysia, Myanmar, the Philippines, Singapore, Thailand and Vietnam – Grab enables millions of people every day to order food or groceries, send packages, hail a ride or taxi, pay for online purchases or access services such as lending and insurance, all through a single app. Grab was founded in 2012 with the mission to drive Southeast Asia forward by creating economic empowerment for everyone, and strives to serve a triple bottom line: to simultaneously deliver financial sustainability and have a positive social and environmental impact in Southeast Asia. For more information about Grab Cambodia, please visit www.grab.com/kh or www.facebook.com/GrabKH	{ "spider_name": "businesscambodia", "scrape_at": "2025-06-14_19:39:54", "date_created": "2025-02-28T01:53:42.265Z", "category": "PR", "views": 36, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
រថយន្ដ Lexus LX 700h ទើបសម្ពោធនៅខ្មែរក្ដៅៗ ខណៈនេះជាតម្លៃដែលត្រូវដាក់លក់	https://business-cambodia.com/articles/lx-700h-price	នៅថ្ងៃទី២៧ ខែកុម្ភៈ ឆ្នាំ២០២៥ នេះ ក្រុមហ៊ុន Lexus Cambodia បានសម្ភោធរថយន្ដថ្មីរបស់ខ្លួនម៉ូឌែល Lexus LX 700h ជាផ្លូវការនៅក្នុងទីផ្សារប្រទេសកម្ពុជា។ ហើយអ្វីកាន់តែពិសេសកម្ពុជាជាប្រទេសដំបូងបង្អស់ក្នុងតំបន់អាស៊ានដែលបានបើកសម្ពោធរថយន្ដប្រណិតមួយមុនគេ។     យ៉ាងណានៅក្នុងពិធីសម្ពោធដែលបានប្រារព្ធធ្វើឡើងនៅក្នុង Showroom របស់ខ្លួនដែលមានទីតាំងបណ្ដោយផ្លូវ ៦០ ម៉ែត្រ។ ក្រុមហ៊ុន Lexus Cambodia ក៏បានបង្ហាញអំពីតម្លៃដែលត្រូវដាក់លក់នៅក្នុងទីផ្សារផងដែរ។ បើតាមការបញ្ជាក់ពីក្រុមហ៊ុនរថយន្ដម៉ូដែល LX 700h នេះមានតម្លៃដូចខាងក្រោម៖ Lexus LX 700h F-SPORT តម្លៃ 275,000 ដុល្លារអាមេរិកនិង Lexus LX 700h VIP តម្លៃ310,000 ដុល្លារអាមេរិក៕	{ "spider_name": "businesscambodia", "scrape_at": "2025-06-14_19:39:54", "date_created": "2025-02-27T15:36:30.404Z", "category": "ព័ត៌មានថ្មីៗ", "views": 7919, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ដំណឹងល្អ! រដ្ឋសម្រេចបន្តលើកលែងពន្ធលើអចលនទ្រព្យ នៅក្នុងសង្កាត់ និងក្រុងទាំងនេះ	https://business-cambodia.com/articles/lax-taxation	យោងតាមសេចក្ដីជូនដំណឹងរបស់អគ្គនាយកដ្ឋានពន្ធដារ នៅថ្ងៃទី២៧ ខែកុម្ភៈ ឆ្នាំ២០២៥ បានឲ្យដឹងថា រាជរដ្ឋាភិបាលបានសម្រេចបន្តការលើកលែងពន្ធលើអចលនទ្រព្យ ចំពោះសង្កាត់និងក្រុង មួយចំនួន និងពន្យារការអនុវត្តប្រមូលពន្ធលើអចលនទ្រព្យចំពោះក្រុងដែលទើបតែបង្កើតថ្មី និងបន្ធូរបន្ថយលក្ខខណ្ឌ លើកលែងពន្ធលើដីធ្លីមិនបានប្រើប្រាស់ ចំពោះអចលនទ្រព្យមានផ្ទៃក្រឡាលើសពី ៥ ហិកតា ដែលប្រជាពលរដ្ឋកំពុងធ្វើ កសិកម្មបង្កបង្កើនផលដូចខាងក្រោម៖   ១. ពន្ធលើអចលនទ្រព្យ   - បន្តការលើកលែងពន្ធលើអចលនទ្រព្យរហូតដល់ដំណាច់ឆ្នាំ២០២៥ ចំពោះអចលនទ្រព្យដែលស្ថិតក្នុង សង្កាត់ចំនួន ៤ (បួន) ក្នុងក្រុងតាខ្មៅ រួមមាន សង្កាត់ស្វាយរលំ សង្កាត់កោះអន្លង់ចិន សង្កាត់សិត្យ និងសង្កាត់រកាខ្ពស់ ដែលបានកាត់មកពីស្រុកស្អាង និងស្រុកកណ្តាលស្ទឹង នៃខេត្តកណ្តាល។   - បន្តការលើកលែងពន្ធលើអចលនទ្រព្យរហូតដល់ដំណាច់ឆ្នាំ២០២៥ ចំពោះអចលនទ្រព្យដែលស្ថិតក្នុង ក្រុងចំនួន ៤ (បួន) រួមមាន ក្រុងឧដុង្គម៉ែជ័យ នៃខេត្តកំពង់ស្ពឺ ក្រុងអរិយក្សត្រ និងក្រុងសំពៅពូន នៃខេត្តកណ្តាល និង ក្រុងបូកគោ នៃខេត្តកំពត។   - លើកលែងពន្ធលើអចលនទ្រព្យរហូតដល់ដំណាច់ឆ្នាំ២០២៥ ចំពោះអចលនទ្រព្យដែលស្ថិតក្នុងក្រុង រុនតាឯកតេជោសែន នៃខេត្តសៀមរាប និងក្រុងកំពង់សោម នៃខេត្តព្រះសីហនុ ដែលទើបបង្កើតថ្មី។ ចាប់ពីឆ្នាំ២០២៦តទៅ នឹងត្រូវអនុវត្តតាមច្បាប់ និងលិខិតបទដ្ឋានគតិយុត្តជាធរមាន។   ២. ពន្ធលើដីធ្លីមិនបានប្រើប្រាស់   ចំពោះអចលនទ្រព្យដែលមានផ្ទៃក្រឡាលើសពី ៥ ហិកតា និងនៅលើឯកសារកាន់កាប់ដី (បណ្ណកម្មសិទ្ធិ ឬ លិខិតផ្ទេរសិទ្ធិ) ជាប្រភេទដឹកសិកម្ម ឬដីលំនៅឋាន ឬដីមិនមានបញ្ជាក់រូបភាពរប្រើប្រាស់ដី ប៉ុន្តែស្ថានភាពប្រើប្រាស់ដីធ្លី ជាក់ស្តែងត្រូវបានប្រជាពលរដ្ឋកំពុងធ្វើកសិកម្មបង្កបង្កើនផល តម្រូវឱ្យមានភ្ជាប់លិខិតអនុញ្ញាត ឬលិខិតបញ្ជាក់អំពីការ ប្រើប្រាស់ដីធ្លីកសិកម្មពីអាជ្ញាធរមូលដ្ឋាន ឬរដ្ឋបាលសារពើពន្ធ៕	{ "spider_name": "businesscambodia", "scrape_at": "2025-06-14_19:39:54", "date_created": "2025-02-27T09:33:13.302Z", "category": "អចលនទ្រព្យ", "views": 1385, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ជាអ្នកកាត់ចំណាយរដ្ឋាភិបាល DOGE ដឹងទេ Elon Musk ទទួលប្រាក់ខែប៉ុន្មាន ពីការងាររដ្ឋមួយនេះ?	https://business-cambodia.com/articles/elon-musk-salary-at-doge-	ក្រោយត្រាំជាប់ឆ្នោត មហាសេដ្ឋី Elon Musk បានកាន់កាប់អង្គភាពប្រសិទ្ធិភាពរដ្ឋាភិបាល ហៅថាកាត់ថា DOGE ដើម្បីគ្រប់គ្រងចំណាយរបស់រដ្ឋភិបាលសហព័ន្ធ។ ដូច្នេះក្នុងនាមលោក Elon Musk ជាអ្នកទទួលបន្ទុកការងារនេះ តើគាត់នឹងទទួលបានប្រាក់ខែប៉ុន្មាន ពីការងាររដ្ឋមួយនេះ?   ពិតណាស់បើតាមរបាយការណ៍ពីសេតវិមាន លោក Elon Musk មិនទទួលបានប្រាក់ខែសម្រាប់តួនាទីរបស់គាត់ នៅក្នុងការងារបច្ចុប្បន្ននេះទេ ព្រោះគាត់មានតួនាទី ជាទីប្រឹក្សារបស់លោក Donald Trump  ដោយគ្មានប្រាក់បំណាច់មុខងារ និងត្រូវបានចាត់ថ្នាក់ជា “បុគ្គលិករដ្ឋាភិបាលពិសេស” កើតចេញពីការចាត់តាំង ដែលអនុញ្ញាតឱ្យបុគ្គលធ្វើការឱ្យរដ្ឋាភិបាលជាបណ្តោះអាសន្ន។   ខណៈតួនាទីបុគ្គលិករដ្ឋប្រភេទនេះជាធម្មតាត្រូវបានកំណត់ពេលត្រឹម១៣០ថ្ងៃក្នុងមួយឆ្នាំ តាមច្បាប់ដែលបានចែងនៅក្នុងឆ្នាំ១៩៦២ ដើម្បីអនុញ្ញាតឱ្យអ្នកជំនាញផ្នែកឯកជនចូលរួមចំណែកក្នុងការងាររបស់រដ្ឋាភិបាល។   យោងតាមទីភ្នាក់ងារសារព័ត៌មាន Newsweek បានបញ្ជាក់បន្ថែមថា Elon Musk មិនមានសិទ្ធិអំណាចពិតប្រាកដឬផ្លូវការក្នុងការសម្រេចចិត្តរបស់រដ្ឋាភិបាលណាមួយដោយខ្លួនឯងនោះទេ ហើយបើតាមច្បាប់សេតវិមានបច្ចុប្បន្ន លោកក៏មិនមែនជាអ្នកគ្រប់គ្រងបច្ចេកទេសអង្គភាព DOGE នោះដែរ។   សូមជម្រាបថាអង្គភាពកាត់ចំណាយរដ្ឋាភិបាល DOGE បានបង្កើតឡើងតាមរយៈបទបញ្ជាប្រតិបត្តិរបស់ប្រធានាធិបតីអាមេរិកលោក Donald Trump នៅថ្ងៃទី២០ ខែមករា ឆ្នាំ២០២៥ ដោយមានគោលដៅលុបបំបាត់ការចំណាយខ្ជះខ្ជាយរបស់រដ្ឋាភិបាលសហព័ន្ធ៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:39:54", "date_created": "2025-02-27T09:24:51.904Z", "category": "ភាពជាអ្នកដឹកនាំ", "views": 1484, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }

Subsets and Splits

No community queries yet

The top public SQL queries from the community will appear here once available.